
IN  HORATIUM 

Gyűlöllek  :  távol  légy,  alacsony  tömeg  ! 
ne  rezzents  nyelvet :  hadd  dalolok  soha 
nem  hallott  verseket  ma,  múzsák 
papja,  erős  fiatal  füleknek. 
Nézz  fel  az  égre  :  barna  cigány  ködök  — 
nézz  szét  a  vízen  :  fürge  fehér  habok 
örök  cseréjükért  hálásak 

halld,  Aiolost  hogyan  áldják,  dallal. 
A  láng  is  hullám.  Szüntelenül  lobog 
főnix-világunk.  így  nem  is  él  soha, 
mi  soha  meg  nem  halt.  Halálnak 
köszönöd  életedet,  f  ü  és  vad  ! 
Minden  e  földön,  minden  a  föld  fölött 
foljrtonfolyású,  mint  csobogó  patak 

s  »nem  lépsz  be  kétszer  egy  patakba*, 
így  akarák  Thanatos  s  Aiolos. 
Ekként  a  dal  is  légyen  örökkön  új, 
a  régi  eszme  váltson  ezer  köpenyt, 
s  a  régi  forma  új  eszmének 
öltönyeként  kerekedjen  újra. 
S  ha  Tibur  gazdadalnoka  egykor  ily 
mértéken  zengte  a  megelégedést, 

hadd  dalljam  rajt  ma  himnuszát  én 
a  soha- meg-nem- elégedésnek  ! 
Minden  a  földön,  minden  a  föld  fölött 
folytonfolyású,  mint  hegyi  záporár, 
hullámtörés,  lavina,  láva 

s  tűz,  örökös  lobogó.  —  Te  is  vesd 
el  restségednek  ónsulyu  köntösét, 
elégeld  már  meg  a  megelégedést, 

légy  könnyű,  mint  a  hab  s  a  felhő, 
mint  a  madár,  a  halál,  a  szél  az. 
Görnyedt  szerénység,  kishitű  pórerény 
ne  nyomja  lelked  járomunott  nyakát  : 
törékeny  bár,  tengerre  termett, 
hagyj  kikötőt  s  aranyos  középszert 
s  szabad  szolgájuk,  állj  akarattal  a 
rejtett  erőkhöz,  melyek  a  változás 
százszínű,  soha  el  nem  kapcsolt 
kusza  kerek  koszorúját  fonják. 


ODA  A  BŰNHÖZ 

Elbízott  erény  !  hízelegve  gyávább 
s  korlátoltabb  lant  rezeg  udvarodban  : 
ámde  nem  tisztább  !  Az  enyémet  néked 

ajzza,  nemes  Bűn, 
még  ifjú  izmom.  Neked  égő  csokrot 
soha  nem  látott  fajú  új  virágból 
áldozok,  melyet  szakadékok  ormán 

csentem  a  földből 
vakmerő  kézzel,  veszedelmes  úton  : 
bódító  sötét  liliom  keresztjét, 
vérvörös  hunyort,  s  örökös  virágú 

áloe-pálmát.        ^ 
Nem  neked,  természet  öröklött  bűne, 
szerelem,  romlás  buja  zöld  hinára, 
nem  gerincivó  Cytherea,  néked 

mennyei  kéj  hölgy  ! 
Nem,  vad  gyilkosság,  alacsony  tolvajlás, 
nem,  rut  fösvénység,  feneketlen  bírvágy, 
nem,  te  legrosszabb,  pohosult  tétlenség, 

csökönyös  önkény 
s  orvosolhatlan  butaság  !  nemünk  nagy 
szennyesládaját  teletöltö  !  moslék  ! 
hitvány  szemétdomb  !  Sohsem  érdemelték 

nagy  nevedet.  Bűn  ! 
Mert  te  vagy  a  nagy,  te  vagy  új  és  bátor, 
te  vagy  az  erős,  te  vagy  a  kiváló, 
villogó  fejszéd  a  sűrűn  járatlan 

új  utakat  tör. 
Bűn,  bűnnél  százszor  rokonabb  erénnyel 
mégis  bűn,  nagy  bűn  a  buták  szemében, 
kik  kopott  párnán  a  sötétben  ülnek, 

félnek  a  fénytől. 
Ámde  bátran  én  teneked  szegődöm, 
szolgáid  legszebb  javadalma,  nagy  Bűn, 
add  fényes  fejszéd  a  kezembe  !  Kenj  be 

torna-olajjal ! 
Ó  fogadd  ifjú,  de  derék  erőmet ! 
Rontok,  építek  !  Zuhanó  szekercéd 
fénye  hullócsillaga  tőlem  ejlik, 

mert  te  vagy  a  nagy, 
te  vagy  az  erős,  te  vagy  új  és  bátor  : 
Gallián  Caesart  te  vezetted  át  és 
új  aranymezőt  kereső,  te  leltél 

Amerikára. 


HIMNUSZ  íriszhez 

Sötét  van.  Hol  az  ezer  szín?  Mivé  lett? 
Hol  az  ezer  tárgy  külön  élete? 
(Szín  a  különség,  különség  az  élet)  — 
éj  van  s  most  minden  telién  fekete. 
Belém  esett  a  világ  és  lett  oly  vad, 
oly  egy-sötét,  hogy  szinte  már  ragyog 
s  a  lelkem  indus  bölcseségbe  olvad  : 
nincs  semmi  sem,  csak  semmi  van, 
s  e  semmi  én  vagyok. 

Egy-semmi !  Minden-semmi !  Színek  nélkül 
ragyogó  semmi !  Unlak,  hagyj  te  most ! 
Sokszorzó  lelkem  veled  nem  elégül, 
meddő  szám,  mely  nem  szoroz,  se  nem  oszt. 
Ért  gyümölcs  nedvvel,  fejem  telve  vággyal, 
vágyaim  súlya  nyomja  vánkosom  : 
ah,  nem  békülök  én  unalmas  ággyal 
s  Morpheus  karjai  között 
íriszről  álmodom. 


írisz  !  te  lelkem  régi  istensége  ! 

hétszínű,  gyöngyös,  mint  nektári  kelyh, 

ezerszínű,  uszályos,  égnek  éke, 

írisz,  kinek  ruhája  pávapelyh, 

írisz,  kinek  mosolyja  a  szivárvány, 

színek  bontója,  koszorús  hajú, 

ívelt  szeszély,  ég  hídja,  tarka  bálvány, 

jer  ontsd  elembe  képeid, 

beszédes  színkapú  ! 

Idézz  fel  nékem  ezer  égi  kép)et 
és  földi  képet,  trilliót  ha  van, 
sok  földet,  vizet,  új  és  régi  népet, 
idézz  fel,  szóval,  teljes  enmagam. 
Királyt,  papot,  pénzt,  nemes  daliákat 
s  a  dahával  idézd  fel  lovát, 
aljas  gonosztevőt,  tudós  diákot  : 
a  multak  kövét  érted-é 
csiholni,  mint  kovát? 

Költő-szemeddel  többet  lelsz  te  benne, 
mint  ásatagban  egynémely  tudós  — 
De  ha  ráuntál  múltra  és  jelenre, 
színek  bontója,  légy  nekem  te  jós  : 


hiszen  te  fested,  írisz,  a  világot 

s  ne  tudnád,  hogy  ecseted  merre  fut? 

Idézd  fel,  amit  még  egy  szem  se  látott 

a  jövő  falát  érted-é 

kitárni  mint  kaput? 

Színek  bontója,  viharok  barátja, 
világ  költője,  tarka  mint  virág, 
jer,  kedvesebb  nekem  a  Mája  fátyla, 
mint  az  unalmas-egy-való  világ  ! 
Vihar  barátja,  szép  idő  követje, 
Junó  követje,  koszorús  hajú, 
világszínháznak  kárpitos  szövetje, 
jer,  ontsd  elembe  képeid, 
beszédes  ívkapú. 

MESSZE  .  .  .  MESSZE  .  .  . 

Spanyolhon.  Tarka  hímü  rét. 
Tört  árnyat  nyújt  a  minaret. 
Bús  donna  barna  balkonon 
mereng  a  bíbor  alkonyon. 

Olaszhon.  Göndör  fellegek. 
Sötét  ég  lanyhul  fülleteg. 
Szökőkút  vize  fölbuzog. 
Tört  márvány,  fáradt  mirtuszok. 

Göröghon.  Szirtek,  régi  rom. 
ködöt  pipáló  bús  orom. 
A  lég  süni,  a  föld  kopár. 
Nyáj,  pásztorok,  fenyő,  gyopár. 

Svájc.  Zerge,  bércek,  szédület. 
Sikló.  Major  felhők  felett. 
Sötétzöld  völgyek,  jégmező  : 
harapni  friss  a  levegő. 

Némethon.  Város,  régi  ház  : 
emeletes  tető,  faváz. 
Cégérek,  kancsók,  ó  kutak, 
hizott  polgárok,  szűk  utak. 

Frankhon.  Vidám,  könnyelmű  nép. 
Mennyi  kirakat,  mennyi  kép  ! 
Mekkora  nyüzsgés,  mennyi  hang  : 
masina,  csengő,  kürt,  harang. 

Angolhon.  Hidak  és  ködök. 
Sok  kormos  kémény  füstölög. 
Kastélyok,  parkok,  labdatér, 
mért  legelőkön  nyáj  kövér. 

Svédhon.  Csipkézve  hull  a  fjord, 
sötétkék  vízbe  durva  folt. 
Nagy  fák  és  kristálytengerek, 
nagyarcu  szőke  emberek. 

Ö  mennyi  város,  mennyi  nép, 
Ó  mennyi  messze  szép  vidék  ! 
Rabsorsom  milyen  mostoha, 
hogy  mind  nem  láthatom  soha ! 


PARIS 

FANTÁZIA 

Más  vidékre  vágyói  innen,  szemmel  látom  néha  rajtad  : 

jelzi  színnel  sápadt  arcod,  biggyenéssel  néma  ajkad,  * 

unalom-szőnyegre  hímzed  álmokból  a  kézimunkád, 

nem   hevít   meleg   kedélyünk,   nem   hat  fesztelen   szavunk   rád. 

Üj  városunk  friss  hangjai  ködfátyolképek  előtted, 

mik  a  régi  magyar  róna  únt  borújára  vetődtek, 

és  a  villany  kék  lángjai  s  kocsicsengők,   szent  harangok, 

mélák  mint  a  pásztortüzek,  tompák  mint  a  nyájkolompok. 

Messze  szőke  Szajna  mellett  féket  ül  egy  híres  város, 
nappal  ugyan  feketül,  de  este  mint  az  ég  sugáros, 
nappal  gyászruhában  ül,  de  éjjel  fényruhában  táncol, 
míg  a  rendőr,   szürke  Hajnal,  felhős  homlokot  nem  ráncol 
s  rá  nem  süt  zord  örlámpája  mely  sok  titkos  bűnt  leleplez 
akkor,  tettenért,  leguggol,  akkor  kissé  csendesebb  lesz, 
de  mint  elfeledt  csatornán  rothadó  test  illó  kénje, 
csak  az  enyhe  éjét  várja,  hogy  kitörjön  újra  fénye. 

Ott  a   nép   mely   nyüzsög   az   utcán,   eleven,   könnyelmű    tábor 

ott  valami  leng  a  légben  régi  tengerek  savából ; 

ott  az  emberek  szemében  nem  mereng  öröklött  átok, 

s  ázsiai  lusta  bú  nem  köt  vergődő  unokákat. 

Ott,   ha  városzajon  átzeng  a  vidék   szélmalma,   tücske, 

nem  miként  kerékfogó  sár,  fényfogó  köd,  lélek  füstje, 

ott  az  ábránd  nem  ragad  benn  a  lélekben,  mely  foganta, 

ott  a  mélabú  gyulandóbb,  mint  minálunk  kedv  és  gyanta. 

Homlokukat  ott   a  házak  messzebb  merik  tolni  égnek, 

ott  sok  ódon  palotái  állnak  ősi  dicsőségnek. 

Ott  sok  új  házon  nem  álmodt  új   vonal,  szeszélyes  hajlás 

ott  perelnek,  rakva  kőből,  új   öröm  és  régi  vallás. 

Ott   az   ó  királyok  vára  nyitva  minden  közseregnek, 

benne  sok  kincs  :    drága  míve  régi  híres  mestereknek  ; 

ott  a  gót  regényes  egyház  csonka  csúcsa,  gazdag  hornya, 

igazán  regébe  illik  ott  a  híres  Eiffel-tornya. 

Régi  vár,  melyről  dícsvágyó  serdülőben  álmok  kelnek, 

tündérváros  melyről  tágult  szemmel  hall  mesét  a  gyermek. 

Ez  ama  hajó,  mely  indul  zátonyokkal  tölt  távolra  : 

nyúl  fölötte  kéményárboc,  leng  fölötte  füstvitorla. 

Ez  ama  fészek,  amelyből  költ  a  röpte  némely  sasnak 

és  neveknek,  miket  hallva  ifjú  becsvágy  száll  magasnak. 

Ez  a  nagy  boly  melyet  rakott  sok  hangyánál-hangyább  hangya 

ez  a  malom,  melyről  álmod  a  mezőn  aszó  kalangya. 


S  ez  ama  szőlőkert,  melyben  aszott  anyja  annyi  bornak, 
mel5rtől  egy  világrész  annyi  nemzedéke  dőlt  mámornak. 
Ez  a  drága  trágya  dombja,  melynek  nemes  erjedése 
elég,  hogy  egy  kontinensnek  talaját  átássa-vésse. 
Ez  ama  kas,  melybe  méhként  száll  a  legkülönbek  vágya, 
ez  a  távol  rothadó  test,  ez  a  finom  ülat  ágya, 
mely  a  méla  magyarföldi  róna  tétlen  emberének 
éber  orrlyikát  zavarja,  távol  hangszer,  illatméreg. 

Babylon  ha  erre  volna,  nyughatnál-e  messze  pusztán, 
látva  annak  fordult  ormát  délibáb  vizében  úszván? 
Babylon,  ha  erre  volna,  nemde  bomlott  cimbalomként 
lenne  hangolt  lelked,  annak  hallva  zenéjét  koronként? 
Babylon  ha  erre  volna,  azt  hiszed  hogy  illatától 
tétlen  ideged  hárfája  nem  rezegne  meg  magától 
s  súlyos  álmok  iszapával  bús  lelked  nem  lenne  sáros?  — 
Messze  szőke  Szajna  partján  feketül  egy  híres  város .  .  . 

TÜZEK 

Mivel  ma  nincs  dolog,  mivel  ma  nincs  dirádó 
s  lelkünk  a  kósza  vágy  kész  szállodája  lett, 
mondd  meg  ma  hát  nekem,  te  régi  tüzimádó, 
tüzek  közt  mely  tüzet  imádsz  te  más  felett? 

A  kályha  tüze,  mely  előttünk  itt  ropogva 
agyagbörtön  közül  sohase  szabadul, 
hasonlít  arra,  mely  testünkben  háborogva 
szívünket  vereti  néha  nagyon  vadul, 
ó,  boldog  az  a  tűz,  melynek  melegje  vígan 
bebarátságosít  egy  meghitt  kis  szobát 
és  átkozott  a  gőz,  mely  füstölögve,  hígan 
elömlik  éjeken  —  s  megfullad  a  család. 

A  csillagok  tüze,  mely  fenn  a  távol  égen 
tisztán,  közömbösen,  magányosan  ragyog, 
mégis  mindég  remeg,  reszket  az  éji  kéken  — 
mi  égi  szenvedély  bánthat,  ti  csillagok? 
ó,  boldog  csillag  az,  amely  áldott  hevével 
bolygókat  éltet,  úgy  mint  szép  apánk,  a  nap  — 
de  vannak  miknek  itt  csak  késett  fényük  éveli, 
míg  fáradt  lángjaik  már  régen  alszanak. 

Egykor  az  ifjú  vágy  más  tűz  felé  vonott, 
mely  szintolyan  magas,  habár  nem  olyan  tiszta, 
ó,  rejtsd  el  a  szemed,  ernyözd  be  homlokod  : 
lélek.!  reád  tapadt  a  világ  durva  piszka. 
A  dicsőség  tüze  akkor  boldog,  ha  áldott, 
boldog,  ha  boldogít,  ha  nem  keresve  jő  : 
oly  isten  ez,  ki  úgy  áld  meg,  ha  nem  imádod, 
gyönyör,  ha  nem  gyönyör,  erő,  ha  nem  erő. 

Az  édes  tiszta  tűz,  mely  kedvesed  szemében 
oly  szelíden  ragyog,  az  áldott  enyhe  tűz, 
mely  bárkinek  öröm,  tenéked  átok  épen  : 
mi  mást  mulatni  vonz,  téged  tépődni  űz, 
mi  másnak  lelket  ád,  tenéked  lelked  rágja, 
kínpadi  láng  neked,  mi  másnak  szent  sugár  : 
lélekkel  mit  törődsz?  de  tested  marja  lángja 
s  hullád  is  égeti,  majdan  ha  elbukál. 

Az  oltárok  tüzét,  gonosz,  te  rég  leköpted, 
a  harci  tűz,  amely  templomot  gyújtogat, 
rég  elhamuhodott  tebenned.  Köd  mögötted, 
előtted  köd  —  bukott !  megadhatod  magad. 

Nem  tudsz  már  rontani,  építni  sohse  tudtál ; 
a  mennykövek  tüzét  szemed  rég  bámulá  : 
most,  amikor  tanyád  a  mennykövek  között  áll, 
híres  !  nem  búsz-e  lám  üvegharang  alá  ? 

A  pokolnak  tüze  —  ó,  pokol  tüze  mind  ! 
a  döglött  csülagok  !  a  dugult  kályha  gáza  ! 
a  szörnyű  szerelem,  mely  törvényt  nem  tekint, 
színpadi,  kínpadi  dícsvágyad  gyáva  gyásza, 
a  lusta  fájdalom  !  ó,  pokol  tüze  mind  : 
készítve  lent  a  hely,  már  áll  a  máglya  váza  — 
fuj,  szörnyű  szerelem,  mely  törvényt  nem  tekint! 
fuj,  döglött  csillagok  !  fuj,  dugult  kályha  gáza  ! 

,    ÉJSZAKA! 

lm,  itt  a  tág,  a  szabad  éjszaka. 
Illatos  ege,  színes  csillaga  ; 
mi,  szűk  szobáknak  sápadt  gyermeki 
tegyünk  szerelmi  vallomást  neki  — 
ö  éjszaka  !  ó,  fényes  éjszaka  ! 

A  föld,  ha  nyugalomé  s  gyönyöré, 
szelíd  szárnyával  ö  borúi  fölé, 
mint  jó  szülő,  takarva  öleli, 
áldón  ragyognak  ezer  szemei  — 
ó  éjszaka  !  ó,  szelíd  éjszaka  ! 

ö  sohsem  pihen  :  alkot  boldogan, 
ölén  száz  élet  nesztelen  fogan, 
ölén,  ha  tölten  nyújtózik  a  kéj, 
szemét  hamisan  hunyja  a  »vak  éj«  — 
ó  éjszaka  !  Termékeny  éjszaka  ! 

Arany  tőgyén,  mely  holdnak  hívatik, 
fehér  tejjel  táplálja  gyermekit, 
s  hamerre  kéjes  dombhát  domborul, 
tetsző  fátyollal  rejti  jámborul  — 
ó  éjszaka  !  úrasszony  éjszaka  ! 

ö  mindenekre  egyaránt  figyel, 
jól  tudja  mindig  ő,  hogy  mit  mivel, 
ő  szárazságra  bocsát  harmatot, 
meleg  nap  után  hűs  fuvallatot  — 
ó  éjszaka  !  ö,  gondos  éjszaka  ! 

Melegítő  hűs,  zaj-táplálta  csend, 
mozgalmas  njmgalom,  ne  bánjuk,  mit  jelent; 
mi  szűk  szobáknak  sápadt  gyermeki, 
tegyünk,  tegyünk  szerelmi  vallomást  neki ! 
Ó,  éjszaka  !  Ó,  szabad  éjszaka  ! 

SÜNT  LACRIMAE  RERUM 

Van  a  tárgj'^aknak  könnjiik.  Érzem  olykor, 
hogy  sírnak  a  szobámban  nesztelen  ; 
sötétedő,  sejtelmes  alkonyokkor 
bús  lelküket  kitárják  meztelen. 

Tán  azt  hiszik,  nem  látja  most  szem  őket  : 
ki  járna  a  sötétben  eleven? 
De  én,  szobáknak  baglya,  nézem  őket, 
örülve,  hogy  van,  aki  sír  velem. 

Nézem.,  hogy  elhagyja  magát  az  asztal, 
süány  terhét  emelni  unja  már. 
Az  ágy,  mint  akit  senki  sem  vigasztal, 
gyötrelmes  éjét  önmegadva  vár. 

(Keresztény  rabnő  várhat  így  az  éjre, 
bírván  basája  undok,  únt  kegyét.) 
A  vén  karszék  némán  húzódva  félre 
bús  daccal  tölti  bársonyos  begyét. 

Szégyenlett  kínjuk  fájlalják  a  képek, 
szegekre  fölfeszített  vértanuk, 
s  mint  este  egyedül  maradt  cselédek, 
sírnak  a  tárgyak,  bárha  nincs  szavuk. 

Sírnak,  mint  néma  lelkek,  mint  vak  árvák, 
süket  szemek,  sötétbe  zárt  rabok, 
halottlan-holtak  és  örökre  lárvák, 
léttelen  lények,  tompa  darabok. 

ANYÁM  NEVÉRE 

Hajnalka  volt  az  édesanyám, 
hajnalra  születtem  én. 
S  lelkemben  már  ily  fiatalon 
nincs  hajnal,  semmi  remény, 
nincs  hajnal,  semmi  vidámság, 
nincs  hajnal,  nincsen  öröm. 
Hajnalka  volt  az  édesanyám 
s  csak  alkony  az  örököm. 

Hajnalka  volt  az  édesanyám  : 
Kedélybeteg,  árva  nő  ma  ; 
Mióta  meghalt  édesapám, 
házunk  oly  szomorú,  néma  : 
Mióta  meghalt  édesapám,     . 
házunk  oly  hallgatag,  árva  : 
Gyermekkoromba'  —  szegény  fiú 
e  házba  valék  bezárva. 

Novemberben  születtem  én, 
Hajnalka  volt  az  anyám  : 
Ah,  annyi  gondja  voli,  szegény, 
hogy  gondolt  volna  reám? 
Hogy  gondolt  volna  fiára, 
ki  titkon  búra  hajolt? 
(Hajnalka  volt  az  anyja,  de  ö 
November  gyermeke  volt.) 

Síromra,  ha  meghalok,  ez  jön  : 
»Itt  nyugszik  az,  ki  nem  élt : 
Nem  nyúlt  az  eléberakotthoz, 
jöhetleneket  remélt. 
Világa  nem  a  nap  vala, 
csak  a  kölcsönf  ényü  hold  : 
Hajnalka  volt  az  an5^a  —  de  ő 
e  hajnal  alkonya  volt.« 

sírvers 

Itt  nyugszom.  Végre  megnyugodtam 
a  hosszú  szenvedés  után. 
Keserű  lelkemet  kiadtam 
s  mint  dőlt  fatörzs,  fekszem  sután. 
Keserű  lelkemet  kiadtam, 
mint  fájó  gennyet  a  beteg  : 
magamtól  is  védve  maradtam  : 
akarva  sem  szenvedhetek. 

Nincs  jobb  világ  a  másvilágnál, 
a  másvilágon  nincs  világ, 
s  nincs  jobb  világ  a  nincs- világnál, 
mert  féreg  nélkül  nincs  virág. 
Nincs  jobb  világ  a  nincs- világnál, 
hol  féreg  van  csak,  nincs  virág, 
hol  féreg  nem  kár,  hogyha  rágcsál, 
hol  féreg  nem  fáj,  hogyha  rág. 

Itt  nyugszom.  Végre  megnyugodtam. 

Elszállt  az  álom  és  a  láz. 

Ma  föld  fölöttem,  föld  alattam, 

és  nem  emel,  és  nem  aláz. 

Ma  föld  fölöttem,  föld  alattam, 

koporsó  kerít,  néma  ház. 

Keserű  lelkemet  kiadtam 

és  nem  boszant  a  léha  gyász. 

Nincs  jobb  világ  a  másvilágnál, 

mely  halkan  létlen  létre  bont, 

mert  jobb  ha  nem  látsz,  mint  ha  látnál, 

s  hol  semmi  érzés,  semmi  gond. 

Mert  jobb  ha  nem  látsz,  mint  ha  látnál, 

és  jobb  a  száraz,  puszta  csont 

ez  ideges,  húsos  világnál, 

mely  oly  keserves  és  bolond. 

DARUTÖRPEHARC 

Mikor  uj  évszak  szele  rebben, 
hajnal  hamukárpitja  lebben, 
új  szürkeség  ó  szürkeségben, 
jönnek,  jönnek  darvak  a  légben. 

Jönnek  óriás,  csőrös  ékben, 
jönnek,  jönnek  darvak  a  légben, 
szárnyuk  csapása  szelet  zúgat, 
mély  hangjuk  búsan  messze  krúgat. 

Csőrük  iránt  viszen  az  útjuk, 
de  honnan  jönnek,  sohse  tudjuk, 
nyakig  a  lábuk  légbe  lábol .  .  . 
tán  Afrikából,  Afrikából.   • 

Halld  a  csodát,  amit  ma  láttam  : 
a  daruharcot  szemmel  láttam, 
a  barna  föld  hűs  meztelenje 
nesztelen  éledt  elevenre. 

Hol  láttam?  kérdezed,  hiában, 
Tán  Thrákiában,  Thrákiában  : 
a  pygmaeusok  törpe  népe 
darvak  hadának  állt  elébe. 

Hónukat  védni  ébredének 
földi  fickók,  pöttön  legények, 
s  sűrű  dárdát  szegezve  jönnek  : 
nézhetnéd  óriási  sünnek. 

Zúgnak  a  nyilak  és  a  szárnyak  : 
csatára,  hej  !  csatára  szállnak, 
mint  égi  felhők,  földi  árnyak, 
árnyat,  felhőt  összekuszálnak. 

Sötét  parton  világos  pontok, 
tépett  tollak  és  törött  csontok  : 
feledve  harcok,  honfigondok, 
n5mgosznak  most  a  kis  bolondok. 

HEGESO  sírja 

EGY  GÖRÖG  EMLÉKRE 

A  kedvesem  kétezer  éve  alszik, 
kétezer  éve  meghalt  s  vár  reám. 
A  neve  Hegeso.  —  Lábhegytől  arcig 
márványszinű  —  s  komoly  görög  leány. 

Élő,  habár  lehellete  se  hallszik, 
keble  átduzzad  ráncos  khítonán, 
Fürtös  fejében  ki  tudja  mi  rajzik? 
Ül  meghajolva.  Méla.  Halovány. 

Előtte  állva  szolgálója  tartja, 
rabszolgalány,  a  drága  ládikát, 
amelyből  ékszereit  válogatja. 

Talán  azt  nézi  (lelkem  bús  reménye  !), 

melyikkel  ékesítse  föl  magát, 

ha  megjövök  majd  én,  a  vőlegénye. 


Babits  Mihály:  összes  versei. 

ALISCUM  ÉJHAJÚ  LÁNYA 
írtam  aliscumban 


(Roma  urbs  Regum) 


»Fennhangon  dobban  a  szívem, 
mellem  repes,  úgy  örül, 
csiklandó  vágyak  méhrajai 
zsibongnak  övem  körül. 

Hasadt  tunikámba  botlom  — 
nem  is  tudom,  ma  mi  lelt  : 
tegnap,  —  tudjátok-e?  —  tegnap 
a  római  prétor  ölelt ! 

Megölelt  a  római  prétor,     , 
adott  egy  karperecet  : 
,Aliscum  éjhajú  lánya'  — 
ábrándosan  így  nevezett. 

,Aliscum  éjhajú  lánya, 
bársonyszemű,  olaj  arcú, 
hymettusi  méz  ily  édes, 
lybánoni  törzs  ily  karcsú.' 

, Ilyent  csak  a  Nílus  látott, 
soha  még  a  Tiberis.'  — 
így  mondta.  Világot  járt  ő 
s  tud  írni  verseket  is. 

Es  római  ö,  Rómába 
tér  majd  haza  gazdagon. 
Tudom  el  is  visz  magával, 
ha  picit  cirógatom. 

Rómában  a  Tiberisnél 
van  ám  keletje  a  lánynak  ; 
lakomákban,  asztalok  alján 
táncolnak  s  csókokat  hánynak. 

Sok  szőke,  barna  leányok, 

és  héber,  rőthaj  u  szintén, 

s  cigány  s  kökényszQpiü  germán  ;  • 

de  oly  bűvös  egy  se,  mint  én. 

Olyan  bűvös  —  és  oly  hűvös, 
tüzes  —  s  szüzes  ;  oly  ügyes : 
Rómában  csupa  király  van, 
mégsem  leszek  én  kegyes. 

Rómában  csupa  király  van, 
aki  hálót  vet  ki,  fog. 
Rómában  egy  csak  a  császár 
és  én  —  császárt  akarok. 

Milyen  lehet  az  a  császár? 
Aranyhal !  övé  a  világ  ! 
Hitegessem,  csalogassam  : 
nem  ingyen  kél  a  virág. 

Hitegessem,  csalogassam  : 
tán  nőül  vesz  kereken, 
s  menyasszonyi  ajándékul 
a  világot  adja  nekem !« 

GOLGOTAI  CSÁRDA 

(Egy  ismert  passio-ének  dallamára) 

»Hej,  katonák,  van-e  bor 
A  kűherkulessét  ! 
S  kocka?  Lógjon  aki  lóg ! 
Hozom  a  köntössel. 
Kis  murit  ma  !  Illik  az 
vidám  örökösnek  : 
Gazdája  már  nem  iszik 
úgysem  a  köntösnek. 

»Megkukult  a  feszület 
három  óra  tájban, 
Akkor  elfogyott  a  szusz 
a  zsidókirályban. 
Ha  !  nagy  a  zsidókirály. 
Magas  a  kormánya  : 
Lába  alatt  jár  a  szél. 
Feje  fölött  kánya. 

»Ej,  de  fene  csúf  idő  ! 
Mi  a  fránya  hozta? 
Lót  a  szél  mint  egy  bolond 
kint  az  utcahosszba. 
Zörg  az  ablak  ;  fütyül  a 
Hej  fütyül  a  kályha  ; 
Most  igazán  jó  meleg 
jó  meleg  a  csárda. 

»Ott  fönn  a  kereszt  alatt 
bőg  egynéhány  dajna  : 
názáreti  ember  volt, 
ácsmester  az  apja. 
Lógjon  aki .  .  .  vesd  ki  már  ! 
Nyolc  !  A  köntöst  tartom  — 
Csárdásné,  te  szebb  vagy  mint 
minden  zsidóasszony  !« 

THEOSOPHIKUS  ÉNEKEK 

I.  KERESZTÉNY. 

Bizony,  bizony,  sötét  az  élet 
és  nincsen  benne  semmi  jó, 
s  majd  eljövend  a  nagy  Ítélet, 
hol  törve  lészen  a  dió. 

És  aki  gonosz,  balra  térend, 
és  jobbra  áll  az,  aki  jó, 
és  kürttel  harsan  az  ítélet, 
a  nagy  Annunciáció. 

A  Fiúisten  trónra  száll, 
árnyat  vet  az  örök  szemöldök 
sír  a  dús  gaz,  sivít  az  ördög. 

Az  angyalok  harmonikáinak, 
a  szentek  körben  térden  állnak 
és  Cecília  zongorái. 

II.  INDUS. 

A  fény  alatt,  az  ég  alatt,  a  lég  alatt, 

a  fény  alatt,  a  lég  alatt,  a  jég  alatt, 

a  fény  alatt,  a  kék  alatt,  a  zöld  alatt, 

a  fény  alatt,  az  ég  alatt,  a  föld  alatt, 

a  fény  alatt,  az  árny  alatt,  a  láng  alatt, 

a  teknősbéka  és  az  elefánt  alatt 

a  lenti  durvább  semmiségre  vánkosúl 

egy  óriási  isten  arca  súlyosul, 

egy  isten  óriási  arca  tartja  fenn 

szemöldökével  a  mindent  a  semmiben, 

s  szemöldökét  folyvást  mozgatva  egyaránt 

mindent  egyhangú  és  örök  mozgásba  ránt. 

Kimérten  mint  az  óra,  némán  mint  a  kő, 

örök-busásan,  mint  maga  a  bús  Idő. 

Tiktak,  tiktak,  tiktak,  tiktak,  tiktak,  bizony 

betegen  fekszik  a  világ  e  vánkoson, 

e  kőkemény  istenkoponya  vánkosán 

fekszik  a  vak  világ  betegen,  ostobán, 

és  óriási  keble  lázasan  piheg.  — 

Ki  érti  meg  ma  énekem,  ki  érti  meg? 

S  ki  tudja,  mert  én  nem  tudom,  hogy  mit  jelent? 

S  ki  hiszi  el,  hogy  jártam,  jártam  odalent? 

Hogy  jártam  ott,  hol  nincs  világos,  nincs  sötét, 

és  láttam  azt  az  arcot  és  szemöldökét, 

amelynek  ütemére  a  világkebel 

piheg  .  .  .  Én  jártam  ott. 

És  nem  rémültem  el. 

STRÖFAK    A   WARTBURGI    DALNOK- 
VERSENYBŐL 

(WOLFRAM  IGY  ÉNEKELT  :) 

Fehérruhás  az  én  madonnám, 
kihez  köt  fehér  szerelem, 
megvívok  érte  hősi  tornán, 
kiontom  érte  életem. 

Halavány  rószaszínü  bőre 
rezegve  tömjént  párolog  — 
sirok,  ha  messziről  belőle 
csak  egy  sugárka  rámcsorog. 
Üj  tagja,  újra  nézve  rája 
új  rózsaként  nyíl  szerteszét, 
s  a  friss  csokornak  nedves  bája 
önti  el  érett  termetét. 

Dicsérje  kő,  dicsérje  minden 
angyali  madonnám  kegyét ! 
dalaim  záporával  hintem  : 
ruháját  gyöngyössé  tegyék. 

Ruhája  teste  tagja  is  talán, 

testével  mintha  összefolyna 

s  e  selyemhab  a  meleg,  tiszta  lány 

illatos,  illó  ködje  volna. 

Áttetszik  rajta  minden  mozdulat, 

a  finom  ideg-hárfa-háló 

s  selyemzúgásán  dal  gyulád 

szivemben,  soha  el  nem  álló ! 

Halaványködü  rózsabőre 
éneket  ekként  párolog  : 
boldog,  ha  messziről  belőle 
csak  egy  sugárka  rámcsorog. 

S  mily  újszerű,  mily  meglepő  az  arca, 
ha  szembeveti  gyöngyös  mosolyát ! 
Tekintetének  gyenge  gyémántkarca 
üveglelkemet  csengve  metszi  át. 
Komoly  nyakától  halkan  lefelé  dől 
lankára  lágyan  omlékony  vonal, 
s  a  fésű  és  tű  szoros  börtönéből 
kigöndörödni  vágyik  az 
aranyos  barna  haj. 

Uj  tagja,  újra  nézve  rája 
uj  rózsaként  nyíl  szerteszét, 
s  a  friss  csokornak  nedves  bája 
önti  el  érett  termetét. 

Ö,  uj  gyönyörűség,  mit  senki  még  nem  érzett, 

nincsen  neved,  hát  hogyan  hívjalak? 

Uj  vágyam  uj   nyila,  uj   mesterséggel  élzett, 

rád  uj  dal  kéne,  most  talált  szavak. 

E  régi  rím,  ez  elavult  alak 

frissen  kinyílt  napod  mily  szégyenkezve  zengi, 

ó,  uj  vágy  !  Uj  csoda  a  nap  alatt ! 

Ó,  uj  gyönyörűség,  mit  még  nem  sejtett  senki! 

*  *  * 

(TANNHÁUSER  PEDIG  IGY  ÉNEKELT :) 


Vigyázz  !    tudod,  szerelmem  ég. 
Ügy  mint  a  tüz.  Vagy  mint  a  jég, 
a  jég  mely  ég  és  éget. 
Szerelmem  nem  tej,  nem  fehér. 
Itala  bor.    S  a  bora  vér. 
Vigyázz  !    megöllek  téged  ! 

Piros  véredre  szomjazom 
ma  megrészegszem  én  azon, 
azon  a  piros  véren. 
Harci  dal  párzó  énekem  : 
tudod  nem  kedves  énnekem 
a  hófehér  szemérem. 

Agynak  az  fázón  búj  alá 
nem  melegíti  búja  láng, 
aludjon  hát  a  gyáva  ! 
mi  vadak  tépjük  a  lepelt 
vérezzen  arcot  és  kebelt 
körmünk  királyi  vágya. 

Nyálként  és  vérként  omlani 
csordulnak  bűnös  vágyai 
körmünknek  és  fogunknak  : 
a  szeszt  lángjával  nyaljuk  el 
a  kín  a  kéjtől  nem  rug  el : 
kéjjé  pirul  kinunk  csak. 

Ugye  hogy  lázad  ma  dalom? 
Tüzem  tovább  nem  takarom  : 
áldott  a  meztelenség  ! 
A  kéjnek  teljét  akarom  ! 
Jöjj  vágyam,  aljas  hatalom,    . 
legédesebb  ellenség  ! 

Jöjj  vágyam,  aljas  hatalom, 
vagyonnal  áldozom  neked 
s  élettel  és  erénnyel : 
ép  így  tisztelték  egykoron 
arannyal  a  szent  gyermeket 
s  mirrhával  és  tömjénnel .  . . 

TURÁNI  INDULÓ 


Mi  vagyunk  a  rónán  járók 
Soha  napján  meg  nem  állók 
Lég  fiai,  röpke  rárók, 
messze  mezőn  szerte  szállók. 

Huj,  haj,  huj  ! 

Szolgánk  jámbor,  népünk  pártos, 
Széltől  ellett  ménünk  táltos, 
Varjú,  holló  ránk  kiáltoz, 
Könnyű  nyilunk  visszaszálldos. 

Huj,  huj,  huj  ! 

Rabjaink  a  barmot  hajtják. 
Szolgáink  a  sátrat  hordják. 
Lányaink  a  hálót  foldják. 
Fiaink  a  lovat  tartják. 

Huj,  huj,  huj  ! 

Sátrunkat  csak  seprűszárral. 
Nem  kerítjük  azt  mi  zárral, 
Mégis  nyuszttal  dús  bazárral 
vetekedünk  a  kazárral. 

Huj,  huj,  huj  ! 

így  élünk  mi,  népet  fosztván, 
földjeinket  föl  nem  osztván. 
Széles  üngünk  szelet  úszván 
riadunk  a  rémes  pusztán : 

Huj,  huj,  huj  ! 

Rátörünk  az  ellenségre, 
ugy  teszünk  szert  feleségre. 
Ha  nem  lelünk  ellenségre, 
nézünk  a  csillagos  égre. 

Huj,  huj,  huj  ! 

Sok  csodát  az  égen  látunk, 
Sok  arany  csodát  imádunk. 
Kútfejeknél  törvényt  látunk. 
Isten  napja  süti  hátunk. 

Huj,  huj,  huj  ! 

Kőházakkal,  vértes  haddal, 
mit  törődünk  Napnyugattal? 
Zabolátlan  akarattal 
virradunk  mi  virradattal. 

Huj,  huj,  huj  ! 

Rajta  széllel,  zivatarral! 
Haj  szabir  az  onugorral, 
Hajrá  hét  törzs  hét  magyarral, 
Nyolcadikkal,  mord  kabarral ! 

Huj,  huj,  huj  ! 

GÁLÁNS  ÜNNEPSÉG 

Medgyaszay  Vilmának 

Nincs  gálánsnak  szeri-száma  : 
csupa  sikk  e  hercig  dáma, 
karcsú  mint  a  minaret :  ' 

illik  néki  a  minét. 

Rechtsre  perdül,  linksre  fordul, 
spicce  van  tán  némi  bortul : 
tempót  ime  mégse  vét, 
illik  néki  a  minét. 

Mint  vázájábul,  kibimbul 
dagadozó  krinolinbul  t 

s  műredökben  veti  szét  — 
illik  néki  a  minét. 

Ilyen  abroncsvázas  aljjal, 
s  könnyű  taille-jal,  bodros  hajjal 
fennen  hordja  a  toupet-t  — 
illik  néki  a  minét. 

Melly  f  órném  és  melly  valódi ! 
S  mint  pretenzív  gallus  módi 
tartja  hatkor  a  diner-t  — 
illik  néki  a  minét. 

Csupa  illem,  csupa  kellem, 
mért  ütenyre  szabott  szellem, 
csupa  szoros  étikét  : 
illik  néki  a  minét. 

Kéj  jel-kedvvel,  indulattal 
könnyű  bájú  mozdulattal 
messze  hagyja  Dérinét  : 
illik  néki  a  minét. 

Linksre  ferdül,  rechtsre  fordul, 
spicce  van  tán  némi  bortul, 
púder  rejti  hév  szinét, 
illik  néki  a  minét. 

RECANATI 

(Leopardi  szülőfalva) 

Künn  az  udvar  naptól  aszúit  bokra 

földnek  ejti  fáradt  levelét, 

messze  sötét  szöUöhegyek  csokra 

von  falat,  félénk  falu,  köréd. 

Benn  a  színek  összeolvadóban, 

kön3rv  az  asztalon,  zavart  halom, 

mint  fehér  kövek,  mint  puszta  rom, 

kő  kövön  hol  nem  maradt  valóban.  » 

»ó  csak  azt  tudnám,  hogy  mire  vágyom, 
vigyen  a  sors,  bármily  útra  szab  ! 
kenyerem  vágy,  unalom  az  ágyam  : 
mindenütt  rossz,  otthon  legrosszabb. 
Vágyam  van  és  semmire  sincs  vágyam  : 
hogy  lehetne?  Mitsem  ismerek. 
Tán  egy  kék  virágot  keresek. 
Hol  vagy,  hol  vagy,  édes  kék  virágom? 

»Künn  az  udvar  kútja  kőpárkánya 
mellett  nyílhatsz,  míg  én  itt  veszem, 
elmosódik  domborf  aragványa  : 
odáig  sem  ér  szemem  s  kezem. 
Füles  rúddal  ott  egy  élénk  lány  áll, 
feltürött  karján  üres  csöbör, 
megmerítve  húzza  újra  föl : 
teste  ing  minden  mozdulatánál. 

»Mennyi  kútad,  mennyi  szőllőd,  dombod 

s  kék  virágod,  szép  Itáliám. 

Merre  sima  vászonsátrad  bontod, 

az  alatt  nyíl  az  enyém  is  tán. 

Vagy  ott  fenn,  hol  föld  és  felhő  kondor, 

hó  alatt  diderg  az  senyvedőn, 

míg  felül  e  fagyos  lepedőn 

komoran  jár  óriás  komondor. 

»Vagy  talán  már  el  is  hervadt  régen, 
néhány  ezer  évvel  ezelőtt, 
s  illata  kísért  még  e  vidéken 
gúnyolván  a  késett  keresőt. 
Tán  egy  római  nő,  görög  ének 
mellett,  peristylion  oszlopán 
dőlve  (púpos  hátam,  bús  szobám 
szégyenkezzél !)  adta  kedvesének. 


30 


»Nem  !  a  boldogságnak  kék  virága 
mindig  csak  nyomainkon  fakad. 
Szem  előtt  keresheted  :  hiába  ! 
aki  visszanéz  :  az  látja  csak  ! 
Ó  de  kinek  soha  föld  húsába 
gyenge  sarka  egy  sebet  se  vág, 
hogy  teremjen  a  nyomán  virág? 
Bölcse jéböl  ki  se  lépett  lába  — 

»Bölcsejéből  mindjárt  sírba  hág?« 

SAN  GIORGIO  MAGGIORE 

Keresztes,  hófalú  tornácba  fordulék  be, 
a  nyájas  szerzetes  vezette  az  utat 
a  toronyhoz,  amely  büszkén  szökell  a  légbe 
s  Velence  uj jaként  az  ég  felé  mutat. 

És  ott  hagyott  magam,  hol  négy  sarokkal  égbe 

kigyóz  a  deszkaléc  s  szorul  az  öntudat, 

a  szem  kapaszkodik  a  harangkötelékbe 

s  végét   nem  érheti,   s  szédül,   s  ijed,   kutat. 

S  egyszerre...  fenn  !...  a  menny  gyulád  ki  kék  világú 

és  négyfelől  a  nagy  sziget  város  kitágul, 

mely  ég  és  víz  között  gyémántos  fényben  áll, 

hol  minden  büszke  ház  uj  szépséget  kinál. 
Lefelé,  lefelé  !...   hamar  !...   a  deszka  koppan. 
Egy  perc...  egy  szédülés...  a  szív  ijedve  dobban. 

zrínyi  velenceben 

Szent  Márk  dicső  terén,  melyet  mélán  tapostam, 
valaha  régesrég  egy  másik  bús  magyar, 
méltóbb  költő  mint  én,  és  hős  mint  senki  mostan, 
tiport  hatalmasan,  ki  tudta  mit  akar ! 

Ki  tudta  mit  akar  s  nem  tudta,  hogy  a  rosszban 
fogyhatlan  a  világ  s  nem  tudta,  hogy  hamar 
ide  vágy  vissza  a  földről,  hol  bármi  sorsban 
élni  és  halni  kell ;    mely  ápol  s  eltakar. 

Ezt  mind  nem  tudta  még  s  árva  honára  gondolt, 
s  döngött  csizmája  a  márványon  s  lelke  tombolt, 
látván  sok  harci  jelt  ős  ívek  oldalán. 

* 
Alkonyfelhő  borult  lagunára,  piarcra, 
felhőn  az  angyalok  készültek  már  a  harcra, 
melyre  a  holtakat  felkölté  Alderán. 

ITÁLIA 

Itália  !  tudom  városaid  csodálni, 

hol  dús  sikátoron  vidám  nép  bizsereg. 

Lázas  az  ily  szűk  út,  mint  testben  kék  erek, 

s  nemes,  habár  hanyag,  szennyében  is  királyi. 

Vonzanak  íveid  s  tűnt  fényed  palotái, 
árkádok,  oszlopod,  a  sugaras  terek, 
hol  elszédülnek  az  ideges  emberek ; 
vonzanak  a  sötét  toronylépcsök  csigái. 

De  nem  kékebb  eged  és  a  dombod  se  zöldebb, 
mint  honni  dombjaink  s  a  dunántúli  ég, 
e  gömböljKi,  szelid,  színjátszó  kék  vidék. 

S  olasz  szív  nem  lehet  emlékektől  gyötörtebb 

a  vén  boltok  alatt,  az  ősök  piacán, 

mint  én,  ha  földeden  bolyongok,  bús  hazám ! 


Babits  Müiály:  Oasiee  renei. 


34 


AESTATI  HIEMS 

Elszállt  a  nyárnak  utolsó  viharja, 
nyúlt  jegenye  szomj assan  andalog, 
sárgulva  rogynak  árva  kazalok, 
sárgul  a  nyírott  róna  törpe  sarja. 

A  gép  a  búzát  álmosan  hadarja, 
szíján  suhogva  vaskerék  forog  ; 
unt  hő  az  égből  lankatag  csorog, 
s  a  földet  már  az  őszi  érc  kaparja. 

S  az  őszi  szél  is  nemsokára  nyalja 
s  tétúl  üres  marékkal  kavarog  ; 
horgolva  űzik  csókák,  karvalyok. 

Múl  a  szüret,  fonnyad  a  róna  tarja ; 
tanyában  járja  alsós  és  tarokk  ; 
s  az  élet  emlékét  a  hó  takarja. 

SZŐLŐHEGY  TELÉN 

Az  egész  szöllőhegyet  látni  most, 
a  hegy  húsát  most  látni  meztelen, 
mint  ájult  hölgy,  mutatja  fesztelen 
telt  formáját,  a  gömbölyűt,  csinost. 

A  barna  föld  emlőjét  látni  most, 
emlőt  száradva,  dombot  nesztelen, 
hol  az  áttetsző  gyöngygerezd  terem, 
melyből  szűrik  a  mézizű  pirost. 

Karók  serege  bús-meredten  áll, 
arannyal  árnyal  a  ferde  sugár, 
a  puszta  hanton  egy  lélek  se  jár. 

December,  január  és  február  — 
mikor  jön  már  a  tavasz  és  a  nyár? 
a  fosztott  tőke  álmodozva  vár. 


3* 

VASÁR 

Friss  hótól  pöttyös  báránybőr  süveg, 
vásári  pénz  koppan  a  durva  markon. 
Kilógó  ing,  zord  búsa  szemivek, 
s  római  szó  kopik  a  szennyes  ajkon. 

Sötét  örménnyel  alkud  az  oláh, 
szekérre  szórva  hosszúszőrű  szűre  ; 
kis  kutya  befut  a  szekér  alá 
s  gyáván  vonít  a  tarka  népsürűre. 

Elül  is  kötény,  hátul  is  kötény, 
jön  vastaglábu  asszony  sárga  arccal 
át  a  tér  hóval  rácsozott  ködén, 
kész  alkuharcba  szállni  száz  piarccal. 

Magyar  szó  végre.  Kis  székely  gyerek, 
füle  se  látszik  süvegtől,  subától, 
pirulva,  boldog  arccal  ténfereg, 
hol  új  csodát  igér  az  ócska  sátor. 

Sátorban  a  gondolat  olvasó  : 

ki  bé  mer  menni,  bámulhatsz  a  merszén. 

Hegyes  könyök  lök  s  éles,  cifra  szó  : 

Au,  a  cigányok ! .  .  .  zsebbe'  még  az  erszény? 

Láthatsz  sok  pópát,  hosszú  szép  szakállt, 
kirakva  sok  ügyetlen,  cifra  képet, 
míg  a  Nemere  éles  hangja  vált,     . 
s  füleket  festve  fütyüli  a  népet. 

Messze  a  tiszteletes  nagy  hegyek, 
égbenéző  társai  agg  Negojnak, 
melyekre  nem  vet  senki  most  ügyet, 
lassan  a  bús  ködökkel  egybefolynak. 

CSENDÉLETEK 

ASZTALFIÓK 

lm  egy  invalidus  bazár, 
mit  rozsdás  bádog,  cifra  zár 
s  faragcsált  barna  deszka  fed. 
Benn  ó  toll  s  rágott  ócska  szár 
bélyegzett  bélyeg  s  más  szemet, 
mit  kis  diák  cserén  beszed, 
skatulya,  kártya,  gyufaszál, 
ó  kiflicsücs,  papirszelet, 
babaláb  dróttal  rádmered, 
s  lenhajas  porcellánfejet 
gumi,  spagét,  rézdrót  kuszál ; 
tompul  a  hajlott  ónhuszár, 
sarokban  pukkadt  krampusz  áll, 
rád-öltve  a  forgácsbelet. 


.     ^  CUMULUS 

Szépia  ecset,  matt  írónők 

pingálnak  az  alkonyhatáron  : 

anyaga  pehely,  színek  ónok. 

Uj  felleg  jó.  Ezt  még  bevárom. 

Egy  mitológiai  csónok. 

Előtte  kürtös  víg  Tritonok, 

Amphitrité  csigabatáron. 

Benn  fontos  hősök,  fürge  gnómok, 

bölcs  pózban  egy  athéni  szónok, 

obolust  rágó  Harpagónok, 

s  Lais  tükörrel,  inger-álom 

s  tömör  Alcides  kékes  áron, 

s  hol  farra  görbül  lent  a  csónok 

némán  evezve  hajtja  Cháron. 

MOZGÓFÉNYKÉP 

Máskép  :  Amerikai  Leány  szöktetés  —  szenzációs  szerelmi 
tragédia  mozgófényképben  előadva 

A  gép  sugarát  kereken  veti,  képköre  fénylik  a  sik  lepedőn 
mindjárt,  szivem,  uj  szinek  és  alakok  lovagolnak  a  fénylegyezőn 
olcsó  s  remek  élvezet  összecsodálni  e  gyors  jelenéseket  itt : 
első  a  Szerelmi  Tragédia,  melyet  a  lámpa  a  falra  vetit. 

Ni  —  Amerikában  e  nagy  palotának  a  dús  ura  —  milliomos 
rendel,  levelez,  sürög,  üzleteit  köti,  telefonoz. 
Titkára  előtte.    Beszélni  akar  vele.    Várja.    Magára  marad. 
Beszél  neki.   Karja  mozog  hevesen  s  ura  szörnyű  haragra  gyulád. 

Éjfélkor  a  hószinü  lányszoba  villanymécsese  zöld.  Jön  a  lány 
bálból,  kimerülten  —  a  báli  ruhában  is  oly  ideges,  halavány. 
Vetkőzik  az  édes.  Az  éjjeli  gyolcs  fedi  már.  A  komorna  kimén. 
Megkoccan  az  ablaka.  Nyitja.  Vetekszik  a  holddal  a  zöld  szobafény. 

Titkáruk  az.    »Édesem  !«  —  Újul  a  kép.    Palotájuk  elébe  mutat. 
Fellegkapar  ójuk  előtt  ki  az  éjbe  mutatja  a  hosszú  utat. 
Fellegkaparón  kötelekből  létra.    Az  emelet   ablaka  nyil. 
Surrannak  alá.  Hamar  :  —  Elbúj  a  hold  köre.  Rebben  az  ótomobil. 

És  tűnik  a  gépkocsi.  Mind  kicsinyebb-kicsinyebb.  De  a  palota  ébred. 
Vádat  sugalétra.  Mi  voltaz?  Utánok!  A  gép!  Tova!  S  mozdul  a  képlet. 
Nyargalnak  az  útközi  fák  növekedve  szemünkbe  :  a  kocsi  sötét  pont 
nyargalnak  az  út  jegenyéi.  Kígyózik  az  út  tova.  Két  kocsi  két  pont. 

És  fordul  a  kép.   Jön  a  halmon  a  két  szeretővel  a  gép  lefelé. 
Vakít  ide  :    hallani  szinte,   amint  robog  a  kanyarulat  elé. 
Nőnek  az  arcok.  A  hölgy  a  lovagra  simul.  De  az  ég  henye  fellege  gyűl. 
S  tűnik  kanyarodva  a  gép.  Jön  a  második.  Ebben  a  dúlt  öreg  ül. 

S  elpattan  a  kép,  valamint  hab  a  sima  vizén.  Jön  az  új.  Csupa  álom. 
Villannak  az  ég  csodanyílai.  Zuppan  a  zápor  a  messze  határon. 
ó  nézd,  gyönyörű  !  gyönyörű  ez  a  fény-  és  árnycsere  kékbe  pirosból ! 
S  hogy  gördül  a  két  robogó!  Hogyan  is,  hogyan  is  lehet  ez  papirosból! 

S  hogy  gördül  a  két  robogó;  hegyeken  tova,  völgyeken,  árkokon  át ! 
Pornimbusz  után  pocsolyás  utakon  ver  a  kereke  sárkoronát. 
Tágulnak  a  messze  prerík.  Zug  a  zápor,  a  sík  tavakon  kopogó  : 
S  sebesebben  mint  hir  a  dróton,  a  bús  utakon  tova  gördül  a  két  robogó. 

S  dacolva  vonattal  a  síneken  át  kerekük  suhan.  Alszik  a  város. 
Surrannak  elénk  magas  ércemeletjei.    Csöndje  halálos. 
S  már  az  öregnek  a  kocsija  csusszan  a  —  csusszan  a  jól  kövezett 

utón  át : 
Követi,  keresi,  hőn  lesi,  nem  leli  —  nem  leli  lánya  nyomát. 

Zöldbeszegett  hegy  alatt  tovanyúl  sima  tó  vize,  mint  a  lepény. 
Most  oda  —  lám  oda  jönnek  a  —  szöknek  a  —  törnek  a  lány  s  a 

legény, 
A  kocsi  mint  csodaparipa  ront  oda,  jaj  neki  —  jaj  bele  vad  kerekén 
loccsan  a  —  csobban  a  tó  vize  :   jobb  biz  e  tört  szeretőknek  a  tó 

fenekén. 

Még  egy  rémszerü  kép  (az  apáról)  a  vásznon  jő  :  az  utolsó  : 
vágtat  a  vad  kocsi,  mint  robogó  sír,  fürge  koporsó, 
így  a  halálkocsi  Amerikát  szeli,  szeldeli,  szegdeli,  jár  : 
drága  szekér  kerekén,  sima  tó  fenekén  csupa  kéj   a  halál. 


Ah  !  Amerikába  !  csak  ott  tul  a  tengeren,  ott  van  az  élet ! 
Ah  !  Amerikába  miért  nem  utazhatom  én  soha  véled  .  .  . 
Ott  van  az  élet,  a  pénz,  az  öröm,  s  a  kaland  tere,  küzdeni  tér  : 
tengve  a  drága  kenyéren  unalmasan  itt  nyavalyogni  mit  ér? 

RÉGI  SZÁLLODA 


Van  Budán  egy  vén  szálloda, 

abban  van  egy  öreg  szoba, 

papir  helyett  faburkolat 

lepi  magassan  a  falat ; 

itt  minden  barna  és  aszú, 

vén  bútorokon  rág  a  szú. 

És  e  szobán  ül  egy  titok, 

melyet  ki  tudja,  hogy  tudok? 

s  nem  babonából.  Istenem  ! 

de  nem  hálnék  meg  benne,  nem  ! 

Itt  hajdan  gyilkosság  esett  — 

és  a  sötét  faburkolat 

alatt  ^ 

nesz  nélkül  bomlik  a  hulla. 

Itt  minden  barna  és  aszú, 
vén  bútorokon  rág  a  szú. 
Itt  hajdan  gyilkosság  esett, 
mit  a  törvény  se  keresett, 
mert  messziről  az  áldozat 
jött  és  magával  pénzt  hozott, 
s  nem  volt  környéki  ismerőse  : 
kirabolá  a  vendéglőse, 
s  meggyilkolá  s  elhantolá 
a  fal  alá,  a  fa  alá, 
jól  illeszté  a  barna  deszkát, 
míg  neje  tartotta  a  gyertyát 
s  bár  saját  kőművessé  volt, 
a  tábla  rejti,  mit  vakolt  — 
és  a  sötét  faburkolat 
alatt 
nesz  nélkül  bomlik  a  hulla. 

£s  e  vendéglős  unokája 

ma  gazdag  polgár  s  közbecsült, 

s  a  szálloda  legtöbb  szobája 

már  megmodernigényesült ; 

de  —  bár  néhányban  —  megmaradt 

a  régi  bútor  s  burkolat, 

melyekre  ha  kigyúl  a  villany, 

otthontalan  vendégül  villan. 

S  sok  vendég  ottan  költözik, 

vetkőzik,  meghál,  s  öltözik 

vagy  meglakik,  hosszabban  is, 

minden  szobában  . .  .  abban  is. 


41 


s  nem  sejtenek  tragédiát  — 

és  a  sötét  faburkolat 

alatt 

nesz  nélkül  bomlik  a  hulla. 

S  nem  sejtenek  tragédiát ! 

S  jön  a  grizettel  a  diák, 

ki  őt  először  öleié  .  .  . 

Ez  lesz  a  chambre  séparée.  — 

ó  édes  élet,  ifjú  kor, 

midőn  szeszünknek  színe  forr, 

bár  minden  perc  vaskörmü  szem, 

mely  a  lejtő  felé  viszen, 

mint  fogaskerekű  vonat .  .  . 

mért  szállna  erre  gondolat? 

Ma  ifjak  vagjmnk.  S  hajt  a  vágy ! 

Meleg  a  szoba,  kész  az  ágy,  — 

De  müyen  ágy?  De  mily  szoba?  — 

Milyen  hát?  Régi  szálloda. 

Vagy  feljön  a  vidéki  polgár, 

s  utazva  gyermekes  család  : 

az  apa  Pesten  többször  volt  már, 

fia  mindent  csodálva  lát, 

az  anya  fáradt,  feje  fáj.  — 

Vagy  lányos  ház  jön.  Itt  a  bál, 

és  Pesten  drágák  a  szobák.   >>r 

Vagy,  Szent- Istvánra,  vén  slovák. 

Vagy  Bécsből  könyvben  utazó 

kereskedelmi  utazó. 

Avagy  eladni  gabonáját 

derék  szorgalmas  gazda  jön : 

számolva  rágja  garaskáját, 

hogy  tékoz  fiának  legyen.  — 

Es  a  sötét  faburkolat 

alatt 

nesz  nélkül  bomlik  a  hulla. 

Nesz  nélkül !  ö  mi  lenne,  ha 
egyszer  mind  nesszel  bomlana 
s  a  rothaj  hangot  költene? 
Minő  hangverseny?  Mily  zene? 
Szárnyalva  a  világon  át? 
Tulzengve  az  élők  zaját? 
Nyögő,  csikorgó  hangelem, 
melyben  fulóznánk  szüntelen, 
s  kerék  csikorg,  kopik  a  tengely  — 
szférák  zenéje  !  zenetenger  !  — 

Mi  volt  ez?  Szörnyű  !  —  Ah,  ne  félj  ! 

Ne  gondolj  erre  !  Küzdj,  remélj  : 

csak  ablak  zörge.  Alszanak  : 

Nesz  nincs,  s  temetve  rab  a  szag. 

Közel  vagy  távol :  egyre  megy, 

a  végtávolság  mindig  egy. 

Jó  gazda,  számláld  pénzedet, 

vén  bűnös,  élvezd  vétkedet : 

nézzünk  körül  nyújtózva,  bátran, 

ha  már  megszálltunk  e  világban. 

Te  is  fiú,  tanulj,  csodálj  ! 

Leány,  mulass  !    Tiéd  a  bál ! 

—  Kinek  bál,  kinek  ispotály  — 

Élvezz  te  is,  s  ne  únd  roué  : 

ma  még,  ma  még  a  gyönyöré, 

holnapra  vár  más  szeparé, 

hol  majd  fehér  kőburkolat 

alatt 

nesz  nélkül  bomlik  a  hullád.     , 

VAROSVÉG 

A  város  végén  áll  a  régi  ház. 

Vigyázz  ! 

Tudod-e  mit  beszél  a  régi  ház? 

A  régi  gyász 

van  falaira  festve 

és  barna  nappal  és  fekete  estve. 

Vigyázz, 

mert  elfog  téged  is  a  régi  gyász. 

A  régi  láz 

gyiil  minden  este  bús  ablakain  ki 

s  a  lelket  inti : 

vigyázz, 

mert  elfog  téged  is  a  régi  láz. 

Lázas  és  gyászos  a  vidék  : 
vad  ég, 

sötét  felhőkben  izzó  hasadék. 
Dombfogyásig  tart  a  táj, 
ott  megszakad  a  szemhatár, 
ott  lesz  zöldje  kék  ; 
mi  van  tul  rajta  még? 
Talán  a  semmi.    Talán  az  ég. 

A  pázsit 

egyre  kopaszul,  egyre  vásik. 

A  gyárból 

a  csatornába  szennyes  ár  foly. 

S  tellik  a  csonka  utca  reggel 

sok  meztelen,  piszkos  gyerekkel. 

Sereggel 

nőnek  az  út  szélén  a  gaz  gyomok. 

Kutyatej,  csallán,  szarkaláb, 

a  hervadt  berze  búj  alább, 

legényhüség  röpíti  pelyhet 

s  a  vad  hajnóka  hunyja  kelyhét. 

Mérföldkő  mellett  nagy  rakás  homok. 
Homok  tövén  a  szöcske  herseg 
a  távol  kocsmazajjal  versenyt. 

Késő  délután 

pecér  jön  arra  ketrechinta ján 

s  a  sok  visító  eb  körül 

a  tájnak  renyhe  népe  összegyűl : 

bámész  sereg, 

züllött  koldus,  pőre  gyerek ; 

kocsmából  is  a  kis  lotyó 

s  sok  cserfes  asszony  s  vén  szotyó. 

A  régi  ház 

mit  vár  ugy  e  vidéken,  mit  vigyáz? 

A  régi  gyász 

fog  el,  ha  nézel  a  néma  kapura, 

s  a  régi  láz 

bus  vágya  leng  a  szennyes  bús  vidéken 

s  vad  égen  : 

az  költi  lelked  szennyes  mélabúra. 

A  VILÁGOSSÁG  UDVARA 

Ismeritek  a  bérházak  fonákját, 

mely  valamely  üres  telekre  hátall, 

a  függőlegesen  leszelt  tetővel 

—  akár  az  utca  hasadt  volna  szét  — 

a  nyirkos  aljat  s  lépcsős  tűzfalat, 

s  köztük  a  puszta,  sápadt,  sima  sárgát, 

amelyen  nem  fog  semmi  napsugár, 

s  a  szomszéd  ház  egyenes  árnyékának 

éles  vonala  elömlik,  elolvad? 

Ismeritek  a  négyszög-mélyedést 

a  hosszú,  keskeny,  apró  ablakokkal, 

melyeknek  barna,  szűk  keretjei 

egymás  fölé  ritkásan  sorakoznak? 

Ismeritek  zugán  a  tört  árnyékot, 

hová  lihegve  jőnek  meghüsübii 

az  utcakölykök  nyári  délután, 

akik  kiszedték  a  kerítés  lécét 

s  gazos  tagon  métázva  gondtalan, 

kalap  hiján  a  nap  fejükre  tűzött? 

Ismeritek  az  árnyas  mélyedést, 

hol  egymagában,  hűsebb  alkonyattal 

lábat  emelt  s  usgyé  !  a  kóbor  eb  ! 

Jöttek  egy  reggel  hosszú  mérőfával, 

spárgával,  léccel ;  —  ástak,  kerítettek 

s  meg'  mérícséltek  ;  póznát  vertek  szerte 

s  táblát  aggattak  :  »Bemenet  tüos  !«  — 

Majd  újra  jöttek  malterral,  kalánnal, 

téglával  és  szekérrel :    ástak,  raktak, 

fából  nagy  állványokat  eszkábáltak, 

léces  hágókat,  deszkaemelettel, 

azon  dongott  sark,  csoszogott  papucs, 

n5dkorgott  a  talyiga  kereke  ; 

görrent  a  csigás  téglaemelőgép 

s  párosan  hordta  piros  utasát.  — 

Majd  szűnt  a  munka  ;  nyúlt  a  téglamű 

csokrot  s  f  edélt  nyert ;  eltisztult  az  állvány, 

leszállt  a  hágók  kettős  emelet je, 

—  deszkánként  hordta  hosszú  tengely  el  — 

és  meztelen  maradt  egy  friss  uj  háznak 

még  szűziesen  fehér  homloka. 

Száradt  a  ház.  A  lakók  beköltöztek, 

uj  számozást  kapott  az  utcasor 

s  a  mélyedést  mindenki  elfeledte. 

Csak  a  házmesterné,  ha  reggelente 
seprő  s  lapáttal  végigjárt  hatalma 
szemektől  elrejtettebb  szögein 

—  míg  nyelve  is  lapátként  hánya  piszkot  — 
vagy  a  cseléd,  mikor  kiszórta  a 

frissen  tört  váza  drága  cserepét 

—  ügyetlensége  kárát  palástolni  — 
ama  hosszúkás  keskeny  ablak  résén  — 
vagy,  eleinte,  még  az  asszony  is, 

ha  gyertya  nélkül,  mert  a  gyertya  drága, 

kamrában  néha  szerte  rakosgatván 

levert  a  polcról  hébert,  köcsögöt, 

s  bosszankodék  a  szomszéd  uj  falára 

mely  árnyékával  kis  tárát  betölté  — 

csak  ők  emlékeztek  hálásan  olykor 

e  csöpp  szögletnek  létezésire 

s  nevezték  német  szóval,  mely  be  sem  megy 

versembe  :    Világosság  Udvarának. 

Lucus  a  non  lucendo  —  mert  valóban 

a  világosság  nem  hatott  ide 

s  mélyét  nem  érte  soha  napsugár, 

csak  oly  kevéssé  mint  a  kutak  mélyét, 

csak  peremén  vetett  rövid  szegélyt 

napszak  szerint,  felváltva,  más  falára. 

Mélyén  tojáshéj,  váza  cserepe, 

csont,  konyharongy,  üvegnyak,  toll,  szemét 

és  uj  ságfoszlány,  széttépett  levél 

—  ki  tudja  kinek  az  írása  rajta?  — 
szűz  összevisszaság  között  hever 
szemtől  bizonytalan  időre  rejtve. 
Mert  bárha  néha,  lakomák  után 
egy  kábult  fej  és  felkavart  gyomor 
émelygésében  frissebb  légre  vágyva 
kinyitná  rése  homályüvegét, 
tekintete  idáig  el  nem  érne, 
sötétben  veszne  el  e  szurdokalj. 

S  így  míg  a  nagy  ház  hármas  emelet j  én 

folyton  folyik  az  élet  üzleti 

s  tenyérnyi  hely  sincs  hol  lakó  ne  nyüzsgjön 

a  földszint  boltjától  a  tűzhelyig, 

melynél  unottan  gubbad  a  család, 

az  első  emelet  úrilakáig 

és  a  poloskás  ágyakig,  melyekben 

nyomor  nyög  avagy  céda  gyönyör  izzad  : 

addig  van  a  háznak  egy  szöglete 
—  mint  régi  kastély  titkos  rejteki  — 
hová  láb,  fény  és  mozgás  el  nem  ér, 
mely  némán  gyűjti  egy  jövendő  napra 
folyton  növekvő  piszka  halmazát  ; 
egy  kis  hely  az  élet  zajától  mentve, 
még  jobban  mentve,  mint  a  temető. 

Miért  mondám  el  ezt?  Nem  is  tudom, 

csak  gyakran  oly  nyomasztón  jut  eszembe, 

ha  járok  a  bérházak  folyosóin 

s  kinézek  holmi  keskeny  ablakon,  — 

s  nem  tehetem,  hogy  egyszer  el  ne  mondjam  — 

Mi  van  benne?    Mi  bánt  úgy  engem  benne? 

EMLÉKSOROK  EGY  R£GI  PÉCSI  USZODÁRA 

Somno  mollior  unda 

Szenvedélyes  szenvedély  korcsolya]  a  lelkem. 
Nem  kerülém  el,  ami  elkerülhetetlen. 
Szenvedély,  ó  szenvedély,  könnyű  heved  oly  vad  : 
hogy  kopik  a  korcsolya  és  a  jég  hogy  olvad  ! 

Vers,  te  másfelé  röpülj,  menekülj  a  vésztől, 
nyugodalmas  képeket,  régi  kort  igézz  föl. 
Légy  te  búm-feledtető,  légy  te  nekem  Léthe  : 
kinek  éber  gondja  kín,  dalban  újul  léte. 


Áll-e  a  nagy  uszoda,  közepén  a  parknak, 

melyet  nyáron  oly  poros  akácok  takartak, 

mely  tavasszal  poshadón,  pocsolyával  telten 

kushadt  túl  kórházon  és  túl  temetőkerten? 

—  Messze  messze  sík  terül,  hol  a  káplár  sort  hív, 

messze  fontos  négy  torony,  minaret  és  boltív ; 

messze  füstölgő  Mecsek  zöld  teteje  újít, 

szemnek  nyújtva  legalább  üde  koszorúit. 

Idele  csak  fülledés,  semmi  hegyi  érzet, 
zöld  hínár,  por  s  némi  bűz  ködli  az  egészet. 
Szivárványszínű  hínár  s  füst,   a  gyárak  füstje, 
korhadt  bűrü  sík  moha,  pókháló  ezüstje, 
roncshid  színjátszó  moha  s  gőz,  a  gázgyár  gőze. 
némi  forró  várospor  s  bűz,   a  bőrgyár  bűze. 
A  vasútról  szénszag  is,   s  füttye  fájó  hangja  — 
délbe  közbe  kondul  a  dóm  komoly  harangja. 

Messze  messze  sík  terül,   oly  unalmas,  álmos  — 
s  fuj,   milyen  nép  jár  ide,   parkhoz   és  hínárhoz, 
nappal  ahol  dong  a  dú,  este  zenél  béka  :  — 
fuj,  milyen  nép  jár  ide,  mindenfajta  léha 
sok  csavargó,  naplopó,  hasztalan  és  renyhe. 
Munkátalan  munkásnak  e  hely  ím  az  enyhe. 
Sok  botor  hajléktalan,  sok  iszákos  vérarc, 
s  nappal  akit  idehajt  gyomorűr  és  bérharc. 
Itt  veszekvés,  esküvés,  káromlás  a  káron 
s  buta  restség  búj,  unott  napközötti  álom, 
éh  bendő  fúr  forrt  füvet,  feje  tök-felejtve 
s  szesznyomos  pofák  zsiriilt  kalap  alatt  rejtve. 

Itt  a  pajkos  utcamag,  s  nyúl  a  gumipuska  : 
ostornyél- íj,  zsinegöv,  s  toUtok  övön  puzdra. 
Itt  sok  izgató  beszéd,  tolvaj  csere  s  osztály  — 
s  este  ronda  vágyakkal  rohad  ez  a  rossz  táj. 
Színe  kopott,  embere  s  nyelve  céda,  tarka  — 
nyom  is  csupa  csupasz  ujj  s  ferde  cipő  sarka. 


D.  e.  8— II.  nőknek, 

11  —  12.  férfiaknak. 

Ügy  —  de  nyári  délelőtt,  ha  a  nap  tekinteti 
azt,  mi  máskor  undok  is,  kedvesen  kellemteti, 
s  halavány  diákot  és  karcsú  iskolásleányt 
pár  porülte  zöld  levél  bájol  erdőség  gyanánt 
s  serdülő  szíven,  melyet  már  egy  új  bú  lágyogat, 
költ  a  durván  buja  táj  íínoman-rossz  vágyakat  : 
ekkor  e  ligetben  is  más  nyom  hajtja  a  gyomot 
ekkor  kap  szegény  liget  néha  mégis  más  nyomot : 
könnyű  kis  cipő  nyomát,  melyen  télen  korcsolya, 
kis  cipőét,  mely  nem  lát  tegnapos  sárt,  port  soha. 

S  lám  :    a  kényes  úrleány  és  az  álmosléptü  bonne 
kezüket  cserélik  a  könnyű  fürdőkalapon, 
lanyha  lánykacsót,  amely  nem  tud  gépet  hajtani 
s  egy  finom  tenniszverőt  lusta  nyugton  tartani. 
S  lábuk  szinte  támolyog,  míg  a  kusza  gondolat, 
milyet  nyár  költ  és  növés,  isten  tudja  hol  mulat  — 
ó  ha  szappan,  mint  biborpattanásos  arcokon, 
tisztasággal  győzne  e  léha  elmeharcokon, 
melyeket  e  buja  hely  boldog  lanyhaságba  nyújt! 

Belül  a  medence  már  kosztümöktől  kivirult 

s  zaj,  sikoly,  habloccsanás,  hallik  a  faház  mögül . . . 

S  ó,  a  drága  ifjúság  !    sok  suhanc  körébe  gyűl : 

úri,  disztingvált  suhanc,  akin  már  kemény  a  gallér, 

kis  fiú,  de  nagy  betyár,  eldédelgetett  gavallér. 

Mindjárt  ők  fürödnek  itt,   addig  órájukra  várnak 

s  míg  a  hölgyek  végezik,  mit  csinálnak?  Kukucsálnak. 

0,  a  korhadó  faház  s  ezer  áldott  hasadéka  ! 

ó,  a  reteszes  kabin  !  ó,  az  ifjú  vér  játéka  ! 

6,  az  áruló  kabin  s  alkalom,  a  vágynak  atyja ! 

ó,  a  titkos  formales  ezer  édes  új  adatja  ! 

6,  a  tilos  formales !  báj  amely  enyész  a  nyárral ! 

ó,  e  benyomástavasz,  bő  virággal,  tele  sárral ! 

mennyi  harc  csírája  kél,  tavasz  gyűjt  avart  a  télnek 

s  szenvedélyes  szenvedély  korcsolyája  lesz  a  lélek. 

Babits  MiliiUy:  Osszee  versei.  4 

Vers,  te  másfelé  repülj,  menekülj  a  vésztől, 
enyhe  percet,  hűs  habot,  lágy  vizet  igézz  föl. 
Mert  habár  e  langyos  ár  tele  közsereggel, 
s  jönni  mikor  senki  sincs,  lusta  valék  reggel ; 
s  mert  habár  e  népes  ár  nyüzsg  a  profán  zajtól, 
fejest  ugrik  a  vitéz,  gyáva  gyerek  gajdol, 
pattog  ezer  bugyborék,  reng  az  ugródeszka  : 
itt  hol  alig  oszla  a  női  testek  piszka, 
hol  pajzán  kislány,  ha  nem  figyelé  a  bonne  őt, 
fröccseí  imént  heccele  sok  derék  zsidónőt, 
itt  hol  most  is  jár  a  hecc,  lárma,  locspocs,  szennyhab 
mégis  e  világi  zaj  énreám  itt  nem  hat, 
mégis  e  hely  énnekem  nyugalomra  költő, 
puha  dunna,  béles  ágy,  s  hinta  bizony,  bölcső. 
Mert  te  vagy  jelen,  te,  víz,  leghívebb  barátom, 
tiszta  mégha  piszkos  is,  elemem,  világom. 
Bár  csinált  tó,  csent  anyag,  kicsike  is  tónak, 
kéjjel  fekszem  rád  hanyatt  s  evezek  mint  csónak. 
Otthon  érzem  magamat,  mint  a  hal,  és  tisztán. 
Égbe  látok  egyenest,  szinte  égben  úszván. 
Áldott  márvány,  enyhe  víz,  mindig  csillapító, 
pázsitodra  fekszem  és  azt  kiáltom  :    Itt  jó  ! 
(ennyi  csőcselékhadat  hogy  ki  nem  vet  hátad !) 
édes  vizem,  hadd  ölel  leghívebb  barátod  ! 
Puha  tömött  fodrodon  egyengetem  arcom  : 
(tisztasággal  győz  a  hab  minden  léha  harcon) 
s  mellettemtől  szívemnek  messze  kanyarg  álma 
(álomnál  puhább  a  hab,  nyári  hűvös  párna). 

VERIVÖ  LEÁNYOK 

A  sápadt,  vérivó  leányok 
keringenek  szivem  körül ; 
zsineget  fonnak  zabolának  — 
hajrá  !  a  Sátán  úgy  öriil ! 

Zsineget  fonnak  zabolának 
vacogó  fogaim  közé  — 
a  legderekabb  fiu  lesz  ma 
az  ördögé  !  az  ördögé  ! 

És  megnyergelnek,  megnyargalnak  — 
milyen  gyönyörűség  nekem  !  — 
Puha  combjuk  hideg  nyomását 
borzongó  háttal  élvezem. 

Borzong  a  hátam,  ing  a  véknyam, 
hol  mélyebb  ágyékuk  tüzeli : 
jaj  mért  vagyok  velük  magamra? 
mért  hagj^ál  engem,  szent  Szűz,  el? 

Egednek  kék  legét  ha  színám 
s  emléked  lelkesítne  még, 
keresztet  kennék  szemeimre, 
s  buzgón  kiáltanám  :  »Elég  !« 

»Elég  ti  létlen  boszorkányok  ! 
vad  semmi !  vampir-elmerajz  ! 
Lelkem  tinektek  zárva  ;  nálam 
a  titkos  kulcs  ;    az  égi  pajzs.* 

Mária,  elefánt  csontbástya, 

szivet  erősítő  kehely, 

Mária,  győzhetetlen  zászló, 

mért  hagytál,  szent  Szűz,  engem  el? 

SUGÁR 


Hogy  bomlanak,  hogy  hullanak 
a  fésűk  és  gyűrűs  csatok  : 
ha  büszkén  a  tükör  előtt 
bontod  villanyos  hajzatod ! 
Ugy  nyúlik  karcsú  két  karod 
a  válladtól  a  fürtödig, 
mint  antik  kancsó  két  füle 
ha  könnyed  ívben  fölszökik. 

ó  kancsók  kincse  !  drága  kincs  ! 
Kincsek  kancsó]  a  !  Csókedény  ! 
Hozzád  hasonló  semmi  sincs, 
szent  vággyal  nézlek  téged  én  ! 
Eleven  kancsó  !  életé, 
kiben  a  nagy  elixir  áll, 
amelytől  élő  lesz  a  holt 
s  a  koldus  több  lesz,  mint  király. 

Hogyan  dicsérjem  termeted? 
A  pálmafák,  a  cédrusok, 
az  árboc  és  a  liliom  — 
az  mind  nem  él,  az  nem  mozog  . 
De  benned  minden  izom  él, 
idegek,  izmok  és  inak, 
titkon  mint  rejtelmes  habok 
szélcsöndben  is  hullámlanak. 

Amerre  jársz,  a  levegő 

megkéjesül,  megfinomul, 

s  miként  dicsfény  a  szent  köré 

testedhez  fényköddel  borul. 

Kályhában  fellobog  a  láng, 

falon  az  óra  elakad, 

ha  büszkén  a  tükör  előtt 

kibontod  élő  derekad. 

HUNYT  SZEMMEL 


Hunyt  szemmel  bérceken  futunk 
s  mindig  csodára  vágy  szivünk : 
a  legjobb,  amit  nem  tudunk, 
u  legszebb,  amit  nem  hiszünk. 

Az  álmok  síkos  gyöngyeit 
szorítsd,  ki  unod  a  valót : 
hímezz  belőlük 
fázó  lelkedre  gyöngyös  takarót. 

FEKETE  ORSZÁG 

Fekete  országot  álmodtam  én, 

ahol  minden  fekete  volt, 

minden  fekete,  de  nem  csak  kívül : 

csontig,  velőig  fekete, 

fekete, 

fekete,  fekete,  fekete. 

Fekete  ég  és  fekete  tenger, 

fekete  fák  és  fekete  ház, 

fekete  állat,  fekete  ember, 

fekete  öröm,  fekete  gyász, 

fekete  érc  és  fekete  kő  és 

fekete  föld  és  fekete  fák, 

fekete  férfi,  fekete  nő  és 

fekete,  fekete,  fekete  világ.         ^ 

Áshatod  íme,  vághatod  egyre 

az  anyagot,  mely  lusta,  tömör, 

fekete  földbe,  fekete  hegybe 

csap  csak  a  csáklyád,  fúr  be  fúród  : 

s  mélyre  merítsd  bár  tintapatakját 

még  feketébben  árad,  ömöl 

nézd  a  fü  magját,  nézd  a  fa  makkját, 

gerle  tojását,  csíragolyót, 

fekete,  fekete,  fekete, 

fekete  kelme  s  fekete  elme, 

fekete  arc  és  fekete  gond, 

fekete  ér  és  fekete  vér  és 

fekete  velő  és  fekete  csont. 

Más  szin  a  napfény  vendég-máza, 

a  nap  a  színek  piktora  mind  : 

fekete  béliül  a  földnek  váza, 

nem  a  fény  festi  a  fekete  szint 

karcsú  sugárecsetével 

nem  : 

fekete  az  anyag  rejtett  lelke, 

jaj, 

fekete,  fekete,  fekete. 

A  HALÁL  AUTOMOBILON 

-  EGY  KÉPHEZ  - 

Teréza  szól: 
♦Fekete  éjszaka,  hajnal  előtt 
gépkocsi  áll  meg  a  házunk  előtt. 
Benn  a  szobában  légy  nesze  se  hallszik 

—  anyám  is  alszik,  a  húgom  is  alszik  — 
Fekete  éjszaka,  hajnal  előtt. 

De  hallom  a  gépkocsist,  hallom  én  öt. 
Ül  visszadőlve  az  emberek  Réme, 
nagy  símaszőrös  a  bundája  préme, 
szemvédő  alól  hiányzik  a  szem  — 
(hol  lehet  hidegebb,  künn-e  vagy  benn?) 

Fekete  szemvédő,  rémes  az  arca  — 
Dérlepett  rónákon  kereke  karca 

—  földi  hideg  villám  —  szerte  cikáz 
s  villanyos  borzalom  kit  nem  igáz? 
Dérlepett  rónákon  kereke  karca. 

5  mindig  kijár  neki  iszonyú  sarca, 
télben  is,  dérben  is,  mindig  kijár  : 
maga  a  Törvény  ő,  ő  a  Király. 

Nem  szól :   csak  foga  van,  nincs  neki  szája  — 
messze  az  éjbe  ki  villog  kaszája. 

Nem  alszik,  nem  is  hall,  nincs  füle  sem, 
szemvédő  mögül  hiányzik  a  szem. 
Nem  is  kormányoz  ő,  utat  se  lát  ő, 
gondtalan  gurul  a  síkokon  át  ő  : 
nem  alszik,  nem  is  hall,  nincs  füle  sem. 

Hol  lehet  hidegebb,  künn-e  vagy  benn? 
Rejts  el,  én  vánkosom,  paplanom,  arcra  ! 
Déren  künn  titong  a  kereke  rajza, 
dereng  a  holdvüág,  téjszin  a  köd  : 

6  maga  sötét  e  puszta  fölött. 

Tudom,  miért  ide,  s  tudom,  kiért  jött : 

háziurunk  fia  halódik,  vért  köp  — 

ő,  az  a  mélaszemű  fiatal, 

jó  fiú,  szép  fiú,  mégis  meghal. 

Tudom,  a  rém  kiért,  s  tudom  miért  jött. 

ó  én  már  vénülök,  mindent  megértek  : 
meg  kell  ma  halnia,  mert  sokat  élt, 
mert  sokat  szeretett,  keveset  félt. 
Fullad  a  melle  most  —  reszket  a  szája  — 
Künn  már  a  gépkocsis.  S  villog  kaszája. 

Gépkocsi  állt  meg  a  házunk  előtt. 
Vad  kocsis !  hiába  viszed  el  őt ! 
Lám  fejemben  milyen  gondolat  forgott : 
meg  kell  ma  halnia,  mégis  ő  boldog  : 
vad  kocsis,  hiába  viszed  el  őt ! 

Fojtsad  a  mellet  és  száríts  velőt  — 
mi  baj,  ha  kereked  érettekért  jár? 
Nyugodtan  halhat  meg  az,  aki  élt  már  — 
virágnak  váza,  gal5mak  kandaló  :      # 
teljesült  ifjúság  tűzre  való  :  — 

Galy  s  virág  —  borzadok!  —  hideg  van  —  tél  van. 

Zörren  az  ablak  is  :  odakinn  szél  van. 

Reccsen  a  gépkocsi,  kuccan  az  eb  : 

álmatlan  éjnél  nincs  keservesebb.  — 

Mi  az  ott?  —  óra  üt  —  mennyit  üt?  —  éj  van. 

Fehér  madár  az  ott,  barna  taréjban  : 
lebben  és  rebben  és  párjára  tör. 

( —  Vén  leány  ! )  éles  gyö  .  .  .  éles  gyönyör! 

Komikus  vén  leány,  fonnyad  az  orcád : 
Dérlepett  rónákon  kergeti  karcát, 

kereke  karcát  a  fekete  rém  — 
Jó  fiú,  szép  fiú,  mit  állsz  elém? 
Porzója  bogárülten,  magja  kirázva  : 
ó  boldogan  hal  meg  az,  aki  virágza  : 
átkozott  csak  ki  nem  élt  sohsem  :  én, 

álmodó,  únt  leány,  komikus,  vén.  — 

Hogy  ketyeg  !  —  borzadok !  —  recsegés  hallszik. 

Anyám  is  alszik,  a  húgom  is  alszik  : 

fekete  éjszaka,  hajnal  előtt 

gépkocsi  vág  tova  házunk  előtt.* 

AZ  ÖRÖK  FOLYOSÓ 

A  véghetetlen  portikusznak 

egyhangú  oldalívei 

rejtett  forrású  fényben  úsznak. 

Mi  haszna  széttekinteni? 
A  sima  égnek  semmi  ránca 
s  szemed  a  földet  nem  leli. 

S  tán  e  nagy  ívek  néma  lánca 
a  végtelenbe  fűzve  njrúl : 
holt  oszlopoknak  méla  tánca 

húzódva,  mozdulatlanul 
légtengelyén  az  üres  űrnek, 
s  a  külső  sötétig  vonul, 

hol  a  Pokol  lakói  fülnek. 

Mindegy !  ásít  az  út  elém  ! 

ó  boldogok,  kik  nyugton  ülnek. 

De  engem  űztön  űz  a  Rém, 

kire  nincs  szem,  mely  visszanézzen, 

s  előre,  bármi  les  felém, 

futok  gyáván,  futok  merészen, 
habár  előre  jól  tudom, 
nem  érhetem  végét  egészen 

s  bárhol  bukom,  felén  bukom 
s  e  súlyos  álmok  összezúznak 
s  maradok  majd  a  félúton, 

míg  a  végetlen  portikusznak 

egyhangú  oldalívei 

rejtett  forrású  fényben  úsznak. 

(S  megint  elölről.) 

A  TEMPLOM  !  RÖPÜL  ! 

Kimentél  a  holdvilágra 
űzni  gondot  s  bánatot, 
lelkedre  a  hold  világa 
tej  színű  ruhát  adott. 
Holdfehéren,  holtfehéren 
nézted  a  nagy  templomot, 
mely  setéten  nyúlt  a  téren, 
nézted  a  vén  templomot, 

S  gondolád  :  »Milyen  kegyetlen  ! 
milyen  zárt  és  mily  nyomott ! 
mily  erős  és  mily  ügyetlen, 
bírna  bár  sok  ostromot. 
Nyújtózik,  mint  súlyos  állat, 
hosszú  nyakkal  égbe  néz, 
mint  nagy  állat,  mikor  fáradt 
s  nyújtott  nyakkal  égbe  néz. 

Rég  nem  szállt  és  ránőtt  szárnya 
furcsa  madár,  meghiszem, 
s  mintha  döglött  lelket  zárna 
a  lehunyt  rozetta-szem. 
Látod  bö  kapuja  mellett 
körmös  két  nagy  oszlopát? 
Látod-é  csúf  szügye  mellett 
csontos-körmös  oszlopát?  « 

S  addig  nézted,  míg  előrébb 

tornya  görbült  eleven 

s  rézsút  nagy  keresztes  csőrét 

légbe  fúrta  hirtelen, 

érctetője  tollraf oszlott 

s  meglebbent  a  barna  szárny, 

földről  felszökött  az  oszlop 

s  fölrebbent  a  barna  szárny. 

Iszonyún  zúgott  a  légben, 
köfelhőnek  óriás. 
Lenn  a  földön,  törmelékben, 
nyoma  négyszög,  semmi  más. 
Te  kit  kőporral  behintett, 
bámultál  rá  mint  bolond, 
mint  ki  új  rémet  tekintett, 
mint  egy  holdruhás  bolond. 

A  lírikus  epilögja 

Csak  én  birok  versemnek  hőse  lenni, 
dső  s  utolsó  mindenik  dalomban  : 
a  mindenséget  vágyom  versbe  venni, 
de  még  tovább  magamnál  nem  jutottam. 

S  már  azt  hiszem  :  nincs  rajtam  kívül  semmi, 
de  hogyha  van  is.  Isten  tudja  hogy"*  van? 
Vak  dióként  dióban  zárva  lenni 
S  törésre  várni  beh  megundorodtam. 

Bűvös  körömből  nincsen  mód  kitörnöm. 
Csak  nyilam  szökhet  rajta  át :  a  vágy  — 
de  jól  tudom,  vágyam  sejtése  csalfa. 

Én  maradok  :  magam  számára  börtön, 
mert  én  vagyok  az  alany  és  a  tárgy, 
jaj  én  vagyok  az  ómega  s  az  alfa. 


HERCEG,  HÁTHA 
MEGJÖN  A  TÉL   IS! 


1909—1911 

BALLADA  ÍRISZ  FÁTYOLÁRÓL 

Megjön  a  tavasz  tarkasága  : 
fehér  pöttyök  és  piros  p>ontok, 
virágos  fák,  tavaszi  gondok, 
tavaszi  sírok  ciprusága, 
fehér  virág  hull  barna  sárba, 
szelet  mond  az  alkonyi  pír  is ; 
halálvágy  száll  a  bús  múzsákba, 
mikor 
zöld  köntösét  cifrázza  írisz. 

S  megjön  a  nyárnak  tarkasága  : 
poros  utak,  száraz  porondok, 
a  kertkarókon  piros  gombok, 
ezüst  zápor  piros  rózsákra, 
piros  pipacs  huUós  virága  ; 
minden  virág  lehull,  ha  nyíl  is  ; 
hajlós  rozs  érik  a  kaszákra, 
mikor 
meleg  szemét  kinjdtja  írisz. 

S  megjön  az  ősznek  tarkasága  : 

aranyos  lombok,  piros  lombok, 

gyümölcsös  berkek,  hangos  dombok, 

sápadt  levelek  ordas  ága, 

avarok  zörgő  pusztasága  ; 

a  kósza  szél  kacag  is,  sír  is  : 

az  estnek  rögös  ege  sárga, 

mikor 

felhős  fátyolát  tépi  írisz. 

Herceg  !  hátha  megjön  a  tél  is? 

Lesz  fehérsége,  barnasága, 

lesz  jégvirágos  tarkasága, 

mikor 

fehér  gyászát  felölti  írisz. 

ARANY  kísértetek 

Be  szép  virágok  a  jégvirágok, 
be  gyönyörű  fény  a  lámpafény : 
dicsérd  te  a  tavaszi  bús  világot  — 
a  telet,  a  víg  telet  áldom  én. 
Tudod,  tavasszal  járnak  a  vágyak 
látatlan,  tőrös  törpe  manók 
dongó  darazsak  (lelked  füle  bágyad) 
fnlánkosak,  csak  ölve  halók. 

Minden  tavasz  tele  szellemekkel 
arany  kisértet  a  napsugár 
Phoebus  nyilaz  égi  fényidegekkel 
s  a  légben  látlan  száz  nyila  száll : 
minden  rossz  ettől  jő  a  világra 
bűn  búja,  betegség,  gyötrelem 
ettől  a  hervadás  a  virágra 
és  az  életre  a  szerelem. 

Láttam  a  delfineket  cicázni, 
láttam  az  édes  Adriát, 
villámokat  éjjel  szerte  cikázni, 
havast,  romokat,  rónát,  múmiát 
s  szép  és  szomorú  :  ma  mind  barátom 
szép  és  szomorú  :  szivembe  száll. 
Csak  egy  félelmem  a  nagy  világon, 
egy  ellenségem  :  a  napsugár. 

VASÁRNAP 

Zord  hét  után  fáradt  szivemre 
eljön  a  méla,  szent  vasárnap 
csend  a  fülnek,  ünnep  a  szemre, 
ünnepe  csendnek  és  áugámak. 
Az  emberek  templomba  járnak. 
Hajrá  lelkem  !  zárva  a  boltok  : 
ki  egyedül  van,  az  ma  boldog. 
Az  emberek  kocsmákba  járnak. 
Kocsmák  előtt  csizmád  az  ünnep 
köpött  járdáját  kopva  rója  : 
remete  vére  van  tebenned 
vasárnapok  bús  álmodója. 

Kocsmák  előtt  csizmád  a  város 
köpött  járdáját  rója  kopva 
s  a  lélek,  mint  a  csizma  sáros  ; 
mért  nem  térsz  haza  bús  lakodba? 
mért  nem  ülsz  otthon  búslakodva? 
ó  nézz  körül :  zárva  a  boltok  : 
ki  egyedül  van,  az  ma  boldog, 
boldog,  otthon,  bár  búslakodva. 
Bár  búslakodva,  boldog,  otthon. 
Remetelakban  nincsen  óra  : 
ilyen  lak  néked  boldog  otthon 
vasárnapok  bús  álmodója. 

Remetelakban  óra  nincsen 
s  boldog  a  lak,  hol  nincsen  óra 
s  nincs  idegen  kéz  a  kilincsen 
s  nincs  idegen  látogatója. 
Odakünn  fáj  a  toronyóra, 
fájnak,  bár  zárva  most,  a  boltok  : 
ki  egyedül  van,  az  ma  boldog. 
Eredj  haza,  hol  nincsen  óra, 
hol  fájó  fejed  megpihenhet 
s  ütemes  csönd  lesz  ringatója : 
remete  vére  van  tebenned, 
vasárnapok  bús  álmodója. 


Babits  MihUyi  OusM  versei. 

ESTI  KÉRDÉS 

Midőn  az  est,  e  lágyan  takaró 

fekete,  sima  bársonytakaró, 

melyet  terít  egy  óriási  dajka, 

a  féltett  földet  lassan  eltakarja 

s  oly  óvatossan,  hogy  minden  fűszál 

lágy  leple  alatt  egyenessen  áll 

és  nem  kap  a  virágok  szirma  ráncot 

s  a  hímes  lepke  kényes,  dupla  szárnyán 

nem  veszti  a  szivárványos  zománcot 

és  úgy  pihennek  e  lepelnek  árnyán, 

e  könnyű,  sima,  bársonyos  lepelnek, 

hogy  nem  is  érzik  e  lepelt  tehernek  : 

olyankor  bárhol  járj  a  nagyvilágban, 

vagy  otthon  ülhetsz  barna,  bús  szobádban, 

vagy  kávéházban  bámészan  vigyázd, 

hogy  gyújtják  sorban  a  napfényü  gázt  ; 

vagy  fáradtan,  domb  oldalán,  ebeddel 

nézzed  a  lombon  át  a  lusta  holdat ; 

vagy  országúton,  melyet  por  lepett  el, 

álmos  kocsisod  bóbiskolva  hajthat  ; 

vagy  a  hajónak  ingó  padlatán 

szédülj,  vagy  a  vonatnak  pamlagán  ; 

vagy  idegen  várost  bolygván  keresztül 

állj  meg  a  sarkokon  csodálni  restül 

a  távol  utcák  hosszú  fonalát, 

az  utcalángok  kettős  vonalát ; 

vagy  épp  a  vízi  városban,  a  Riván 

hol  lángot  apróz  matt  opáltükör, 

merengj  a  messze  múltba  visszaríván, 

melynek  emléke  édesen  gyötör, 

elmúlt  korodba,  mely  miként  a  bűvös 

lámpának  képe  van  is  már,  de  nincs  is, 

melynek  emléke  sohse  lehet  hűvös, 

melynek  emléke  teher  is,  de  kincs  is  : 

ott  emlékektől  terhes  fejedet 

a  márványföldnek  elcsüggesztheted  : 

csupa  szépség  közt  és  gyönyörben  járván 

mégis  csak  arra  fogsz  gondolni  gyáván  : 

ez  a  sok  szépség  mind  mire  való? 

mégis  arra  fogsz  gondolni  árván  : 

minek  a  selymes  víz,  a  tarka  márvány? 

minek  az  est,  e  szárnyas  takaró? 

miért  a  dombok  és  miért  a  lombok 

s  a  tenger,  melybe  nem  vet  magvető? 

minek  az  árok,  minek  az  apályok 
s  a  felhők,  e  bús  Danaida-lányok 
s  a  nap,  ez  égő  szizifuszi  kő? 
miért  az  emlékek,  miért  a  multak? 
miért  a  lámpák  és  miért  a  holdak? 
miért  a  végét  nem  lelő  idő? 
vagy  vedd  példának  a  piciny  fűszálat  : 
miért  nő  a  fü,  hogyha  majd  leszárad? 
miért  szárad  le,  hogyha  újra  nő? 


5* 

AZ  ŐSZI  TÜCSÖKHÖZ 

« 

Ki  átható,  egyhangú  dalaiddal 
betöltöd  a  nyugalmas  éjszakát, 
milyen  lehet  tenéked  a  világ? 

Csend  van  ;  a  hangok  alusznak  az  éjben. 
A  te  zenéd  van  ébren  egyedül, 
mint  láthatatlan,  éles  hegedű. 

A  te  zenéd  a  csöndnek  része  immár 
és  mint  a  szférák,  titkon  muzsikál  : 
Az  hallja  csak,  aki  magába  száll. 

Csendnek  és  éjszakának  hegedűje, 
milyen  lehet  tenéked  a  világ? 
Erzed-e  a  csöndet  s  az  éjszakát? 

Zenéd  olyan,  mint  a  lelkem  zenéje 
s  talán  a  fájó  unalom  dala  : 
Egyforma  volt  tegnap  s  egyforma  ma. 

Bokrod  alatt,  ah,  kétségbeesetten 

érzed  a  csöndet  és  az  éjszakát 

s  szegény  vak  lélek,  sírsz  az  éjen  át. 

ÖSZ,    KRIPTA,    CIPRUS,    SZÜRET,    TÁNC. 
KOBOLD 


A  szürke  ég  ma  roppant  kriptabolt 

s  a  remény  zöldje  :  síron  cipruság  — 

ki  vagy,  te  titkos,  suttogó  kobold, 

kinek  a  lába  tört  vállamra  hág? 

ki  vagy  te  láthatatlan  uj  kobold, 

kinek  a  lába  vállamon  tipor? 

a  gondok  lába  gyakran  ott  tiport, 

de  te  könnjoi  vagy,  mint  a  könnyű  bor. 

>Bár  életed  —  így  suttogsz  ó  kobold  — 
rossz  álom  s  benne  láz  az  ifjúság 
s  a  szürke  ég  egy  roppant  kriptabolt 
s  a  remény  zöldje  :  síron  cipruság ; 
s  mint  álmos  ólom  ez  a  kriptabolt, 
oly  ólmos  álom  élted  és  a  kor  : 
felejtve  mindent  —  semmi !  —  idd  a  bort 
a  lelki  bort,  amely  számodra  forr.« 

♦Van  szüret  minden  őszben  !  Idd  a  bort, 
sajtold  a  szóló  véradó  húsát 
és  táncos  lábbal  könnyedén  tipord, 
mert  minden  lázban  van  még  ifjúság. 
Szüretre  hívlak  !  fogd  fel  a  csuport, 
fogd  fel  a  mustot,  mely  a  kádba  forr  !« 
így  súgsz  és  táncolsz  bennem  ó  kobold, 
oly  könnyű  lábbal,  mint  a  könnyű  bor. 

ALKONYI  PROLÓGUS 

Itt  van  az  alkony,  jó  takaró 
a  hegyek  ormán  lilul  a  hó 
itt  van  az  alkony,  csittül  a  zaj  : 
elhallgat  a  fény  és  fölvillan  a  dal. 

Villanj  csodavillany,  villanj  csodanóta 

ki  fájsz  a  szívemben  ki  tudja  mióta? 

Mióta  daloltam,  amióta  lettem  : 

mert  fájni  születtem,  ki  dalra  születtem 

s  még  messzire  zenghetsz  majd  mostoha  dal, 

megéri,  megéri,  aki  fiatal. 

A  nappal,  a  lárma  űzött  a  magányba, 
hol  senkise  hallott,  a  puszta  homályba  : 
most  itt  van  az  alkony,  most  jer  elő, 
mint  éji  merénylő,  titkos  szerető  : 
mert  kedves  az  alkony  annak,  aki  lázad 
és  kedves  az  alkony  annak,  ki  szeret  : 
elhagyni  ilyenkor,  kicsábul,  a  házat 
s  nem  tűrni  az  égnél  lentebb  födelet. 
Az  ég  is  ilyenkor  kitakarózik 
és  emberi  szemnek  kirakja  a  kincsét  ; 
a  lélek  az  égbe  fölakarózik, 
mozgatja  a  szárnyát  és  rázza  bilincsét : 
Dal,  éji  merénylő,  titkos  szerető, 
dal,  mostoha  lélek,  most  jer  elő  : 
másnak  csupa  fátyol,  neked  csupa  látás, 
itt  van  az  alkonyat,  itt  van  az  áldás. 

NÉVJEGYEMRE 

A  név,  mely  áll  e  kis  papíron, 
kimondva  szó,  mely  száll  tova. 
Lehellet  és  üres  jel  annak, 
ki  nem  hallotta  még  soha  ! 

S  e  rövid  név,  értelme  tárva, 
tudjátok  mégis,  mit  jelent? 
Egész  vüágot,  önkörében, 
mely  zártan,  szuverén  kereng. 

S  nem  kisebb,  mint  a  ti  világtok, 
mely  földből  s  csillagokból  áll : 
két  vége  van  minden  világnak 
a  születés  meg  a  halál. 

Nem  kisebb,  semmit,  sőt  az  ég  s  föld 
között  valókkal  még  nagyobb  ; 
s  mindenképp  más  a  tiéteknél : 
én  nektek  idegen  vagyok. 

S  világom  tág,  de  idegennek 
belé  a  bemenet  tilos  : 
jaj,  mért  egy  örök  idegennek 
jelzé  nevét  e  papiros? 

ÉHSZOMJ 

Mint  anyja  emlejétöl  elvált 
gyermek  az  ös  tej  drága  kincsét, 
szomjazom  én,  világtól  elzárt, 
az  eleven  világot  ismét. 

Mert  szép  a  világ,  úgy  találom 
s  a  rút  csupán  a  szépnek  árnya ; 
mert  szép  a  világ,  mint  egy  álom, 
mint  egy  istennek  hajnalálma. 

Mint  a  lázárok  szeme  lakzin 

ha  zúg  az  élet  körülöttem, 

tágul  a  szemem  héja  kapzsin 

s  érzem,  hogy  nem  régen  születtem. 

Csontom  ös  csont,  de  vérem  új  nedv, 
az  tanít  sírni  és  nevetni, 
s  kedv  támad  bennem,  érzem,  új  kedv 
verseket  írni,  lán5rt  szeretni. 

Betelni  mindenféle  borral, 
letépni  minden  szép  virágot 
és  szájjal,  szemmel,  füllel,  orral 
fölfalni  az  egész  világot. 

MINDENEK  SZERELME 

ó,  nézd,  az  idő  csodaszép, 
gyere  ki  a  mezőre, 
a  napsugár,  a  szabad  ég 
várnak  az  élvezőre. 

Kelyhet  a  virág  tágra  nyit, 
friss  szirma  nesztelen  nő, 
kacéran  bontja  bájait, 
akár  egy  meztelen  nő. 

Fenn  hattyukeblü  fellegek 
elnyúlnak  lusta  kéjjel, 
omló  márványként,  élveteg, 
mint  asszonytestek  éjjel. 

Zöld  könnyüszoknyás  karcsú  fák  — 
megannyi  ballerina, 
féllábon  áll,  libeg-lobog, 
minthogyha  táncra  hína. 

Bogárpárok  egymás  megett 
kerengenék  a  fűben, 
szerelemtől  kerengenék  ^ 
az  illatos  sűrűben. 

Énnékem  minden  szerelem, 
az  ég,  a  föld,  a  feUeg 
és  örök  kéjjel  szenvedem 
ez  örökös  szerelmet. 

Mert  nincsen  kéjes  állapot, 
mit  csak  a  lélek  érez, 
nincs  kéj,  mely  nem  formál  jogot 
a  szerelem  nevéhez. 

Énnekem  minden  szeretőm, 
ami  gyönyör  szememben, 
és  testem  romlik  szenvedőn 
e  sok-sok  szerelemben. 

Az  édes-forró  napsugár 
lázra  csókolja  arcom, 
s  ha  hold  süt  át  a  függönyön, 
a  gyönyörtől  nem  alszom. 

Ezer  szeretöm  van  nekem 
és  én  szeretem  mindet 
és  mindenik  tekintetem 
mind  szerelmi  tekintet. 

A  föld  szerelmét  élvezem 
s  pusztulok  élvezőben, 
istenekkel  szeretkezem 
magamban  a  mezőben. 

A  KÖLTŐ  SZOL 

Ha  néha  behunyom  a  szememet, 
számycsattogás  üti  meg  fülemet, 
mire  szemem  megint  kinyitom, 
milyen  madár  volt,  már  nem  tudom. 

Ha  sötét  szögletbe  nézek  én, 
rebbenni  valamit  érzek  én, 
szele,  hangja  megcsap,  hasztalan  : 
mire  látnám,  már  csak  hűlt  helye  van 

Szellemcsapat  üldöz  engemet, 
titkon  megcsípkedi  étkemet, 
megrántja  kabátom  szárnyait  : 
mire  hátranézek,  eltűnik. 

Csak  egyet  tudnék  elfogni  már 
boldogabb  lennék,  mint  a  király  : 
kalitba  zárnám  a  kicsikét, 
hallgatni  örökre  énekét. 

ESTI  DAL 

Ma  szép  a  nap,  gyönyörű  szép : 
ily  napon  volna  halni  szép. 

Csillog  a  fák  mögött  a  tó : 
haljunk  meg  együtt,  jer  Kató. 

Derűs  az  est,  színes  az  ég  : 
minden  szép,  hogyha  vége  szép. 

Minden  jó,  hogyha  vége  jó: 
haljunk  meg  egjóitt,  jer  Kató. 

A  nap  az  tűz,  a  nap  az  ég : 
az  este  hűs,  az  este  szép. 

Haljunk  meg  együtt,  jer  Kató : 
csillog  a  fákon  át  a  tó. 

ÉJI  DAL 

A  tejszín  léget  elkeverte 

fekete  borával  az  éj  : 

lelkem  ma,  vágyak  büszke  lelke, 

megunt  szavakkal  ne  beszélj, 

hunyd  be  az  ajkad,  njdsd  ki  szárnyad, 

szabad  szemeddel  szerte  nézz : 

ma  messze  szállnod 

nem  nehéz. 

Mámorosan  az  éj  borától 
számycsattogás  legyen  dalod : 
ki  éjt  iszik,  a  kéjre  bátor, 
tenéked  ez  volt  italod. 
Sokáig  ittad,  részegülhetsz, 
azért  vagy  mostan  oly  szabad  : 
repülhetsz 
magad. 

IMA 

A  legészrombolóbb,  vadabb  kéjt  add  ma  nékem, 
s  a  legfájóbb,  ölöbb  kínt  add  melléje  még, 
amely  csak  földeden  halandó  szívben  ég  ;  — 
legyen  legtöbb  enyém,  a  dicsőség,  a  szégyen ; 

és  adj,  mi  izgatót  találhatsz  földön,  égen, 
s  mit  angyalid  kara  ki  tud  gondolni  még  : 
sohasem,  sohasem  mondom  reá  :  elég  ! 
örökké,  újra  más  és  több  kell  újra  nékem. 

Szegény  vagy.  Isten,  bár  tiéd  a  mennynek  boltja 

és  százezer  világ  lesi  szemöldököd  : 

addig  játszol  velük,  míg  egyszer  eltöröd  — 

de  az  én  szomjamat  tengered  el  nem  oltja  — 
szegény  vagy.  Isten  !    mert  mivel  szívem  betelnék 
meg  nem  teremtheti  erőd  és  örök  elméd. 

SZIMBÓLUMOK 

(STANZÁK) 

I.  Ne  mondj  le  semmiről. 

Ne  mondj  le  semmiről.  Minden  lemondás 
egy  kis  halál.  Ne  mondj  le  senamiról. 
Minden  halál  gyilkosság  (lélekontás)  : 
Meghalni  bűn,  ne  mondj  le  semmiről. 
Isten  művét  rongálja  bármi  rontás, 
meghalni  bűn,  ne  mondj  le  semmiről : 
minden  vágyad  az  Isten  szava  benned 
mutatva,  hogy  merre  rendelte  menned. 

2.  Szimbólum  a  holdvilágról. 

Fenn  sötét  vízben  arany  csónak  úszik 
lenn  arany  vízben  úszik  barna  csónak. 
A  menny  párkányán  amaz  lengve  kúszik 
ez  rengve  csúszik  tetején  a  tónak. 
Amaz  ében  egébe  felbucsúzik 
(mint  múltba  emlék)  meg  sem  áll  a  szónak, 
mégis  a  vizet  mind  aranyba  fösti, 
mely  lenn  sötét  csónakunkat  füröszti. 

3.  Másik  szimbólum. 
(Űj  magyar  költészet) 

En  csöpp  hazám  !    be  messze  vagy,  be  rejtett, 
fény  nélkül  és  magadban  kushadó 
a  sors  nagy  árja  félúton  elejtett 
s  állsz  mozdulatlan  mint  a  lusta  tó 
lusta  tó,  melyet  Isten  is  felejtett 
nyúlsz  Adriákig,  bágyadt  poshadó  : 
holt  tükrödön,  színjátszó  sima  márvány, 
vigaszul  villog  sok  beteg  szivárvány. 

4.  Nunquam  revertar. 

Nunquam  revertar  —  mondta  Dante  hajdan 
nunquam  revertar  —  mondanám  bár  én  is 
nunquam  revertar  —  harci  zivatarban 
nunquam  revertar  —  tömlöc  éjjelén  is 
nunquam  —  legyen  az  Isten  átka  rajtam 
revertar  —  bárha  beledögleném  is 
üvölteném  én  is  az  ő  helyébe' 
nunqiuLm  revertar  —  századok  fülébe  ! 

5-  Sárga  lobogó. 

Szálljon  a  lelkem  sárga  lobogóval 
messze  kerüljön  minden  gyáva  bárka 
szálljon  a  lelkem  sárga  lobogóval 
s  gyáva  ha  lát,  legyen  az  arca  sárga 
szálljon  a  lelkem  sárga  lobogóval 
feléd  új  kórok,  új  veszélyek  árka, 
szabad,  magányos,  bús,  beteg  hajóval 
szálljon  a  lelkem  sárga  lobogóval. 

PAYSAGES  INTIMES 

j.  Olvadás. 

Tegnap  ércujju  fagy  csipkedte  a  fülecskét, 
ma  langyos  olvadás  csordítja  az  ereszt, 
tegnap  harapni  még  éreztem  a  telecskét 
s  ő^z  szakállára  ma  piszkos  könyűt  ereszt. 

Tegnap  a  sík  jegén,  melyet  ma  sár  f ereszt, 

víg  kedv  kergette  még  a  lányt  meg  a  menyecskét, 

ma  öntudatlanul  új  méla  vágy  epeszt, 

mint  tavasszal,  mikor  várjuk  bohón  a  fecskét. 

Csepp  csepp  csepp  csepp  csepp  csepp,  ez  nem  a  fecskenóta 
csepp  csepp  csepp  csepp  csepp  csepp,  az  olvadás  zenél  itt 
nagy  vízi  óramű  egyhangú  mélabúja. 

Ezer  tisztátalan  tükörrel  annyi  tócsa 
mocskolja  a  határt,  hogy  benne  visszafénylik 
az  alkonyra  hasadt  felleg  aranykapúja. 


2.  Tavasz  előtt. 

A  fák  az  égre  nyújtják  mezítlen  karjukat, 
»Ruházzatok  fel  minket  U  kérik  a  mennyeket. 
» Adj  átok  bő  ruhának  lobogó  lombokat, 
húzzatok  ujjainkra  zöld  selyem  kesztyűket.* 

A  domb  görbítve  hátát  sütkérez  a  napon 
és  szól :  »Tavaszi  tarka  ruhámat  megkapom, 
zöld  bársony  lesz  a  vállam,  tollas  a  kalapom 
virágos  fák  tollával  tollas  a  kalapom.* 

A  fázós  öreg  föld  is  új  ruhájára  vár 

s  fázón  röpül  az  űrben,  mint  egy  vedlett  madár, 

szeretne  napanyjához  közelebb  szállni  már 

s  meleg  ölébe  bújni,  mint  egy  vedlett  madár. 


Babits  Mihály:  Ossses  versel. 

j.  Alkony. 

Az  erdő  hallgatag, 
nyugosznak  a  vadak, 
lankadt  állal  hevernek 
ágyán  a  hűs  avarnak, 
mit  a  szelek  levernek 
majd  újra  felkavarnak. 

De  most  eláll  a  szél. 
De  most  a  csönd  beszél. 
De  most  jönek  a  viliik. 
ó  most  a  lomb  se  hullik  : 
alkonyvirág  kinyílik, 
alkonyszalag  kinyúlik. 

Az  alkony  nyúlik  ott 

s  von  vékonyabb  csikót : 

azon  egy  égi  ajtó. 

Ki  tudja,  mit  nem  rejtő? 

S  ó  völgy,  te  mély  szakajtó  ! 

S  titkok  teknöje,  erdő  ! 


4.  őszi  csengő. 

A  drótcsengő  a  parkban 
megszólal  lágyan,  halkan, 
mert  rázza  az  őszi  szél ; 
zöld  fönn  a  kapubálvány, 
de  sárgul,  hulldogálván 
fáról  a  gyenge  levél. 
A  drótcsengő  a  szélbe 
oly  szomorún  zenél  be 
s  a  szívnek  bánata  kél. 
Fenn  zöld  a  kapu  rácsa, 
de  zörg  az  év  harácsa 
a  földön  :  őszi  levél. 
S  a  csengő  csengve  mindég 
mert  rázza  durva  vendég, 
hívatlan  északi  szél, 
bejö  a  zárt  kapun  át, 
s  hordozva  hosszú  gúnyát 
söpörget,  sárga  levél. 

5.  Luna. 

Szerte  feketén 
lapul  a  gyom 
a  fűz  a  kút  fölött 
búsul  nagyon. 
Gyászol  a  felhő 
fehér  ruhában  : 
a  hold,  a  szemtelen, 
hízik  javában. 

Gyom  alól  szól  a 
tücsökzene. 
Este  szép  igazán 
a  jegenye, 
nyújtózik  égnek 
de  csak  hiában  — 
a  hold,  a  szemtelen, 
nevet  magában. 


6.  Mennyei  színjáték. 


Láttad? 

Piros  kis  fellegek  fedték  imént  a  fél  eget 
mint  egy  eltépett  mennyei  nagy  rózsa  hulló  szirmai. 

De  jött  a  hamvas  szürkület,  s  mindegyik  bús  lett,  szürke  lett, 
mint  óriási  lőtt  madár  tolla,  ha  hullva  szerte  száll. 

És  most  lejött  a  csendes  éj,  s  fehér  lett  újra  mind,  fehér. 
Szerettem  rajtuk  ezt  a  színt. 

De  jött  egy  szél  s  elvitte  mind. 


Láttad? 


7.  Találka  előtt. 

Megtépte  köntösét  a  felhő, 
gyászolva  a  halott  királyt. 

ó,  eljön  !  én  hiszem,  hogy  eljő, 
hiszem  —  ma  este  legkivált ! 
(Az  est  sötét,  az  ég  züált.) 

Megtépte  köntösét  a  felhő, 
gyászolva  a  halott  királyt. 

6' 

PICTOR  IGNOTUS 

Nagy  képtárakban  hogyha  járok 
megakad  olykor  a  szemem 
aranyozott,  régi  képeken ; 
fakult  a  szín,  tördelt  a  vászon, 
fátyolt  kapott  a  régi  arc, 
s  csak  annál  izgatóbb  a  rajz, 
minthogyha  három-négy  évszázon 
által  egy  mély  szem  nézne  rám. 
Nézem  :  ennyi  meg  ennyi  szám . . 
Ki  álmodhatta  ezt  az  arcot? 
mert  minden  festés  álmodás  — 
hiába  :  nincs  ott  írva  más  : 
Pictor  Ignotus,  » 

Szép  hercegnőket  ismeretlen 
hagyott  Leonardo  sokat, 
titkos  mosolyban  arcokat, 
tájakat  titkos  fényű  ködben  ; 
és  bársonyok  és  bársonyég, 
ember  és  tenger  van  elég 
Carpaccio  sok  dús  színű  vásznán ; 
sok  ifjú  barna  angyalok 
lázlángu  szeme  andalog 
Botticellinél  vágyparáznán  ; 
de  nálad  mindnél  végtelen 
mélyebbet  sejt  a  méla  szem, 
Pictor  Ignotus  ! 

Mi  volt  kincsed?  öröm-e,  bú-e? 
Sok  büszke  régi  álmodók 
Mózesről  Michel-Agnolók 
és  Sybillákról  álmodoztak ; 
Pinturicchióé  dús  világ 
mesemadár  és  mesefák ; 
Mantegna  Rómát  visszahozta ; 
Crivelli  elmerengni  hív 
s  arannyal  hímez  primitív ; 
izgat  a  régi  Cimabue 
mint  egy  bizanti  ős  talány  : 
de  izgatóbb  vagy  te  talán, 
Pictor  Ignotus ! 

Mi  volt  kincsed?  öröm-e,  bú-e? 
örömből,  búból  drága  kincs 
jele  e  kép  és  társa  nincs. 
Izgat  a  régi  Cimabue 

mert  neve  maradt,  műve  nem  : 
neked  műved  van,  névtelen. 
Mi  az  a  név?  Csupán  lehellet 
s  embernek  mégis  mindene  : 
alkot,  hogy  fennlegyen  neve 
ősei  büszke  neve  mellett ; 
te  alkottál  s  neved  ma  sincs 
és  vagy,  szegény,  mint  aki  nincs, 
Pictor  Ignotus. 

Rokonok  vagyunk,  régi  testvér  : 
miként  te  cellád  rejtekén, 
rajzolgatok  magamban  én 
s  csak  folytatom,  amit  te  kezdtél. 
Mi  vagy  te  már?  Régi  földi  rög  : 
de  akit  rajzoltál,  örök. 
Ha  én  így,  mielőtt  elesnék, 
emléket  arról  hagyhatok, 
amit  meglátnom  adatott, 
hogy  mások  is  lássák  s  szeressék, 
nyugodtan  hunyom  el  szemem, 
s  leszek  örökre  névtelen 
Pictor  Ignotus. 

CSIPKERÓZSA 

Nagy  tornyos  nyoszolyában 
fekete  nyoszolyában 
fehér  rózsák  között, 
úgy  alszik  Csipkerózsa 
rózsák  között  a  rózsa 
álomba  rejtőzött. 


Minden  virág  egy  álom 
álmok  között  az  álom 
rózsákba  hullatag 
fejét  lehajtva  mélyen 
mint  rózsa  töve  télen 
rejtőzik  fullatag. 


Fullasztó  mély  az  álma 
fullasztó  mély  a  párna, 
fullasztó  fekete, 
rózsa  nyílik  a  párnán 
és  fehér  mint  a  márvány 
ez  ágynak  betege. 


Kárpitja  mint  az  ében 
fehér  a  feketében 
csiklandva  ragyog  át ; 
s  aranyos  súllyal  omlik 
arany  zsinórja,  bojtig 
skófium  és  brokát. 


Fekete  gyászu  kárpit 
fehérrel  kivirágzik 
s  nagy  rózsákat  susog 
s  súllyal  mint  néma  vétek 
hull  bársonya  fölétek, 
fullatag  vánkosok. 


Az  ólmos  álmu  bársony 
csiklandó  ragyogáson 
leszunnyad  feketén  : 
fullasztó  mély  az  álma 
s  lidércként  nyúl  a  párna 
az  ágynak  betegén. 

Az  éjek  arra  szállnak, 
az  évek  arra  járnak 
a  lusta  századok  : 
fekete  gyászu  kárpit 
fehérrel  kivirágzik 
s  nagy  rózsákat  zokog. 

KÜTBAN 

Gondoljátok-e,  mi  van  a  kútban, 
kút  fenekén  és  kút  közepén  : 
tudnám  bár,  mint  egykor  tudtam, 
elmesélhetném. 


Törpék,  azt  hiszem,  élnek  a  mélyén, 
csupa  Hüvelyk  Matyi,  törpe  nép  : 
apró  szemük  áthatol  éjén, 
vékony  lábuk  a  vízre  lép. 

Vékony  lábuk  a  vízre  lép,  mint 
csámpás  csápu,  kaszás  bogáré, 
férfiúk  rút  és  hölgyük  szép,  mint 
megannyi  picinyke  vízi  királyné. 

Kemény  nekik  a  víz,  áthatolatlan 
fekete  fényű  gyémántpadló, 
rajta  királyukat  árnyfogatban, 
könnyű  fogatban  húzza  hat  ló. 

Magas  nekik  egük,  a  fekete  ég. 

Apró  szakadékok,  hulló  kövi  réteg. 

Tudósaik  azt  rég  kiméricselék, 

hogy  meddig  a  víz,  a  gyémántsima  rétek. 

Mert  vízbe  helyenként  betorkol  a  föld  és 
ott  van  a  vég,  mél5rrejtélyü  határ 
a  kaputlan  fal  s  alagutlan  töltés    ^ 
végnélküli  vak  akadály. 

Végnélküli  vak  akadály,  mint 

minekünk  az  üres  levegő 

(bár  szállni  kívánnánk,  mint  a  madár,  mint 

a  fecske,  a  fönt  lebegő). 

Fal,  fal,  csupa  fal,  csupa  fal,  csupa   f al . .  . 
(A  világnak  lehet-e  vége?) 
így  él  a  sötétben  vén  és  fiatal 
a  sötétség  picike  népe. 

Jön  néha  a  kút  vödör  —  ó  csupa  rémség  ! 
Reng  a  víz  attól,  loccsan  az  ár  ; 
inti  is  az  unokákat  a  vénség  : 
»Amerre  a  kútvödör,  arra  ne  járj  !« 

így  élnek  a  vízen,  légpalotákban, 
míg  össze  nem  omlik  a  kút 
és  minden  e  törpe  világban 
még  nagyobb  sötétbe  jut. 

A  földfalak  akkor  egymásra  omlónak, 
a  nyüás  helyére  a  csorda  lép 
s  eltűnik,  mintha  nem  is  lett  volna 
az  emberi  szem  nem  látta  nép. 

HALÁLTÁNC 

Ha  a  pusztán  zug  a  tél 
és  kopogva  hull  a  dér, 
fázó  farkas  éhen  ordít, 
a  hideg  fogat  csikordít, 
köddel  rémes  a  határ 
s  száll  a  téli  vad  madár  : 
mikor  megfagy  mind  a  vágy 
s  meleg  vacok  édes  ágy 
s  künn  a  köd  fehér  tejébe 
aranytojást  ver  a  hold  : 
akkor  ébred  régi  rémem, 
mint  a  sírból  kel  a  holt. 

• 
Lepedösen  és  fehéren.  — 
Jöjj  csak,  régi,  régi  holt, 
úgyse  félek  tőled, 
vesd  le  lepedődet !  — 
Ügyis  lelkem  puszta  táj, 
hol  jó  lélek  egy  se  jár,  — 
nem,  még  a  madár  se  jár. 
Ügyis  szívem  temető, 
lidércfénnyel  fényes, 
ahol  még  a  fű  se  nő 
s  hantja  kénnel  kénes. 
Ügyis  lelkem  puszta  táj, 
hol  jó  lélek  egy  se  jár, 
élve  trónol  a  halál, 
jöjj  csak,  jöjj  el,  rossz  madár, 
vesd  le  lepedődet, 
vesd  le  bőröd,  húsodat, 
hadd  szorítom  csontodat, 
meztelen  csípődet  ! 
Jár  a  tánc  és  zörg  a  csont : 
így  se  félek  tőled  ; 
jöjj,  öleld  meg,  régi  csont, 
régi  szeretődet. 
Fagy  ölelget,  csont  a  lánc  : 
borzalomban,  kéjjel  — 
jár  a  csont  és  zörg  a  tánc  — 
hadd  fürödjünk  éjjel. 

Honnan  tudom,  hogy  te  jössz? 
megtelefonáltad. 
Lelkemen  át  utadat 
régen  megcsináltad. 

Felriasztott  éjeken 

telefonod  hangja  : 

balfülemben  élesen 

csendült  rémharangja:  Halló  f  Halál! 

jöjj  csak,  jöjj  el,  régi  csont, 

úgyse  félek  tőled, 

jöjj,  öleld  meg,  régi  csont, 

régi  szeretődet  : 

Vesd  le  lepedődet.  — 

O  LYRIC  LŐVE 

Terólad  száll  a  dal,  zivatarverte  líra, 
lantverte  zivatar,  lírai  szerelem  ! 
feletted  ég  az  ég,  alattad  messze  nyílva 
a  pokol,  ingatag  jársz  ingatag  helyen. 

örök  parázsmező  égeti  földi  lábad 
s  az  égő  fájdalom  táncolni  megtanít : 
ütemes  sántaság,  mint  aki  tűzbe  hágott 
s  kit  kígyó  csíp  bokán,  kapkodja  talpait. 

Kiáltanál,  tudom,  de  zene  lesz  a  jajból 
mert  egy  ajk  hangszerül  hangolta  ajkadat 
egy  szép  zenés  ajak,  mely  dalt  fakaszt  a  dalból, 
mint  hangvillát  ha  ütsz,  másik  is  hangot  ad. 

ó  hóbillentyüs  ajk  zenés,  meleg  csodája 
hogy  gyengéd  hangjaid  betöltik  a  leget 
s  mint  rezgést  rabul  ejt  a  zongorák  pedálja 
ha  elhallgatsz,  a  szív  zenéje  emleget. 

ó  kedvesem,  ki  vagy?  Előtted  messze  nyílva 
az  ég,  sugárosan  jársz  sugaras  helyen  ; 
utánad  dús  pokol,  zivatarverte  líra, 
lant  verte  zivatar,  lírai  szerelem. 

ÖRÖK  DOLGOK  KÖZÉ  LEGYEN  HÍRED 
BESZŐTT 

Üj  diszharmóniát  vakítson  rád  a  lelkem, 
hogy  Egyptom  rovott  kockáin  lássalak 
szárnyas  griffek  között,  Nilus-öntözte  telken 
állj  félig  meztelen,  nagy  tiarás  alak. 

Hieroglif  rovás  és  szfinksz  maga  az  asszony, 
fehér  kövek  között  olajos  barna  bor, 
de  villog  a  foga,  hogy  húrokat  szakasszon 
.    ivor  plektrum  gyanánt  költők  szíveiből. 

Ajkadra  s  kebleid  halmainak  csúcsára 
drága  rubint  a  vér  rejtek  futása  fest 
s  elömlik  testeden  az  ékszerek  sugara  : 
ó  meddig  ékszer  és  ó  meddig  női  test? 

Hideg  kövek  között,  hideg  kövekkel  ékes 
ott  állasz  melegen,  dobogva  szerteszét. 
A  nap  rabnője  vagy  :    hogy  égés  nélkül  égess, 
a  nap  letette  rád  forró  arany  kezét. 

Ezt  Nyugat  küszöbén  álmodta  egy  poéta, 
hatezer  év  után,  az  üstökös  előtt, 
hogy  amíg  ég  a  nap  s  visszajár  a  kométa, 
örök  dolgok  közé  legyen  híred  beszőtt. 

ODA  A  SZÉPSÉGRŐL 

Zenét  Madonna  !  mily  titkos  zenét 
hallhatsz  a  lomha  földi  légen  át, 
hogy  minden  rebbenésed  ütemét 
annak  kövesse  s  néma  dallamát? 
Mert  kisujj  ódnak  kisebb  izromát 
sem  mozgatod,  ha  nem  csodás  ütemre 
s  lépésed  úgy,  mint  táncod  és  imád 
ünnepi  lengés,  muzsika  a  szemre, 
mely  nagy  harmóniát  hangol  húros  szivemre. 

Szférák  zenéje  ez  !  Világzene, 
mely  szép  testedben  hangszerre  talált 
vagy  e  természet  minden  kelleme, 
mely  ezelőtt  az  űrben  szerteszállt, 
csillagok  közt  e  drága  testre  várt, 
hogy  egybegyűjtse,  mint  a  drága  lencse 
magába  gyűjti  mind  a  napsugárt 
s  a  bámuló  világ  elébe  öntse  : 
tevéled  élni  és  csak  látni  is  szerencse. 

S  vájjon  e  drága  test  ha  sírba  omlik 
s  e  drága  lencse  egyszer  eltörik 
(ó  gyászolj  Múzsa  !  minden  porbaromlik 
minden  eljut  a  végső  gödörig 
s  az  ért  gyümölcsöt  csúf  telek  verik)  ; 
de  ami  szép  volt,  a  szépség  sugara, 
a  fénysugár  kiszáll  a  légűrig 
s  bár  emberszem  nem  láthatá  sokára  : 
a  sugár  megmarad,  tán  istenek  javára. 

Tán  más  csillagban  boldogabb  halandók 
felfogják  majd  utazó  zenefényét 
évezrek  multán  újra  olvasandók 
bűbájos  tested  örök  költeményét. 
ó  hadd  reméljem  más  egek  reményét, 
hová  csak  akkor  ér  a  fénysugár, 
mely  most  hagyván  el  tested  szent  edényét 
már  csillagokról  csillagokra  jár, 
mint  drága  pára,  mely  szent  edényből  kiszáll. 

A  földön  képed,  szobrod  összeomlik, 
eltörnek  s  majd  a  föld  is  eltörik  : 
ó  gyászolj  Múzsa  !  minden  porbaromlik, 
minden  eljut  a  végső  gödörig  ; 


de  a  sugár  kiszáll  a  légürig. 
Test  s  lélek  meghal :  néki  nincs  halála. 
Nagy  távolok  új  kincsükül  nyerik 
és  csillagokról  csillagokra  járva 
a  végtelenbe  száll  —  tán  istenek  javára. 

EGY  SZEGÉNY  MAGÁRA  MARADOTT 

I. 

Szívem  magába  szívott 
ezer  illatot, 
ezerjó  illat  engem 
hogy  elkábított ! 
Szívem  most  illatzacskó, 
lelkem  illatház  : 
ez  a  sok  illat  engem 
hogy  megbabonáz. 

Virágok  illatával 
tele  bús  fejem  « 

virágok  illatáról 
rád  emlékezem, 
gyönyöröm  aki  voltál, 
most  vagy  bánatom, 
hogy  tested  vánkosára 
le  nem  nyughatom. 


II. 

Hervad  a  kertem  violákkal  — 

Szegény  violák  ! 

Akár  a  ma,  akár  a  holnap, 

akár  a  világ. 

Napos  napot  napok  napolnak  - 

hol  a  türelem? 

Életpapok  csapot  papolnak,  — 

ö  zord  szerelem. 

Sok  hosszú,  hosszú  éjszakákon, 

megint  egyedül 

szegény,  szegény  zúgó  fülembe 

a  Csönd  hegedül : 

komisz,  keserves  egy  cigány  ez 

s  ezer  dala  van  : 

kegyetlen,  ős,  örök  vonóját 

nyüvi  nyomtalan. 

VONATON 

Utaztam  lomha  vonaton 
egyhangú  mély  rónákon  át 
s  emiékim  unt  rónáiban 
kerestem  kedvesem  nyomát. 
Bús  volt  a  róna,  sivatag 
s  a  volt  oáz  oly  messze  már 
s  a  fáradt  lélek  rest  teve, 
ki  a  homokban  meg-megáll. 

Mert  messze  menni  csökönyös, 
mert  messze  már  a  volt  oáz. 
ö  veszve  vagy  hát  régi  kincs? 
lehetsz  feledve  régi  láz? 
»Nem  nem  !  kincseskamrámba  még 
meg  kell  lelnem  áldott  nyomát*  — 
tűnődtem  lomha  vonaton 
utazva  holt  rónákon  át. 

Bús  útitársnő  volt  velem, 
álmosszemü,  kissé  pufók, 
csobogva  arany  homlokán 
bomlottak  lanyha  haj  csomók. 
Áldom  e  fürtöt,  homlokot 
s  az  idegent,  a  halaványt, 
ki  elvivé  emiékimet 
oázra,  lomha  karavánt. 

Áldott  az  idegen  leány 

—  aranyos  homlok,  lanyha  fürt  — 

a  jó  vezér,  a  néma  jel, 

kitől  ma  kincsem  megkerült. 

Fogózz  e  fürtbe  lelkem  és 

e  tömkelegből  múltba  húz 

mint  hajdan  Ariadné  font 

sel5nnét  követte  Thézeusz. 


BftbJts  Mihály:  Osstes  renel. 

BELOVED,  O  BELOVED 

Szerelmem,  ó  szerelmem  !  nincs  oly  álom 
több  mint  te  vagy  és  nincs  olyan  valóság  : 
márványdarázsként  zsongasz  méla  nyáron 
szivemben  s  karcsún  nyílsz,  mint  sárga  rózsák. 

Dús  nagy  kelyhekkel  nyílasz  karcsú  száron, 
kelyhekkel  és  keblekkel,  mint  a  rózsák, 
ó  életem  (szerelmem  !),  ó  halálom, 
valósult  álom,  álmodott  valóság. 

Mint  drága  macska  holdhaj  lásu  nyakkal 
selyem  karmokkal  és  ivor  fogakkal 
tép  és  cirógat,  és  cirógat  és  tép, 

zenére  téped  szivem  vérverését, 
szerelmem,  új  szerelmem,  ős  varázsom, 
dús  mézkirálynőm,  mérgezett  darázsom. 

FESTETT  CÉL,  PUSZTA  SEMMI 

Nem  tudok  kavarogni  s  nagyra  menni, 
mint  a  vidám  dúshomlokú  fiúk  : 
érzem,  hogy  festett  céljuk  puszta  semmi 
s  a  nagy  dicsőség  álmai  hiúk. 

Érzem,  hogy  legjobb  resten  elpihenni 
s  nincsen  tovább  már  törekedni  út : 
rosszkor  születtünk  s  nincs  mód  újralenni, 
nekünk  csupán  az  élet  csontja  jut. 

£s  mégis  egyre  futok,  egyre  vágyom 
s  valamit  keresek  még  e  világon, 
mit  nem  fogok  meglelni  sohasem. 

A  régi  vágyat,  régi  ifjúságot, 
a  régesrégen  elhervadt  virágot 
s  leszüretelt  gyümölcsöt  keresem. 

SZONETTEK 

Ezek  hideg  szonettek.  Mind  ügyesség 
és  szenvtelen,  csak  virtuozitás. 
Bár  munkában  manapság  nincs  nemesség, 
ez  csupa  munka,  csupa  faragás. 

Ha  költő,  ki  lázát  árulja  :  tessék  ! 
itt  állok  cédán,  levetkőzve  !  láss  ! : 
ez  nem  költészet ;  de  aranyművesség  ! 
s  bár  nem  őszinte,  nem  komédiás. 

Minden  szonett  egy  miniatűr  oltár, 

ki  vérigéket,  pongyolán,  szeret, 

az  versemet  ezentúl  ne  olvassa.         « 

Ki  hajdan  annyi  szívek  kulcsa  voltál. 
Szonett,  aranykulcs,  zárd  el  szívemet, 
erősen,  hogy  csak  rokonom  nyithassa. 

ARANY  JÁNOSHOZ 

(Egy  megzavart  verselő  a  XX.  században) 

Hunyt  mesterünk  !  tehozzád  száll  az  ének : 
ládd  léha  gáncsok  lantom  elborítják 
s  mint  gyermek  hogyha  idegenbe  szidják 
édes  apjához  panaszkodni  tér  meg  : 

úgy  hozzád  én.  E  nemzedék  szemének 
gyenge  e  láng,  bár  új  olajak  szitják : 
cintányérral  mulatnak  már  a  szittyák 
s  rejtett  kincset  sejteni  rá  nem  érnek. 

S  kiáltanak  :  Nincs  benne  tűz,  sem  érzés ! 
n'^  takart  seb  kell,  inkább  festett  vérzés ! 
és  jönnek  az  új  lantosok  sereggel, 

sebes  szavakkal  és  hangos  sebekkel : 
egy  sem  tudja  mit  mond,  de  szóra  bátor, 
magát  mutatni  hősi  gladtótor. 

HÉPHAISZTOSZ 

Anyám  az  égből  ledobott,  az  ebszem, 
mert  csúf  valék  és  szégyenére  sánta ; 
teljes  egész  nap,  teljes  éjjel  estem 
mint  hullócsillag,  a  nagy  óceánba. 

Ott  meddő  habtól  ázott  csonka  testem 
Eurynomé,  az  óceáni  lányka 
s  Thetisz,  az  ezüstlábú  asszonyisten 
bevitték  a  zöld,  márványos  karámba, 

ahol  Próteusz  őrzi  néma  nyáját 

s  hol  a  zöld  éjben  lángom  lett  a  lámpa, 

ott  készítettem  kezem  sok  csodáját, 

gyöngyvirág-függőt  s  csattot,  görbe  láncra, 
míg  nagy  halak  suhantak  el  köröttem, 
s  zúgott  az  örök  óceán  fölöttem. 

HOMÉROSZ 

(XX.  SZÁZAD) 

ó  könyv,  amelybe  ezrek  álma  révedt ! 
Dús  serleg,  melyet  Héphaisztosz  gyártott 
s  amelybe  ajkat  hajdan  annyi  mártott, 
hogy  száz  király  szájíze  beleévedt. 

Téged  miként  a  jó  bort  lassú  évek 
minden  század  külön  zamattal  áldott. 
Kit  új  korokba  küldtek  régi  révek, 
aranyhaj ó  !  rozsda  neked  nem  ártott. 

lm  új  korlát  nyilt  ős  pályánk  előtt 
s  Prométheusz  fiának  szárnya  nőtt, 
leget  hadarva  gúnyol  agg  vitorlát : 

de  téged,  Kor  hajósa,  a  gonosz 
horgaselméjű  ősz  király  Kronosz 
legebb  tengerben  visz,  hol  semmi  korlát. 

PROTESILAOS 

Tudtad  jól,  hogy  aki  lába  legelőbb  érinti  meg 
Trója  földjét,  Trója  földjén,  trójai  harcban  veszni  fog : 
mégis  amint  trójai  partra  ért  el  görbe  csónaktok, 
legelsőnek  ugrottál  ki  trójai  partra,  hős  görög.   " 

Bután  bámult  vad  hajós  és  döbbent  az  elszánt  sereg 
kőszoborrá  válva,  míg  te  trójai  parton,  mint  egy  isten 
néztél  vakmerőn  a  vészes  trójai  földre.  —  Mint  egy  isten 
vágynék  én  is  vészes  partra  első  lépve  halni  meg. 

Nincsen  engem  aki  aztán  várna  három  szép  órára 

akiért  az  alvilágból  újra  halni  visszajárnék 

(kit  e  földön  megszerettek,  mindörökre  visszajár ;) 

Nem  lesz  nékem  Láodamejám,  nem  vár  engem  senki  már 
mégis  ha  elért  az  újdon  partokon  elsők  szent  halála, 
újra  küzdeni,  bár  mint  árnyék,  trójai  földre  visszaszáÜnék. 

Klasszikus  álmok  az  én  lelkem  hús  álmai :  fáradt 
gondolatom  szeret  ölteni  hosszuredőzetü  tógát. 
Régi  redőjü  ruhában  jöttök  mx)st  is  élőmbe 
halvány  gondolatok,  mint  régi  szüzek,  kosarakkal 
menve  az  istennő  szentélye  felé.  Koszorútok 
nedvtelen  árva  babér ;  s  a  peplosz  drága  szegélye 
visszájára  mutatja  szinét,  mint  lázbeteg  álma : 
nem  csoda,  régi  babér  és  több  évezredes  öltöny. 
Mit  hoztok  ma  szegények,  a  sárga  fonott  kosarakban? 
Bort,  tejet  és  mézet,  hogy  lenne  áldozat  abból, 
áldozat  az  istennőnek,  kit  örökre  imádtok, 
halvány  gondolatok,  beteg,  őrült,  régi  rajongók  ! 
Ámde  az  istennő  veletek  nem  gondol,  örökké 
benn  ül  ezüst  trónján  és  temploma  drága  hüsében 
nézi  az  áthaladó  nagy  időket,  nézi  az  ember 
koldus-áldozatát  s  oltára  busillatu  füstjét. 
Búbos,  vaksi  sisakja  alól  kiragyognak  opállal 
illesztett  szemei  —  de  a  kéz  és  arc  elefántcsont, 
régi  merev  faragás,  és  öltönye  vertarany  öltöny. 
Néma  nyugodtsággal  néz  így  és  isteni  arcán 
régi  mosoly,  milyet  kiidéztek  régi  művészek 
régi  nemes  kőből,  vagy  az  ájtatos  egykori  festők 
láttak  a  vászonra  —  titkos,  bús,  régi  mosolygás, 
így  ül  ezüst  trónján  és  temploma  drága  hüsében 
nézi  az  áthaladó  nagy  időket,  nézi  az  ember 
koldus-áldozatát  s  oltára  busillatu  füstjét 
s  meg  sem  rezzen  a  Győzelem  ércmezü  szobra  kezében. 

KET  NŐVÉR 

Két  nővér  megy,  ó  Lélek,  örökkön,  az  egyik  előtted,  a  másik  utánad: 
az  egyik  a  fekete  Bánat,  a  másik  a  vérszinü  Vágy. 

S  szól  néha  könyezve  a  Vágy  :    »Én  vagyok  a  Bánat.* 
S  szól  néha  nevetve  a  Bánat :    »Én  vagyok  a  Vágy.« 

Két  komoly  árvaleány,  termetre  meg  arcra  hasonlók, 

tekintetük  üldöz,  nyugtot  sohse  hagy : 
a  holt  Szerelem  leányai  ők,  galambszinü  hollók, 

és  kínál  borral  a  Bánat,  és  kínál  vérrel  a  Vágy. 

A  zord  Szerelem  leányai,  hajdan  lakodalmadnak  koszorús  nyoszolói 
vezettek  a  méccsel  a  szoba  felé,  hol  vetve  menyasszonyi  ágy 

Anyagyükos  lányok  majdan,  a  holt  Szerelem  gyilkosai  és  ugyanők 
Száz-^ágyu  Bánat,  százbánatu  Vágy.  [bosszulói 

Egymást  szeretik,  soha  el  nem  válnak,  összefogódnak, 

a  Vágy  foga  éles,  a  Bánat  ajaka  lágy. 
Egymást  szeretik  testvériesen  és  véreden  osztakozódnak 

és  csókol  a  Bánat  és  harap  a  Vágy. 

Fekete  hunyorból  van  koszorújok,  nagy  árnyakat  ingat  a  mécsük 

[utánad 

s  jön  egyre  mögötted  a  fekete  Bánat,  előtted  a  vérszinü  Vágy. 
S  szól  néha  könyezve  a  Vágy  :  »En  vagyok  a  Bánat.* 

S  szól  néha  nevetve  a  Bánat :  »En  vagyok  a  Vágy.« 

A  SORSHOZ 

A  sorshoz  szóltam  s  zúgolódtam  hangosan  :  , 

—  Vak  isten  !  ' 

vakon  szövöd  az  élet  tarka  szőnyegét 

és  nem  nézed,  hol  van  visszája,  hol  szine? 

Villogó  éles  tűdre  tűzve  szívemet 

fonákul  szőtted  szőnyegedbe. 

Ki  égi  nedvek  rosszszivű  csapiára  vagy 
ki  szomjazónak  sós  vizet  mérsz,  égő  szívnek  olajat, 
a  kéjek  és  kinok  szeszét  szeszélyesen  töltöd  nekünk, 
hogy  melpkből  iszunk,  már  azt  se  tudjuk. 

De  megrészegszünk  italodtól  és  te  nézed  pajkosan, 
hogy  őrült  bakháns- módra  mint  ugrándozunk  fejetlenül 
vagy  mint  a  mérgezett  patkányok  össze-vissza  futkosunk 
s  te  nézed. 

Vak  isten  ! 

vakon  szövöd  az  évek  tarka  szőnyegét 

és  nem  nézed,  hol  van  visszája,  hol  szine, 

de  nézed, 

hogy  őrült  bakháns-módra  mint  ugrándozunk  fejetlenül 

vagy  mint  a  mérgezett  patkányok  össze-vissza  futkosunk. 

Te  Caesar ! 

a  nap  talán  csak  egy  mesés  karbunkulus,  amelyen  át 

küzdelmeinknek  véres  színjátékait 

te  nézed, 

és  mi  halálra  született,  vergődő  gladiátorok, 

mint  hizlalt  állatok,  kiket  csak  ölni,  halni,  hullni  csak 

bocsátanak  ki  ketrecünkből  a  teres  homok  fölé, 

üdvözlünk,  Caesar,  a  homokról. 

Vak  isten ! 

vakon  szövöd  az  évek  tarka  szőnyegét 
és  nem  nézed,  hol  van  visszája,  hol  szine ; 
villogó,  éles  tűdre  tűzve  szívemet 
fonákul  szőtted  szőnyegedbe. 

BAKHANSLARMA 

Lelkemben  bakhánslárma  tombol 

és  mint  a  bakháns-asszonyok 

lihegnek  szenvedélyeim 

hova? 

tova ! 

elől  a  tigrisbörös  Isten 

öntözi  vérpiros  borát, 

megereszti  a  zabolát, 

hova? 

tova  ! 

lobogó  hajjal  száll  utána 

röpködve  mint  a  cinege 

az  éji  nők  vad  serege, 

hova? 

tova ! 

kereplő  kerepel  a  dombon, 

szélben  hajlong  a  borfüzér, 

pihenni  nem  hagy  a  vezér, 

hova? 

tova ! 

megszólal  a  hétcsövű  nád 

gyötrelmes,  kéjes  szerenád  : 

jaj  !  sújt  a  thyrsus,  hajt  az  ostor, 

hova? 

tova ! 

Az  út  végén  vár  egy  kolostor. 

THAMYRIS 

Már  béna  vagyok,  már  néma  vagyok, 
naponta  felejtem  a  dalt  : 
látod  Thamyris,  látod  Thamyris, 
mi  hozta  fejedre  a  bajt. 

Hol  Dórion  állt,  ős  pylosi  vár, 
odajöttél  Oichaliából 
múzsák  mezején,  mézes  mezején 
lábad  a  dús  fűbe  lábolt. 

Előtted  az  ég  vulkántüze  égett 
hajnal  kapuján  benyitottál, 
hát  ím  a  kilenc,  az  égi  kilenc 
—  ruhája  rózsaszin  —  ott  állt. 

Ekkor  fuvolád,  átkos  fuvolád 
lobbant,  mint  síkon  a  tüzek 
és  mind  szabadabban,  egyre  vadabban 
hogy  futni  riadtak  a  szüzek. 

Hol  Dórion  állt,  hajnal  tovaszállt. 
Igézve,  magadra,  bénán, 
látod  Thamyris,  látod  Thamjnris, 
ezért  maradsz  vala  némán. 

A  DANAIDÁK 

Lenn  a  csöndes  alvilágban,  szellőtlen,  bús  alvilágban,  asphodelosok 
között,  hol  asphodelos  meg  se  moccan,  gyászfa  nem  bókol 
gályával,  mákvirág  szirmát  nem  ejti,  mert  a  szél  ott  mélyen 
alszik,  alszik  asphodelos  ágyban,  mélyen  alszik,  nem  beszél, 

hol  a  tók  acéltükörként  mozdulatlan  elterülnek,  pillák  könnyen 
szenderülnek,  mert  a  pillák  legyezője,  habszövetnek  fodrozója 
sohase  jár  ott,  a  szél ; 

óriási  amphorákba,  alabástrom  amphorákba  ötven  asszony, 
bűnös  asszony  karcsú  vázát  megmerítve,  majd  merítve,  majd 
ürítve  kárhozott  bús  ötven  asszony  mindörökre  töltöget, 

ötven  kárhozott  bús  asszony  óriási  alabástrom  amphorákba 
mindhiába  töltögeti  drága  nedvét,  drága  Léthéből  merített 
sohasem  elég  vizet. 

óriási  karcsú  gyászfák  ágaikat  sohse  rázzák  :  [minden  águk  egy- 
egy  lélek,  öngyilkos  bús  régi  lélek,  mely  most  néma  fán  tenyész; 

érzőn,  mégis  öntudatlan  nyújtja  lombát  mozdulatlan,  mozdulat- 
lan és  sötéten,   át   a  réten, 

át  a  réten,  hol  a  Léthe  (mert  e  rét  a  Léthe  rété)  száz  belémosott 
bűnöktől  szennyes  vízzel,  elfelejtett  ős  bűnöktől  szennyes 
vízzel  körbe  folj^a  nem  enyész, 

nem  enyész,  nem  ér  tengerbe,  hanem  hétszer  körbe-körbe,  vissza 
önmagába]  :  ottan  ötven  asszony  kárhozottan  ötven  órjás 
amphorába  mindhiába,  mindhiába  tölti  könnyét  és  vizét, 

majd  merítve,  majd  ürítve,  mindhiába,  mert  az  ötven  bűvös 
edény  tölthetetlen,  mint  a  tenger  önmagától  megapad  és  elhú- 
zódik és  az  ötven  bűnös  asszony  Léthe  vizét  alabástrom  ampho- 
rákba mindörökre  csak  hiába  tölti  szét. 

ötven  asszony,  alabástrom  testtel,  ébenszínű  hajjal  érzőn,  mégis 
öntudatlan  öntögetve  szakadatlan  félig  értett  dalra  kel, 

ötven  kárhozott  bús  asszony  felvilágból  lehozott  és  leikeikbe 
visszajáró  félig  értett  félemléket  fojtott  hangon  énekel : 

»Megg5dlkoltuk  férjeinket,  ötven  daliás  nagy  férfit  és  szerettünk, 
csak  szerettünk.  Isten  tudja,  kit  szerettünk,  vágykancsóból 
merítettünk,  merítettünk,  ürítettünk,  fenn  a  zöldvilágu  földön, 
az  aranyos  nap  alatt  — 

»Régi  szavak  járnak  vissza  elsötétült  leikeinkbe,  mint  sötétben 
nagy  szobákba  utcáról  behullott  fények;  mit  jelentenek? 
hiába  próbálunk  rá  emlékezni;  mit  jelent  az,  hogy:  szeretni? 
mit  :  kívánni?  és  ölelni?  a  homályban  mindhiába  kérdezzük 
az    árnyakat. 

»Csak  daloljunk  :  f  Megi^yilkoliuk  —  s  emlékezzünk  :  férjeinket 
csak  daloljunk,'  bár  nem  értjük,  és  merítsünk  és  ürítsünk ; 
úgy  sem  tudjuk  abbahagjmi  ;  és  daloljunk,  bár  nem  értjük, 
mert  különben  némaság  van,  és  a  némaság  oly  félős  !  néma, 
rengeteg  sötétség :     a  sötétség  nem  beszél  — « 

így  dalolt  az  ötven  asszony,  ötven  kárhozott  bús  asszony,  egy- 
máshoz mind  oly  hasonló  ébenfüitü,  alabástrom  testű  ötven 
testvérasszony  így  dalolt  a  Léthe-réten,  lélekfák  közt,  mákvirág 
közt,  óriási  amphorák  közt,  Léthe  mellett,  hol  a  szél 

lenn  a  csöndes  alvilágban,  szellőtlen  bús  alvüágban  alszik  aspho- 
delos-ágyban,   mélyen  alszik,   nem  beszél. 


112 

ÜJ  LEONINUSOK 

Kékek  az  alkonyi  dombok,  elülnek  a  szürke  galambok, 

hallgat  az  esteli  táj,  ballag  a  kései  nyáj. 
Villám  ;    távoli  dörgés  ;    a  faluban  kocsizörgés, 

gyűl  a  vihar  serege  :    még  lila  s  már  fekete. 
Éjre  csukódnak  az  aklok,  jönnek  az  éjjeli  baglyok, 

csöndben  a  törpe  tanyák,  félnek  az  édesanyák. 
Sápad  a  kék  hegytábor,  f  átyola  távoli  zápor ; 

szél  jön ;    csattan  az  ég ;    porban  a  puszta  vidék. 
Szép  est  a  szerelemre  :    jövel  kegyesem  kebelemre  ; 

sír  és  fél  a  világ ;    jer  velem  árva  virág. 
Mikor  ölembe  kaplak,  zörren  az  üveges  ablak  ! 

Hajtsd  a  szivemre  fejed ;    künn  az  eső  megered. 
Sűrűn  csillan  a  villám  ;    bús  szemed    isteni  csillám. 

Míg  künn  csattan  az  ég,   csókom  az  ajkadon  ég. 
ó,  bár  gyújtana  minket,  egy  hamuvá  teteminket 

a  villám,  a  vihar ;    boldog  az,  így  aki  hal. 

A  CAMPAGNA  ÉNEKE 

Izzadva  ballag  Héliosz  az  égen 
s  a  szomorú  Campagna  napban  ég  : 
tikkadt  tücsökdal  zeng  a  bús  vidéken 
s  tikkadt  lelkemben  zeng  a  bús  vidék. 

Dalolva  hordja  sárga  koszorúját 
kalászból,  mint  bús  asszony,  tétován, 
kin  sárga  napfény  jegyzi  mélabúját 
s  bús  olajág,  hogy  arca  halovány. 

Es  énekel :  »Hajdan  valék  nagyasszony, 
világ  úrnője,  gazdag  és  pazar, 
ki  arra  született,  hogy  kegyet  osszon, 
ha  kéri  koldus,  esküvő  vazall. 

>Régi  matróna,  régen  tisztelendő, 
királyok  anj^a,  magam  is  király, 
kinek  feje  az  egekig  kelendő, 
lába  nagy  földeken  tapodva  jár. 

»Ma  szertehullott  régi  gyöngysoromból 
nincs  már  csak  ívelt  barna  romsorok, 
kiráncigáltak  régi,  nagy  koromból 
s  ruhám  megtépték  gyáva  kis  korok. 

»De  még  sok  bölcs  lesz  trónomig  jövendő 
hódolni  nékem  holtig  hű  vazall 
s  régi  matróna,  régen  tisztelendő, 
fogadom  őt  én,  gazdag  és  pazar. 

>A  multban-örököt  tisztelni  küldi  : 
az  únt  jelen  és  vonzza  őí  a  rom 
s  méla  testemről  nem  csalódva  gyűjti 
az  emlékek  virágát  dombomon. « 


Babits  Miháb-:  Összes  rersei. 


LAODAMEIA 

1911 

TA  TOr  APAMAT02  nPOSQUA 

Laodameia 

Jós 

Fiúk  és  leányok  kara 

Hírnök 

Iphiklos 

Rrotesilaos 

Színhely  :  Phylaké,  Thessalia. 

Laodameia : 

A  Hóra  visszahozza  már  a  zöld  tavaszt 

lombtól  sötét  a  hószín  oszlopok  köze.  — 

Ma  újra  véres  és  halottas  álmokat 

küldött  egy  isten.  —  lm  lefolyt  a  teljes  év, 

mióta  hősi  férjem,  Prótesilaos 

görbe  hajóján  légszerű  tengerre  szállt, 

hogy  megbiJntesse  a  hitetlen  trójait 

s  Tróját  lerontsa.  S  ím  még  róla  semmi  hír. 

Bölcs  jós,  tudás  kapuja,  készítsd  jóslatod. 

Jós : 

Királynő,  néha  jobb  nem  tudni  a  jövőt. 
« 
Laodameia : 

Világosságnál  jobb-e  hát  a  vak  homály? 

Jós: 

Az  isteneknél  változatlan  áll  a  sors. 

Laodameia : 
Tudva  kitérhet  útjából  a  gondos  ész. 

Jós  : 
Asszonykézzel  vasat  kívánsz  hajlítani. 

Laodameia : 
Királynődnek  szegülsz-e  ellen,  szolgavér? 

Jós : 

Tudod-e  még  a  jóslatot,  mely  Delphibül 
jött  Atridákhoz,  mielőtt  hajóikat 
indíták  földig  rontani  szent  Iliont? 
»Kinek  a  lába  legelőbb  érinti  meg 
Trójának  földjét,  Trója  földjén  veszni  fog.* 
Vas  végzet  vonssza  lábaink  lépéseit. 


Laodameia : 
ó,  jaj  nekem  ! 

Kar :         * 
Mi  bánt  úrnőm? 


Laodameia : 

Ó,  jaj  nekem  ! 
Már  látom  a  végzetnek  szörnyű  szőttesét. 


Kar: 
Baljós  multakba  néznek  véres  szemeid. 

Laodameia  : 

Férjem  hallván  Apolló  gyémánt  végzetét, 

szólt  :    »Boldog  és  háromszor  boldog  a  görög, 

ki  trójai  homokba  az  első  görög 

nyomot  nyomhatja.*  —  Döbbenéssel  felelénk  : 

»De  isten  mondja,  Trója  földjén  veszni  fog.« 

Nem  hajtva,  újra  mondta  :  »Boldog  a  görög 

kinek  hajója  gyors  és  lába  gyors,  a  pait 

felé,  hajója  szállni,  lába  ugrani, 

a  part  felé,  madárhajó  és  zergeláb.« 


Jós: 

A  hős  vakmódra  végzet  ellen  merni  bíz 
és  azt  gondolja,  bátorsága  már  erő. 

Laodameia  : 

Lefolyt  a  teljes  év  s  még  róla  semmi  hír 
Bölcs  jós,  tudás  kapuja,  készítsd  jóslatod. 

Jós : 

Királynő,  férjed  őrült  lelke  szállt  beléd  : 
Asszonykézzel  vasat  kívánsz  hajlítani. 

Laodameia : 

Királjmődnek  szegülsz-e  ellen,  szolgafaj? 
Oltár  lángjára  szótlan  öntsd  a  barna  vért. 

Jós : 

A  vér  sercegve  összefut  s  a  füst  lecsap  : 
baljós  illat  száll  meghomályzott  gőzivei. 


I.  strófa. 


Fiúk : 

Minden  szomorú  idő  közt 
a  tavasz  a  legszomorúbb, 
amikor  zöldül  az  erdő, 
amikor  borul  az  ég. 


I.  antistrőfa. 


Lányok  : 

Friss  zápor  zúg  a  mezők  közt 
az  út  sárral  teli,  rút, 
de  barna  bársony  a  felhő, 
de  zöld  bársony  a  vidék. 

Fiúk  : 

Jő  Héliosz  égi  nyüakkal 
gyilkos  sugámyila  hull 
és  újra  napos  a  nappal 
és  zengve  ébred  a  méh. 

Lányok : 

Völgy  felé  forr  a  folyóka, 
a  fenyő  a  kékbe  nyúl, 
nap  felé  vágy  a  futóka 
s  a  királynő  —  férje  felé  ! 

a.  strófa.  FiÚk  .' 

Jertek  ma,  fiúk,  valamennyien, 
kik  lakjátok  erdős  Phylakét 
s  nagy  Démétér  földjét,  Pyrasost 
s  juhok  anyját,  a  virágos  Itónt, 
tengeri  Antrónt  s  füves  Pteleost 
a  sokcsucsu  Thessaliában. 


Lányok  : 

Jertek  ma  leányok,  barna  szüzek, 
nász-nem-látott  sok  szép  hajadon, 
kérjük  dallal  nyilas  Artemist, 
hogy  adja  királynőnknek  vigaszát, 
ki  zokogva  eped  hős  férje  után 
s  haját  keze  tépi  hiában. 

3.  satistiófa.  Fiúk  .' 

Két  hős  dalia  szállt  Trója  felé 
az  ős  Phylakos  palotáiból, 
gyorslábú  Podarges  és  a  vitéz 
Prótesiláos,  mint  két  csodasas, 
mely  fészkéből  zsákmányra  kikel, 
tán  hogy  soha  vissza  ne  keljen. 

Lányok  : 

A  bizakodó  hős  útra  merész 
s  árván  marad  sok  ős  palota 
és  tépi  haját  sok  bús  feleség, 
a  fekete  föld  s  a  keserű  víz 
minden  fehér  csontot  befogad 
s  ki  merhet  az  istenek  ellen? 

Epodes.  Teljes  kar : 

Milyen  bort  adtak,  a  föld  fiának 

a  kegyetlen  istenek, 

hogy  attól  örökre  részeg 

s  szenved  mig  a  sírba  száll? 

hogy  él  ahol  élni  bánat 

és  küzködik  és  szeret, 

ahol  bűn  lenni  merésznek, 

ahol  szeretni  halál? 

hogy  tudva  is  űzi  lázát 

végzete  torka  felé 

és  kergeti  azt  ami  messze 

s  elereszti  ami  közel ; 

elhagyja  njmgalmas  házát 
és  mind  ki  őt  szerété 
s  csak  akkor  látja,  ha  veszve, 
hogy  boldogsága  vesz  el? 
Bolond  akarás  a  férfi  bora, 
a  nő  bora  bús  szerelme, 
sajtolva  kínnal  a  fürtből, 
amelynek  vágy  a  neve, 
a  sors  buta  lába  gázol  a 
lélek  kádjában  ütemre 
és  ömlik  a  vérző  fürtből 
a  bor  vérszínű  leve. 
És  mint  akit  ért  kígyómarás, 
számára  fü  nem  terem  : 
a  férfi  bora  bolond  akarás, 
a  nő  bora  bús  szerelem. 

Hírnök  : 

Viharban  jöttem  Trója  vészes  tájiról, 
Lemnosból  vad  hab  elragadt  Áthos  felé 
s  a  tengerek  korbácsa,  zord  tavaszi  szél. 
Sok  hajnal  vére  folyt  a  vízre,  mialatt 
a  szürke  tengert  habra  verte  evezőnk.  — 
Borús  hírrel  küld  hős  Podarges  engemet, 
hogy  jobb  talán  ádáz  Eurussal  küzdeni, 
mint  üy  hírtől  görnyedve  szállni  part  fölé.  — 
Vén  ember,  mondd,  neves  királynőd  merre  van? 

Iphiklos  : 
ó,  idegen,  királyok  atyjával  beszélsz. 

Hírnök : 

Gyorslábú  hős  Podarges,  s  Prótesilaos 
hősnek  hős  atyja,  hős  Iphiklos  vagy  talán? 

Iphiklos  : 
Az  volnék,  hogyha  anyja  egykor  nem  hazudt. 

Hírnök  : 

ó  hallgass  engem  békén,  sokjuhú  király, 
a  végzet  ellen  harcra  úgysem  szállhatunk.  — 
Atyám  Othrys  hegy  alján  őrzi  nyájait, 
honnan  lelátni  messze  kék  tenger  fölé  : 

onnan  indult  el  Ilionba  két  fiad 
és  sok  thesszáli  s  köztük  én  is,  gyors  hajón, 
sok  érclábvértű,  barna  üstökű  görög, 
de  legkülönb  vezérük,  Prótesilaos 
Ares-kedvelte  hős.  És  jött  a  déli  szél 
Euboia  földjét  jobbra,  Sepias  fokot 
baloldalon  vígan  kerülte  víg  hajónk 
s  tavasz  lehetői  vásznunk  boldogan  dagadt. 
Görög  hajók  közt  nem  volt  több  ily  gyors  hajó 
görög  utak  közt  nem  volt  több  ily  boldog  út. 
Csak  a  vezér  ült  bárkaorron  kedvtelen  : 
az  ö  vágyának  lassú  volt  a  könnyű  szél 
s  úgy  tetszett,  mozdulatlan  áll  a  gyors  lapát. 
Lemnoshoz  érve  megkötöttük  a  hajót 
és  ágyat  készítvén  a  sárga  homokon 
Myrina  partján,  ott  aludtunk  a  puhán 
s  nyugodt  álmunktól  dobogott  a  messze  part 
halkan,  mint  a  szellőtől  a  tenger  szive. 
Csak  a  vezér  nem  nyughatott  lágy  szőnyegén 
s  az  örök  égtől  s  csillagoktól  kérdezé  : 
»ó,  tenger  és  te  menny  mélységes  tengere, 
arany  homok,  s  ti  menny  homokja,  csillagok, 
elsőnek  ér-e  Ilionba  gyors  hajóm?« 
S  midőn  a  Göncöl  rúddal  fordult  lefelé 
s  szürkülni  kezdett  messze  Ilion  felé, 
kiáltott :  »Hej  hajósok  !  hej  hajóscsapat  ! 
hajóra  !  talpra  !«  s  vertük  már  a  sós  vizet, 
mire  a  Hajnal  széttárta  rózsaujjait. 
Hajónak  orrán  mint  egy  isten,  állt  a  hős, 
kelő  napfénytől  vértje  mellén  vakított  : 
olyan  volt,  mint  a  sas,  midőn  a  napba  néz. 


Iphiklos : 

ó,  hős  fiú  !  ó,  hős  apád  igaz  fia  ! 
Emlékszem,  gyermek  voltál  és  aligha  tíz 
tavaszt  ha  láttál,  amikor  megjöttem  én 
a  lótenyésztő  Élis  földjéről,  ahol 
Amarynkeus  hőst  temették  az  epeiosok, 
s  halotti  játékot  rendeztek  gyermeki 
Bouprasionban  ;  Nestorral  futottam  én, 
mi  két  öreg  ;  de  gyengék  voltak  inaim 
és  meg  nem  adták  győznöm  ott  az  istenek. 
Hej,  mint  vígasztalt,  ördöngös  kis  kölyke  !  hej, 
hogy  mondogatta  :  »Csak  nőjjek  meg  én,  apám, 
első  leszek  minden  görög  között,  tudom, 
s  legyőzöm  mind,  ki  tégedet  legyőzni  mer  !« 

S  én  remélhettem,  felvirul  még  Phylakos 
atyám  hős  vére  s  Diomédé  s  Déión 
magzatjaiban  él  a  régi  ép  erő. 

Hírnök : 

Tovább  hajóztunk  akkor,  s  jó  szelet  fúvott 
utunkra  Zeus,  s  Imbrosnál  láttuk  messziről, 
szürkéllni  vízből  Phrygiának  partjait 
s  új  hajnalon  csillogni  Sigeum  vizét, 
mint  egy  vértengert,  ö  minő  hajnal  vala  ! 
Itt  közre  fogtak  messze  vézna  szigetek, 
bakói  köves  Mastusiának  bús  foka, 
jobbról  a  ködben  rémlett  kincses  Tenedos 
s  mi  Ázsiának,  ellenséges  föld  felé 
úsztunk  a  vértengerbe.  Fenyegetve  nyúlt 
előttünk  vén  szikláin  híres  Pergamos 
roppant  kockákból  rakva,  és  mögötte  kelt 
a  véres  nap.  Hajónk  orrán  állott  a  hős 
vezér  ;  a  napból  két  vércsepp  szemébe  hullt 
s  e  két  vércsepp  így  szólt  :  Priamos  vára  ez  ! 
És  már  hallottuk  messziről,  hogy  ébredez 
a  tágas  Trója  s  száz  kapuja  sorra  nyíl, 
gyapjas  nyáj  béget,  csenget  görbe  szarvú  kos 
kurjant  a  pásztor  s  bőg  a  kajla  bús  tehén. 
Ekkor  —  hopp,  hóha  !  —  partra  dobni  a  követ 
a  horgony-nehezékkel.  Rándul  a  kötél. 
Lapátot  padra  hány  az  izmos  evezős 
s  fáradt  karját  nyugtatja  nedves  combjain. 
Még  egyet  ing  a  nagy  hajó.  Haj,  dolgozik 
a  vad  hajós  marok,  feszítve  a  kötélt. 

iphiklos : 
Rövidre  fogd  beszéded  véres  gyeplejét. 

Hírnök  : 

Ö,  mint  egy  isten  állt  a  bárkaorr  csúcsán 
s  megvetve  edzett  lábát  a  nedves  padon 
Hermés  gyanánt  a  partra  könnyedén  szökött 
szárnyas  bokával ;  s  rendült  rá  a  nagy  hajó. 
Az  első  !  Messze  még  Agamemnon  király 
hajója,  messze  szőke  Meneláos  úr 
s  ravasz  Odysseus,  s  gyors  Achilleus  messze  még! 
S  míg  a  hajó  népén,  hősök  harchoz  szokott 
során  s  a  vad  hajósok  durva  csontjain 
iszony  fut  át  s  végzet  hideg  fuvallata  ; 
addig  a  vészes  partra  nyugton  néz  a  hős 

s  szent  Ilionra  s  Pergamos  várára  fel 
mint  oroszlán,  midőn  barlangjából  kiszáll 
s  zsákmányt  keresni  messze  földön  széttekint. 
Előtte  barna  Pergamos  s  a  nagy  torony.  — 
£s  ím  a  napnak  büszke,  fényes  kereke 
a  nagy  torony  vállára  száll.  S  a  nap  előtt 
a  nagy  toronynak  vállán  áll  egy  óriás 
vitéz,  nagy  íjjal,  feketén  a  nap  előtt, 
mint  egy  sötét  Apolló ;  Priamos  fia 
Hektor  királjrfi ;  s  áll  mögötte  második, 
Euphorbos,  Panthous  pap  fia,  Othrys  üke. 
Az  dardanok  közt  hősnek  messze  legkülönb, 
ez  nyilasok  közt  messze  legkülönb  nyilas. 
Magas  toronyból  úgy  tekint  felénk  e  pár, 
miként  magas  fészkéből  égi  két  madár. 
Messze  pendül  az  óriás,  fekete  íj, 
messze  surran  a  vessző,  messze  pattan  a  nyíl 
s  a  nap  előtt  reggeli  légen  úgy  zug  át, 
mint  reggeli  madár,  ha  leveti  magát, 
mint  ölni  éhes,  görbecsőrü  vad  madár ; 
csőrén  a  végzet,  csőrén  ült  a  zord  halál. 


I.  stiúta. 


z.  antistrófa. 


Fiúk : 

Végzethordó  zord  madarakkal 

reggel,  este 

teli  zsong  borús  levegőnk  : 

jaj  akire  ők  találnak, 

jaj  akire  ők  leszállnak, 

reggel,  este 

jaj  aki  elökbe  kerül. 

Lányok  : 

Ki  virrasztott  a  porokkal? 

Ki  kereste 

bús  csontjait  össze  a  máglyán, 

ki  akart  elégni  lángján, 

lombbal  ki  vette  körül? 

reggel,  este 

ki  siratta  meg  öt? 

Itthon  vár  bús  felesége 

reggel,  este 

epedez,  sír  férje  miatt, 

majd  gyászlepedőt  is  hímez 

és  rá  feketével  színez  — 

hol  a  teste, 

akire  borítaná? 

Fiúk : 

Vad  Phrygia  messze  vidéke  — 

ott  a  teste, 

hol  tigris  kölykez  a  pusztán, 

hol  üvölt  a  sárga  oroszlán 

s  Xanthos  vize  omlik  alá  — 

ott  a  teste, 

fölötte  a  keselyühad. 


3.  strófa.  Lányok : 

Érc  és  hármas  erő  övezé  mellét,  ki  először  a  vízre  bocsátá  kis  tutaját 
a  vad  tenger  kényére  vetette  reá  a  törékeny,  könnyű  hajót 
s  elhagyva  hazáját,  szállt  ki  Keletre  a  Hajnal  büszke  kapuja  felé, 
hol  habra  hab  ezredek  ezrede  óta  dönget  a  Hajnal  boltozatán. 


Fiúk  : 

Három  szűz  ül  messze  terén  tul,  időn  túl,  fonja  fonák  fonalát, 
habra  habot  ver,  napra  napot  ver  a  tenger,  törve  hajóra  hajót. 
Szűz  új  parton  fátyolos  árnyakul  új  nem  sejtett  végzetek  álnokul 

állnak  az  utas  elé 
s  mégis  az  álmok  a  szűz  partokra  szállnak  az  új  csodagyapjak  után. 


3.  antistrófa.  Láltyok  .' 

Minden  gyors-gyors,  kétfelül  öblös,  fekete  orrú,  görbe  hajók  között 

isten-ember  legsebesebbnek  mondja  az  Argó  régi  hajót, 

de  Prótesiláos  görbe  hajójánál  nem  volt  sebesebb  (s  jaj,  vesztire 

gyors!) 
mióta  röpült  vala  Daidalos  és  tüzet  hozott  a  Titán. 


Fiúk : 

Szép   a  hajó,   ha  selyemhabok  égszinü  kék  fodrába  felöltözött 
s  habra  száll,  mint  táncra  az  ifjú  leány !    öröm  akkor  látni  a 

büszke  hajót, 
ha  röpte  gyors ;  —  de  végzet  ül  a  magas  faron  és  kormányos  a  Sors  — 
s  mégis  az  álmok  a  szűz  partokra  szállnak  az  új  csodagyapjak  után. 

Epodos.  Teljes  kar : 

Ember,  lapetos  fia 
tiltott  útra  merész  isteni  ösztönöd. 

Amióta  Prométheusz 
csenni  merte  tüzét  istenek  ellen  is, 

benned  ég  a  tüz,  ösztönöz 

és  úgy  nevezed  :    dicsőség. 

E  tűz  gyújtja  a  bűnt,  gyújtja  a  háborút, 

e  tűz  edzi  a  kardokat, 
edzi  barna  hajók  kártonyos  árbocát, 

szűz  partokra  kivánkozót.  — 
S  téged,  nagyszerű  bűn,  nagyszerű  háború, 

meg  nem  tagadunk  örökké. 

Gyors  hajó  Meneláosé, 
gyors,  mert  hajtja  harag  s  tört  szerelem  heve 

vad  gög  úr-Agamemnonét, 
bölcs  Odysszeüszét  a  leleményes  ész  ;  — 

gyorsabb  Prótesiláosé, 

mert  vágyad  hajtja,  dicsőség ! 

Végzet,  mennyei  kard,  célzani  biztos  íj, 

végzet,  lassú  malomkerék, 
végzet,  barna  madár,  földbefonó  nagy  pók, 

roppant  varsa,  hiába  köt :  — 
téged,  nagyszerű  bűn,  nagyszerű  háború, 

meg  nem  tagadunk  örökké. 


iphiklos : 

Sírjatok,  erdős  Phylakénak  fürtös  ifjai,  leányi, 
megfogyatkozott  lombjában  Phylakidák  ősi  törzse, 
ö  jaj,  tépd  ki  végső  ősz  hajszálaid,  egykor  hős  Iphiklos, 
mert  háromszor  balga,  ki  örvend,  látva  gyermeke  hősiségét. 


Kar: 

öreg  ember  önnön  terhét  bajjal  vonja  három  lábon, 
élete  gyermeke  és  halála  lészen  gyermeke  bús  halála ; 
rossz  hír,  mint  a  sárga  lombot  könnyű  szél  is,  úgy  megrázza 
nincs  erő  már  vén  tagjában  végzet  ellen  meg  nem  tömi. 

Iphiklos : 
ó  jaj,  vén  szivem  reményét  szörnyű  Moira  vágta  szét. 

Kar: 
Hogyan  sírhat  még  a  hitves,  hogyha  így  sír  az  atya? 

iphiklos  : 
ó  jaj,  ősz  atyád  elhagytad,  árvaságra  ifjú  nőd ! 

Kar: 
Jön,  közéig  már  a  királynő,  haját  tépi  kétfelé. 

Fiúk  : 

Zord  szerelem 

kő  terhe  szivében 

férje  nevét  sikoltva  riad. 

Lányok  : 

Mint  a  madár, 

ha  nem  leli  párját 

fészke  fölött  vijjogva  kering. 

Laodameia : 

ó  leányok,  akik  egykor  nászszobámba  vittetek 
édes  éjre  mirtuszokkal  ékesítve  ágyamat, 
halljátok  meg,  szörnyű  bánat  érte  úrnőtök  szívét, 
nem  tér  vissza  férje  többé,  hősi  Prótesüaos. 

Kar  I 
ó  jaj,  jaj,  bánat  örökké  ! 

Laodameia : 

Nem  fogom  már  nézni  többé  fulladozva  mély  szemét. 
Soha  nem  fogom  karomba  hősi  férfitetemét ; 
Szerelemre  termett  testem  özvegységben  hervad  el. 
Szerelemtől  szomjas  ajkam  szomjúságban  szárad  el. 

Kar: 
ö  jaj,  jaj,  bánat  örökké  ! 

Iphiklos  : 

Férj  helyébe  másik  férjet  adhatnak  az  istenek: 
melyik  isten  adja  vissza  az  atyának  holt  fiát? 

Laodameia  : 

Akinek  szívét  kitépték,  másik  szívet  nyerhet-é? 
Lelke  helyett  asszony  teste  másik  lelket  lelhet-é? 

Iphiklos : 

Asszony  búja  mint  a  zápor,  csupa  könny  és  elfoljdk : 
férfi  búja  hegyi  tó,  mely  mély  és  messze  s  maga  van. 

Kar: 

Remegek  reájuk  nézni, 

remegek  hozzájuk  szólni : 

apa  s  nő  közt  szörnyű  verseny. 

Laodameia : 

Férfi  búja  fagyos  bánat,  mint  a  jég  a  hegytetőn, 
asszony  búja  forró  láng,  mely  önmagát  emésztve  ég. 

iphiklos : 

Teste  testem,  vére  vérem,  én  nemzettem  egykor  öt, 
én  kapattam  hősi  harcra  még  mint  zsenge  gyermeket. 

Laodameia : 

Szerelemben  egyesültünk,  mint  folyammal  bús  patak. 
Testem  teste,  vérem  vére  :  mi  vagyok  én  nélküle? 

Kar  : 

Remegek  reájuk  nézni, 
remegek  hozzájuk  szólni : 
apa  s  nő  közt  szörnyű  verseny. 
Királynő,  teljesültek  véres  álmaid. 

Laodameia : 

Ó  jaj,  álmomban  nagy  csarnokban  voltam  én 

Sohasem  láttam  ébren  ezt  a  csarnokot, 

de  álmaimból  ismerem  minden  zugát. 

Nagy,  csúf  kövekből  összehordott  kapuján 

két  nöoroszlán  dugja  egybe  bús  fejét. 

Belől  homály  van.  Itt-amott  nagy  oszlopok 

alján  pislog  csak  a  setétes  árva  mécs, 

hogy  jobban  lássuk  a  homályt ;  s  az  oszlopok 

lila  árnya  rőt  falakra  rézsut  ingva  dől. 

Ah,  csúf  pülérek,  lomha,  barbár  támaszok, 

egymás  fölé  rakott  kockákból  éktelen 

s  nincs  gömbölyű  árny,  minden  durva,  szögletes. 

Es  az  ormótlan  kockák  rücskös,  rút  falán 

véres  betűkkel  ismeretlen  ősirás 

oly  vastagon,  mint  vérbemártott  ujj  nyoma. 

A  nagy  teremben  egymagam  bolyongtam  én 

végét  nem  érve.  S  ím  egyszerre  egy  tetem 

bukott  a  karjaimba,  véres  és  hideg, 

aludt  a  vér  és  összecsapzott  rajt  a  fürt,  i 

de  félelmemnek  öt  ölelni  jól  esett. 

Lázas  testemnek  hűvös  teste  jól  esett. 

S  magamhoz  szorítottam  őt,  mint  lázbeteg 

hideg  márványra  nyomja  égő  homlokát 

s  teste  jegén  hűsítem  tikkadt  tagjaim. 

S  egyszerre  lelkem  átborzongott  kéjesen, 

hogy  férjem  ez  !  s  hogy  ím  halottat  ölelek 

s  hogy  élőnél  holtat  szeretni  több  talán. 

S  csókolni  kezdtem  ;  s  teste  égető  jegét 

mohó  parazsára  szítta  szomjas  ajakam 

s  ujj  ómra  fontam  összecsapzott  fürtéit 

s  a  sós  vért  nyaltam  nyíllal  sebzett  homlokán, 

szorítva  mint  egy  őrült,  s  tán  remélve,  hogy 

megolvad ;  ó,  ha  zord  Hádésban  van  szerelem, 

ilyen  lehet,  ily  őrült !  s  én  óhajtanék 

Hádésba  szállni  s  örökké  szeretni  ott. 


Kar: 

ó  jaj,  királjmó,  zord  Hádésban  nincs  szerelem, 
nincs  csók,  királynő,  zord  Hádésban  nincs  ölelés, 
csak  tengve  lengnek  ott  az  árnyak  tétova, 
mint  puszta  képek  ;  lengve  tengnek  testtelen 
s  nem  tudják  azt,  hogy  vannak  ;  Léthe  bús  vizét 
ízlelték  ők ;  s  nincsennek  többé  vágyaik. 

Laodameia : 

ó  lányok,  halhatatlan  a  valódi  vágy, 
Léthé  álomvizétől  az  nem  alszik  el, 
hanem  mint  drága  szesznek  gáza  ég  tovább 
a  vágyak  gyásza  testtelen  lélekben  is 
s  titkon  lobog  a  lélek  lengve  mint  a  láng 
s  fellobban  olykor  és  legyőzi  végzetét, 
így  hallá  férje  bús  dalát  Eurydiké 
holt  árnya  és  kezdett  ütemre  lengeni 
a  lantos  Orpheusz  nyomán. 

Kar: 

Ümőm,  nyugodj, 
az  isteneknél  változatlan  áll  a  sors, 
az  alvüágban  elcsitul  minden  merény 
s  Kókytosz  mellől  vissza  nem  tér  senki  sem. 

Babits  Mihály:  Ossze«  versei.  9 

Laodameia  : 

ó  lányok,  győzhetetlen  a  valódi  vágy 

s  mindent  legyőz  és  mint  a  végzet,  oly  kemény  : 

gyémánt  Vágy  s  gyémánt  Végzet.  Minden  hős  merényt 

a  Végzet  ellen,  sújtanak  az  istenek 

s  a  Végzet  sújtja  még  az  isteneket  is  : 

de  a  Végzettel  egyerős  a  Szerelem 

istenek  anyja,  istenek  közt  legidősb 

s  olykor  a  Végzetet  lába  elé  köti 

s  szolgája  a  haláltalan  Emlékezés 

legyőzi  a  Végzet  szolgáját  a  Halált 

s  egy  percre  Végzet  és  Halál  fején  kacag 

s  miként  az  öröklét,  e  perc  korláttalan. 


Kar : 

Királynő,  férjed  őrült  lelke  szállt  beléd  ; 
asszony  kézzel  vasat  kivánsz  hajlítani. 


Laodameia : 

ó,  visszahívom,  visszavívom  holtamat 
egy  percre  bár,  és  aztán  jöjjön  a  Halál 
a  perceken  a  szerelem  mindenható 
s  nincs  isten,  aki  nékem  ellenmondana  : 
apró  hadam,  a  Kéjek  és  Percek  hada 
kis  talpaik  alá  szegik  a  vén  Időt. 


X.  strófa.  Kar : 

Hol  körbe  kerül  a  Styx  vize  hétszer 
s  ugat  a  kapunál  háromfejű  eb, 
hova  senkise  jut  soha  kétszer  : 

a  legmesszebb  s  a  legközelebb, 
hol  az  árnyban  az  árnyak  álmai  járnak, 
hol  a  vágyra  a  vágyak  vágyai  várnak, 
ahol  álmokról  álmodnak  az  álmok, 
van  e  létezőbb  hely  s  léttelenebb? 

Mert  senkise  tér  onnan  soha  vissza, 
csak  kívül  van  kapuján  kilincs, 

becsukja  a  lelkét,  ki  a  Léthét  issza 
és  ott  aki  van,  annak  neve  :  nincs. 


131 


Behunyja  a  lelkét,  ki  issza  a  Léthét 
s  örökre  feledve  a  létnek  a  létét, 
a  léthei  rétnek  lakja  sötétét 

s  létezni  a  lélek  sötété  bilincs. 

I.  antistróta. 

Ott  semmisem  éled  és  semmise  pusztul 

s  mert  semmisem  él,  örök  ott,  ami  holt 
és  semmise  lankad  és  semmise  buzdul 

s  mert  semmise  lesz,  örök  ott,  ami  volt, 
nem  vetnek,  aratnak,  vetnek  örökre, 
nem  túrja  a  földet  az  emberek  ökre 
nem  ölt  soha  zöldet  Flóra  a  rögre 

nem  ballag  a  csillag,  nem  fogy  a  hold. 


A  vágynak  a  vágya  s  a  búnak  a  búja 

elszunnyad  az  asphodelos-levelen 
nem  nyílik  az  álmok  ivor- kapuja 

és  nincsen  vágy  és  nincs  szerelem, 
ott  nem  betegíti  a  vér  a  csontot, 
és  senkisem  érez  a  gondért  gondot 
és  nem  szomuhozza  a  szomjra  a  szomj ot, 
mert  alszik  a  láz  meg  a  gyász  odalenn. 

a.  strófa. 

Jön  az  alkony  csupa  gyászban,  lila  árnyat  vet  az  oszlop, 
hűvös  estnek  szele  hajtja  a  fenyőfák  feketéjét  : 
ez  a  tenger  szele,  melynél  a  hajós  félve  tekinti 
az  ikercsillagok  álltát. 


Jön  a  felhő  :   valamely  mennyei  pásztor  veri  nyáját : 
Nosza  haUga  Phylakénak  dalos  ifjai,  leányi, 
amig  áldoz  a  királynő,  mi  maradjunk  a  sötétben  : 
Nosza  halkan  dudolásszunk. 

2.  antístióia. 

Sohse  láttam  ilyen  asszonyt,  csoda  férjnek  csoda  nőjét, 
aki  nem  sír  patakokban,  nem  alél  asszonyi  módra, 
aki  kész  volna  kiszállni  viadalban  a  Halálnak, 
a  hatalmas  Szerelemmel. 


Jön  az  alkony  ;  denevér  száll ;  remegek  ;  rémes  az  este, 
jön  a  felhő  ;    valamely  mennyei  pásztor  veri  nyáját, 
nosza  hallga,  Phylakénak  dalos  ifjai,  leánjá, 
nosza  halkan  dudolásszunk. 

9* 

Semichorus : 

Artemis  követői,  szűz 
lányok,  zengjük  az  istennőt  : 
ó  szűz  Artemis,  ó  szüzek 
istennője,  imádunk. 

Létó  leánya,  kit  egykoron 
hűs  olajfa  alatt  anyád 
Zeusz  sarjának  a  földre  szült 
Délos  szent  szigetében, 

erdők  asszonya  hogy  te  légy, 
s  zöldellő  hegyek  asszonya, 
s  teknős  rejtekü  völgyeké 
zengő  nagy  folyamokkal^: 

te  segíted  az  új  anyát 
kínja  közt ;    a  keresztúton 
te  lengsz  éjszaka  ;   fényedről 
Holdnak  hívnak  a  földön. 

Lengve  hónapos  útadón 
mérni  a  kerek  év  szakát, 
munkás  földművelő  szerény 
házát  gazdagon  áldod. 

Könnyítsd  kívül  az  éjszakát, 
bús  szívünkben  a  rettegést 
s  gyász  egünkre  aranyszínű 
fénynek  hozd  fel  a  holdat. 


Semichorus : 

Büszke  székedben,  magas  Aphrodité, 
égi  hölgy,  lesben  gyakorolt,  ha  másszor 
hív  imádódnak  kegyesen  hajoltál 

földi  szavára  : 
Jöjj,  ereszkedjél  nagy  Olympos  hegyről 
s  vonva  hintódat  lebegő  galambok 
villogó  szárnynyal,  tova  hagyd  atyádnak 

isteni  házát, 
ös  habok  közül  született  mosolygó 
istennő,  élet  kegyes  édesanyja, 
élet,  édesség,  gyönyörűség,  jöjj  el, 

ó  te  hatalmas. 
Kedvesebb  lantnál,  aranyabb  aranynál 
bús  galambszavad,  de  ha  cseng  tavasszal 
isteni  és  emberi  s  a  vadak  csapatja 

hajlik  utána. 

Kezd  a  fényes  nap  melegebben  égni, 
még  a  szűzi  csillagok  is  remegnek  : 
Jöjj,  ereszkedjél,  magas  Aphrodité, 

megjön  az  éjjel, 
megjön  a  szent  hold,  lemegy  a  bús  Pleiás 
s  majd  az  éj  dél  jár,  foly  az  óra  halkan  : 
s  tört  királynőnk  zord  szerelemmel  küzd  nagy 

végzetek  ellen. 


^ndoB.  Kar : 

Remegnek  a  csillagok,  égnek  az  égen, 

mindennek  az  úra  a  zord  szerelem : 
de  az  árnyak  a  léthei  réti  sötéten 
alusznak  az  asphodelos-levelen, 
ott  nem  betegíti  a  vér  a  csontot 
és  senkisem  érez  a  gondért  gondot 
és  nem  szomuhozza  a  szomjra  a  szomjot, 
mert  alszik  a  láz  meg  a  gyász  odalenn. 


Laodameia  : 

ó,  rémes  este  !   Soha  ennyi  denevért 

lomhán  sodorni  hosszú  architrávokon ! 

A  palotának  udvaráia  rábukik 

Othrys-hegy  súlyos  árnya.    Csüggedek.    Be  más 

volt  hajdanán  az  ilyen  este  tavaszon. 

Hős  férjem  karja  eltakarta  vállamat 

s  lombok  megöl  a  nimfa  leste  csókjaink 

kíváncsi  szemmel.  —  Mostan  félve  elbuvik 

a  nimfa,  mint  e  lányok,  kik  szűz  Artemist 

kérik,  hogy  hozna  holdat  félelmükre  vagy 

Aphroditét,  hogy  lenne  új  vigasztalóm. 

De  mit  törődik  Aphrodité  én  velem? 

ki  eleven  szerelmet  oltalmaz  csupán 

holtaktól  retteg.  Melyik  istent  kérjem  én 

az  égiek  vagy  alvilágiak  közül 

ki  az  éggel  és  az  alvilággal  harcolok, 

élettel  és  halállal?  Csüggedek.  Talán 

már  itt  is  járnak  mind  az  árnyak  körülem 

denevérszámyakkal  szállnak  szerte  nesztelen 

s  a  vérre  lesnek,  mely  az  oltár  hófehér 

kövén  lecseppen  és  hogy  abból  nyaljanak 

s  a  forró  vértől  percnyi  létre  keljenek. 

Ha  úgy  lehetne !  Csüggedek.  Be  más,  be  más 

volt  hajdanán,  míg  férjem  ébren  őrizett ! 

Haj,  gyönge  asszony  !    Melyik  istent  kérjem  én 

az  égiek  vagy  alvilágiak  közül 

ki  éggel  és  az  alvilággal  harcolok  ; 

élettel  és  halállal?  Téged  halavány 

Persephoneia,  Hádes  nője  kérlek  én 

ki  alvilágból  visszajársz  az  ég  alá 

s  az  ég  alól  zord  alvilágba  visszajársz  : 

Szerelem  vitt  el,  alvilági  zord  szerelem, 

szeretet  hoz  fel  és  az  édes  nap  heve 

minden  tavasszal,  örvend  akkor  bús  anyád 

s  kiteríti  a  föld  nagy  asztalán  áldásait 

a  lengő  gabnát  és  húsos  gyümölcsöket 

s  míg  fenn  vagy  őszig,  véle  örvend  mind  a  föld. 

De  télen  lenn  ülsz  zord  uradnak  oldalán 

ivor  székedben  s  nézed  ott  az  árnyakat, 

hogy  nyüzsgenek  miként  rajzáskor  fürge  méh 

vagy  ősszel  darvak  serge  ;  nézed  Ixion 

örök  kerekét,  nézed  fáradt  Sisiphos 

munkáit,  nézed  Tantalosnak  kínjait. 

Élet  s  halál  tenéked  egyként  ismerős 

s  életnél  és  halálnál  mélyebb  szerelem. 

Kérlek  tehát,  vasszóval,  élet  és  halál 

és  szerelem  nevében,  szűzi  csillagok 

előtt,  e  rémes  éjen,  amely  holdtalan 

mint  honnod  éje,  árnyak  kegyes  asszonya, 

ha  könyörültél  Orpheüsnak  bánatán 

s  ha  szörnyű  férjed  mindent  megtesz  kedvedért  : 

holtak  közé  a  vágyat  egyszer  s  engemet, 

vagy  vágyakhoz  a  holtat  s  hozzám  elbocsásd 

egy  percre  s  e  perc  győz  az  örök  végzeten. 


Lásd,  rémes  éjen  áldozok  neked  sötét 

bárány  sötét  vérével ;  még  nem  berregett 

a  zsenge  bárány ;  ugrándozva  szerteszét 

tavasz  füvén  szeplőtelen  hízott ;  neked 

Ilik  fekete  állat  és  fekete  vér. 

Magam  öntöm  néked,  éjjel,  félelemtelen 

én  véres  asszony,  vérhalállal  harcoló 

neked,  halálnak  asszonya,  szerelemért 

s  csészébe  gyűjtöm.  Csillagok  !  Talán,  talán 

már  itt  is  járnak  mind  az  árnyak  körülem 

d^nevérszámyakkal  szállnak  szerte  nesztelen 

s  a  vérre  lesnek  és  hogy  abból  nyaljanak  — 

hess,  néma  árnyak  !  —  Ah,  az  oszlopok  között 

rebbennek  szerte  —  oly  csodásan  zúg  a  lomb ! 

A  fű  megindul.  Milyen  felhő  kavarog  ! 

Mily  néma  szél !  A  légben  láthatatlanul 

szárnyak  legyeznek.  A  halál  életre  vágy  : 

életre,  vérre  ;  forró  vörös  vérre  vágy  — 

Hess  szomjas  árnyak  !  —  Mint  csoportos  madarak, 

úgy  nyüzsgenek,  vagy  mint  rajzáskor  fürge  méh.  — 

Ki  jő  előttem  néma  oszlopok  között 

fekete  lomb  előtt  fehéren?  Villog  az 

éjben  az  oszlop,  villog  az  árnyban  az  árny. 

Mily  halvány  s  mily  halott !    s  sötét  seb  homlokán. 

ó  mint  megváltozott  és  mégis  ugyanaz. 


Jöjj,  holt  szerelmem  árnya,  téged  várlak  én, 

jöjj,  ó  szerelmem  véres  árnya,  jöjj  felém  — 

hess  szomjas  árnyak  :    mind  e  vér  itt  férjemé 

s  eremből  ontok  hozzá  hogyha  nem  elég  : 

hess  szomjas  árnyak  !    jöszte  édes  szomjas  árny 

közel,  közel,  közel  —  hogy  félnék  tőled  én, 

véres,   szerelmes  asszony,   sorssal  harcoló? 

Tenyérben  felfogom  a  gőzös  sűrű  vért 

s  forró  tenyeremtől  lesz  még  forróbb  neked 

és  úgy  itatlak,  mint  a  kis  madárt  szokás, 

meleg  tenyérből  —  édes,   szomjas,   bús  madár 

igyál  :  a  vér  az  élet !  ó  szegény  milyen 

mohón  habzsolja ;  mint  a  gyermek  a  tejet 

szürcsölve  halkan  ;  —  s  átmelegszik  vértelen 

ámyteste  lassan  ;  látni,  mint  foly  át  a  vér 

az  átlátszó  test  vékony  kékes  erein 

s  mind  sötétebb  az  ér  és  színesebb  a  hús. 

Didergő  csontját  vér  melegje  járja  át 

s  halott  szemében  élet  izzó  tüze  gyúl 

s  ajkát  mohón  mozgatva  issza  lázasan 

az  élet  vérét.   —  Fel,   szerelmem,  nézz  reám, 

közel,  közel  —  kapcsold  szemembe  szemedet. 

Be  más  vagy  s  mégis  régi  kedvesem  te  vagy, 

te  vagy,  te  vagy  !   —  Mért  nézel  úgy?   Csak  a  halál 

nézhet  így  az  életre  !    Elünk  kedvesem, 

s  megint  enyém  vagy  !    Élünk,  élünk  !    érted-e? 

Közel,  közel !  jövel,  jövel !  ölelj,  ölelj  ! 

nyomd  ajkaimra  vértől  nedves  ajkadat 

(nem  félek  én  a  holt  ajaktól,  hisz  tiéd) 

müy  cserepes,   müy  véres  !    csurg  az  álladon 

a  bárányvér  ;    de  vértől  csókom  mit  se  fél : 

vértől  a  csók  csak  ízesebb,  csak  pirosabb. 

Hadd  csókolom  sebed  rózsáját  homlokodon, 

hadd  kóstolom  !  De  mért  nem  szólsz  ?  Beszélj ,  beszélj  ! 

Mondd,  fájt  a  nyíl?  Mondd,  fáj-e  a  sötét  halál? 

Mondd,  bús  az  élet  zord  Hádésban?  úgy-e  bús? 

Szerelmetlen,  vágyatlan,  létlen,  vértelen 

árnyélet,  úgy-e  bús  volt?  Látod  te,  te  rossz, 
mért  is  hagytál  el  engem?   Ügy  !  de  már  ne  sírj 
hisz  élünk,  élünk,   érted?  Szólj  !   Mért  nézel  úgy? 
Ne  félj  !  az  örök  végzetet  legyőztem  én, 
legyőztem  én  s  a  szerelem  s  a  vér  s  a  vágy.  ♦ 


Három  órára. 


Protesilaos : 


Laodameia : 


ó  minő  a  hangod  is  : 
Szép  férfihangod  !  —  Mindegy,  mindegy!  Szólj,  beszélj 
Beszéld  el,  Trója  földjén  hogy  temettek  el 
ó  messze,  messze  !  vittek-é  áldozatot, 
tejet,  bort,  mézet?  játékot  rendeztek-é? 
Beszélj  !  —  de  mégse  !   Csókolj,   csókolj  !  Ó  sokat 
kell  még  csókolnunk  —  még  sokat   csókolhatunk. 


Protesilaos  : 
Három  óráig. 

Laodameia : 

Nézd,  feljött  a  holdvilág  : 
arany  kisértet.   Most  az  oszlop  mind  ezüst 
s  Othrys  fenyői  fémszinekben  fénylenek 
menyegzői  fáklyák  gyanánt.   Mily  szép  az  éj  ! 
ó  jer  velem,  mint  boldog  nimfa  és  szatir 
a  lomb  alá  —  még  eleget  csókolhatunk. 


Protesilaos : 
Három  óráig. 

Laodameia  : 

És  ha  három  óra  is, 
egy  öröklétnél  minden  perce  többet   ér. 
ó  jer  velem  !  Sohase  volt  ily  éjszakám, 
mert  élőnél  holtat  szeretni  több  bizony. 
Apró  hadam,   a  Kéjek  és  Percek  hada 
kis  talpaik  alá  szegik  a  vén  Időt 
s  e  három  óra  győz  az  örök  végzeten  ! 
Ki  halni  nem  fél,  mindent,  mindent  merhet  az. 
Sohsem  szerettelek  még  így  :  ó  jer  velem : 
előttünk  élet,  vágy  és  véres  szerelem. 


187 


Protesilaos 
Három  órára. 


I.  strófa. 


I.  astistráia. 


Laodameia : 
S  akkor  együtt  halhatunk ! 

Fiúk : 

Ki  a  lombokat  és  az  oszlopokat 
beezüstözöd  és  a  tengereket, 
a  haboknak  számtalan  kacaját, 
erdei  források  szent  fejeit 
és  a  földet,  mindenek  an5^át 
s  a  rémeket  és  a  szerelmeket 
üdvözlégy,  isteni  holdfény. 


Lányok  : 

Szörnyű,  szörnyű  dolgokat  élünk, 
szörnyű,  szörnyű  éjeket  érünk 
harcot,  harcot  végzetek  ellen, 
rémes,  véres  éji  szerelmet, 
árnyat  a  vággyal,  lelket  a  vérrel 
leget  a  hússal,  tűzzel  jegeket, 
elevent  egyesülni  halottal ! 


Fiúk  : 

A  szerelmes  nö  mindenre  merész 
s  hatalmas  a  percen  a  szerelem, 
de  a  percek  telinek,  az  óra  fogy 
tün  a  hosszú  vágy,  tün  a  kurta  kéj 
bosszús  a  sors  és  irigy  az  isten 
és  változatlan  a  végzet  áll 
ki  merhet  az  égiek  ellen? 


Lányok  : 

Nincsen,  nincsen  semmi  reménység 
végzet  ellen  kelt  a  királynő 
holt  árny  vérzi  nászkamráját 
rémes,  véres  bús  szerelemmel 
pusztul  a  háza  ős  Phylakosnak 
sírjatok  értük,  széphajfonatu 
fiatal  Phylakida-lányok. 

2.  Strófa.  Fiúk  : 

Iszonyú,  amit  ma  láttunk, 
iszon5rú,  amit  ma  várunk, 
iszonyoknak  éje  lesz  ez. 

Lányok  : 

Szörn5ríí,  szörnyű  dolgokat  élünk 
szörnyű,  szörnyű  éjeket  érünk 
félek,  félek,  mit  hoz  az  éj  még? 

2.  aatisttófa.  FiÚk  .' 

Akinek  szivében  egyszer 
gyökeret  vert  vágyak  fája, 
örök  átok  hajt  ki  rajta. 

Lányok  : 

Nincsen,  nincsen  semmi  reménység, 
végzet  ellen  küzd  a  királynő 
félek,  félek,  mit  hoz  az  éj  még? 

Epodo,.  Teljes  kar : 

Van  egy  fa,  amely  dús  lombjai  szárnyát 

szívünkben  bontja  ki  éveken  át 

és  vérünkből  kap  erőt 

és  életünkre  teríti  árnyát 

és  egy  fa  se  hajt  nagyobb  koronát 

és  egy  fa  se  napratörőbb. 

Az  ifjú  szív  ennek  melegágy 

s  mindegy  neki :    nap  meg  éj  : 

buján  virulnak  az  ágok  ; 

mély  gyökere  maga  a  vágy, 

hullós  virága  a  kéj, 

sötét  gyümölcse  az  átok 

és  gyökere  annyira  edzett 

s  a  virágban  annyi  a  méz, 

s  a  gyümölcsben  annyi  a  méreg, 

hogy  akinél  kirügyedzett 

a  halállal  harcra  merész 

s  nem  bánja,  ha  rágja  a  féreg 

s  nem  bánja  az  égiek  átkát 

csak  öntözi  nappal-éjjel 

csak  öntözi  este-reggel 

rossz  fája  sötét  virágát 

csak  öntözi  könnyel- vérrel, 

úgy  harcol  az  istenekkel. 

Semichorus : 
(3  jaj,  hallga,  mily  hang  volt  ez,  milyen  szívszorult  sikoj? 

Semichorus : 
Sohse  hallék  ilyen  hangot,  ilyen  tépot,  rémeset, 

Semichorus : 
Mintha  a  halálra  gyötrött  véres  Ej   sikoltana, 

Semichorus : 
Megrázkódtak  a  fenyőfák,  bús  felhőbe  bútt  a  hold 

Semichorus : 
Fagyos  szél  jő,  mintha  sírból  jőne  a  Halál  szele 

Semichorus  : 
Rettegek,  didergek,  csontom  fázik,  vérem  összefut. 

Kar: 

Iszonyú,  amit  ma  értünk, 
iszonyú,  amit  ma  várunk, 
iszonyoknak  éje  lesz  ez. 

iphiklos : 

ó  jaj,  mit  láttam  !   ó  ti  vénhedt  szemeim 
apadjatok  ki !   folyj  el  őrült  agyvelő  ! 
nem  láthat  ilyet  ember  sarja  bűntelen. 

Semichorus  : 

Sejtem  közelét  a  halálnak 
És  érzem,  valami  véget  ért. 

Iphiklos : 

ó  lányok,  ifjak,  mélyen  keseregjetek  ! 
láttam  Halál  arcánál  rémesb  dolgokat : 
királynőtök  véresen  fekszik  holt  gyanánt. 

Semichorus : 

ó  ifjai  Thessaliának 
sírhattok  honnotokért ! 

iphiklos : 


Amint  berontok,  hallva  éles  sikoját, 

ö  ott  feküdt  az  ágyon  —  s  minden  csupa  vér 

s  férje  nevét  kiáltva  rángott  lázasan. 

Semichorus : 

Hasítsad  öltönyöd,  arcod 
és  tépjed  barna  hajad. 

iphiklos : 

Es  karjai  közt  —  nem  tudom,  jól  láttam-é? 

valamely  rémes  és  alaktalan  tömeg 

fogyott,  halványult  egjnre,  mint  egy  véres  árny. 

Semichorus : 

ö  megharcolta  a  harcot 
s  elhullt  a  végzet  alatt. 

iphiklos : 

ö  lányok,  ifjak,  —  nem  tudom,  elmondjam-é? 
egy  alaktalan,  rémes,  véres,  éjes  árny 
tűnt  lassan  el,  s  az  arca  fiam  arca  volt. 

Lányok : 

Vérszínű  virággal 
borítsuk  el  őt 
és  tavaszi  ággal, 
mely  éjszaka  nőtt  : 
leljen  szerelemtől  a  léthei  réti  sötéten  örök  pihenőt. 

Fiúk : 

És  szóljon  az  ének 
és  zengjen  a  lant : 
nyugalom  szívének 
örökre  alant, 
de  dicső  legyen  itt  neve  és  kora  sírja  fölött  kiviruljon  a  hant. 

Lányok : 

Nem  özvegyi  ágyban 
hamvadt  tüze  el 
nem  is  árva  vágyban 
égett  e  kebel : 
úgy  gyúlt  el  a  kéj  viharában,  mint  fiatal  fa,  ha  villám  égeti  fel. 

Fiúk  : 

Vérszínű  virággal 
borítsuk  el  őt 
és  tavaszi  ággal 
mely  éjszaka  nőtt  : 
leljen  szerelemtől  a  léthei  réti  sötéten  örök  pihenőt. 


Iphiklos  : 

ó  Phylakosnak  ősi  háza  oda  van 
s  átok  borítja  mindörökre  bús  nevét 
szent  borzadással  mondja  a  késő  utód. 


Semichorus : 

Szakítsad  öltönyöd,  arcod, 
és  tépjed  kusza  hajad  ! 


iphiklos : 

ó  istenek  :  miért  kellett  megérnem  ezt? 

Mért  nem  haltam  meg  ifjan?  gyenge  vén  szivem 

nem  bírhat  ennyi  átkot,  ennyi  borzadáljrt. 


Semichorus  : 

ö  megharcolta  a  harcot 
s  elhullt  a  végzet  alatt. 


RECITATIV 

1911—1913 

FOGARAS 

ÜJ  KÖNYVEKRE 

Kik  messze  tőlem  együtt  énekeltek  — 
ó,  boldog  verseny,  bátor,  büszke,  boldog 
költők,  kik  eg5aitt,  értőknek  daloltok, 
egy  fa  levéli  mind,  testvéri  lelkek ! 

Gondoljatok  arra,  kit  messze  rejtek 

rejt  tőletek,  ki  ha  kóstolja  bortok 

nem  érzi  már  ízét  sem  ;  és  ha  szóltok 

nem  érti,  s  más  összhang  mit  vágya  kerget. 

Más  nyelven  és  magának  énekelget, 
mint  szél  kezében  elszakadt  levél : 
s  talán  nem  ő,  hanem  a  szél  zenél. 

S  a  harctól  elmaradva  úgy  figyelget, 
mint  sebesült,  fejét  a  földre  hajtva, 
holtig  figyel  a  távol  ágyuzajra. 


Babits  Mihály:  Ossces  versei.  10 

LEVÉL  TOMIBÖL 

Te  nem  ismered,  ti  nem  ismeritek 
e  fellegeket, 

melyek  az  ember  vállaira  szállnak     . 
elbírhatatlan  vasmadárnak  : 
'     törpék  vagyunk 
s  egeket  hordozunk. 

Te  nem  ismered  e  földeket ;    itt 
a  nyájas  szőlő  sohasem  virít, 
a  bársony  barack  nem  mosolyog  : 
itt  élni  s  halni  mindegy  dolog. 
Egy  nagy  átok  ül  Fogarason, 
mint  úrnő  ül  a  várfalakon, 
mint  Tizifoné  Orkusz  falain  ;       • 
gyakran  látom  lobogni  haját 
(épígy  lobogott  ez  árkokon  át, 
mikor  Mayláthot  a  három  oláh 
árulva  fogta  a  tornyok  alá, 
Apafi  vörösen  ivott-evett, 
robogott  Bánfiért  szemfedős  követ, 
börtönben  zsoltárzott  Béldi  Pál 
s  apjáért  könyörgött  Cserei  Mihály) 
ó,  mennyi  átok,  ó,  mennyi  kín  ! 
ki  e  szörnjm  nő  a  vár  falain? 
Magyarul  nevének  semmi  szó  : 
latin  neve  :  Desolatio. 

ö  böngész  végig  e  földeken, 

s  hol  sarcos  sarlaja  megjelen, 

meg  nem  marad  egy  csenevész  kalász  : 

halász  elől  halat  kihalász 

és  hálójába  vet  köveket, 

melyek  kitépik  a  szövetet, 

tífusszal  mérgezi  a  kutakat 

és  láthatatlan  ösztökével 

a  rút,  fekete, 

fekete,  sanda 

bivalyokat  ölni  dühíti. 

Ö! 

Desolatio  ! 

Nekem  e  föld  halni  jó, 

ezek  a  felhők  — 

(nekem  ilyen  .  .  .  szemfedők  .  .  .  kellenek) 

ezek  a  havasok  — 

(nekem  ilyen  .  .  .  sírkövek  .  .  .  kellenek) 

melyeket  az  ördög  tolt  föl 

bábeli  tomyokul : 

az  ördögök  ostromtornyai 

melyek  a  ,  .  .  mennyeket .  .  .  ostro  .  .  .  molják. 


10* 

BOLYAI 

i>Semmiből  egy  új,  más  világot  teremtettem. << 
Bolyai  János  levele  atyjához. 

Isten  elménket  bezárta  a  térbe. 
Szegény  elménk  e  térben  rab  maradt : 
a  kapzsi  villámölyv,  a  gondolat, 
gyémántkorlátját  még  csak  el  sem  érte. 

Én,  boldogulván  azt  a  madarat 
ki  kalitjából  legalább  kilátott, 
a  semmiből  alkottam  új  világot, 
mint  pókhálóból  sző  kötélt  a  rab. 

Üj  törvényekkel,  túl  a  szűk  egén, 
új  végtelent  nyitottam  én  eszemnek  ; 
király  gyanánt,  túl  minden  képzeten 

kirabolván  kincsét  a  képtelennek 
nevetlek,  mint  Istennel  osztozó, 
vén  Euklides,  rab  törvényhozó. 

CIGÁNYDAL 

Zörg  az  ág  és  zug  a  szél 
cigányasszony  útrakél 
feje  piros  keszkenős 
zsír  haján  a  rossz  kenőcs 
lepedőbe  köti  bugyrát 
úgy  viszi  a  pereputtyát 
csípőn  kötve  csücske  kettő 
nyakán  lóg  a  másik  kettő. 
Háti  jószág,  pereputty  : 
pici  rajkó,  jól  aludj  ! 
Mezők  jönnek,  erdőségek 
jó  vidékek,  rossz  vidékek 
szép  hazák, 
zöld  hazák  : 
jár  a  szél  és  zörg  az  ág. 

Bús  szederfa  álldogál 

pici  rajkó  sírdogál 

bús  szederfa  naptól  szárad, 

cigányasszony  ina  fárad 

fára  köti  lepedőjét 

úgy  ringatja  csecsemőjét. 

Bölcsöt  tartja  :  bölcs  a  fa  ; 

Szedret  adja  :  jó  a  fa. 

Ad  tüzet  is  száraz  ág  : 

mindenütt  csak  hajt  az  ág 

hogyha  tüz  van  :  a  tüz  ég  is 

kerül  hozzá  kis  fazék  is 

kis  fazék 

nagy  fazék 

mindenütt  csak  jó  az  ég. 

Ágra  köti  lepedőjét 

úgy  ringatja  csecsemőjét : 

»Agi  jószág,  pereputty 

pici  rajkó,  jól  aludj. 

Mezők  jönnek,  erdőségek 

jó  vidékek,  rossz  vidékek  : 

teneked  mind  jó  vidék  ; 

mindenütt  csak  kék  az  ég. 

Ne  felejtsd,  hogy  ágrul  lettél 

szederfa  alatt  születtél 

s  mint  a  röpke  majd  az  ágrul, 

úgy  leszakadsz  majd  anyádrul 

se  apád, 

se  anyád, 

se  országod,  se  tanyád.* 

Mesél  neki  rémeket, 
dalol  neki  éneket : 
»Ági  jószág,  pici  lélek 
milyen  jó  neked  az  élet : 
hogyha  jön  a  csúnya  szél, 
pici  rajkó  picit  fél 
ad  tüzet  a  száraz  ág  : 
kivárod  a  tavaszát. 
Hogyha  ég  a  nap  sugara 
a  gazdának  nagy  a  kára  ; 
neked  semmi,  kis  bolond  : 
mindenütt  csak  hűs  a  lomb  : 
Cse 'bogár, 
Cse 'bogár, 
a  gazdának  csupa  kár.« 

»Mezők  jönnek,  erdőségek, 
jó  vidékek,  rossz  vidékek 
teneked  mind  jó  vidék  : 
mindenütt  csak  kék  az  ég. 
Erdőn  hogyha  zsidót  látsz, 
meg  se  nézed,  neki  látsz. 
Mezőn  hogyha  lányra  lelsz, 
meg  se  kérded,  úgy  ölelsz. 
Nem  hiába  ágrul  lettél 
/szederfa  alatt  születtél 
s  mint  a  röpke  mag  az  ágrul, 
úgy  szakadsz  le  majd  anyádrul 
se  apád, 
se  anyád, 
se  országod,  se  tanyád. « 

SPLEEN 

Lakásom  tétlenség  sziget je 
szeszély  sétáló  palotám 
munkám  az  ördög  kerevet  je. 

Ami  valóság  volna  tán 

úgy  tekintem  mint  a  felhőket 

és  járok  a  semmik  után. 


ö  jaj  !  meguntam  a  mezőket 
s  a  várost  már  előbb  meguntam 
meguntam  völgyet  és  tetőket. 

Próbáltam  élni  léha  gúnyban, 
próbáltam  élni  szeretetben 
és  próbáltam  élni  magamban. 

Egy  sem  volt  élet  s  észrevettem 
hogy  éltem  csak  akkor  lesz  élet 
amikor  már  messze  mögöttem. 

Amikor  régen  semmivé  lett 

életté  válik  a  halálban 

de  a  jelenben  nincsen  lélek. 

Bolond  gazda  szolgája,  lábam 

ténfergve  tétován  topog 

és  érzi  hogy  minden  hiában. 

'      TÉLI  DAL 

melyben  a  költő  magát  és  társait  bányászokhoz  hasonlitja. 

Esik  a  hó,  a  dal  ma  megered 

esik  a  hó 

a  kályha  szíve  halkan  dobbanó 

a  dal  ma  szép  lesz,  mély  lesz  és  enyém 

szimbólumokkal  teljes  költemény. 

Mondom  nektek,  hogy  bányászok  vagyunk 

mondom  bizony, 

bár  elfog  gyakran  a  mélységiszony 

s  mint  aki  szédül  tornyok  ormain, 

émelygünk  ormos  akna  kormain. 

A  bánya  mély,  az  akna  piszkos  ám 
a  bánya  mély, 

az  akna  piszkos,  mint  a  szenvedély  : 
forró  sötétben  fénylő  kincseket 
keresünk  míg  valami  eltemet. 

S  talán  a  víz  temet  bennünket  el, 
talán  a  víz, 

talán  a  tűz,  talán  a  viheder, 
talán  a  föld,  a  kő  ;  talán  a  jég, 
talán  a  forró,  fojtó  bányalég. 

Nő-  s  férfié,  egyforma  köntösünk 
nő-  s  férfié, 

mi  nem  kérdezzük,  hogy  melyik  kié  ; 
meleg  űrben  mezítlen  dolgozunk 
s  tán  drágakő  lesz,  amit  felhozunk. 

Tán  drágakő  lesz,  amit  felhozunk, 

tán  drágakő, 

tán  gyémánt,  koronába  ülhető, 

tán  áldott  szén,  tán  átkozott  arany  : 

mi  dolgozunk  tovább,  vigasztalan  ! 

EGY  RÖVID  VERS 

melyben  a  költő  saját  lelkét  szólítja  meg  és  nagyon  kegyetlen 
dolgokat  mond  neki. 

ó  lélek,  lélek,  mivé  kellé  válnod ! 
Idétlen  fényre  szülted  ezer  álmod. 
Utolsót  holtan  hordozod  magaddal, 
mint  holt  gyermek  lelkét  viszi  az  angyal. 

De  néha  éjjel,  éjes  éjszakákon 
mikor  magad  vagy  az  egész  világon 
s  az  egész  világ  egymagádba  mélyed 
minthogyha  megmozdulna  néma  méhed. 

Mert  ami  meghalt,  nincsen  eltemetve, 
mit  megtagadtál,  nincsen  elfeledve 
s  a  megölt  gyermek,  mint  fájdalmas  árnyék 
kísértetes  méhedbe  visszajár  még. 

EGY  SZOMORÚ  VERS 

melyben  a  költő  azon  panaszkodik,  hogy  nincsen  barátja. 

Nekem  nem  volt  barátom, 
tőlem  mindenki  fut, 
,  társaim  elkerültek 
mint  idegen  fiút, 
idegent,  megvetettet, 
ki  mindég  mostoha, 
kit  senki  sem  szerethet, 
nem  is  szeret  soha. 
Magányosnak  születtem, 
baráttalan  vagyok, 
így  lettem,  ami  lettem, 
mindentől  elhagyott,  • 

mindég  a  szenvedésre 
vitézül  víni  kész  : 
magányosság  vitéze, 
magam  ellen  vitéz, 
barangoló  borongó, 
ki  bamba  bún  borong, 
borzongó  bús  bolyongó, 
baráttalan  bolond. 
Nekem  nem  volt  barátom, 
nem  is  lehet  soha, 
örökre  már  belátom, 
maradtam  mostoha 
nincs  szem,  amely  szememben 
a  lelket  lelje  meg, 
szív,  mely  setét  szivemben 
lakozni  nem  remeg, 
lelkekkel  lelkesülni 
lelkem  hiába  vágy 
lelkeknek  egyesülni 
nincsen  menyasszonyágy. 

NAIV  BALLADA 

melyben  a  költő  elbeszéli,  hogy  egykor  nagy  sereg  lányokat  látott, 
akik  liliommal  lelket  ölni  tudnak  és  hogy  félt  tőlük  és  hogy  kérte 
őket,  hogy  ne  bántsák  a  lelkét,  mert  a  költők  lelke  e  világnak  kincse. 

Láttam  nagy  sereg  lányokat 
sereg  lányokat  liliommal.  — 
Akkor  a  lelkem  fájdalommal 
küzködött  sok  nehéz  orommal 
és  láttam  mérgezett  szirommal 
gyilkoló  kába  liliommal 
jönni  nagy  sereg  lányokat 

és  mondtam  nékik  :  »Lányok, 

koldus  vagyok  én  : 

de  ha  meghalok,  mégis 

e  világ  lesz  szegény.* 

Nevettek  s  mondtam  akkor  én  : 
»Király  voltam,  vittem  a  gályát, 
térdeltem  a  tenger  dagályát, 
valamint  Mithras  ős  bikáját 
reávetvén  hajóm  igáját. 
Király  voltam,  vittem  a  gályát. « 
Nevettek  s  mondtam  akkor  én  : 

»Talán  király  se  voltam, 

csak  matróz  süieder  :   ' 

de  ha  meghalok,  mégis 

tenger  süllyed  el.« 

»Szerettem  mindent,  ami  új, 
szerettem  mindent,  ami  ódon  : 
úsztam  kanyar,  gonosz  folyókon 
táncoltam  a  részeg  hajókon, 
némán  poshadtam  lusta  tokon, 
szerettem  mindent,  ami  ódon 
szerettem  mindent,  ami  új  : 

bús  zene  volt  a  lelkem, 

éltem  ütemét  : 

ha  meghalok,  az  Isten 

behunyja  egy  szemét.* 

EGY  DAL 

amilyet  a  franciák  chansonnak  neveznek . 

Mikor  még  gyermek  voltam 

szomorú  és  szerény 

egy  nagy  kön5rvesszobába 

kerültem  egyszer  én 

s  kiálték  vágyra  kelten  : 

Elmém  hajóra  hág  ! 

Mily  szomjú  véges  lelkem 

rád,  végtelen  vüág  ! 

S  bejártam  így  a  multat 
bejártam  a  jelent 
s  mit  bölcseink  tanultak 
jól  tudtam,  mit  jelent 
de  célt  seholse  leltem 
és  vágyam  egyre  rág  : 
mily  végtelen  a  lelkem 
s  mily  véges  a  világ  ! 

S  szóltam  :  Könjrvek  mit  érnek? 
Mit  ér  a  képzelet  ? 
Választalan  had  éljek 
vidám  világ,  veled  ! 
s  tán  elmém  vággyal  telten 
megnyugszik  majd  ha  lát ! 
mily  szomjú  véges  lelkem 
rád,  végtelen  világ  ! 

És  a  jelent  bejártam 
s  bejártam  a  jövőt 
francia  selymet  láttam 
angol  gyapjúszövőt 
új  farmot  messze  telken 
vad  Ausztráliát  — 
mily  végtelen  a  lelkem 
s  mily  véges  a  világ  ! 

S  szóltam  :  Minden  hiúság 
csak  egy  való  :  a  csók. 
Szomító  selyem  ajkak 
és  bársonybőr  kacsok 
kéj,  melyet  irigyelten 
takarnak  habcüiák  — 
mily  szomjú  véges  lelkem 
rád,  végtelen  vüág  ! 

De  tengert  olyat  hol  láss, 
hogy  a  mélyére  hass? 
és  hol  van  olyan  forrás 
hogy  eleget  ihass? 
Azt  hittem,  rég  beteltem 
s  ma  vágyam  újra  rág : 
mily  végtelen  a  lelkem 
s  mily  véges  vagy,  világ  ! 

SZERENÁD 

melyben  a  költő  kedvese  szépségét  dicséri  és  a  saját 
szomorú  hujdosásait  és  egyéb  bánatait  igen  keserüli 

Zeng  a  nád  a  tó  fölött 
zeng  a  szél  a  nádon  — 
édes,  álmaid  között 
halld  a  szerenádom  : 
ima  rád  e  szerenád, 
tested  titkos  templomát 
^dallal  így  imádom. 

Elefántcsont  palota 
boltozatos  melled 
kettős  márványoszlopa      * 
nyugszik  egymás  mellett 
fejed  fenn  a  vánkoson 
tornya,  melyen  átoson 
lágy  tömjénlehellet. 

Érted,  édes,  messzirül 
jöttem  a  vasúton 
hó  közül  és  bérc  mögül 
sáron,  havas  úton, 
nyáron  át  és  télen  át 
nádon  át  és  éren  át, 
szálltam  a  vasúton. 

Cirpel  most  az  őszike 
szeles  őszidőben 
felijed  az  őzike 
távol  az  erdőben, 
béka  zenél,  zug  a  sás, 
hosszú  volt  a  bujdosás 
teljes  esztendőben. 

Béka  zenél,  zug  a  sás 
szél  kel  az  erdőn  át 
szomorú  a  bujdosás 
ezer  esztendőn  át, 
ezer  évig  élek  én 
s  mindig,  mindig  sírok  én 
,  az  egész  időn  át. 

BABONA,  VARÁZS 

Nem  szánom  én  az  ostobát, 
kinek  üres  a  mennyek  boltja  : 
ki  méltó  látni  a  csodát 
az  a  csodát  magában  hordja. 

Az  este  a  kertek  alatt 
jártam  és  elborult  az  élet : 
az  Este  varázspoharat 
borított  a  földre,  hogy  éj  lett. 

Hirtelen,  árva  éjszaka 
(szomorú,  mégis  szép  varázs  volt)  ; 
és  a  fák  alatt  egymaga 
lassan  feljött  az  óriás  hold. 

Lám,  mondtam,  egy  arany  gyümölcs ! 
Egő  gyümölcs  az  ében  ágon ! 
Ö  melyik  napkeleti  bölcs 
varázsol  ilyet  Indiákon? 

Ó  nagy  varázsló,  titkos  Est 
ki  elborítod  e  világot. 
Kinek  nedves  ecsetje  fest 
zajtalan  éjjel  száz  virágot  : 

varázsköpönyeget  terít 
kezed  és  elnyomja  a  későt.  — 
Szüzeknek  alvó  testeit 
érni  mintázza  néma  vésőd  : 

Te  mintáztad  őt  is,  te  bölcs 
sok  régi  lányos  éjszakáján, 
hogy  érve  majd  arany  gyümölcs 
legyen  életem  ében  fáján  ; 

Vnert  te  vagy  a  nagy  Érlelő.  — 
Ekkor  a  hold  feljött  a  fáról 
furcsán  mozogva  jött  fel  ó 
regélve  még  Amerikáról. 

Felhők  kapkodtak  szerteszét 
hideg  sejtelmek  szele  támadt, 
s  hallottam  ideges  neszét 
a  rángatózó  ijedt  fának. 

ARANYFÜRDŐ,  ARANYESŐ,  DANAÉ 

Napsugárt  csipkéz  a  lomb  és  mondja  :   »Napsugár  ! 
Minden  aranyod  a  földre  lehullatni  kár  : 
lásd,  mi  mily  örömmel  isszuk  égi  italod ! 
Kár  a  holt  földre  hullatni  minden  aranyod.* 

Es  a  vastag  fény  a  lombon  végighömpölyög 
és  a  levelek  szélén  a  földre  lepörög ; 
vagy  levélről  más  levélre  —  csordultas  pohár  — 
mint  a  sok-medencés  kútban,  kézről  kézre  száll. 

Minden  levél  tartja  néki  pici  tenyerét ; 
mindenik  kap,  mindenik  ad,  hiszen  van  elég ; 
meg  se  nyomja  gyenge  markát  ez  a  drága  súly 
zöld  széléről  halkan  piros  napernyődre  hull. 

ó  te  kedves,  mért  nem  vagy  most  tiszta  meztelen, 
hogy  napernyőd  napos  árnyát  élném  testeden 
s  szomjas  hússal  innád  ezt  az  égi  aranyat, 
mint  Danaé  teste  hajdan  görög  ég  alatt ! 

VAGYAK  ÉS  SOHA 

Gyermek  kívánnék  lenni,  tiszta  gyermek 
kit  nem  zavarnak  semmi  bús  szerelmek 
s  amilyen  talán  nem  valék  soha. 

A  nó  szeme,  élettel  égve  telten 
rejtett  mocsokkal  undorítja  lelkem  : 
az  élet  tiszta  nem  lehet  soha. 

Az  élet  piszkos,  csak  a  semmi  tiszta, 
az  élet  mélyén  ég  a  vágyak  piszka 
8  a  semmit  nem  kívánhatom  soha. 

ó  ezek  az  emésztő  pincelángok, 

hogy  mint  a  mécses,  lángban  egyre  rángok 

s  tán  ellobbanni  nem  tudok  soha. 

Hogy  vágyamat  születve  már  utálom 
s  utálva  vágyom  ;  és  ha  lesz  halálom, 
vágyam  halálát  nem  hiszem  soha. 

Immár  a  végtelen  vágyára  vágyom 

s  bár  végtelen  sok,  véges  mind  a  vágyam 

s  végesből  nem  lesz  végtelen  soha. 

Gyermek  kívánnék  lenni,  tiszta  gyermek, 
kit  nem  zavarnak  semmi  bús  szerelmek 
s  amüyen  talán  nem  valék  soha. 


Habits  Mihály:  Összes  versei.  11 

HISZEKEGY 

Nem  hiszek  én  egy  istenben,  mert  bárhova  nézek, 

istent  látok,  ezért,  s  nem  szomorú  a  világ. 
Egyike  gyilkos,  a  másika  áldott,  másika  részeg, 

egyike  zengő  ég,  másika  néma  virág. 
Mind  hatalom,  de  nem  egyenlők  az  erőre  ;  ha  egy  int 

gyakran  a  másik  fut  ;  gyakran  a  másika  fél. 
Egyike  fényes,  a  másika  vak  ;  hogy  lenne  ez  egy  mind  ? 

Semmi  az  ami  csak  egy  ;  semmi  sem  egy,  ami  él. 
Nem  hiszem  én  az  egy  istent ;  hiszem  az  ezer  istent  : 

azt  aki  adja  a  fényt  ;  azt  aki  adja  a  dalt  ; 
azt  kivel  a  kin  is  édes,  azt  kivel  a  mocsok  is  szent ; 

Kronost  az  öreget  s  Bacchost  a  fiatalt ; 
az  arany  Aphroditét  s  minden  derűs  égi  mosolygót ; 

holdnak  szűz  erejét,  Artemisz  enyhe  nyilát ; 
Zeuszt  a  komor  dörgőt  s  Próteüszt  a  tengeri  bolygót 

és  a  nyilas  napot  is,  mely  a  világra  kilát. 
Gabnaadó  bus  anyát  s  lányát,  a  vidám  hazajárót ; 

erdei  lyányokat  is  s  a  fura  furtfülü  Pánt ; 
látom  amint  a  Moira  köröttem  fonja  a  hálót 

s  olykor  az  Eümenidák  vércsepegős  szeme  bánt. 
Élnek  az  istenek  és  még  érzi  hatalmukat  egyre 

bárha  nem  is  hisz  már  bennük  a  léha  világ  : 
egy  isten  se  szorult  a  hitre  s  az  emberi  kegyre 

eg5dke  zengő  ég,  másika  néma  virág. 

DAL,  RÉGIMÓDI 

Hol  voltál,  irgalomtalan, 

míg  én  sínylődtem  egymagam? 


Virágot  árultak  a  fák, 

mint  pettyes  szoknyás  kis  kofák. 

Ma  nem  látok  virágokat  : 
minden  virág  te  vagy  magad. 

Fű  f  rissesége  elveszett  : 

te  vagy  ma  friss  a  fű  helyett. 

Az  ezüst  felhőt  pajkosul 
hajadba  tűzted  fátyladul. 

Megloptad  a  természetet, 
hogy  lenne  piperéd  neked. 

Kiraboltál  tavaszt,  nyarat  : 
énnékem  semmi  sem  maradt. 


ir 


INTERMEZZO 

(SZEKSZÁRD) 

VILE  POTABIS 

Szerény  borral  kínállak  íme 
nem  Szekszárd  régi  lángbora  : 
ennek  világosabb  a  színe 
és  szelídebb  a  mámora 
de  mégsem  altató,  butító 
s  nem  durva  főleg,  s  nem  hamis 
s  vélném,  baráti  körben  itt  jó 
olykornap  ily  olcsóbb  bor  is. 

Kertem  bizony  már  járta  féreg        ' 
pár  tán  még  most  is  benne  rág  : 
de  rohadjon  a  régi  kéreg  : 
adott  új  vesszőt  —  új  világ  ! 
új  vesszőt,  mely  bár  fája  vérez 
lombja  rozsdátalan  kihajt ; 
új  vesszőt,  amely  meg  sem  érez 
most  semmi  férget,  semmi  bajt ! 

Üj  vesszőt,  melynek  bár  gyümölcse 
savanyúbb  a  tavalyinál 
elég  hogy  kádamat  betöltse 
és  nektek  enyhülést  kínál, 
ha  szátok  ízét  ronda  karcos 
rontá  vagy  édeskés  barack  — 
s  nekem  erőt  új  kapaharchoz 
veletek,  gyűvötény,  tarack  ! 


165 

ÉDES  AZ  OTTHON 

Mikor  a  szőlő  leve  buggyán 
barnul  a  fanyar  berkenye, 
kalászt  szentel  a  dűlő  utján 
az  Egyház,  az  Isten  menye, 
nap  arany  sávot  vet  a  falra 
s  a  vidám  iskolásfiuk 
táskafület  lóbálló  rajjá 
a  tanteremből  rétre  fut : 

édes  az  otthon. 

Mikor  a  zsaluk  leeresztve, 
mert  félhomály  kell,  nem  üveg. 
Lord  hűs  kövön,  nyelvet  eresztve 
hemperg  —  és  áll  a  légysüveg  ; 
keresztútnál,  hol  tócsa  poccsant 
máskor,  most  por  íüstölg  eléd  : 
izzadtan  áll  meg  s  levest  loccsant 
az  ebédet  vivő  cseléd  : 

édes  az  otthon. 

Mikor  a  nappal  megin'  enyhe, 
mikor  az  ember  újra  vig, 
mikor  csupán  a  beteg  renyhe, 
amikor  a  diót  verik, 
mikor  szellőztetik  a  pincét 
s  a  gazda  a  tanyán  időz  : 
őrizni  a  hegyeknek  kincsét 
fényes  fokossal  jár  a  csősz  : 

édes  az  otthon. 

S  mikor  a  kályha  tüze  pattog, 
mikor  a  szoba  jó  meleg, 
halkan  a  régi  óra  kattog 
s  jégcsapot  olvaszt  a  gyerek  : 
benn  nyájas  körtől  víg  az  asztal 
s  a  meghitt  lámpa  gyúl  korán, 
bár  új  hó  ablaknál  marasztal 
merengni  lepkezáporán  : 

édes  az  otthon. 


1«6 


GRETNA-GREEN 

Kék  az  ég  ma,  zöld  az  ág,  — 
milyen  messze,  más  világ  ! 
mennyi  rózsa,  lám  a  pünköst  — 
Ámor  röpdös  négy  szemünk  közt 

—  s  semmi  harc  és  semmi  kín  : 
mindjárt  itt  lesz  Gretna  Green 
szállunk,  szállunk  mind  tovább 
tefeléd,  szép  délibáb  ! 

Báj  kocsim  szemed  sugara, 
csókos  szók  az  ostorom 
Hopp  !  megszállunk.  éjszakára 
valamely  monostoron 

—  e  monostor  nemcsak  rím, 
e  monostor  Gretna  Green 
vén  kovács  ott  ósz  apát, 
aki  minket  összead. 

Sorsom,  borsom  mit  kívánsz? 
legszebb  a  mezalliánsz  : 
légy  hát,  édes  ellenségem, 
Hófehérke,  feleségem 

—  mennyi  illat,  mennyi  szín  ! 
szép  az  utad,  Gretna  Green 
mennyi  rózsa,  mily  tavasz 
bárányfelhő  ránk  havaz. 

Mennyi  szín  és  mennyi  kincs ! 
szebb  ut  nincs  és  jobb  ut  sincs. 
Ez  a  rév  itt  Éva  réve  : 
rég  ismerem,  ezer  éve. 

—  Kinn  vagyunk  már,  hejh  de  kinn ! 
Hol  van,  hol  van  Gretna  Green? 
Meddig  szálljunk  még  tovább 
érted  ó  szép  délibáb? 

Esteledik  az  idő, 

hűs  az  árny  és  zörg  az  ág  — 

megaszalt  a  déli  hő 

s  esttől  borzongsz,  szép  virág 

—  aggadozva  kérded  ím  : 
í>Méssze  még  a  Gretna  Green?* 
Jaj  virágom,  nem  tudom 
megtévedtünk  az  utón. 

Szökken  a  kocsim  :  világom 

köd  borítja  s  légi  nedv, 

lankad  utazó  virágom, 

bennem  is  a  régi  kedv 

—  mennyi  harc  és  mennyi  kín  ! 
Messze  még  a  Gretna  Green 
s  szempillámat  —  ó  de  kár  — 
ólom-álom  üli  már. 

JÁTSZOTTAM  A  KEZÉVEL 

Még  most  is  látom  a  kezét 
hogy  ágazott  az  ujja  szét, 
oly  szelíden,  mint  ágtól  ág 
vagy  halkan  elvál  öt  barát, 
kik  váltan  is  segítgetik 
egymást  egy  messze  életig. 

Még  egyre  látom  csöpp  kezét : 
úgy  dolgozott  mint  csöppke  gép 
a  hímzötűvel  vánkosán  : 
tündérfogócska  —  igazán  — 
s  hogy  gyenge  ujját  meg  ne  szúrja, 
arany  gyüszűt  viselt  az  ujja. 

ó  álmodom  már  csöpp  kezét 
kerek  a  halma,  völgye  szép  : 
a  völgye  selyem,  halma  bársony  : 
ó  gyönyörű  táj  !  ó  csodás  hon  ! 
Ott  jártak  szomjas  ajkaim  : 
arany  homokon  beduin  ! 

Nem  vágy,  nem  álom,  hanem  emlék 
jaj  milyen  rég  volt  az  a  nemrég! 
Tiz  gyenge  ága  nyúlt  felém 
és  én  izenkint  tördelem  : 
6  arany  ágnak  arany  íze, 
arany  fa  arany  ízü  méze  ! 

Hát  a  köröm,  a  kis  köröm  ! 
Mennyi  szépség,  mily  öröm  : 
üveges  kép  selyemkeretbe, 
melyre  a  hajnal  van  lefestve 
vagy  píros  ablak  méla  esten 
vagy  rózsaarc  egy  gyenge  testen. 

Mert  tündértest  a  pici  kéz 

mely  rózsás-meztelen  igéz 

s  a  hely  hol  összeomlik  ága 

mint  csöpp  csípő  hajlása,  drága 

vagy  ujja  láb  és  íze  térd 

s  akkor  hogy  arca  hol?  ne  kérdd 

mert  tündértest  a  kicsi  kéz 
mely  arca  nélkül  is  egész. 
Még  egyre  álmodom  vele  : 
ó  hogy  oly  messze  közele 
s  hogy  minden  e  világon  itt 
furcsa  szirtekbe  ütközik  ! 

Csak  egyszer  lenne  még  enyém 
s  kedvemre  csókkal  öntenem 
szívesen  halnék  azután 
nagyobb  örömmel  ontanám 
kis  ujjáért  a  csobogó  vért, 
mint  száz  királyért,  lobogóért ! 

JÜLIUS 

Mint  az  ölyv  két  bús  madárra 
vigyázatlan  gyenge  párra 
úgy  jött  ránk  e  szerelem 
mint  a  zápor  a  határra 
mint  a  nyári  zivatar 
oly  borúsan  és  hamar. 

Most  a  felhők  alatt  állunk 
csillagokra  nem  találunk  : 
minden  csülag  elaludt. 
Vigyázz  !  most  az  éjben  járunk  ; 
sillanó  síkos  az  út  — 
ki  tudhatja,  hova  jut? 

« 

Láttam  amint  szeme  retten  — 
ó  a  boldogság  kegyetlen, 
nem  valami  víg  dolog  — 
láttam  amint  sír  ijedten 
s  mint  veszélytől  aki  buj 
finom  feje  rám  borul. 

Hallottam  hogy  hangja  csuklott 
láttam  lelkében  a  poklot : 
szeme  fényes  ablakán 
félős  lelke  majd  kiugrott 
óriási  ablakán, 
amint  fölvetette  rám  ! 

AUGUSZTUS 

A  falunak  tornya  karcsú, 
körül  karcsú  könnyű  fák 
falu  fölött  vörös  arcú, 
sárga  bajszú  holdvilág. 

A  vasúton  szállok  messze, 
messze,  messze  csöndesen, 
és  tűnődöm,  enyém  lesz-e, 
vagy  már  veszve,  kedvesem? 

Aki  egyszer,  egy  szép  estén, 
szép  csöndeskén  rám  hajolt, 
enyém  lesz-e  még  édeském, 
ki  egy  estén  enyém  volt? 

Ilyen  messze,  halk  zugolyba 
véle  volna  jönni  jó, 
hol  egymásnak  válaszolva 
tücsök  szólna  millió. 

Lelkem  is  itt  szertecicáz, 
elmóricáz  csöndesen, 
s  megpihen  egy  fehér  cicás 
kukoricás  ereszen.  — 

ó  jaj,  a  vonat  megindul, 
lassan  indul,  tétováz 
s  eltün  a  táj  dombjain  tul 
zene,  hold  és  állomás. 

NINCSEN  kísértet 
(1904) 

Nincsen  kisértet  !  Sűrű  meleg  estén 
járhatunk  fürtös  felhők  alatt  nyugton, 
világos  főnket  rúdon  lengő,  suton 
száradó  leplek  immár  nem  ijesztvén. 

Boszorkányt  sem  már,  ösvények  keresztjén 
tündért  se  lesünk,  mosdva  régi  kúton  ; 
s  nagy  hajló  fák  alatt,  magányos  úton 
nem  hányunk  jelt,  mint  együgyű  keresztyén. 

Ha  kincsre  vágyunk,  játszunk  vagy  lopunk  : 
nem  hajtunk  friss  gödörnél  ingó  térdet, 
s  egy  kuvikhangra  ásót  nem  dobunk. 

S  elálmosodván,  ketrecinkbe  bújva, 

—  bátor  csibék  !  nincs  róka  !  —  mécset  fújva 

nyugodtan  alhatunk.  Nincsen  kisértet  ! 

MIKÉNT  SZÉLCSENDBEN  A  HAJO 

Miként  szélcsendben  a  hajó 
lelkem  ma  veszteg  úgy  lebeg 
vitorla  nélkül !  —  Ah  be  jó, 
hogy  most  melletted  ülhetek ! 
Talán  megállt  a  vén  Idő 
s  mi  ketten  élünk  már  csupán  — 
ó  milyen  édes  lanyha  hő, 
mily  édes  lanyha  délután. 
Most  messze  földön  senki  sincs, 
fénylik  az  ajtón  a  kilincs  : 
ajtó  előtt  a  macska  ül, 
hátát  gubbasztva  gömbölyűi. 
Kertben  tüzel  a  tulipán 
fejét  megadva  csüggeteg  : 
most  minden  édesen  beteg. 
A  tornácon  az  oszlopárny 
a  napsütött  fal  oldalán 
ledől,  mint  tejben  a  kalán. 
Nincs  a  vüágon  semmi  vér, 
tejjel  és  mézzel  foly  az  ér, 
a  vékony  ér  a  hús  alatt  : 
azért  vagy,  édes,  oly  fehér, 
s  nézed  a  fehér  bús  falat. 
Elalszik  minden  —  mily  varázs  ! 
Már  alig  zümmög  a  darázs. 
Vállad  vonala  betegen 
omlik  el  kebled  vánkosán 
s  úgy  csüggök  fényes  szemeden, 
mint  hipnotizált,  orvosán. 
Altass  el,  édes,  engemet, 
s  álom  hajóján  messze  vigy 
ah  ez  az  álom  —  eltemet  — 
és  ah  !  maradna  mindig  így  ! 
maradna  mindig  így  .  .  . 

így--- 

mmdig  így  ... 

ANYÁM  NAGYBÁTYJA  REGI  PAP 

Anyám  nagybátyja,  régi  pap, 
lilaszin  övvel,  kanonok, 
sárgatag  ujján  nagy  gyűrű, 
az  arca  sápadt  és  sovány, 
arany  keretből  feketén 
apró  szemével  kivigyáz 
a  szép  világos  nagy  falon. 

(Nem  mer  csengetni  rímmel,  mert  tudja  jól  dalom, 
hogy  minden  régi  kép  kisértet  a  falon.) 

Ma  már  csak  itt  él  e  falon, 
de  hajdan  Rómában  tanult, 
volt  kispap  ott,  pirosruhás  ; 
ma  már  mellén  aranykereszt, 
ma  már  lilával  díszruhás, 
bölcsen  vigyázni  megtanult  : 
ma  már  csak  itt  él  e  falon. 

(Nem  mer  csengetni  rímmel,  mert  tudja  jól  dalom, 
hogy  minden  régi  kép  kisértet  a  falon.) 

Kisértet,  nemcsak  a  falon, 
mert  lelkemből  is  kivigyáz 
villogó  szeme  feketén 
(bölcs  arca  sápadt  és  sovány, 
sárgatag  ujján  nagy  gyűrű) 
lelkem  mélyén  egy  kanonok 
fülel,  valami  régi  pap. 

A  KÖLTŐ  ELETÉNEK  PUSZTÁJÁRÓL 

és  arról,  hogy  e  pusztában  kedvesének  teste  oázis,  szemei  enyhe 
kutak,  és  a  Reája  való  gondolat  a  Vágyak  karavánjának  vezetője: 

Ha  győzve  reggel  álmon,  lelki  csöndön 
gondolatod,  mint  megtérő  barát, 
fölfénylik  bennem  :  boldogan  köszöntöm 
mély  elmém  édes  Dominátorát. 

Ki  vágyaim  vezére  —  így  köszöntöm  — 
vezette  tikkadt  Vágyaim  sorát 
kútfőig,  melynek  vízével  leöntöm 
éltemet,  ezt  az  égő  Szaharát ! 

Mert  éltem  csak  egy  égő  puszta  láza, 
és  lelkes  tested  benne  dús  oáza, 
hol  kettős  kútra  lelt  a  karaván. 

S  Gondolatod,  hajtani  hűs  vizére, 
lelkemnek  nyáját,  vágyaim  vezére, 
mely  halkan  kél.  Mint  nap  a  Szaharán. 

AZ  ÉGŐ  PUSZTA 

OLY  SZOMORÚ,  HOGY  OLY  NEHÉZ 
^  MEGÉLNI 

Oly  szomorú,  hogy  oly  nehéz  megélni 
és  hogy  a  szépből  csak  az  álma  jut, 
és  hogy  a  pénzből  jó  ha  mára  fut, 
s  minden  erőmet  értté  kell  cserélni. 

Oly  szomorú,  hogy  akit  szeretek, 
talpig  nem  öltöztethetem  brokátba, 
nem  híhatom  lakni  arany  szobákba,        ' 
és  hogy  fillérért  unva  csüggedek. 

Oly  szomorú,  hogy  múzsám  így  kiáll 
árulni  hulló  kecseit  miattam  : 
oly  szomorú,  hogy  perceim  eladtam 
s  időm  bora  idegen  kádba  száll. 

Oly  szomorú,  hogy  nem  fektethetem 
gyáros  fejem  egy  csöndes  ölbe  tétlen 
hosszú  napok  során,  e  gyönge  télben, 
tűnődni  a  halálon,  s  életen. 

A  nargiléht  és  ottománt  kesergem, 
ládámban  és  szivemben  nincs  arany, 
lelkem  körül  a  munka  mocska  van  : 
Nemes  tétlenség,  nemesíts  meg  engem  ! 

E  KOMOR  JÚNIUS  HAVON 

E  komor  június  havon 
mely  mord  akár  a  november, 
emléked  mely  tájakra  von, 
te  mord  novemberi  ember? 
Emlékszel,  egykor,  mint  folyott 
pünkösd  két  napja  vidáman, 
s  az  örömökre,  miket  ott 
alig  vettél  vala  számon. 

Keresd  most  őket  együvé, 
mint  gyöngyszemeket,  ha  szerte 
elhulltak,  mert  gyerek  fűzé, 
ki  újra  szerteseperte. 
A  Sors  a  játékos  gyerek, 
ki  gyöngyszemeid  zsinórját 
elvágta  :  s  most  pereg,  pereg  .  .  . 
Ki  lelheti  régi  sorját? 

Szeretted  mindig  a  jövőt : 
de  most  imádod  a  multat. 
Miből  van,  látod  a  jövőt : 
csupa  múltból,  megtanultad  ! 
Nézz  hát  a  múltba,  és  a  jót 
a  múltból  éld  a  jövőbe  : 
hányd- vesd  a  lelked,  mint  hajót 
hányja  takács  a  szövőbe. 

Kergesse  múltba  és  megint 
kergesse  jövőbe  lelked 
emléked  motollája,  mint 
hajót  a  takácsé  kerget : 
így  lesz  oly  szőnyeg  életed, 
melyben  a  szálak,  a  színek 
összefonódnak  élveteg, 
úgy  mint  versedben  a  rímek. 


Babits  li;háb:  üssiea  versei  JL» 

AZ  ELETEMET  ELHIBÁZTAM 

Az  életemet  elhibáztam, 
rossz  szögletet  mértem  falán, 
törölhetetlen  drága  vásznam 
terhes  színekkel  mázolám  : 
emlékből  raktam  össze  rőzsét, 
múltból  máglyát  jövőm  alá, 
s  tegnap  tüzére  holnap  hősét, 
magamat  dobtam  égni  rá. 

Ah,  mennyi  szépre,  mennyi  jóra 
lett  volna  bennem  késve  mersz  ! 
De  hasztalan  töpreng  az  óra, 
ha  ihletet  nem  ád  a  perc. 
Az  órák  és  évek  kövéből 
nehéz  kriptát  emeltem  én  : 
az  évek  falának  tövéből 
nem  költ  föl  többet  több  remény. 

Kriptámban  hát  nosza  kinyújtom 
rossz,  multak-törte  testemet 
és  máglyámat  vigan  kigyújtom, 
melyről  fölkelni  nem  lehet : 
Lelkem  !  ha  éltünk  lángba  lebben, 
legalább  szép  legyen  a  láng  : 
minden  bíbornál  fényesebben 
adja  palástját  ölni  ránk  ! 

PALOTAI  EST 

Végre  falun  ér  az  estem 
nincsen  este  Budapesten 
s  én  az  estét  kedvelem 
este  az  én  reggelem 
lelkem  mint  a  rossz  madár 
nappal  alszik,  este  száll 
amikor  te  becsukod, 
kinyitom  az  ablakot. 
Almosán  borúi  a  nap 
vörös  arccal  az  égalj  ra 
mint  a  részeg  az  asztalra 
és  az  árnyak  hullanak 
nyulának 

és  a  fények  szelidülnek 
és  a  sarkok  feketülnek 
és  a  lángok  gyullanak 
gyullanak. 

Minden  ablakot  kitárok 
minden  gondom  elszivárog 
és  egy  palotára  várok 
melyet  a  csönd  ujja  rak. 
Es  a  csönd  hangjára  várok, 
messziről  képzelt  bojtárok 
néma  nótát  fújjanak. 
Messziről  csodára  várok  : 
tűnjön  föl  egy  új  alak  ! 
Messziről  egy  rémre  várok  : 
takarózzon  be  az  árok, 
szerelemben  ijedt  párok 
paplan  alá  bújjanak. 
Messziről  egy  kéjre  várok 
messziről  egy  fényre  várok 
melytől  meggyógyul  a  vak 
és  a  látóra  hull  hályog.    > 
Messziről  egy  holdra  várok 
melj^ől  elvakul  a  nap. 


12* 

IMMORTALE  JECUR 

Férges  aggály,  kétely-métely, 
késő  bánat  :  ebi  gond 
kétségnél  kínosb  reménnyel 
mennyi  ront  és  mennyi  bont. 

S  nem  száll  nálan;i  áldott  múzsa, 
nem,  a  bajt  enyhítni,  báj  : 
napon  únt  munkában  húzva 
kétszer  fáj  az,  ami  fáj. 

Májam  mint  a  Titán  mája 
rágva  újul,  végtelen, 
s  a  remény  paródiája  , 

viszkető  sok  kételyem. 

Égek  :  olajjal  ne  öntözz, 
hagyj  el,  fárasztó  remény  : 
hűsben  :  hálóból  varrt  köntös  ! 
,    hőben  :  sósvizes  edény  ! 

FAJÖ,  FAZÖ  ÉNEK 

ó  gondok,  gondok,  holnapok  ! 
egy  gondtalan  mát  hol  kapok? 

Szőnyeg-puhába  betegen 
búni  hiába  szigetem  : 

szivem  verését  halk  ölén 
csak  annál  jobban  hallom  én. 

S  nem  hagy  e  belül  ágjruzó 
nyugodni  tikkadt  ágyuszó. 

Rég  mélyről  unott  hangja  bánt 
előbb  sülyedt  harang  gyanánt  : 

de  zord  kohóba  sülyedett 
és  a  harangból  ágyú  lett. 

S  tép,  tép  e  belül  ágyiizó 
lelkembe  tikkadt  ágyuszó. 

Kifelé  csupa  sánc,  perem  : 
befelé  lelkem  meztelen. 

Fájón  mezítlen,  mint  beteg 
zománca-vesztett  fogideg. 

Úristen,  ami  itt  hibás, 
ki  lesz  eltömni  Messiás? 

Jámbor  halászt,  hiszem,  lehet  : 
hanem  ki  vált  meg  engemet? 

Adj  Uram,  kinek  mit  szeret : 
az  éhezőnek  kenyeret, 

a  szomjazónak  hűs  italt, 
a  fiatalnak  fiatalt, 

adj  az  öregnek  szép  időt  : 
hadd  üldögéljen  ház  előtt, 

adj.  Uram,  néki  friss  erőt  — 
de  nékem  adj  már  pihenőt  ! 

A  CSENGETYÜSFIÜ 

Minden  reggeli  látomásból 
szemem  mögött  dal  erjed,  érik 
mint  nyílt  hordóban  aromás  bor. 


Ázik  az  utca  friss  aranyban 
reggeli  csengő  csengi  végig  : 
ezüst  hal  az  arany  folyamban. 

ó,  reggel,  gyermek,  gyönyörűség  ! 
kertek  falán  át  egy  karaj  lomb 
tán  a  csengő  szavára  hajlong 
ó,  szent  reggeli  csengetyűsség  ! 
a  kapu  árnya  aranyat  vág. 


Gyenge  a  nap,  szelíd  az  árnyék 
s  a  lombok  zöldje  halovány  még 
kacag  a  csengő  tiszta  zajjal 
s  nyíló  kapukból  friss  leányok 
csengetnek  vissza  víg  kacajjal. 
Nyíló  kapukba  mind  kiállnak 
sorfalat  állva  mint  királynak 
hónuk  alatt  egy  kicsi  teknő  : 
hódolni  drága  adományok 
(drága  nap  aranyozza  reggel) 
s  a  csengő  egyre  közelebb  jő 
a  nagy  csengő  a  kis  gyerekkel 
s  mögötte  súlyosan  döbög 
a  méltóságos  nagy  szekér 
rejtelmes  szürke  födelekkel 
a  verőfényes  távol  utcán 
s  megáll,  ha  egy  kapuig  ér. 
S  az  egyik  leány  közeleg, 
feszíti  mellét,  nyújtja  karját ; 
s  nyílnak  az  ajtós  födelek, 
melyek  a  tág  kocsit  takarják. 
Ügy  tartja,  nyújtja  válla,  karja 
az  adományt,  a  drága  ládát 
mint  antik  urnát  régi  szobrok  ; 
s  amint  a  vak  szekérbe  önti 
ezüstből  látsz  fellengni  fodrot 
a  por  gyémántját,  füst  ezüstjét, 
szent  áldozatnak  ritka  füstjét 
nap  felé  szállni  a  szekérből. 

Ó,  mit  nekem  hogy  a  szemétből ! 
Isten  szemében  nincs  szemét  : 
fürtödnek,  melyből  borod  erjed, 
ne  hányjad  el  rohadt  szemét  : 
attól  édesebb  lesz  a  bor. 
Inkább  gyönyörködve  fig>'eljed, 
hogy  napban  gyémánt  lesz  a  por 
s  hallgasd  a  szemetes-zenét 
amint  utcádon  csengve  terjed. 

ECETDAL 

Gondoltad  volna  egyszer,  erődben  és  szabadban, 
robogva  tüskön  által,  mint  kit  a  nap  vakít, 
hogy  lesz  hogy  fáj  a  szúrás,  hogy  este  félsz  magadban 
és  milyen  jól  esik  majd  szeretni  valakit? 

Nem  fogsz  szeretni  senkit,  gondoltad,   úgy-e,   bátor, 
csak  lányok  gyenge  mellét,  üdítő  hüs  szemét, 
friss  fénybe  fürdő  fürtét,  mely  nyílt  hajnali  sátor 
s  a  testükből  szűrődött,  lelkedbe  szűrt  zenét? 

De  ezt  is  nem  becsülted  —  bezzeg  ma  visszarínád 
lehetne,  visszahínád  elejtett  perceid, 
lenézett  zsenge  mustod  tapadós  ajkkal  innád  : 
de  ecet  lett  belőle,  hogy  elvont  szájjal  idd. 

Forratlan  zsenge  mustod,  hogy  forrjon,  hagyni  vesztéd 

s  emlék-levendulából  lett   almod  ecetágy 

borát  is  újra  forrni  erjeszted  és  ereszted 

s  ó  jaj,  mi  jaj-izű  lesz,  ha  kétszer  forr  a  vágy  ! 

Most  temetőn  dülöngesz  eceted  únt  izével, 
készen  már,  régi  részeg,  hogy  a  vizet  papold, 
s  Ízetlen  nyugalomnak  keverve  hűs  vizével 
hűs  szeretet  borát  idd,   szesztelen  enyhe  bort. 

De  benned  enyhe  nedv  is  hamar  forr  égetővé, 

szesztelen  nem  maradhat  kádadban  érzelem  ; 

így  válik  könnyű  könnyed  maróvá,  etetővé 

és  cseppjeit  sziszegve  nyeled  szegény .  .  .  nyelem  .  .  . 

Szegény  most,  gyenge  versem,  menj  árva  kis  pityergő, 
véremnek  verse  mégis  és  nékem  drága  vers, 
ki  vallod  a  világnak,  hogy  még  erembe  csergő 
a  régi  furcsa  taktus  s  helyettem  sírni  mersz. 

HAZA  A  TELEPRE 

Rég  elmaradt  a  fény,  a  könit ; 
a  villanyos  a  sötétbe  fut. 

ó.  Istenem,  megint  egyedül  : 
az  ég,  a  föld  megint  megürül. 

A  villanyos  az  éjbe  szalad  : 
kék  villanások  a  sín  alatt. 

ó,  távoli  villany,  száz  régi  est  !  — 
rideg  hátad  mögött,  Budapest ! 

örömvölgy-utca,  örömtelen  : 
szeszgyár,  kis  korcsma,  köz-szerelem. 

Kültelki  házak  udvarai, 

hol  nappal  a  korcs  kintorna  rí,   , 

s  hol  az  éjben,  kéjben,  szenvedőn 
nyögi  párzó  macska  a  háztetőn, 

jaj,  gyermekhangon,  az  Állati  Lét 
kitett je,  iszonyú  kényszerét. 

Sivítva  surran  az  éji  sinpár 
fölött  a  kocsink  s  fordulva  himbál 

a  Ganz-gyár  unott  falainál 
hirtelenebbül  a  nappalinál. 

A  gyár,  a  Ganz-gyár,  6  Mária ! 
s  a  pesti  lapos  Kálvária  ! 

A  gyár  tetején  nagy  éjjeli  nap  rak 
tüzet  vörös- izzón,  nagy  kerek  ablak. 

Leszállni,  haza,  az  éjszakán  — 
ó,  régi  éjek  !  régi  magány  ! 

ó,  hol  van  a  könyv,  lekötni  a  lelkem? 
Vagy  hol  van  az  álom,  oldani  engem? 

Hol  van  a  Múzsa,  holt  szeretőm? 
Félek  egyedül  már,  mint  temetőn, 

vagy  mint  aki  egy  halottal  aludna  — 
ó,  kocsira  !  vissza  !  fénybe  !  körútra  ! 

KÉPEK  ÉS  JELENÉSEK 

MERCERIA 

Mindig  gálában,  mindig  új   divatban 
forog  a  drága  hölgy  a  kirakatban. 

Nincsen  egy  gombostűnyi  hiba  rajta  : 
fehér  a  foga  és  piros  az  ajka. 

Szabályos  arca  mindig  mosolyog, 
mindig  vidáman,  egyformán  forog. 

Mindenfelé  forog,  jónevelésű  : 
sohasem  esik  ki  hajából  a  fésű. 

Tartása  egyenes,  fejet  nem  ingat 
merev  szemével  sohasem  kacsingat. 

Körülcukrozza  fénnyel  őt  a  villany 
s  ő  mosolya  cukrával  visszavillan. 

örök  pompában  úszik  és  csodálják 
a  kirakatot  érte  körülállják. 

De  bármi  szép  kivágott  melle,  karja 
nem  ér  fel  hozzá  az  óhajok  alja. 

Mert  hol  az  angyal  végződnék  a  nőben 
ottan  végződik  ez  a  nő  :    csípőben. 

Oly  tiszta,  mint  egy  angyal  s  oly  tudatlan 
de  mindig  szép  ruhában,  új  divatban 

forog  a  drága  hölgy  a  kirakatban. 

ŐSZI  HARANGOZÓ 

Az  idén  korán  kilelt  az  ősz 
széltől  lúdbőrzik  saraink  puhája  : 
siess  harangozó  !  az  alkony  megelőz. 

Morc  pityergős  már  az  ég  orcája 
mint  gyermeké,  ki  mécset  tör  feléd, 
mert  elveszett  aranyos  labdája. 

A  durva  szél  a  fáknak  levelét 
söpri,  söpri,  melankolikussan 
mint  holmi  durcás,  duzzogó  cseléd. 

En  nem  tudom,  hogy  utam  merre  fussam 
s  a  nagy  vágytól  lábam  csak  ténfereg  : 
mennyi  rossz  szem  néz  már  rám  gyanussan  ! 

Nem  merek  s  unom,  hogy  nem  merek 
dacból  előttük  levetkőzni  pőrén 
s  szemetektől  megkopni,  emberek  ! 

Mint  bakfislány  éjjel  letolja  dőrén 
paplanát,  ingét,  hogy  Isten  szeme 
korcsolyázzon  legalább  sima  bőrén  : 

I)erverz  lelkem  épúgy  tolja  le 

takaróit  az  utolsó  szálig 

mikor  maga  van  (Isten  látja-e?)  — 

más  előtt  nyakára  húzza  állig 
mint  a  szemérmes  vénleány,  a  Föld, 
fehér  paplant  von  magára  nyárig, 

amint  levedlik  testéről  a  zöld.  — 
Máris  messzebb  járja  a  régi  táncos 
körül,  a  Nap  körül  a  régi  kört, 

hogy  az  ne  lássa,  hogy  a  bőre  ráncos 
a  sártól  s  szeme  nemsokára  holt 
üveges  lesz  a  fagytól,  régi  lángos 

napbanéző  tekintete  zord 

(nem  a  napé  már,  hanem  a  halálé) 

s  fürté  olyan  egykettőre  ősz 

mint  siralomházban  bukott  királyné. 
Siess,  harangozó  !  A  halál  megelőz. 

OKTÓBERI  ÁJTATOSSÁG 

Távozzál  el  Uram  én  tőlem.  —  Jób  könyve. 

A  kórus  padján,  honnan  a  rácson  át 
látni  a  templom  sok  kicsi  villanyát 
mert  az  imát  villany  kiséri 
s  új  tüze  régi  Urunk  dicséri : 

a  kórus  padján  egymagam  ülök  én, 
mint  egy  kárvallott,  elkeserült  legény, 
bárány-e,  bárány-e  vagy  farkas? 
Szól  a  litánia  :  lelkem,  hallgass  ! 

Uram,  ki  úr  vagy  száz  seregek  fölött, 
teremtesz  és  ki  ellened,  eltöröd, 
világokat  vegyítesz,  sújtasz, 

s  lelket  a  lomha  rögökben  nyújtasz, 

te,  kit  magasztal  a  zenit  és  nadir 
a  jármod  édes  és  a  csapásod  ír  : 
jármodba  fogj  be,  csapj  meg  engem, 
mért  nem  örök  diadalmad  zengem? 

Mért  zengem  a  csúf,  kór  kicsinyek  hadát, 
a  földi  szégyent,  béka-egércsatát, 
a  halni  születöknek  éltét, 

únt  bajok  újszerű  visszatértét? 

Tán  azt  hiszem,  hogy  sok  kicsi  sokra  megy? 
Pedig  a  soknál  mennyire  több  az  egy, 
az  Egy,  aki  Valaki,  mégis, 
akire  hallgat  a  föld  is,  ég  is. 

Egész  világunk  mind  csupa  látomás, 
folytatott  álom,  lassú  lidércnyomás, 
de  legcsodásabb  látomásunk 
te  vagy.  Urunk,  te  vagy,  égi  másunk. 

Te  a  nagy  Álom,  te  vagy  a  fő  Lidérc  : 
a  tested  lélek,  hanem  a  lelked  érc, 
érclelkeddel  lelkünkre  fekszel, 
századok  ülnek  el  és  növekszel. 

Kórus  padjáról,  halld,  sürü  rácson  át 
küldöm  tehozzád.  Isten,  ez  új  imát  ; 
hatalmas  vagy  földön  és  égen  : 
adj,  magad  ellen,  erőt  énnékem  ! 

REGGELI  ÉNEK 

A  reggelt  éneklem,  az  enyhe  szépet 

ó,  reggeleim  !  ' 

jó  reggeleim  ! 

Testem  mint  egy  eleven  béke  ébred 

Tejjel  és  mézzel  folynak  ereim. 

Lelkem  kilép  az  álom  fürdejéből 

Megint  üde  már 

oszlik  köde  már. 

Kilép  az  álmok  sötét  erdejéből 

8  egy  dombra  száll,  egy  kedves  dombra  száll. 

És  így  néz  széllyel  hajnala  hegyérül 

mély  múltja  fölé, 

múlt  mélye  fölé 

s  a  tegnap  és  a  tavaly  köde  gyérül 

lába  alatt,  amint  néz  lefelé. 

Nézi,  mint  új  ruhán  foszolni  fércet 

a  táj  köd-egét 

homályüvegét 

s  a  kukoricaszál,  a  lenge,  délceg 

hogy  haj  lógatja  tollas  süvegét ! 

S  a  völgy  fölött  lassan  mélyülve  kékell 

a  szerte  határ, 

mit  a  menny  kitár 

s  egy  messze  vers  ébredő  ütemével 

kóvályg  benne,  mint  hajnali  madár. 

ATLANTISZ 

Egy  világ,  amely  lemosdotta  az  életet. 

Búvár  leszek  én,  kaucsukból  gyártva  ruhám,  süvegem 
úgy  nézek  a  két  kaucsukba  szegett  karikás  üvegen 
bukdosva  botor  léptekkel  a  sürü  nehéz  víz  alatt 
és  nézem  a  hajladozó  suhanó  srnia  kusza  halat 
a  kicsit,  a  fürgét  s  a  nagy  halat,  a  kicsi  néma  vadászát 
virágszerü  állatok  áloméletü  nyíladozását 
a  piros  korall  eleven  hegyeit,  virágszigetét 
a  rettenetes  fej  lábú  polyp  Medúza-tekintetét 
száz  szép  halavány  színt  kéken  a  víz  remegő  üvegén  ál 
.  és  látok  egy  elsüllyedt  várost,  félig  leomolva,  némát, 
egy  holt  mesevárost  kéken  a  víz  remegő  üvegén  át. 
Hintázik  a  habban  nagy  fala  —  mind  csupa  márvány. 
Csikósra,  sikosra  moházva  bekente  a  vízi  szivárvány. 
Hab  rongyaivá  rezgése  miatt  szétpikkelyeződik  a  színe 
kikorhadt  rég  minden  kapuja.  —  Belépek  egy  helyen.  íme. 
Egy  nagy  terem  —  babylóniai.  Még  szobrok,  oszlopok  állnak 
és  függönyöknek  aranyrudai   (holt  kincs  a  gyenge  búvárnak). 
Márvány,  meg  arany,  meg  drágakövek  (vagy  élő  vízi  virágok?) 
de  bibort  s  ami  volt  más  drága  szövet,  a  víz  sava  rég  kirágott. 
Még  aranyváza  a  trónnak  áll,  de  már  faülése  kikorhadt. 
Csönd  van,  csak  az  ablakokon  suhan  be  néma  komor  had 
mint  nagy  madarak,  tányérhalak,  az  oszlopok  erdejében 
olajos  lomhán  keringenek,  szobrot  kikerülve  szépen. 
S  a  szobor  mögött  lámpám  besütöm  a  sötétlő  néma  zugolyba  : 
porló  halom  emberi  csont  van  ott,  ahová  a  víz  sodorta. 
Halott  világ  !  Csak  a  víz  eleven  és  szerte  rezgeti  selymét 
ruházva  a  halott  köveket  s  a  csontok  kriptái  termét. 
Másutt  a  halál  magára  veszi  a  föld  süket  öltönyét 
itt  áttetsző  üngben  mulatóz,  követve  a  víz  ütemét. 
Játszik  selyem  kék  fodraival  és  táncol  ős  ütemére 
szerpentin  táncosnő  gyanánt  az  óceáni  zenére. 

Azután  lámpám  a  szoborra  sütöm  :  hamit  kinézhetek  abból 
egy  Aphrodité  Anadüomené,  amint  kikel  éppen  a  habból. 
Azóta  hej  megint  lemerült  s  nem  látja  ember  a  pőrét 
halak  dörlőznek  combjai  közt  és  víz  simogatja  a  bőrét 
nedves  haját  fősülgeti  még  mint  rég  a  régi  mesében 
s  örökre  fördik  meztelenül  a  zord  óceán  vizében. 

Csak  én  vagyok  itt  aki  emberi  még  és  lelke  se,  teste  se  márvány, 
nehéz  a  víz  és  nincs  levegő  :  bukdosva  fulladok  árván. 
Csak  nem  szakadt  el  a  gumicső?  vagy  a  láncnak  csigavonója? 
Hé  emberek  !  ne  hagyjatok  itt !  f el !  a  levegőre  !  hajóra  ! 

VAKOK  A  hídon 


A  csöndnek 
folyóján 
pár  deszka- 
darab. 
Mi  zajból  van  e  csönd?  Zubog  zúg  a  hab. 

Támolygva 

tolongnak 

a  hídon 

vakok 

kis  görnyedt,  japános,  naiv  alakok. 

A  lelkük 

a  testből 

ki  sem  lát 

soha. 

A  deszkát  belepte  iszamlós  moha. 

Se  korlát  Padlóig 

se  hídrács  derékban 

legörbülve  letörpülve 

mind  mind 

lenn  utat  magának  kezével  tapint 

üres  szemgolyójuk  faruk  meg  feltolva 

szanaszét  telant  a  zord  égnek  int. 


Mind  bukdos 

botorkál 

gyámoltalanul 

Es  néha 
fülükbe 


Es  olykor 

kezével 

a  semmibe  nyúl 

Es  néha 

szemükbe 


Es  olykor 
tört  lécen 
hintázni  tanul. 


jön  egy  csap  egy 

csobbanás  :  loccsanás  : 

a  Csöndbe  taszítja  le  társát  a  társ. 

S  mi  zajból 

van  e  Csönd? 

Zubognak  a 

habok. 

A  Csöndnek  kis  hídján  tolongnak  a 

vakok. 

Egy  bús  fűz  hullatja  ágak  záporát. 
Széles  hold  kacagja,  mint  gúnyos  barát 
szegény  kis  támolygó  vakoknak  farát. 

ISTEN  KEZÉBEN 


Keresztény  makáma 


Mint  a  régi  szentek  száján  írt  szalag  kilóg  —  úgy  e  versből 
e  prológ. 

Egy  középkormélyi  theológ  —  gondolhatta,  gondolom  — 
(nem  skolasztikus  talán,  —  ki  üvegből  fújja  várát  színtelenre  — 
hanem  kinek  üveget  fest  lelke  szennye  —  kinek  minden  régi  szó 
egy  régi  kép,  —  testi  misztikus  talány,  —  mert  az  eszme  hűs, 
átlátszó,  tiszta,  színtelen  üveg  —  s  csak  a  test  a  misztikus,  vak, 
s  szennye  szín  és  bűne  szép)  —  egy  ily  ős  poéta-doktor  :  nagy 
palást,  tanársüveg  —  bájos  régi  doktorom  —  gondolhatta,  gon- 
dolom —  úgy  mint  én  diákkoromban  —  pécsi  kis  templomban, 

—  volt  török  mecsetben,  pillér  rejtekén,  —  zöldet  látva,  széde- 
legve illatsúlyos  tömj énf üsttől,  —  ideges  gyerek,  szegény,  — 
nézve  nagy  bizonytalan,  hogy  az  oltár  gyertyája  füstöl,  —  lát- 
hatatlan száll  a  füst,  hőn-olajzó  gyertyapára  :  —  látni  mégis, 
mert  mögötte  .  .  .    reszket  az  .  .  .    aranyangyal .  .  .    lábaszára  .  .  . 

—  elcsavart  barokk  lábszára,  sűrűn  arannyal  eresztett,  —  mint 
hőforrás  forró  fürdejében  gőzringatva  reszket  —  meztelen.  — 


»Elhiszem,  mert  esztelen.*  — 

Kép  a  szó  és  test  a  kép  és  szó  szerint  a  régi  írás,  —  hogy  az 
Ür  saját  alakját  adta  volt  az  ősagyagnak,  —  istenképet  az  em- 
bernek, bár  az  Isten  testtelen.  —  Testtelen  és  képtelen  —  test- 
telen,  mert  végtelen  —  végtelen  és  kezdtelen  —  —  elhiszem, 
mert  esztelen  —  (gondolhatta,  gondolom)  —  esztelen,  mert  vég- 
telen, mint  ma^a  mélye  az  anyagnak.  — 

így  :  »Az  Űr  kezében  élünk « ...  ez  egy  óriási  Kéz  —  szó- 
szerint,  —  testi  kéz  és  végtelen  tárt  tenyerén  mozgunk  mi  aprók 

—  (képzeld  bájos  doktorunkat  kúszni  tupri  méltósággal  - —  a 
hüvelyk  alatti  bütykön  .  .  .  ilyet  tán  már  álmodál ...  —  vagy 
szép  nőt  kínál  a  Nagy  Kéz  :    ízes  étket  drága  tál)  —  szószerint 

—  test  szerint  —  :  mind  az  Ür  kezén  mi  aprók,  szende  szentek, 
ravasz  rablók,  —  én  .  .  .    te  .  .  .    mind  ...  —  (ez  egy  óriási  Kéz) 

—  itt  úgy  mint  Amerikában,  mindenütt  a  tenyerén,  mert  min- 
denütt van  az  egész  —  mindenütt  van  minden  sejtje,  minden 
sejtje  végtelen  —  (képzelem,  mert  képtelen)  —  mindenütt  épen 
tenyérrel  emel  e  nagy  égi  Kéz.  — 

Néztél  már  kacsot  nagyítón?  ujja  vastag,  ránca  mély,  pó- 
rusokkal árkos.  —  Képzeld  most,  hogy  pórusa  tágul,  ránca  szét- 
megy, kék  ere  mállik  —  szerte  híznak  ujjai ;  s  nagy  nagyítód 
távolítva  már  a  kéz  egy  sárga  táj,  —  nyúlt,  alig  hullámos,  mind 
a  láthatárig  —  és  e  sárga  tájon  minden-minden  rajta  —  egy-egy 
tornyos  város,  mint  egy  cifra  torta  —  hegy . . .   kazal ...  víz  . . . 

nagy  hajó  —  messze  sínen  éj  hált  waggon  .  .  .  szaladó  masina- 
táltos —  itt  úgy  mint  Amerikában  .  .  .  rajta  fellegkarcoló  — 
rajta  jár,  ki  merre  megy  —  mindenütt  van  :  ezer-egy  —  minden 
alatt,  mindenütt  e  sárga  Kéz  —  térdem  alatt  pécsi  kis  templom- 
ban —  (gondolám  diákkoromban)  —  kóruson,  földszinten,  rajta 
térdel  minden  néki  hódoló  —  szinte  rémlik  üvegámya,  füstbe, 
levegőbe,  —  hogy  a  szószéket,  papostul,  tartja  lebegőbe  —  s 
talpa  alatt  a  pillérnek  rajza  terped  e  tenyérnek  —  messze  málló 
jósvonások  nagy  mementó  »M«  je  vásog  —  minden  alatt  e  nagy 
»M«  láttalan  és  sejttelen  —  mérő  szemeink  elől  a  méretlenbe 
szétfolyó,  —  mert  egy  teljes  végtelenség  minden  isten-sejt-elem 

—  végtelenbe  vastagodva  Isten  minden  ujja  szétáll,  —  olyan 
nagy,  hogy  meg  se  látod,  mert  csupán  a  határt  látod  s  ez  határ 
nélkül  való.  —  E  tenyérnek  bőre  színén  mozog  hát  a  féregember 

—  nem  mint  egy  kató  bogár,  mely  ujjról-ujjra  sétál :  —  még  a 
szomszéd  pórusig  sem  álmodhatik  sejteni .  .  . 

ó,  ha  egyszer  ez  a  nagy  Kéz  le  találna  ejteni ! 

—  Vagy  leejt,  ha  meghalok?  —  (Szédültem  diákkoromban 

—  pécsi  kis  templomban  —  szédültem  és  reszkettek  az  arany- 
lábú angyalok).  — 

ó,  nem  ejt,  hová  is  ejtene  le,  —  ahol  őrt  nem  állna  tárt 
tenyere?  —  Hanem  minket,  akik  itt,  —  kívül  húsa  végtelenjén, 

—  végtelenje  színe  fennjén  —  kivirágzunk  egy  kicsit,  —  egyen- 
kint e  roppant  —  kéz  a  nagy  sötét  Maroknak  tompa  végtelenébe 
roppant  —  és  szorít,  szorít,  szorít  —  úgy  mint  rég  a  bájos  Dok- 
tort, a  középkorit  :  —  előbb  szemét  elborítá,  —  aztán  lelkét 
kiszorítá,  —  aztán  húsát  szétporlítá  —  aztán-aztán  mindmáig 

—  őrli-őrli  csontjait  .  .  . 


Babits  Mihá^y:  összes  versei.  13  ♦ 

ILLUSZTRÁCIÓK 
MINDENFELE  KÖNYVEKHEZ 

J.  Világhistória. 

Egy  római,  kilépve  Liviusból, 

nagy,  méltóságos,  szónokló  alak, 

vas  ércből  látszik  és  nem  lanyha  húsból 

előttem  lassú  léptekkel  halad. 

Parancsot  oszt ;  s  a  vértanúk  a  gúzsból 
jajgatnak,  mint  a  téli  madarak. 
Én  térdelek  ;  s  szól  a  pribék  :  »Ne  guzsgolj  !« 
S  int  kínom,  pálmám  és  az  égi  lak. 

De  jaj  !  nem  merek  a  kínpadra  hágni 
kész  inkább  Divus  Augustust  imádni 
és  eskümért  már  jön  a  botos  augur. 

Egy  kört  csinál :  Procul  este  profánt! 

S  míg  morganak  unalmas  bsbonái 

ó,  holt  Athén  !  neved  szivembe  jajdul. 


2.  Detektívregény. 

Egy  mozipark,  egy  pompás  mozipark 
fenyvek,  veranda  és  az  éji  fény, 
mely  elsikamlik  a  lépcsők  kövén  ; 
egy  rács,  amelyet  markol  durva  mark  : 

a  betörőé  ;  hág  a  durva  sark 

nyomát  a  fehér  kőre  letévén  ; 

egy  rándulás  —  és  feltűnik  a  vén 

fej  :  szántott  homlok,  vad  szem,  görcsös  ajk 

Egy  mozipark,  egy  pompás  mozipark. 
Benn  a  villában  a  kisasszony  alszik 
és  szerteszéjjel  szunnyad  annyi  rét. 

Csodás  nyugalmú  éjjel.  És  a  halk, 
sík  vászonégen  végig  szinte  hallszik 
a  tücsök,  hogy  bezengi  a  cserét. 

j.  Régi  magyar  irodalom. 

Ihol  ama  híres  gróf  Listius  László 
írtam  krónikámat,  magyarokért  gyászló, 
ritmusban  a  gaz  tar  vérpatakot  gázló, 
fegyver,  hadieszköz,  címerek  és  zászló. 

Haj  mit  ér  az  fegyver?  haj  mit  ér  az  virtus? 
Plútó  országában  elhallgat  az  ritmus. 
Egy  igaz  dicsőség,  melyet  szerze  Krisztus 
ragyog  örökkétig,  égi  amethystus. 

Későn  ugyan  bántam,  ugyan  megsirattam, 
hogy  a  Krisztus  igaz  utait  elhagytam. 
Hóhér  fene  marka  fenyeget  most  engem. 

Hóhér  bárdja  küldi  Isten  elé  lelkem : 
az  leszen  bírája,  akinek  adósa.  — 
Könyörögj  érettem  lybanoni  rózsa  ! 


4.  Modern  vázlat 
B.  M.  verskötetéhez. 

Egy  furcsa  vidéken  bolygók 
és  lengetem  árva  sarlóm 
hol  minden  epedve  boldog 
s  nagy  nők  hevernek  a  tarlón. 
Ezek  a  nők  nem  is  élnek, 
e  madarak  sohse  szállnak, 
e  szél  csak  szele  a  szélnek, 
ez  árny  csak  árnya  az  árnynak. 

Egy  furcsa  vidéken  élek, 
amelynek  a  hold  a  napja, 
amelynek  teste  a  lélek 
és  lege  a  semmi  habja. 
Folyóvize  léghabáram, 
puha  földje  álompárna, 
amelynek  élete  álom, 
s  maga  a  halál  az  álma. 

Ezen  a  furcsa  vidéken 
csöndnek  hívják  a  szerelmet 
felhők  hevernek  az  égen 
a  mezőn  nők,  nők  hevernek, 

13» 

lelked  puha  csókkal  hintik 
testedbe  halkan  omolnak, 
mély,  mély  ölük  neve  :  mindig, 
sötét  ajkuk  neve  :  holnap. 


5.  Nyugalmas  téli  kép. 
Életem  margójáról. 

Olyan  csöndes  előkelő  utcák, 

annyi  kedves,  nemes  villaház  : 

itt  a  hintót  még  paripák  húzzák 

itt  a  pénzes  nyugalom  tanyáz 

itt  az  úri  elvonult  családok 

bubusgatják  gyermekeiket 

ha  a  várost  tengernek  mondjátok 

ez  egy  békés  árnyas  kis  sziget. 

Tél  van  most.  A  hófehér  falombok 

ciframintás  stukkatur  plafon 

udvarokban  hófehér  galambok 

ugrálnak  a  hófehér  havon. 

Vaskapukon  zúzmarával  mintáz 

a  finom  fagy  —  efemer  relif 

fenn  az  égen  pelyhes  dunnán  hintáz 

egy  fehérbundájú  friss,  naiv 

tizenkétesztendős  gyermekangyal 

dunna  közül  néha  lekacsint 

(szeme  huncut,  félig  hunyt  és  kancsal) 

s  a  csöppke  kis  leánynak  leint 

kit  az  utcán,  kapu  előtt,  gondos 

melegen  felöltöztetve  lát 

zsinóron  vezetni  egy  bozontos 

hosszúszőrű  nagy  fehér  kutyát. 


6.  Ligeti  részlet. 

Csavargók  csavarogva  ketten 
a  fákat  nézik  a  ligetben. 

S  búsan  az  egyik  mondja  :  »Pajtás, 
az  én  életem  sárga  hajtás.« 

S  a  másik  szól :  »Hordtam  a  zsákot 
és  minden  zsák  nyakamra  hágott. « 

Csavargók  csavarogva  ketten 
hint  ókat  látnak  a  ligetben. 

S  búsan  az  egyik  mondja  :  »Pajtás 
az  én  életem  lassú  hajtás. « 

S  a  másik  szól :  ^Hordtam  a  zsákot 
ki  könnyű  volt,  élőmbe  vágott.* 

Csavargók  csavarogva  ketten 
lányokat  lesnek  a  ligetben. 

S  búsan  az  egyik  mondja  :  »Pajtás 
az  én  életem  rossz  óhajtás.* 

S  a  másik  szól :  »Hordtam  a  zsákot 
mért  is  szeretem  e  világot?* 


7.  Utolsó  kép. 

Nézd  !  Ali  valami  óriási  bál 
egy  táncos  örvény  szíveket  cibál. 

Illatos  felhők  nyúlnak  szerteszét  : 
bugyborgó  zene,  csiklandó  beszéd. 

A  nagy  zajtól  hunyorgnak  fényszemek,, 
sugarak  pántlikái  rengenek. 

S  a  nagy  fénytől  mint  ázott  angyalok^ 
vakulnak  és  fakulnak  a  dalok. 

Tenger  a  fény  itt  és  a  zene  szél 
s  a  vidám  világ  vihar  és  veszély. 

KABALA 

Egy 

mennyi  mindent  próbáltam  én  —  de  minden  egyre  megy. 

Kettő 

az  egyből  kettő  sohse  lesz  :    magányos  lelke  meddő. 

Három 

rossz  útra  visztek,  életeiri,  szerelmem  és  halálom  ! 

Négy 

négylevelű  nyil  útadón  —  vakon  mellette  mégy. 

Öt 

a  sorsod  öt  kemény  pecsét  —  ne  hidd  hogy  föltöröd ! 

Hat 

bár  építnéd  mézednek  a  szép  hatszög  mézfalat ! 

Hét  ^ 

de  te  utazni  kergeted  a  Göncöl  szekerét. 

Nyolc 

a  Nyolc  a  harapófogó,  hogy  égve  fölsikolts. 

Kilenc 

kilenc  hónap,   miért  tevéd,   hogy  engem  fölteremts? 

Tíz 

az  egyhez  még  egy  nulla  kell :    a  léthez  Léthe-víz. 

Tizenhárom 

Hiszen  várom  : 

majd  jön  valami  semmin  út,  valami  vizén  álom. 


BÉKE  ÉS  HÁBORÚ  KÖZT 

1913—1916 

HADJÁRAT  A  SEMMIBE 

Strófák  egy  képzelt  költeményből. 

I913 

ó,  mind  akit  szerettem  életemben 
s  ki  lelkemet  szeretni  még  merész, 
figyeljen  most,  talán  megérthet  engem, 
bár  hangom  szerte  tárult  mélybe  vész, 
mint  egy  örök  sodor  halásza  zengem, 
amiről  még  álmodni  is  nehéz, 
ragadójába  markolok  kezemmel 
s  merni  merem,   amit  más  nézni  sem  mer. 


Ó,  lelkek  teste,  élő  folytonosság, 

mért  folysz  el?  Es  te  testek  lelke,  szám, 

miért  folyamodom  hiába  hozzád, 

elmém  hazája,  régen  únt  hazám? 

Mért  osztanám  mi  nem  való  hogy  osszák? 

s  a  mondhatatlant  mért  reméli  szám? 

Jobb  volna  nyugton  és  szó  nélkül  élni, 

csak  élettel  s  szerelemmel  beszélni. 


De  nem  lehet.  Már  nekem  ez  az  élet. 
Már  nekem  ez  a  legjobb  szerelem. 
Az  én  egyetlen  mezőm  erre  széled, 
ez  egy  kapu  van  nyitva  még  nekem. 
Ha  ez  bezárul,  az  már  az  Ítélet, 
melyet  fejemre  mérend  kedvesem, 
kit  annyian  epedtek,  örök  asszony, 
ki  van,  hogy  ezreket  dalig  rikasson. 


Ki  van,  hogy  minden  nemes  őt  imádja, 

amikor  mást  már  nincs  imádnia. 

Kinek  vágyára  a  halálnak  vágya 

jöhet  csupán  :  a  Filozófia. 

Szólj  hát  szerelmem,  szólj  halálnak  bátyja, 

élet  öccse,  csalódások  fia, 

szólj,  énekeld  az  égi  nőt,  a  drágát, 

sirassad  új  szavakkal  némaságát. 

Mert  néma  ö  s  nem  könnyezik  soha^ 
és  így  vesz  tőlünk  szót  és  könnyeket 
s  könnyre  mosollyal,  szóra  mostoha 
csönddel  felelve  csúfra  hiteget. 
Es  csöndje  végtelen,  mint  mosolya. 
Mosolya  nem  fogy,  csöndje  nem  reked. 
Csöndje  mosolyog  és  mosolya  hallgat, 
mosollyal,  csönddel,  úgy  mulat  terajtad. 


Glóbuson  ül,  mint  hideg  istenasszony, 
ruhája  köd,  de  sohasem  mezítlen, 
fagyával  éget,  hogy  rabbá  unasson 
s  titkolt  testével  álmodjék  a  hitlen. 
S  nincs  is  tán  teste.  S  minden  érte-vad  szomj 
a  semmi  hűs  ablakát  nyalja  itt  lenn, 
míg  fönn  a  Hölgy,  testté  hazudva  lelkét 
a  fellegekből  fon  magának  erkélyt. 


S  tán  minden  szellem  titkon  őt  reméli, 
érte  feszül  a  morc  tudós  szerelme 
és  végtelenül  végtelenbe  méri 
kis  méterét  a  véges  emberelme, 
de  az  eget  s  e  Hölgyet  el  nem  éri, 
bár  köveiből  Bábel  tornya  kelne  : 
a  Jákob  létra  végtelenbe  vesz 
s  a  nagy  eposznak  vége  sohse  lesz. 


Es  mégis  eposz  és  mégis  dicső 
és  mégis  ezt  az  eposzt  írom  én 
egy  új  tudósról.  Mégis,  mégis  ö, 
akit  hősömmé  biztat  a  remény, 
hogy  vágyhatom  még  lenni  én  is  :  ö  ; 
aki  enyém  és  aki  mégsem  :  én 
vagy  egy  bús  én,  kit  dőrén  elvetéltem 
s  most  lelkétől  kísértetes  a  méhem. 


Egy  új  tudósról  fogok  énekelni, 

ki  Budapesten  majdan  élni  fog, 

dicsőbb,  mint  hős  koroknak  fejedelmi 

s  minden  dicsekvő  poétán  kifog, 

aki  meddő  dalát  hiába  termi 

s  facér  fülekbe  céltalan  nyiíog 

ah,  hajdan  hogy  megejtett  ily  varázs  is, 

de  most  már  látom,  olyan,  mint  a  hasis. 

»Ki  nem  röpülhet,  mikor  ér  tetőre  ?« 
kérdeztem  hajdan  gyermek-ostobán,  - 
»Lassan  vet  óvatos  szemet  előre 
földhöz  ragadt  nyomorult  tudomány, 
csigaként  tapad  hűvös  szürke  kőre 
s  az  unalom  nyalkája  nyúl  nyomán, 
hitvány  házát  cipeli  dőre  súlyul  — «, 
de  csigaképe  most  dicsőre  újul. 


Mert  bárha  nincs  szivárványhídja,  szárnya 
s  szarvval  nem  érhet  úszó  csillagot, 
kis  helyet  jár,  de  biztosan  bejárja, 
hagyván  jelül  ragyogó  szallsgot, 
hogy  útja  szűk  bár,  de  valódi  pálya, 
mert  hódít  s  nem  hiába  ballag  ott, 
míg  Anteusként  hullong  a  poéta 
s  ö  sem  röpül,  csak  ugrál.  Mint  a  béka. 


Édes  a  valóságban  megfogózni 
s  vig^'ázva  mérni  életünk  terét, 
a  korlátok  közt  nemesen  kígyózni, 
mint  útjelzők  közt,  bízva,  mindelébb. 
Szabott  pályánkból  félre  nem  lopózni 
s  nem  térni  meg,  mint  kimenős  cseléd, 
kinek  mámortól  émelyg  lomha  teste, 
únt  konyhájába  tér  vasárnap  este. 


A  korlátokban  bízni,  hogy  vezetnek 
s  a  végtelenben,  hogy  nagy  öle  cél, 
hogy  érdemes  njmjtózni  a  kezednek, 
ha  tud  szilárdan  nyúlni,  mint  acél, 
hogy  nem  mind  egyek  útjai  eszednek 
s  nem  a  legbölcsebb  élet  a  facér, 
mert  eszünk  útján  mozgunk  okosok  mi 
s  a  valótlanban  nem  lehet  mozogni. 


Lássátok,  a  korlátokat  dicsérem  : 
a  korlát  a  legbiztosabb  valóság. 
Tövis  tart  ébren  rózsaittas  éjen, 
lévén  biztosabb  való,  mint  a  rózsák. 
Szoros  formából  születik  az  érem, 
formának  zord  acél  kell,  nem  nyúlós  zsák. 
Elet  s  lélek  szétömlő  pára  volna, 
hogyha  nem  lenne  száz  korlátja  forma. 

Az  én  hősöm  e  korlátok  s  e  formák 

tudósa  méri  majd  szigorúan 

a  létünket  folyató  száz  csatornát, 

melyek  között  az  örök  ár  suhan, 

mely  arra  foly,  hol  leggyengébb  a  korlát 

s  legyőzve  győz  csak  minden  vályúban  ; 

mindegy,  honnan  jön,  és  mindegy,  hová  jut, 

csak  egyet  fontos  hogy  nézzünk  :  a  vályút. 


Az  én  tudósom  tudja  ezt  bizonnyal, 
nem  fog  kergetni  régi  délibábot, 
okosan  megelégszik  a  viszonnyal, 
amely  az  észnek  jelzi  a  világot 
s  a  valóság  jeléül  a  haszonnal :        ^ 
ezenkívül  más  lényegig  ki  látott? 
ami  remélhetetlen,  nem  reméli : 
a  viszonyt  tudja,  a  lényeget  éli. 


És  tudja,  hogy  okokból  a  világ 
egy  óriás  lánc  kettős  végtelenje, 
ahol  minden  szem  szomszédjába  vág 
és  nincs,  aminek  nincsen  oka  benne, 
de  kívüle  keresni  hiúság, 
oklánc  okát  kérdezni  balga  lenne 
s  hogy  tudnád  szóba,  jelbe,  észbe  venni 
azt,  amin  kívül  nincs  se  jel,  se  semmi? 


Es  mégis  olykor  tudósunk  körül, 
mint  csillagokkal,  esténként  a  légür, 
ez  a  nagy  semmi  vággyal  színesül 
s  titkon  az  örök  lánccal  nem  elégül, 
minden  unalma  sejtelmekbe  züll 
s  a  néma  Hölgy  mosolyát  érzi  végül 
és  bár  előtte  semmi  zárva  nincsen, 
az  ő  eszének  nem  elég  a  Minden. 


Képzeld  el  őt  most  enyhébb  téli  esten 
a  Dunaparton  bolygani  magában, 
ezen  az  áldott  ifjú  Budapesten 
a  jégtörés  keserves  évszakában, 
mikor  zord  úntság  lovagol  a  testen 
s  a  lélek  nem  tud  bízni  csillagában, 
de  gyönyörködni  tud  még  benne.  (Drága 
csillag  az  űrben  :  semmiség  virága  !) 

A  semmiség  virága  ez  a  föld  is, 
a  semmiség  virága  e  világ, 
amely  tövissel  bármennyit  gyötört  is, 
mégis  virág  szemednek.  Bús  virág  ! 
Tán  ér  belőle  lelkednek  gyümölcs  is, 
mohó  fogad  keményen  belerág, 
de  ha  félig  kiszoptad  leve  mézét, 
megérzed  rajta  a  semminek  ízét. 


Tudósunk  künn  az  ég  alatt  bolyongva 
érezze  ott  magát,  a  Semmi  partján, 
nézzen  a  földre,  mint  egy  égi  pontra, 
úgy  gyönyörködjön  e  nagy  Semmi-tajtján 
s  a  tömegen,  mely  a  földön  zsibongva 
az  égben  száll,  tudatlan  —  körbehajtván 
e  gömb,  melyet  száz  erők  sodra  mozgat. 
Röpül  a  föld  —  s  ők  azt  hiszik,  nyugosznak. 


Vagy  sétálnak  így,  halkan,  olvadáskor, 
selyem  suhog,  peng  a  katona  kardja. 
Dombtól  dudorgó,  tornyos  cifra  háztól 
csipkés  az  űr  felé  a  Semmi  partja. 
A  szél  a  habokat  lenn,  durva  pásztor 
nedves  korbáccsal  fütyörészve  hajtja, 
selyem  suhog  s  a  szürkefényü  vaskard 
érintésétől  peng  a  hideg  aszfalt. 


ö  szürkeség  !  te  a  Fehér  morajló 
meghalkulása  (s  Feketének  anyja)  ! 
Ki  eljössz,  mikor  haldoklik  a  gyarló 
fény  és  a  nap  az  éjszakát  foganja, 
ó  szálló  szürke  füst  !  ó  ringva  hajló 
izmos  Dunának  szürke  szép  higanyja. 
ó  szürke  égen  szürke  alakok  ! 
szürke  szemekben  szürke  ablakok  ! 


A  lámpagyujtó  lángos  végű  bottal 
megsebzi  ezt  a  messze  szürkeséget 
helyenkint,  —  és  a  sebnek  vére  csobban 
s  Dunába  hull  —  tüzes  vér,  szemet  éget, 
remegve  száll,  vékonyka  patakokban, 
mintha  vörös  bort  vízbe  töltenének. 
(így  látom  a  világot  este  reggel, 
szürke  alapon  vérpiros  sebekkel.) 

Ott  fönn  is  már,  ott  fönn  a  közel  űrben 

gyúlnak  a  semmi  apró  sebei 

a  csillagok  s  keringnek  kényszerülten, 

kiki  egymást  amerre  cipeli 

lángolva  még,  avagy  már  halni  hülten 

vagy  viszkető  kis  élettel  teli.  — 

Nem  furcsa,  hogy  ha  klkem  kibocsátom 

elérem  mindezt  én  —  a  kicsiny  atom? 


Én  viszkető  kis  élet-átom  én? 

nem  furcsa,  hogy  e  nagy  világ  belémszáll 

érzékeimnek  felvont  zsilipén? 

s  elönti  lelkem,  mint  valami  vész- ár? 

Elönti  lelkem,  s  mi  maradok  én? 

Üszó  fácska,  mely  a  világ  vizén  száU 

ráhányva,  törni,  az  örök  sodorra, 

mely  önmagával  itatva  sodorja. 


S  tudósunk  érzé  összecsapni  lelkén 

ez  únt  sodornak  őrölő  hatalmát 

s  forogni  a  nagy  űrnek  néma  telkén 

csülagos  szárnnyal  Isten  lassú  malmát  ; 

táncban  az  ingó  habparipa  nyergén 

tengernek  véli  hágni  percnyi  halmát. 

ó  tengertánc  !  hangos  hab  fényes  halma  ! 

de  majd  megőröl  Isten  lassú  malma. 


Parthoz  sodor  majd  sorsunk  sürü  sodra, 
a  sima  semmi  sziklapartja  vár. 
Nem,  addig  is,  fürödve  és  forogva 
mulatni  legjobb  benned  táncos  ár? 
nézni  mit  hány  agg  vized  ifjú  fodra, 
mi  úszik  benne  :  csillag  vagy  madár, 
vagy  asszonytest,  prémek  közt  dobogó 
merül  fel  és  tajtékként  csillogó. 


Tajtékként  csillanó  és  úgy  elomló 

a  dunamenti  fényes  utcasorban, 

mely  lenn  patakzik  merre  az  oromló 

Gellért  kis  szirtje  a  folyóra  torpan, 

prémmel  is  prémes  tajtékhoz  hasonló 

muffal,  boával  az  örök  sodorban 

és  kacagással  a  habkacagáshoz 

s  mennyi  mással  hasonló  mennyi  máshoz  ! 

Amiről  annyi  költők  énekeltek 

és  annyian  még  énekelni  fognak  ; 

s  a  drága  prém  között  a  vér,  a  sejtek 

keringnek,  égnek,  építik  a  habnak 

bájos,  múló  formáit,  régi  rejtek 

teremtésben  áradnak  és  apadnak 

száz  testen  át  —  és  tested  szembe  árad, 

hab  vagy  a  hab  közt,  minden  nő  a  párod. 


S  a  tudós  tudja,  hogy  e  nagy  kanális 
kicsiny  csöve  az  ő  teste  is  éppen 
s  a  szent  természet  örök  animális 
ereje  ered  emberünk  erében. 
Nem  legjobb  elvegyülni,  bármi  vár  is, 
hullám  hullámhoz  dörzsölő dve  szépen? 
vagy  mint  halacska  dörzsölődni  násszá 
hogyan  lehetne  halacska  halásszá? 


Hogyan  lehetne,  ó  hogyan  lehetne 
halásza  lenni  az  örök  sodornak, 
amelybe  holtig  el  vagyunk  temetve 
s  mely  holtan  a  semmibe  hány  ki  holnap 
űrnél  űrebb  távolba?  hogy  lehetne, 
kik  parttalan  medrében  véle  folynak 
a  nagy  Folyás  irányát  észre  venni, 
ha  ez  a  minden  és  a  part  a  semmi? 


Vagy  legalább  mi  látjuk  semminek 
és  az  irány  szó  semmit  sem  jelent 
és  semmi  értelme  a  semminek, 
kimondjuk,  mint  a  mindent  s  végtelent 
s  szavunkban  tiltott  hiú  vágy  remeg, 
de  ami  tiltott,  mindörökre  szent 
s  reménytelen  vágy  a  legszebb  imádság 
s  szent  hősök,  kilc  merészen  félve  vágyják. 


így  írom  én  is  hősi  versem  hősen, 
amelynek  hőse  egy  és  ezer- egy, 
ki  régi-gyengén  s  mindig  új -erősen, 
halni- születni  testből  testbe  megy, 
a  végtelen  végét  nem  éri  ő  sem 
s  az  én  mesém  is  végtelenbe  megy, 
hisz  benne  olyan  dolgok  vágya  szólal, 
miket  nem  mondhatsz  véges  számú  szóval, 

mert  minden  szó  új  korlátot  teremt, 
a  gondolat  testének  szabva  formát 
s  e  korlátok  közt  kígyózik  a  rend 
lépcseje,  melyen  addig  másszuk  ormát 
új  s  új  látásnak,  mígnem  messze  lent 
köddé  mosódik  minden  régi  korlát, 
s  képekből  összeáll  a  képtelen 
korlátokból  korlátlan  végtelen. 


209 

01  KEI  A  KAI  KAIPIA 

RÉGI  VERS  EGY  FIATAL  KÖLTŐ 
KESERŰSÉGEIBŐL 

1906. 

Én  is  csak,  én  is  félig  éltem, 
s  halok,  mint  sok  magyar,  korán  : 
a  földi  jókat  meg  nem  értem, 
miket  igér  az  Alkorán. 

Talán,  mert  a  földet  se  hittem, 
amint  nem  hittem  az  eget, 
talán  mivel  nem  kértem  itten 
és  nem  reméltem  eleget. 

S  már  azt  sem,  ami  biztos  álmom, 
lelkemnek  öröksége  volt, 
azt  sem  fogom  már  kérni  számon 
tetőled,  sors,  nagy  lutribolt. 

S  nem  foglak  verni  homlokommal, 
ó  menny,  üreslő  boltozat, 
és  együtt  ölöm  meg  magammal 
bús  halhatatlanságomat. 

És  mégis  érzem,  hogy  nem  olcsó 
a  fény,  mely  szememben  ragyog, 
és  érzem,  hogy  talán  utolsó 
láng  a  nagy  lángból  én  vagyok. 

Láng  a  lángból,  mely  ezeréve 
kifáradt  nemzetemben  ég 
és  lángol,  önmagát  el- éve 
amíg  a  Párka  szól :  Elég  ! 

ó,  szomorú  a  láng  utolja, 
amely  csak  szenvedő  parázs, 
de  nap  a  napot  egyre  tolja 
s  majd  véget  ér  a  kínmarás. 

És  tűn  a  népes  emberöltő 
és  népesül  a  puszta  domb  : 
elásott  kincs  és  néma  költő, 
kihunyt  lidérc  és  puszta  csont. 

Babits  Miháty:  összes  versei.  14 

Ah,  oda  fogok  menekedni, 
ahol  már  senkisem  zavar, 
és  nem  fog  vélem  dicsekedni 
az  álszent,  hencegő  magyar. 

S  hazámnak  géniusszá  sírva 
nem  sóhajt  véghelyem  kövén  : 
Ah,  mely  tehetség  omla  sírba  ! 
mely  őstehetség  !  ősi  fény  ! 

PALINÓDIA 

1908. 

A  diadalmas  Nytigatnak  ajánlom  ezt  az  irodalomtörténeti  doku- 
mentumot: az  új  magyar  Ura  első  harcai,  sok  divatforradalmár 
tülekedése  közt,  kétségekben  ás  kedvetlenségekben  született.  Akkor 
nem  adtam  ki,  s  rég  túléltük  mindnyájan:  először,  sokkal  később, 
a  Nyugatban  jelent  meg,  s  ma  is  a  diadalmas  Nyugatnak  ajánlom. 

A  Tisza  partján  új  kalászok  érnek 
de  e  kalász  mind  könnjm,  magtalan, 
veti  fejét,  engedve,  bármi  szélnek 
s  szegényes,  bár  ragyog,  mint  vertarany. 
Az  ily  kalászok  vaj  kenyérig  érnek? 
s  nem  száll  tokiászuk  léggé  nyomtalan? 
S  ha  áll  is  szűrüt  sok  meddő  kalászom, 
be  bús  lesz  első  őszi  takarásom  ! 

És  mást  álmodtam.  Nem-hazug  mezőket, 
•hol  csüggni  búzát  önnön  súlya  ránt, 
mely  régi  földből  szívott  új  erőket, 
szívet- szemet  táplálni  egyaránt. 
Jó  régi  álmok  !  Kinevettem  őket 
s  boszúlni  most  bánásuk  újra  bánt. 
Min  éltem  én  azóta?  Furdaláson. 
Be  bús  lesz  első  őszi  takarásom. 

Feledhetném- e  a  gyász  emberöltőt, 
melynek  sara  sarkamon  száradott? 
a  lázasajku,  lázbeszédű  költőt 
s  nyugattá  veszni  indult  holnapot? 
áldhatnám  tiszta  dallal  még  a  bölcsöt, 
amely  magyarrá  búnak  ringatott? 
hogy  friss  reménnyel  kelvén  akarásom, 
erőm  ne  szegné  e  bús  takarásom. 

Hogy  unott  őszöm  válván  új  tavaszra, 
feledjem  azt,  hogy  sáros  a  tavasz, 
hogy  ne  legyek  világ  cégére,  gazzá, 
hanem,  minek  érzem  magamat,  az  : 
magyar  lélek,  de  nem  betegnek  aszva, 
költő,  csekély,  de  büszke  és  igaz, 
hogy  a  vüág  magam  becsülni  lásson, 
s  szerény,  de  áldott  lenne  takarásom. 


14* 

ADY  ENDRÉNEK 

1911. 

E  rág  elavult  verset,  melyet  kedvetlen  órában  az  ismeretlen  Adynak 
írtam  :  ajánlom  ma  a  bajtársnak  és  a  jóbarátnak. 


I. 


Hajdan  mint  bajnok  társa  mellett, 
melletted  mentem  harc  elé  : 
neked  egj^elé  győzni  kellett, 
nekem  harcolni  kétfelé. 

Győztél ;  s  a  harc  új  harcot  ellett, 
visszáját  untig  meglelé, 
s  harccal  a  szívem  úgy  betellett : 
alélva  kérdem  :  több  jön-é? 

ó  te  rég  ismert  ismeretlen, 
ki  mellé  csúful  emlegettek, 
kinek  nem  tudtam  lenni  társa, 
de  egy  anyánk  volt :  Magyarország 

Mégis  vérek  vagytink  mi  ketten, 
bár  ellentétek,  együtt  eggyek, 
harcom  a  harcod  folytatása, 
s  testvérül  szólok  íme  hozzád : 


2. 


Kit  nem  értek,  kit  sohse  láttam, 

ki  mellé  csúful  emlegettek, 

ki  vagy,  bár  nem  szeretsz,  barátom, 

jobb  mind  sokan,  akik  szerettek  ; 
halld,  már  a  hangom  alig  hallszik, 
mint  lámpa,  melyet  elfeledtek, 

egyedül  és  lassan  kialszik, 

s  a  koncert  egy  hanggal  fakóbb, 

s  egy  színnel  némább  Jesz  a  rajz  itt, 

hol  együtt  voltunk  hallhatók  : 
megint  álomba  hull  Magyarhon? 
szólnak  már  titkos  altatók. 

Még  egyedül  te  állsz  a  parton, 

éjig  a  bukó  napba  nézve, 

s  hogy  jö  mögötted,  nö  az  alkony 

hátad  mögött,  nem  veszed  észre  : 
Ébresztő,  ébredj  !  Vagy  kivárod, 
míg  a  hazug  hold  megigézne? 

Neked  kell  mindent  megcsinálnod, 
azt  is  ám  amit  én  akartam  : 
te  kiállód  !  (Én  már  kiállók.) 

En  már  elhallgatok  zavartan. 
Nem  értek  hangos  lenni.  Téged 
meghallanak.  (Én  már  meghaltam.) 

És  kincsemet  hagyom  tenéked  : 
elődöm  voltál,  légy  utódom  : 
az  üszköt,  ami  bennem  égett, 

máglyádra  vetve,  elhúzódom. 


Nem !  amit  mondtam,  fájdalom  volt. 
Nem  !  nem  !  bűn  volt,  amit  beszéltem, 
mikor  a  szívem  arra  gondolt, 

hogy  szálljon  el  dalom  a  szélben : 
amit  zengtem,  örökre  zengtem, 
és  nem  halhatok  meg,  ha  éltem. 

Nem  értek  néma  lenni.  Nem,  nem  1 
S  szavam  pelyhet  nem  vethetem 
idegen  ajk  sodrába.  Ennen 

törvényem  lenni  végzetem  . . . 


s  mig  képet  oltáromra  vágni, 
avagy  szinnel  igézni  bírok 

idegen  kép  nem  fogja  látni 

hajolását  acél  nyakamnak, 

s  csak  oly  istent  fogok  imádni, 

akit  én  alkotok  magamnak. 

A  »FIAMHOZ« 
1913- 

( Aladár  fiamnak  és  barátomnak,  most  is  a  régi  szeretettel,  ajánlom.) 

I. 

Daloljak  mindenről,  csak  róla  nem? 

Szerényen,  későn,  mégis  megjelen, 

egy  drága  gyermek,  a  fiam  valóban, 

lélek  szerint,  mert  mint  apát  a  gyermek, 

rég  úgy  tekint :  s  én  friss  lelkébe  róttam, 

mi  bús  lelkemben  friss  jövőre  termett. 

Legszebb  virágaimnak  ifjú  kertje, 

új  tükröm,  melynek  tisztit  tisztasága, 

légár vább  három  éveim  neveltje, 

fonnyadó  törzsem  ültetvényes  ága. 

ö,  három  év  !  és  férfi  lett  a  gyermek  ! 

Láttam  homlokán  az  első  szerelmet. 

Mohó  szemekkel  falta  a  világot, 

s  láttam  szemében,  amit  szeme  látott. 

Szeme  szűrőjén  szűrtem  a  világot 

s  így  elkerültem,  ami  csúnya  benne  : 

úgy  néztem  mindig  e  gyermeki  szemre, 

mint  nyugtatóra, 

melytől  szeliddé  enyhült  sok  vad  óra 

s  könnyebben  forgott  lázas  mutatója, 

mint  selymes  olajtól  a  zökkenő  gép. 

Amikor  éltem  vihara  szövődék, 

mikor  vád  árnyalt,  gúny  lövellt  felettem, 

mikor  kinevetett,  akit  szerettem, 

csodálva  néztek  csalódott  barátok, 

s  éhező  lelkem  önmagába  rágott 

és  elmém  daltalan  volt,  téli  kert, 

melyben  csak  szívem  rossz  harkálya  vert 

únt  zajjal  fáit  kínra  tépegetve, 

és  ínségem  volt  biztos  szeretetre, 

mint  nyugtatóra, 

fiam  lett  fáradt  éltem  biztatója, 

a  biztató,  a  biztos  szeretet. 

S  én  most  éneklem  ezt  a  gyereket : 
úgy  jelenik  meg  ritkuló  dalomban, 
mint  piros  levél  ritka  őszi  lombban. 


llfí 
II. 

Csupa  önzés  vagy  lelkem  és  irigység, 

mert  magadat  szereted  e  fiúban, 

gyémántlélektől  villogó  szemében 

új  életre  szűzen  születve,  mint  új 

tükörben  régi  magadat  csodálod, 

s  új  lelkét  régi  magadért  irigyled. 

Ha  ott  kezdhetnéd,  ahol  ö  ma  kezdi, 

oly  szűzen,  újra  !  ó  fiam,  de  boldog, 

de  boldog  is  vagy,  egy  gyermek  szivével 

és  egy  tudós  eszével.  Ily  tükörben, 

ilyen  lélek  tükrében  még  az  élet 

ragyog  mint  egy  szegényes  gyertya  fénye 

egy  gyémánt  gyönyörében  visszaverve. 

Az  én  lelkem  is  volt  valaha  gyémánt, 

de  szénné  égett  ann5d  lassú  tűzben  : 

sötét  most  s  nem  ver  vissza  semmi  fényt ! 

Számodra  meggyújtottam  ezt  a  szent 

a  makulátlan  szeretet  tüzével, 

mely  minden  nemzedéket  összekötve 

amit  az  idő  milliókra  bontott, 

egy  nagy  lélekké  forrasztja  hevével, 

s  egyetlen  küzdő  gondolattá  olvaszt 

apát  s  fiút,  és  mestert  és  tanítványt. 

Számodra  meggyújtottam  e  tüzet, 

hogy  friss  gyémántod  frissen  verje  vissza, 

megsokszorozva,  ifiak  szemébe. 

ó  bár  úgy  mint  a  hűvös,  tiszta  gyémánt, 

f  énylene  lelked  s  soha  el  nem  égne  ! 

Nehéz  kívánság  !  Minden  szeretet 

bilincs,  és  minden  örökség  teher. 

S  én  mit  hagyok  rád,  milyen  kincseket? 

Sok  súlyos  munka  hitvány  kezdetét, 

félig  kigondolt  gondolatjaim, 

el  nem  mondott,  el  nem  ért  vágyaimmal, 

a  meg  nem  tett  kötelességeket, 

kétségeimnek  vívódó  hadát, 

életlen  éltem,  és  álmatlan  álmom. 

MÁJUS   HUSZONHÁROM   RÁKOSPALOTÁN 


1912; 


I. 


Pest  utcái  között  rohanó  nép,  puskalövések, 

rendőr,  tört  üvegek,  népszava,  forradalom. 
Én  egyedül  tehetetlenül  itt  számlálom  a  percet 

nincs  hír,  nincs  újság,  villanyosom  megakadt. 
Néma  falun  lakom  én,  hol  még  az  ebek  sem  ugatnak, 

nem  bőgnek  tehenek,  még  a  malac  se  visít. 
Nádas  eresznek  alatta  topázszemü  tengericső  csügg. 

Hószmü  fal,  kék  árny.  Csend,  csak  a  fecske  csicserg. 
Csak  ha  a  villanyos  átrohan  itt  (és  mint  a  tehén  bőg) 

sejteni  a  város  szörnyeteges  közelét. 
Am  most  alszik  a  táj  :  egy  döglött  villanyos  állong. 

ó  bús  villanyosom !  bús  ez  a  néma  világ ! 
Bús  e  méla  falún  az  üres  sínekre  merengni. 

ó  jövevény  sínek,  visztek-e  még  ma  tovább? 
Visztek-e  még  ma  odáig,  ahol  most  csörren  az  ablak, 

hol  most  csorran  a  vér,  f orrán  a  forradalom? 
hol  zajgó  tömegen  most  úr  a  néma  Petőfi 

s  sarkra  az  Eszme  kiáll  isteni  rima  gyanánt ; 
hol  tán  míg  irom  ezt,  Magyarország  nagy  betegágyán 

vér  és  kínok  közt  megszületett  a  Jövő. 


2. 

ó  te  Jövő,  aki  jössz  és  senkise  sejti,  hogy  itt  vagy ; 

jössz  és  senkise  lát ;  jössz  sürü  fátyol  alatt, 
mit  hoztál,  idegen?  mit,  mit  viszel  el?  van-e  célod 

vagy  boros  emberként  ingatod  útaidat? 
Ah,  boros  is  vagy  már  ezer  örült  eszme  borától. 

Álmodsz  s  kóros  vágy  szennyezi  álmod  izét ! 
Álom  vagy  magad  :  a  múlt  álma,  ki  halni  szeretne, 

s  sír,  hogy  mindene  fáj  s  nem  lehet  így  betegen. 
Jöjjön  az  elhazugult  életre  halálos  igazság, 

lesben  az  utcákon  álljon  a  kósza  halál : 
minden  mindegy  már  !  zúgjon  fel  a  tengerek  alja ! 

hányódjon  fel  a  geny !  jöjjön  a  forradalom ! 
Jöjjön  a  barbárság  !  jöjjön  legalább  az  igazság, 

annyi  hazugság  és  elmulatások  után  ! 
Jöjjön  a  lázálom,  mely  minden  bűnt  kibeszél  majd  : 

egynek  mondja  :  )!>Jogok  gyáva  barátja,  remegj  !« 

Másnak  :  »Aj  kaidon  kopott  szó  lett  a  szabadság  ! 

s  szíved  zsarnok  volt,  öklöd  rossz  kalapács.* 
Másnak  ;  »Álnokul  és  önzőn  fogtál  kezet  :  íme 

véres  lett  a  kezed  :  moshatod  a  kezedet  !< 
Mindnek  :  »Félre  vakult  csökevény,  s  ti  koholt  ideálok! 

Nem  játék  a  világ !  Látni,  teremteni  kell.* 

ISTEN  KEZÉBEN 

1914— 1916. 

FIATAL  KATONA 

Még  élni  sem  érte  az  életet, 

egy  bátor  pillantást  ha  vetett 

s  az  ég,  a  föld  mind  ránevetett  — 

de  nem  lesz  birtoka  semmi : 
a  szépség,  épség,  ifjúi  vér, 
tudás,  tanulás,  az  isteni  ér, 
nők  biztató  szeme  —  mind  mit  ér 

ha  menni  kell  neki,  menni? 

De  megy  szívesen,  nem  alkuszik, 
anyjától  könytelen  búcsúzik,* 
bár  lelke  szeretetben  úszik  : 

sohasem  tanult  gyűlölni. 
S  ki  gyűlölt  minden  gyűlöletet, 
s  minden  szeretetet  szeretett, 
nem  élhet,  aminek  született, 

mert  ölni  kell  neki,  ölni, 

ö  nem  g5áirüt  gyűrűért  cserélt, 
szivet  cserélt  aranyat  vasért, 
oly  kincse  volt,  ami  többet  ért, 

mihez  e  föld  aranya  talmi : 
arany  szive,  arany  mosolya  — 
mind  értünk  ingyen  adja  oda, 
s  győzünk-e,  meg  sem  tudja  soha, 

mert  halni  kell  neki,  halni. 

MAGAMRÓL 
I. 

NEL  MEZZO  .  .  . 

No  s  megvagyok  már.  Lettem  ami  lettem, 
sötét  bár  s  néha  kömiyekig  hasonlott : 
hiába !  csöpp  szőlőszemnek  születtem, 
mely  a  nagy  naptól  édesedve  romlott. 

Hány  rossz  madár  vas-csore  vitt  felettem, 
szememet  tépve,  (e  parányi  gyomrot, 
amelybe  annyi  fényt  mohón  föl-ettem), 
míg  vére  könnyé  édesedve  omlott. 

Rossz  végzet  tölte  fürtömet  tömötté, 
mert  szomszéd  szemek  szögletes-zömökké 
nyomtak,  ki  szépnek,  szabadnak  születtem, 

s  nemes-rohadni  napmagányt  szerettem.  — 
No  s  megvagyok  már.  Lettem  ami  lettem. 
Az  Isten  sem  változtat  rajta  többé. 


II. 

S  E  ZORD  NAPOKBAN  .  .  . 

5  e  zord,  napokban,  mikor  olyan  olcsó 
a  lélek  s  törik,  ki  hajolni  nem  tud, 
s  mint  sok  halottnak  már  külön  koporsó, 
sok  élőnek  már  külön  élet  nem  jut, 

csak  népbe-hadba  ;  míg  a  drága  korsó 
(a  test)  zuhanva,  drága  bora  nem  fut 
szét  még  nagyobb  Egységbe,  hol  utolsó 
csöpp j  ét  is  elnyeli  egy  végtelen  kut ; 

mi  lesz  az  én  Idkemmel?  Szerte  folysz,  ó, 
lélek,  az  ég  űrébe?  vagy  a  kertet 
trágyázni,  földbe,  mint  katona  vére? 

(Utolsó  korsó,  olcsó  nagy  koporsó, 
vak  Föld,  idd  föl  a  vért,  idd  föl  a  lelket, 
és  lelkesülj  magvunkkal  a  jövőre!) 

III. 
A  SZÖRNYŰ  MÁSNAP  .  . . 

Nem,  lélek,  nem  fogsz  tán  szétfolyni,  még  nem; 
özvegyül  megmaradsz  a  szörnyű  másnap 
és  lesz  eggyel  több  lámpa  a  sötétben, 
egy  fájó  idege  a  pusztulásnak. 

Égésed  fáj  csak,  de  fájásod  égjen, 

ó  lámpa,  égj  és  fájj  a  pusztulásnak, 

és  hogy  sötét  van,  hirdesd  a  sötétben, 

s  hogy  kár  volt  annyi  fényért  s  kár  a  másnap. 

Légy  élő  kínja  a  levágott  karnak, 
égő  emléke  annyi  régi  fénynek, 
miket  kioltanak  e  vak  fuvalmak. 

És  majd  ha  újra  ébrednek  a  fények, 
s  lengetlen  az  emberség  tiszta  lángja, 
akkor  majd  elpihenhetsz  gyenge  lámpa 

KEP  EGY  FALUSI  CSÁRDÁBAN 

Csárdába  falakon 

olykor 

láthatsz,  ha  falukon 

bolygói, 

s  únt  szemed  elmereng 
bor  közt, 

ily  képet,  mely  dereng 
por  közt, 

por  között,  mely  keni 

jócskán, 

ily  képet  csüggeni 

ócskán  : 

Közepin  klasszikus 

bolt  áll, 

bolt  alatt  koszorús 

oltár, 

oltáron  glória 
fény  ül, 
bús  allegória 
széllyül, 

magas  Hungária 
gyászban, 
Kossuth,  igaz  fia 
lázban, 

Petőfi  önerét 

mártja, 

ujjal  a  hon  nevét 

áldja, 

—  mily  eró,  mennp  láng, 

jellem 

zsarnok  Ausztriánk 

ellen  — 

Fenn  :  lebegő  ölyű, 
bús  ág, 

nagy  térdű,  bő  ölű, 
múzsák.  — 

Csitt,  mindez  ponyva  ma, 

dalnok  ! 

jó  bajtárs  lett  ama 

zsarnok. 

Múl  az  év,  múlik  a 

láz  is, 

szent  ügyük  már  csupa 

frázis. 

S  mi  harcok  anyja  volt 

nemrég 

ma  csak  egy  lanyha  holt 

emlék. 

Üj  év  jön  és  fakad 
új  láz  * 

az  idő  harcokat 
újráz. 

Ádázabb  viadal 

buzdul, 

ó,  mennjd  fiatal 

pusztul ! 

Raj  jön  a  tavalyi 

rajra, 

új  kép  a  falusi 

falra. 

Azt  is  majd  por  keni 

jócskán 

s  búsan  fog  csüggeni 

ócskán. 

RECITATIV 

ö,  mért  nem  lettem  én  muzsikus? 
A  szerelemnek  e  tengerén 
elúszni  —  nem  mint  barna  madár 
fehér  egén  ;  vagy  azúr  vizén 
mely  tollát  kívül  nedvezi  csak 
s  zsírjáról  minden  gyöngy  lepörög 
hanem  (keserves  lelkem  üröm- 
csepp] ével)  átitatva  puhán, 
átjárva  egészen,  szíva  és 
foszlódva  lassan,  omladozón, 
eltűnve,  —  nem  befulva,  hanem 
beleolvadva ! .  . . 

ó,  ti  kemény 
magvak,  ti  lelkem  magvai,  szók ! 
művészetemnek  nincs  sava  hát 
mely  felolvasszon  annyira  csak 
hogy  a  gondolat  salakja  szent 
italomnak  színét  és  izét 
el  ne  búsítsa?  Szók,  keserű 
ős  tengerekből  üllepedett 
szók,  rég  kiszáradt  tengerek  alja,  ti 
felejtett  könnyek  alja,  ti  gondolat 
kegyetlen  izgatói,  —  ha  szótalan 
tudnám  zenémnek  önteni  gyógyvizét 
tán  elringatna  —  de  balzsamomul 
szók  emlékittas  mérgeit  oldozám 
s  fürdőmnek  annyi  éles  a  kavicsa 
hogy  lábam  egy  seb  —  s  szemvizem  oly  teli 
homokkal,  hogy  szemem  csupa  vér. 
ó,  szótlan,  tiszta,  homoktalan 
zene  !  mért  nem  lettem  én  zenész?  ! 

Ha  festő  volnék,  tengeri  tájt, 

hegyekre  mászó  fák  sorait, 

hajófüst  árnyát,  barna  csikót 

az  áttetsző  kék  tinta  vizén 

s  fehér  sirályt  a  vízre,  fehér 

felhőt  az  égre,  sötét  romot 

hegyem  csúcsára,  víg  barikat 

az  oldalára  játszani  festenék. 

ó,  kép  !  ó,  színek  !  ó,  vigasz  :  alkotás ! 

Hanem  beszédben  mondva  el,  annyi  jaj 

ahány  szó  benne  :  várrom,  ItáHa, 

hajók  és  tenger  :  tűnt  nyarak,  életem 

s  más  kedves  élet  rémei,  háborúk. 

emlékek,  álmok,  izgalom,  új  halál 
minden  szótagban,  új  sebek,  új  kinok 
s  nem  élhetendö  életek  eleje  : 
nem  a  holt  színek  élete,  nyugalom, 
tárgyak  nyngalma,  víg  barik  irigyelt 
tudatlansága,  állati  szent  öröm, 
sem  a  virágok  illatos  élete 
sem  szirmok  élő  selyme,  sem  ős  kövek 
vak  boldogsága  :  rejtekes  istenek 
életlen  élte,  nagy  zene,  szent 
halál,  vak  fények,  szótalan  olvadás.  — 
ó,  mért  nem  lettem  én  muzsikus? ! 

PROLÓGUS 

Kerékjártó  Duci  jótékonycélú  hangversenyére,  1914  nov. 


Király,  király,  közönség  .  . . 

ezen  a  bús  telén 

milyen  versek  köszöntsék  ' 

szined  ez  estelen? 

Zenész,  amíg  zenéd  szól, 

figyelve,  hangtalan, 

tudunk-e  mint  egyébkor 

élvezni  gondtalan? 

ó,  zongorás,  ma  rajta, 

verd,  verd  a  zongorát, 

hogy  át  ne  halljuk  rajta 

a  fegyverek  zaját ! 

S  te  hegedűs,  te  gyermek, 

a  hegedűt  rikasd 

s  nyújtsd  bő  vön  a  kebelnek 

e  rittató  vigaszt, 

s  a  tompa  dobra,  melyet 

szívünkben  ver  a  gond, 

zenédből  puha  selymet 

csavarva  jól  bevond, 

hogy  ne  halljuk  a  dobszót, 

a  tompa  gond  szavát, 

gyermekszivedből  jobb  szót 

bocsáss  szivünkön  át : 

nem  tiéd  igazában, 

ó,  harcok  istene, 

e  föld,  míg  a  világon 

van  gyermek  és  zene ! 


De  nem  léhán  felejtve, 
de  nem  mint  bús  madár, 
fejet  a  szárnyba  rejtve, 

—  a  zene  ez  a  szárny  — 
de  nem  vakon  mulatjuk 
időnket,  balgatag, 
lebukva,  léha  hattyúk 

—  s  a  zene  a  patak  :  — 
röpítsd,  ó  szárny,  ragadva, 
ki  tétlen  csüggedett, 

s  jusson  víz  a  patakba 
locsolni  a  sebet. 

Babits  Mihály:  Összes  versei.  15 

ó,  zene   szent  segítség, 
patak,  mely  zengve  lejt, 
vizeid  édesítsék 
a  könnyek  tengereit ! 
ó,  zene  enyhe  nedve, 
tőled  gyógyul  a  hit, 
te  vidítod  peregve 
katonák  lábait, 
bezengve  messze  síkot, 
veszélyek  mezejét, 
peregve  te  vidítod 
únt  harcok  ütemét  : 
nekünk  is  zengve  mélán 
vidítsad  a  valót  : 
lásd,  nem  feledni  léhán 
kívánunk  takarót, 
hanem  hogy  édesednek 
a  bánat,  a  bajok, 
és  lenne  kincs  az  emlék, 
mely  szívünkben  sajog 
valamely  kedvesünkről 

—  kinek  ne  volna  lent?  — 
egy  fiatal  fiúról, 

ki  értünk  messze  ment. 
Talán  az  anyja  mellett 
gyermek  volt  mostanig, 
és  most  ki  tudja,  merre 
szenved,  ki  tudja,  mit ! 
A  lelkünk  egyre  nála, 
minden  emléke  szent, 
s  dal  lesz,  ha  hal,  halála, 
ki  értünk  messze  ment, 
dal  lesz,  ha  hal,  halála, 
ki  értünk  messze  halt 

—  s  a  dal  a  legszebb  hála  — 
zengd  nékünk  ezt  a  dalt, 

ó,  hegedűs,  te  gyermek  : 
zengj  hálát  húrodon, 
ne  hálátlan  keservet, 
mely  halállal  rokon, 
s  hogy  akik  messze  értünk 
ontottak  drága  vért, 
érezzék,  drága  vérük 
nem  folyt  csak  bánatért, 
zenész,  te  szívhúrokból 
vágyszőnyeget  szövő. 

csendüljön  ki  dalodból 

a  Béke  és  Jövő  : 

zengd,  amit  ök  akartak 

—  s  jaj  !  meg  nem  élhetik  — : 

kik  életünkért  haltak, 

zengj  életet  nekik ! 


18* 

MIATYÁNK 
1914. 

(Egy  bécsi  műintézet  által  kiadott  műlaphoz  készült.) 


Miatyánk  ki  vagy  a  mennyekben, 
harcokban,  bűnökben,  szennyekben, 
rád  tekint  árva  világod  : 
a  te  neved  megszenteltessék, 
a  te  legszebb  neved  :  Békesség ! 
Jöjjön  el  a  te  országod. 
Véres  a  földünk,  háború  van, 
kezed  sujtását  sejtjük,  uram, 
s  mondjuk,  de  nyögve,  szomorúan, 

—  add,  hogy  mondhassuk  könnyebben  — 
Legyen  meg  a  te  akaratod ! 

—  mint  angyalok  mondják  mennyekben. 
Előtted  uram,  a  hon  java, 

s  hulljon  a  lomb,  csak  éljen  a  fa : 
de  vájjon  a  legkisebb  lombot 
nem  őrzi-e  atyai  gondod? 
nem  leng-e  az  utolsó  fürtön  is, 
áldva  miképpen  mennyekben, 
azonképpen  itt  a  földön  is? 
Megráztál,  nem  lehet  szörnyebben, 
már  most  ami  fánkon  megmaradt 
őrizd  meg  őszig  a  bús  galyat : 
mindennapi  kenyerünket  add 
meg  nekünk  ma,  és  gyermekeinket 
növeld  békére  :  ha  bűn,  hogy  lábunk 
ma  vérbe  csúszik  meg  :  értük  az ! 
Bocsásd  meg  a  mi  bűneinket, 
miképpen  mi  is  megbocsátunk 
ellenünk  vétetteknek  :    a  gaz 
tied,  büntetni :  mienk  csak  az, 
hogy  védelmezzük  a  mieinket ! 
És  ne  vigy  a  kísértetbe  minket, 
hogy  ártatlanságunk  tudatát, 
mint  drága  páncélos  inget 
őrizzük  meg  bár  véresen, 
hogy  át  ne  hasadjon  sohasem. 
Jaj,  aki  ellenünk  mozdul : 
megvívunk,  készen,  bármi  csatát, 
de  szabadíts  meg  a  gonosztul, 
mert  tiéd  az  ország, 
kezedbe  tette  le  sorsát, 

s  te  vagy  a  legnagyobb  erősség : 
ki  neveden  buzdul, 
bármennyit  küzd  és  vérez, 
előbb  vagy  utóbb  övé  lesz 
a  hatalom  és  a  dicsőség ! 

ALKALMI  VERS 

1916. 

ó,  mikor  oszlik  már  a  köd? 
hol  késik  a  vigasztaló? 
örvények  és  sziklák  között 
hogy  ing  a  kis  magyar  hajó ! 

Nekem  már  sírni  sem  szabad, 
talán  összerezzeni  sem 
ha  látom,  hogy  a  forgatag 
elkapja  egy-egy  kedvesem. 

És  átkoznom  sem  a  vihart 
s  kiáltanom  borzadva,  hogy   * 
csekély  deszkánk  talán  kitart, 
de  drága  vérünk  színe  fogy. 

Nem  volna  jobb-e,  magyarok, 
míg  rázza  hab  a  mély  kabint, 
kik  itt  vagyunk  még,  egy  marok 
szorosan  összebúni  mind? 

Dalolni  tán  vigasztalót, 
S  vigyázva  lesni  hol  derül, 
és  szólni :  »Kösd  ki  a  hajót !« 
ha  partot  látnánk  messzirül? 

De  jaj,  bajában  sem  barát, 
magyar  sem  érti  a  magyart, 
civódik  mint  a  rossz  család, 
s  olykor  még  áldja  a  vihart : 

ó,  szörnyű  !  még  dicsérgeti, 
mert  rab  tűrővé  edz  a  seb, 
s  e  néma  szolgaság  neki 
vére  vérénél  kedvesebb. 

ök  amíg  vérük  vére  hull 
úgy  védik  itthon  a  hazát 
hogy  szívbe  fojtják  zsarnokul 
a  gyermekeknek  igazát. 

így  jártam  én  is  —  nem  rege  — 
és  úgy  vagyok  már,  úgy  vagyok, 
mint  rossz  családnak  gyermeke, 
kit  egyre  vernek  a  nagyok. 

De  csitt !  duzzogni  nem  szabad, 
szivem  !  jutalmat  ne  keress  ! 
Jutalmul  :  mindig  légy  szabad, 
S  ha  nem  szeretnek  is  :  szeress ! 

Gondold,  hogy  könny  és  vér  pereg, 
s  van  méltóbb  annyi  fájdalom  : 
s  ne  sírj,  ha  vernek,  mint  gyerek, 
hanem  zengj,  mint  a  cimbalom! 

HÜSVÉT  ELŐTT 

S  ha  kiszakad  ajkam,  akkor  is, 

e  vad,  vad  március  évadán, 

izgatva  belül  az  izgatott 

fákkal,  a  harci  márciusi 

inni  való 

sós,  vérizü  széltől  részegen, 

a  felleg  alatt, 

sodrában  a  szörnyű  malomnak  : 

ha  szétszakad  ajkam,  akkor  is, 
ha  vérbe  lábbad  a  dallal  és 
magam  sem  hallva  a  nagy  Malom 
zúgásán  át,  dalomnak  izét 
a  kínnak  izén 

tudnám  csak  érezni,  akkor  is     • 
—  mennyi  a  vér  !  — 
szakadjon  a  véres  ének  ! 

Van  most  dicsérni  hősöket,  Istenem ! 

van  óriások  vak  diadalmait 

zengeni,  gépeket,  ádáz 

munkára  hűlni  borogatott 

ágyúk  izzó  torkait  : 

de  nem  győzelmi  ének  az  énekem, 

érctalpait  a  tipró  diadalnak 

nem  tisztelem  én, 

sem  az  önkény  pokoli  malmát : 

mert  rejtek  élet  száz  szele,  március 
friss  vérizgalma  nem  tűri  géphalált 
zengeni,  malmokat  ;  inkább 
szerelmet,  embert,  életeket, 
meg  nem  alvadt  fürge  vért  : 
s  ha  ajkam  ronggyá  szétszakad,  akkor  is 
ez  inni  való  sós  vérizü  szélben, 
,  a  felleg  alatt, 
sodrában  a  szörnyű  Malomnak, 

mely  trónokat  őröl,  nemzeteket, 
százados  korlátokat 
roppant va  tör  szét,  érczabolát, 
multak  acél  hiteit, 
s  lélekkel  a  testet,  dupla  halál 
vércafatává 

morzsolva  a  szűz  Hold  arcába  köpi 
s  egy  nemzedéket  egy  kerék- 
forgása lejárat  : 

én  mégsem  a  gépet  énekelem 

márciusba,  most  mikor 

a  levegőn,  a  szél  erején 

érzeni  nedves  izét 

vérünk  nedvének,  drága  magyar 

vér  italának  : 

nekem  mikor  ittam  e  sós  levegőt, 

kisebzett  szájam  és  a  szók 

most  fájnak  e  szájnak  : 

de  ha  szétszakad  ajkam,  akkor  is, 
magyar  dal  március  évadán, 
szélnek  tör  a  véres  ének  ! 
En  nem  a  győztest  énekelem, 
nem  a  nép-gépet,  a  vak  hőst, 
kinek  minden  lépése  halál, 
tekintetétől  ájul  a  szó, 
kéznyomása  szolgaság, 
hanem  azt,  aki  lesz,  akárki, 

ki  először  mondja  ki  azt  a  szót, 

ki  először  el  meri  mondani, 

kiáltani,  bátor,  bátor, 

azt  a  varázsszót,  százezerek 

várta,  lélekzetadó,  szent, 

embermegváltó,  visszaadó, 

nemzetmegmentő,  kapunyitó, 

szabadító  drága  szót, 

hogy  elég  !  hogy  elég  !  elég  volt ! 

hogy  béke !  béke ! 
béke  !  béke  már  ! 
Legyen  vége  már ! 
Aki  alszik,  aludjon, 
aki  él  az  éljen, 
a  szegény  hős  pihenjen, 
szegény  nép  reméljen. 
Szóljanak  a  harangok, 
szóljon  allelujja ! 
mire  jön  új  március, 
viruljunk  ki  újra ! 
egyik  rész  a  munkára, 
másik  temetésre 
adjon  Isten  bort,  búzát, 
bort  a  feledésre  ! 

ó,  béke  !  béke  ! 
legyen  béke  már ! 
Legyen  vége  már ! 

Aki  halott,  megbocsát, 
ragyog  az  ég  sátra. 
Testvérek,  ha  túl  leszünk, 
sohse  nézünk  hátra  ! 
Ki  a  bűnös,  ne  kérdjük, 
ültessünk  virágot, 
szeressük  és  megértsük 
az  egész  világot  : 
egyik  rész  a  munkára, 
másik  temetésre  : 
adjon  Isten  bort,  búzát, 
bort  a  feledésre  ! 

PRO  DOMO 

191 6. 

Ügy  mint  a  fát,  ezer  kicsinyek 
ráznak  és  már  a  nagy  fa  remeg. 

Ó,  boldog  a  dús  fa,  nem  búsul : 
ha  rázzák,  drága  g5mmölcse  hull. 

Szesznek  ma  meggyem  drága  gyümölcs: 
Kelyhet  ma,  versem  szent  bora,  tölts. 

Meggybor,  pajtások,  rajta,  kocints : 
kicsit  fanyar,  de  egyéb  ma  nincs. 

A  hazára  az  első  telt  pohárt : 
igyunk,  ne  szóljunk  :  inni  nem  árt. 

Az  emberekre  a  második, 
hogy  adjon  az  isten  észt  nekik. 

Most  ezt  is  szótlan,  harmadikat, 
a  kedvesem  kisujja  miatt ! 

Hadd  áldozom  még  e  poharat 
minden  gyönyörért  ami  megmaradt, 

jóért  és  rosszért,  ami  csak  ért, 
bántalmakért  és  bánatokért. 

Fanyar  nedű,  vérizü,  nem  csoda  : 
mert  véres  földből  szűrte  a  fa. 


NYUGTALANSÁG  VÖLGYE 

1917—1920. 

ELÖSZÖ 

Egyszerű  megint  a  versem  —  de  mi  ez  a  fáradt  egyszerűség? 
Nem  fiatal  madár  számyverésének  egyszerűsége,  nem  fiatal  szív 
dobogásának  egyszerűsége  már  —  hanem  bágyadtan  primitív 
mint  öregek  gyermekes  mozdulata  —  mert  nincsen  gyönyörűség 

számomra  már,  csak  a  kevésben  —  mert  elborított  a  Sok, 
rámszakadt  hirtelen,  mint  elbűvölt  várban  titkos  befolyás 
zápora  százfelől  —  s  megbénított  az  idegen  varázs 
hálója  —  mert  idegen  nekem  a  gonosz  városok 

levegője  amelyben  élek,  és  mint  gonosz  erdőben  farkasok 
tűnnek  elém  az  arcok  az  utcán,  és  rémít  az  élet  ezer  zaja, 
mint  egy  betegség  —  mert  minden  zaj  tályog  és  csúf  nyavalya 
a  Csöndnek  testén  —  mind  legalább,  mely  nemcsak  eg5rforma 

mintát  susog 

s  zenél  bele  a  Csönd  szövetébe  —  mind  legalább,  mely  nem  annjrira 
a  Csönddel,  mint  tücskök  zaja  őszi  este  —  mint  záporok      [egy 
verése  nyugodt  és  lágy  földeken  —  vagy  a  hab  ha  zajog 
tengerek  messze  síkjain  —  szél  ha  zúg  —  csillag  ha  megy 

titkos  zenével  az  égi  pályán  —  ó,  ha  lankatag  énekemet 
ilyen  egyszerűségre  hangolhatnám,  hogy,  ha  egy  drága  barát 
meghallgatná  egy  este,  nem  tudná,  szavakat  hall-e,  vagy  a  saját 
szívét  dobogni,  vagy  a  szférák  zenéjét,  vagy  engemet. 

BILINCS  EZ  A  BÁNAT 

Az  nem  igaz,  hogy  nem  birod  el, 

csak  sírni  szeretsz  : 

bilincs  ez  a  bánat, 

aranyperec, 

eltörni  szánod  : 

ily  kincset  balga,  ki  eldobál, 

habár 

baltüzü  fény  ez  a  matt  opál. 

ó,  édes,  édes 

szomorúság ! 

ó,  illatos  cstor ! 

Rozmarin-ág  ! 

Uram,  ójj  meg  a  rossztól, 

hogy  ne  szeressem  azt,  ami  fáj  ! 

Egi  Király ! 

Öljem  meg  a  kígyót,  szent  Mihály ! 

Né^d,  lelkem,  a  menny  hogyan  ragyog 

A  csillagok 

aranyos  morzsája  hinti. 

(Hát  sohase  tudhatok 

szabadon  ragyogni,  mint  ti? 

Futkosni,  mint  a  kis  nyuszikák? 

örülni,  mint  a  virág? 

Sírni,  mint  ősszel  a  fák?) 

A  város,  mint  egy  álmos  eb, 
hever  domb  alatt,  sík  felett 
kis  város  :  nagy  falu 
Korán  fekvő,  korán  kelő  : 
fehér  fal  és  piros  tető 
zöld  fák  és  zöld  zsalu. 

Kockásán  osztott  a  határ. 
Álmosan  nyúl  a  rónatáj. 
Elült  a  jó  madár  : 
csapdos  a  buksi  bőregér, 
az  utcán  nem  zörög  szekér, 
sem  szekér,  sem  batár. 

Tegezben  már  a  nap  nyila. 

Ébred  a  szél,  az  ég  lila, 

hajlik  a  búzaszál : 

a  légben  óriási  hold, 

tüzes,  de  némán,  mint  a  holt, 

mint  egy  holt  labda,  száll. 


Jaj,  minden  úgy  mint  hajdanán 
s  három  kereszt  a  Bartinán 
a  régi  sziluett. 
Alkonyba  boldogult  vidék  : 
s  kínt,  sorsokat  a  szelíd  ég 
nyugton  magába  vett. 

Aggódva,  sápadt  kérdező, 
állok  az  elborult  mező 
fölött,  az  ég  alatt  : 
Kit  elhagytam  :  szülőhelyem  ! 
s  ki  jöttél  mindenütt  velem  : 
ég  !  küldj  egy  madarat ! 

A  lila  kékbe  feketéll, 

áll  az  Idő  és  máll  a  Tér, 

küencszáztizenöt  — 

(így  csüggtem  én  a  mély  egén, 

mint  régi  jósok  dombhegyen, 

a  vén  présház  fölött.) 


Babits  Mihály:  Ouses  versei.  16 

SZÁLLÓ  NAP  UTÁN 

(.  .  .  Szelídre  szűri  a  nyár  sugarát 

ez  a  délután 
s  langy  fényfüggönnyel  a  házak  vállát 

bevonja  puhán  .  .  .) 


Ilyenkor,  látod-e,  hunyt  lelkemre 

csókot  nyom  a  nap, 
és  menni  (gondolom)  oly  jó  lenne, 

amerre  a  nap 
csak  menni  (gondolom),  egyre  menni, 

napot  nap  után, 
vonatra  ugrani,  nem  pihenni, 

szálló  nap  után 
suhanni,  zöldszinü  tenger  lombok 

közt  fulladozó 
faluig  szállani,  minden  gondot 

elhullatozó 
lélekkel,  túl  a  Dunára,  messze, 

szálló  nap  után, 
lombos  faluig,  hol  lombba  veszve 

nyíl  egy  kapu  tán 
elénk  s  azon  át  bejutunk  egy  házba 

hűs  pitvaron  át, 
s  ott  lelne  a  lelkünk  elkáprázva 

új  túl-a-Dunát, 
új  túl-a-világot,  új  világot, 

fehér  falu  sok 
mély,  régi  pamlagu  hűs  szobákat, 

hol  védve  susog 
a  függöny  ;  így  susog  :  ,,Én  az  ablak 

,,hű  őre  vagyok 
,,és  kitekinteni  sohase  hagylak, 

,, pillét  se  hagyok 
,,ideszállni  a  külső  zajból  hozzád, 

,,mert  vám  vagyok  én, 
,,s  e  csöpp  szoba  messze  csöndes  ország 

,,a  vágy  fenekén  : 
,,majd  okosan  itten  megbú  lelked 

,, (szökött  katona) 
„és  e  szoba  lesz  majd  szőnyeg-kerted, 

,, párnák  vadona. 
,,Künn  zúghat  azóta  az  őrült  bóra, 

,, hányódhat  a  tó  : 
„itt  nézd,  a  hűs  falon  őr  az  óra, 

,,áll  a  mutató, 

,,a  percek  ostoba  gillotinja, 

,,s  a  perc  fenekén, 
,,hova  nem  hat  a  század  szörnyű  kínja, 

„elrejtelek  én, 
„én,  függönyös  angyal,  szárnyaimmal : 

,,ó,  jer,  te  szegény, 
„jere  fájó  fejjel,  fáradt  ínnal, 

,, védőd  leszek  én, 
„s  szelídre  szűrve  az  ég  sugarát 

,,(jere,  szenvedő  !) 
„oly  hűn  megőrzöm  a  lelked  álmát, 

,,mint  egy  szemfedő  !" 


16* 

EJI  ÜT 

Nincs  lámpa  a  kocsinkban.  Robogó,  robogó,  világtalan  éjjel. 

Az  a  prémes  úr,  Vajtán  aki  fölszállt,  jól  fésült  uri  szakállal, 

egész  úti  gyertyakészletet  vett  elő,  tartóval,  kis  tállal, 

lassan  bontotta  újságlapját  széllyel 

annexiós  kéjjel  —  uszító  lap  volt,  háborús  vezércikk, 

szinte  láttam  kezéről  csöpögni  a  vért  — 

oly  büszkén  élvezte  gyertyás  fölényét,  hogy  az  ember  félt 

maga  bölcsét  olvasni  az  ő  fényénél  —  inkább  az  utolsó  élcig 


tűrte  hallani  minden  szavát  az  utasoknak,  üzletről,  háborúról, 

tűrte  rabon  a  lélek  :  mert  nem  volt  menekvés  —  a  gyertyavilág 

csak  megszűkítette  a  mindenséget  —  a  puszta  fák 

kívül  rekedtek  —  hallottuk,   hogy  csikorogva  súrol 

a  kocsik  kereke  —  de  ezenkívül  semmise  hatolt 

ide  kívülről  —  csupán  a  kerék,  a  kerék  zakatolt ; 

és  néha,  ha  megsimítottam  kesztyűmmel  az  ablak  sárga  ködét, 

láttam  derengeni  hóban  a  messze  sötét 


téli  mezőket  —  míg  egyszerre  egy  szemben  robogó 
vonat  elcsap  minden  kilátást  —  zökken  -  megáll...  mi  is  zökkenünk  — 
megállunk  mi  is.  A  prémes  úr  hirtelen  elfújja  pislogó 
gyertyáját  (kiszáll)  —  és  mi  váratlan  sötétbe  hökkenünk. 
Most  jobban  érzeni  a  hideget.  A  kocsi  nincs  fűtve.  Fázik  a  láb. 
A  szemközti  vonatban  katonák  dalolnak,  ökörbőgés  messze. 
Nagy  csuklyás  alakok  a  kerekeket  kalapácsokkal  kongatják  alább, 
s  kis  ijedt  gondolatok  surrannak  szanaszét  a  baljósló  neszre. 


gondolatok,  hogy  mik  is  vagyunk  és  hova  is  meg5rünk  és  mi  vár 

reánk, 
mi  vár  reánk  otthon  —  ó  milyen  furcsa  is,  hogy  itt  vagyunk,  távol! 
idegenek  közt  !  —  és  kedveseinket  Isten  tudja  már,  hol, 
hol  viszi  és  hova  viszi  a  vonat,  mely  lökdösődve  ráng 
a  téli  mezőkön  —  mily  fagyos  mezőkre  rángatja  és  müyen 
célok  szerint  —  kinek  a  céljai  szerint  —  mert  rabok 
vagyunk  valamennyien  —  ó,  Istenem,  ha  valamennyien 
együvé  ülhetnénk  még  egyszer  akik  szeretjük  egymást,  szegény 

de  nyugodt 


házakba,  kiki  maga  szeretteivel  együvé  ülhetne  élni  nyugodt 
halálig  mint  jámbor  állatok  —  de  ez  nem  volna  talán 
fontos  az  ily  jól  fésült  szakállú  uraknak   akik  gyertyájuk  szokott 
fényével  szűkítik  maguknak  a  világot,  hogy  semmi  talány. 


246 

semmi  sötétség  ne  maradjon,  hogy  ne  lássák  a  téli  mezőket 
és  ne  gondoljanak  arra,  hogy  mi  van  ott  —  mi  van  messze  a  téli 
mezőkön  —  6  Istenem,  ha  még  egyszer  együvé  ülhetnénk  élni 
kiki  azokkal,  akiket  szeret  s  nem  hagynók  el  soha  őket ! 

HÁBORÚS  ANTHOLOGIAK 

1916. 

Eduárdoknak  éljenektül 
zengő  poéták  —  visszafullad 
szavam  —  míg  szét  zuhanva  dúlnak 

vad  ércek  és  roppanva  megdűl 

sok  büszke  fal  —  vagy  mint,  ha  tenger 

lesz  a  folyóból,  fúl  az  ember, 

omlik  a  torony  és  a  kémény, 
korhad  a  tölgy  —  ti  mint  a  káka 
melynek  az  árvíz  boldogsága 

> 
lubickoltok  az  ingyen  élmény 
ezrek  könnyétől  sós  vizében 
s  tudjátok  kiszámítva  már 

hogy  meddig  szabad  nőni  szépen 
hogy  el  ne  törjön  a  vad  ár  : 
hajolni  tudtok  (törni  kár!)  — 

s  zenélni,  mint  a  sás,  a  szélben, 
sáshangon  —  hogy  fonnyadtok  el 
ha  egyszer  szárazon  maradtok ! 

ha  majd  a  Béke  énekel ! 
hogyan  hallgattok  és  apadtok 
ha  egyszer  elhallgat  a  szél 

s  csupán  a  szív  és  könny  beszél ! 

(kicsi  marad  aki  ma  hajlik  ! 

csöndnél  a  tűnt  hang  nyoma  némább !) 

azok  beszélnek,  kik  ma  némák ! 

Van  némaság,  mely  messze  hallik, 
s  sok  mára  visszafulladt  ének 
hangokkal  terhes  a  Jövőnek ! 

1918  tavaszán 

Meg  sem  néznek,  mert  tűnt  idők  divatába  öltözött 
fiatal  köved,  és  sem  új,  sem  régi  egyszerű  köntösöd, 
de  az  én  szemeim,  mint  azok  igénytelen  madarak, 
szívesen  pihennek  meg  párkányodon  s  tornyaid  alatt, 

mert  szép  vagy,  ó  templom  !    s  aki -alkotott  abban  híven  élt 
egy  régi  élet,  mely  régen  álmodott  álmokból,  s  régen  remélt 
reményekből,  s  régen  félt  félelmekből  kelt  elő, 
s  lélekről  lélekre  száll  máig,  s  lélekről  lélekre  nő  ! 

és  ezt  lehelte  beléd  ő,  s  így  :  élsz  te  !   s  míg  kapud  előtt 
újságot  árulnak  és  »propagandát  csinálnak*  a  nők, 
szoknyás  hadsereg,  s  feltűnik  egy-egy  fiatal  paparc 
(ó,  kicsinyes  élet !    világ  papjai  !    ó,  törpe  harc  !)  : 

és  mikor  azt  mondják  :    Kereszténység  és  honszeretet ! 
keresztre  feszítik  újra  Krisztust  s  a  szeretetet  ; 
és  mikor  azt  imádkozzák,  hogy  :    Győzelmet  adj  ! 
cinkos  királynak  csúfolják  Azt,  kinek  temploma  vagy  : 

te  nyugodtan  nyújtod  a  kék  levegőbe  tornyaidat, 
mint  két  kart,  mely  elfordul  innen  s  az  égre  mutat : 
nem  összetett  kézzel  imádkozol,  hanem  mint 
a  görög  szobor,  kitárt  karral,  mely  az  égnek  int 

isteneket  vágyva  ölelni  talán  ;  —  de  tetcd  felett 

mégis  a  kereszt  tiszteletes  jelét  viseled, 

mely  azt  mondja  :   Béke  a  földön,  ember  !   s  ha  harcolni  kell, 

az  istenekkel  harcolj,  és  hódíts,  mint  Izrael ! 

EGY  FILOZÓFUS  HALÁLÁRA 

In  Memóriám 

Aemilii  LASK 

professoris  philosophiae  Heydelbergiensis 

Obiit  Pro  Patria  Anno  191 4. 

In  Galicia. 

Esz  !    mikor  esztelen  csatákba  teuton  örvény  elragadt, 

vitted-é  magaddal  a  drága  heidelbergai  dombokat? 

és  ha  a  régi  szók  gyűrűit  szellemed  megpörgeté, 

készen  a  hivásra  multad  óriásai  jöttek-é 

vállukon  kivinni  a  zajból?    Vagy,  szegény,  már  rég  előbb 

a  szavak  varázs  kövéről  lesikárltad  a  bűverőt 

és  amely  évezreken  által  szítt  magába  annyi  színt 

surló  szellemed  a  szent  kristályt  színtelenre  súrolta  mind? 

ö,  hiszen  lelkedben  nem  volt  már  a  szavaknak  színe  más 

mint  az  építésznek  az  állvány  színe,  mint  a  rajzvonás 

színe  a  mérnök  hálójában,  —  szín  és  élet,  a  létezők 

szórt  pompája,  a  heidelbergai  halmok,  a  zöld  német  mezők, 

régi  nyájas  vándorlások  szelleme,  minden  drága  táj, 

ó,  az  emlék,  melybe  minden  szónak  gyökere  mélyre  váj, 

ó,  ez  a  szókra  tapadt  vak  múlt,  mely  festi  folyton  a  friss  jelent  : 

néma  Lét  mind,  néma  Anyag  csak,  —  semmit  az  Észnek  nem  jelent 

forma  nélkül  —  volt  és  nincs  —  s  ez  a  percnyi  lét  is  forma  már  : 

mert  az  élmény  percnyit  él,  de  a  forma  változatlan  áll : 

nem  a  seiend,  hanem  a  geltend,  ami  mindörökre  gilt 

tiszta  és  időtlen  igazság  —  forma  —  zárt  és  egyre  nyílt 

új  formák  felé,  az  Észnek  játszani  építősdit  és 

rakni  a  formák  formáit  —  míg  tisztultan  a  boldog  Esz 

állványról   állvánjrra   hágva,    heidelbergai   halmokon 

túl,  az  örök  Formák  honában  él,  és  élete  nem  rokon 

élmények  süket  életével  —  minden  élmény  eszme  lesz, 

s  mint  a  szélben  jégcsapok  erdőn,  összecsengve  levelez, 

vagy  mint  nagy  barlangban  a  hangok,  vagy  tükrös  szobában  a  fény 

egymásból  születő  sugaraknak  mért  szövevényeit  szővén 

—  és  mi  más  a  sugár,  mint  önnön  útja  és  törvénye?  mi  más 
mint  a  Fények  szelleme  és  formája?    mint  a  rajzvonás 
tiszta  szelleme  :    szín  és  élmény  nemde  ón  és  kréta  mind? 
Mit  nekem  ón  és  élmény  színe?    Lelkem  lelkebbre  tekint  : 
aki  csak  formákat  épít,  építményre  nem  múló, 

bánja  is,  állványának  fenyve  milyen  erdőből  való  ! 

légi  ácsként  fennen  él  rajt  (s  szökken  a  büszke  épület !)  — 

—  Kőműves  !   le  ne  nézz  az  útra,  mert  lenézni  szédület !  — 

így  bolyongtál,  bölcselőm,  a  heidelbergai  halmok  alján, 
s  ültél  mély  tanárszobádban  ;    s  minden  messze  volt  és  halván, 
halmok  és  szobák  és  emberek  arca  ;   és  ha  néha,  mondják, 
nagy  Igazság-otthonodban  apró  tények  ritka  szomját 

mint  az  édes  víz  szomját  a  tenger  utasa,  mint  alantabb 
sűrűbb  lég  szomját  a  légnek  utasa,  —  érezvén  ha  lankadt 
kézzel  este  kinyitottál  valamely  könyvet,  hol  apróbb 
tények  és  nevek  nyüzsögtek,  Baedekert,  újságot,  naplót, 
elszédültél,  mintha  a  pallér  állványáról  az  útra  néz  le 
formatelt  szemével  az  apró  foltos  formátlan  nyüzsgésre. 

£s  a  vad,  formátlan  tények  sodra  egyszer  lesodort ! 

Fények  s  vak  szinek  zuhantak  ;  s  mint  vak  napban  a  szende  hold 
halk  és  kölcsönzött  világa  semmibe  sápad  hangtalan 
és  hiába  sejted  már  hogy  mégis  örökre  fenn  suhan 
láthatatlan  a  tiszta  égen  :    úgy  halálos  életünk 
halhatatlanná  halvasztott  formaváza  is  égbe  tűnt 
földi  szenvedő  agyadból,  nagy  Törvények  időtelen 
szellemegébe,  melyek  élnek  s  állnak  örökre,  bár  idelenn 
senkise  sejtené  is  őket  —  és  te  maradtál  egymagad  — 

Mért  nem  inkább  vitted  a  drága  heidelbergai  dombokat? 

ó,  ha  minden  vad  zavar  ellen,  durva  szín  és  durva  szó 
kínos  unalma  mögött,  mint  bűvös  talizmán  vagy  olvasó, 
marsok  örök  monotóniáján  túl  és  túl  a  poros  polyák 
földek  unalmán,  túl  a  rémes  záporok  árján,  sárkapolyák 
rothasztó  vizein  túl,  tisztán  élne  benned  a  régi  táj, 
élne  nyugodt  tanárszobád,  amelyre  rágondolni  fáj, 
elképzelni  édes  volna  —  élne  talán  egy  drága  szem, 
vagy  talán  csak  a  kis  vendéglő  heidelbergai  kis  hegyen, 
ahol  oly  jó  volt  csevegni,  este,  mikor  lement  a  nap. 
Kantról  és  Aristotelesről .  .  .  ! 

ó,  de  minden  elapadt ! 
s  tán  ha  néha  megkísérted  gondolatokba  öltözött 
jaj  !    kegyetlen  gondolatokban,  törmelék  formák  között 
rejtező  emlékeid  alját,  tépett  formák  rongya  közül, 
(melyekkel  magad  öltöztetted,  büszke  rá,  hogy  jól  feszül 
forma  a  formára  —  mígnem  érezéd,  hogy  tűn  a  test 
s  önmagában  a  gazdag  öltöny  élni  és  fejlődni  kezd)  — 
jaj  !   ha  néha  megkísérted  ezt  a  munlcás,  jól  csavart 
gombolyagod,  melyet  vak  Fátum  összekuszált  és  zavart, 
visszagombolyítani  —  rendre  hámozván  a  forma  dús 
hócsipkéit,  hogy  csipkékből  égjen  elő  az  élő  hús, 
szellem- igazságok  vak  alján  a  Valóság  teste,  a  Lét, 
Tény  és  Lét,  az  utolsó  öltöny,  —  s  ezt  lefejtve  tűnjön  eléd 
élményed  maga,  meztelen  mint  hócsipkékből  egy  édes  akt : 
élmény  :    meztelen  darab  élet,  multad  színei,  logischnackt  — 

úgy  megvillant  és  kisiklott,  mintha  fognál  fürge  gyíkot, 
mint  arany  homok  kezedben,  mennél  jobban  megszorítod, 
vagy  a  forrás  könnyű  habja,  annál  jobban  folyik  széjjel 
ujjaid  közt  —  vagy,  ha  mélyebb  álomból  rezzenve  éjjel 
emléked  kerékfogát  a  percbe  hasztalan  csüggeszted, 
megragadni  álmod  omló  szövetéből .  .  .    tán  a  vesztett 
gyermekkor  varázsszínét  !  —  jaj  !    szín  és  álom  eloson 
s  te  maradsz  egy  eltűnt  ízzel  egyedül  a  vánkoson. 

ó,  de  hol  van  a  vánkosod  már,  tépett  Ész,  a  Nyugalom? 
Heidelberga  nyugalma  hol  van?  —  Messze,  messze  zúg  a  hon  : 
őrült  tények  Fátuma  vitt  el,  tépte  lelked,  életed, 
s  gondolatoknak  tépett  rongya  így  lett  lelked,  életed, 
rongy,  mint  harci  köntösöd  .  .  .    egy  szó  —  rongy  !    egy  név  . . . 

egy  könyvnek  címe 
cím  és  név...  a  rongyolt  Formák...  s  egyre  vész  a  rongyok  színe  — 
mígnem  ...  —  ó  az  utolsó  percben,  (mikor  új  színt  nyert  kipergeti 
véredtől  halovány  ruhád  is)  nyert-e  színt  egy  percre  lelked, 
színt,  még  egyszer,  minden  rongyot  messze  vetve,  ős  színét 
—  mint  haldoklók  lelke,  mondják,  újra  éli  elfelejtett 
életét  egy  perc  alatt,  a  gyermekkornak  édenét, 
megtaláltad- e  még  egy  percre  a  heidelbergai  halmokat. 
Ész,  mikor  esztelen  halálba  a  vak  Fátum  elragadt. 

míg  a  Formák  és  Törvények  fenn  vezették  rég  unott 
pályáján,  tördelve  önnön  tükreik,  e  Fátumot 
léttelen  is  működve  folyton,  lélek  nélkül  testtelen, 
mozgatván  e  szörnyű  világot,  ész  szerint,  de  esztelen 
változó  matériábul  a  változatlan  Tényeket, 
szővén  millió  lélekbül  a  lelketlen  Történetet, 
gázolván  egyenes  pályán  és  süket  lábbal  és  hunyott 
szemmel  és  egy  más  vüágból  vezetvén  a  Fátumot. 

KAKASVIADAL 

Kiáltsa  szám,  üzenje  versem, 
amit  legjobban  fáj  üzenni, 
hogy  menn3áre  senki  és  semmi 
vagyunk  : 
kakasviadal,  bolhaverseny. 

Mert  céltalan  csak,  törpe  szolgák, 

mi  akik  ölünk  harag  nélkül 

s  halunk  haszonnak  hite  nélkül, 

küzdünk 

vakon,  mint  a  kakasok  s  bolhák. 

Hol  az  emberfaj  régi  gőgje? 
nemesség,  élet,  érdemesség? 
hogy  minden  a  semmiért  essék, 
s  ingyen 
vágyunkat  az  ágyú  lebőgje? 

S  dúljanak  bár  ingyen  csapások  : 

láva  ha  kitör,  föld  megindul 

veszni  mint  önnön  ujjainktul 

fojtva 

hullani :  e  csapások  mások. 

Vak  szinész  és  vacogó  néző, 
érdemelten  és  érdemtelen 
őrült  kezünket  tehetetlen 
nézzük  : 
de  már  megállitani  késő  ! 

Kiáltanánk  :  kihez  kiáltsunk? 

Futnánk  :  hova  fussunk.  Úristen? 

Rabon,  ragadtan  és  mezítlen, 

tompán, 

mint  a  juhok,  sírunk  és  várunk. 

DETEKTIVHISTÖRIA 

Látod  az  autót  —  az  autót  az  éjben? 
Hat  detektív  ül  benne  .  .  .  jönnek  értem  ... 

Mikor  ott  guggoltam  a  kassza  előtt,  s  jaj,  hangtalan 
gyémánthegyü  fúró  fúrt  —  s  a  lámpa  sárga  sava  mint  arany 

kard,  a  sötétben,  a  résben,  kotort,  kapart,  keskenyen,  élesen  — 
Látod  az  autót?    most  kanyarul,  suhanva,  kéjesen 

az  úthajlásnál  —  ránk  vakít  két  tűzszeme  az  éjben  — 
Látod  az  autót?    Itt  van  amitől  féltem  : 

két  fénycsápját  löveli  fehéren  előre  —  nagyszerű  ez  ! 

Fenét  félek  már!  Tudod,  barátom,  lassankint  minden  csak  mozi  lesz 

Mikor  ott  guggoltam  a  kassza  előtt  s  fúrt  a  masinám, 
akkor  is  így  volt  már  .  .  .    modern  csudák,  peregve,  simán, 

tudod,  a  páncélszekrény,  a  rekeszes  lámpa,  a  gép  .  .  . 
és  aztán  a  ház  maga,  ablakok  az  éjben,  ujj,  de  szép  ! 

hat  emelet,  lifttel,  beton  fal,  acélplafon  — 
benn  rémlő  bőrfotelek,  leakasztott  telefon  : 

mind,  mind  mozi  csak  —  látod,  itt  van  már  —  mit  remegsz,  fiam? 
Mondom  neked,  elmegy  mellettünk,  elsuhan, 

fénye  fátylába  vakulva  —  most !  —  úgy-e  mondtam?  —  Láttad, 
feszülten  ült  benn  a  hat,  s  a  revolverét  tapogatta  mind  :  [amint 

ők  félnek  !  —  kacagj  hát  !  —  Mit  remegsz?   Jobb  volna  talán 
a  fronton?  —  Piszt !    Most  ott  kanyarodnak  a  part  falán  — 

Most  —  Zsupsz  !  —  Ezt  jól  csináltuk,  ugy-e?    No  fiam,  kacagj  ! 
Hm,  urak,  jól  esik  a  fürdő?   Minden  mozi  csak ! 

Veszély?  Mi  az?  !  Elmegy,  elsuhan.  —  Jobb  volna  talán  a  fronton? 
ölik  egymást,  millió  bolond  !    Mi  gondod,  és  mi  gondom? 

SZENT  MIHÁLY 

Régi  vers  :  191 1. 

Kinek  nevével  élek,  kardos  angyal 
önts  hevet  belém,  kígyóval  csatázni, 
önts  hitet  belém,  ördöggel  vitázni 
önts,  megbirkóznom  az  örök  varanggyal, 

•f  t  t  Ez  a  rémek  pápája,  tiarávai, 

minőt  pápák  viselnek  és  szemekkel, 

minőt  békák  viselnek,  s  pikkelyekkel 

s  sárga  mirigyek  mérges  ótvarával. 

Rút  szemörcsén  ragadva  nyúl  a  méreg, 
melyre  csak  rágondolni  álmot-orzó, 
groteszk,  mint  a  Böcklin- mintázta  torzó, 
fején  nőtt  tiarávai  büszke  féreg. 

•j-  t  t  E  roppant  béka,  testnyi  súlyú  szellem, 

ez  éjjelente  paplanomra  mászik 

és  érzem,  hogy  a  paplan  sel5mie  vásik 

s  eláll  a  vérem,  elszorul  a  mellem. 

S  kezd  hangtalan  a  békák  óriása 
beszélni  s  kancsal  zárt  lelkembe  nézni, 
erényt  dicsérni  és  Eötvöst  idézni  : 
»Csak  az  önzőnek  nincs  vigasztalása.* 

f  f  t  Szónoki  hévvel  szól  és  nagy  kenettel : 
»Csak  az  lesz  boldog,  ki  mást  boldogítand, 
szegénynek  ád  s  nem  feledi  a  hittant 
S  nem  kenekedik  csiklandó  szemettel,* 

En  mondanám  :  »Csúf  pápa  vagy  te,  lélek, 
és  tudom,  hogy  mind  ilyenek  a  pápák, 
méregnek  azt  az  erényt  prédikálják, 
mely  nem  erény,  mert  nem  erő«,  —  de  félek, 
f  t  t  »Boldogtalan,  ki  csak  magára  gondol !« 
szól,  paplan  ráncán  mérgét  lebocsátván. 
»01vastad  Stirnert?»  —  kérdeném,  de  gyáván 
elnémulok  nyomástól  s  borzalomtól. 

És  ő  nem  némul.  Nedves  tiarája 

s  fényes  szeme  sillámlik  a  sötétbe  — 

ó  szent  Mihály,  leborulok  elébed. 

Kardos  angyal,  kinek  a  fény  arája, 
t  t  t  kinek  nevével  élek,  fényes  angyal, 
önts  hevet  belém,  kígyóval  csatázni, 
önts  hitet  belém,  ördöggel  vitázni 
s  erőt,  birkóznom  ez  örök  varanggyal. 

önts  belém  önzést,  angyala  a  harcnak, 
hisz  önzésnél  e  földön  van-e  drágább? 
az  Űr  önzésre  építé  világát, 
önzés  a  legjobb  köszörű  a  kardnak, 

t  t  t  önzés  a  harcok  legkülömb  szitója, 

miket  az  Űr  itt  rendelt  örökössé  : 

harag  és  önzés  tesz  szivet  nemessé 

s  a  bátor  önzőt  a  nagy  Isten  ója. 

Miért  teremtett  ösztönnel  s  erővel, 

ha  sutba  rejtem  ösztönöm  s  erőmet? 

énvelem  célja  van  a  Teremtőnek 

és  nem  vitázhatom  a  Teremtővel. 

t  t  t  í^s  ösztönöm  s  erőm  azt  súgja  :   Nézd  csak 

te  elnémulsz  és  minden  szó  a  másé, 

te  elmaradsz  és  minden  rózsa  másé  : 

légy  mint  a  más,  oly  öklös,  durva,  csélcsap. 

Mért  csúf,  ha  jó  szellem,  e  békapápa? 

önzésre  nyálkás,  élni  indulatlan, 

és  mert  nem  önző,  vigasztalhatatlan 

(csak  az  önzőnek  vari  vigasztalása.) 
t  t  t  önzés  angyala,  jöjj  el,  lángos  angyal 
önts  hevet  belém,  kígyóval  csatázni, 
önts  hitet  belém,  ördöggel  vitázni, 
önts,  megbirkóznom  az  örök  varanggyal. 

BÉNÁRA  MINT  A  MEGFAGYOTT  TAG 

1917- 

Bénára  mint  a  megfagyott  tag 
s  kemén5nre  verte  zúzmarás 
gőg  a  szivünket,  rossz  varázs  : 
most  megalázatositottak. 

Ajjaj,  de  hitetlen  daloltunk ! 
Daloltuk  a  rossz  éneket, 
a  minden  mindegy-rmiéket : 
ideje  most  már  mást  dalolnunk ! 


Halljátok  énekét  a  hitnek, 
halljátok  a  jó  éneket  : 
többet  nem  hinni  nem  lehet ! 
akik  szenvedtek,  mindig  hittek. 
Halljátok  énekét  a  hitnek ! 

Mert  megalázatositottak, 
ittuk  az  ecetet  s  epét, 
tapintottuk  Krisztus  sebét  : 
most  ujjaink  örökre  jobbak. 
Mert  megalázatositottak. 

Szemeink  is  örökre  hisznek, 
mert  láttuk  az  Ember  Fiát 
kereszten  és  a  glóriát 
kelni  nyomában  a  tövisnek. 
Szemeink  is  örökre  hisznek. 

Ujjainkat  a  vér,  szemünket 
a  könny  edzette  könyörű 
igazulásra,  gyönyörű 
imának  Ahhoz  aki  büntet. 

Látásban  és  cselekedetben 
tébolyunk  céllá  igazul : 
mert  így  akarta  azt  az  Ur, 
hogy  ne  legyünk  többé  hitetlen ! 

A  JOSAG  DALA 

(Versek,  daróchan) 
'  I. 

Nem  csendül  a  lelkem,  mert  olyan  mint  az  a  fém,  amely 
csak  akkor  cseng,  ha  rokon  hangját  ütik  meg  közel : 
néma  hát  lelkem,  e  mái  veszett  hangoktól  mint  idegen 
vagy  mint  a  felhő,  csak  csüggök  a  zord  hegyeken 


és  sírok  ;   de  nem  jó  zápor  ez,  csupán  ködesés 

észrevétlen,  szitáló,  naphosszú,  éj  hosszú,  monoton  kormos  per- 
metezés, 

monoton,  monoton,  ó  csak  zuhogna  már,  vagy  villámot  szülne, 

küldene  : 

mert  szép  zene  az  is,  a  zápor  meg  a  dörgés,  hogy  érdemes  fájva 

vajúdni  érte  :  szép  zene  ! 


Ha  nézem  a  tükörben  néma  ajkamat  :   Valaha  —  elgondolom  — 
bimbó  volt  ez,  akkor  is  fonnyadt  már,  látszólag,  csukott  szirom, 
de  mikor  megjött  az  este,  a  falusi  este,  és  szólt  a  harang, 
haranggá  nyílt  az  ajkam,  mint  az  esti  virág, és  zengett  mint  a  harang! 


2. 

Most  csönd  van  és  szívem  mint  a  süket  föld,  erjedő,  sötét,  meleg, 
nehéz  virágok  bölcseje  hajdan,  hol  megfonódtak  bús  gyökerek, 
vak  erjedés  hona  —  Istenem  !  apró  kis  érzésmagvak,  fekete  rossz 
mind,  s  csúf  és  viszkető,  bújva,  de  buja-makacson  sarjadpz. 


magzik  a  meleg,  sötét  föld  méhében,  —  észre  sem  veszem, 
nem  látom,  nem  tudom,  de  viszket  belül,  lassankint  érezem, 
hogy  növekszik  lenten,  lassan  és  egyre  és  fojtva  és  idegen  mint 

borban  a  salak, 
idegen  és  gyűlölt  és  irtanám,  mint  rablótól  megejtett  lány  a  mag- 
zatát, akit  gyűlöl :  —  de  hogyan  irtsalak. 


kis  érzésmagvak.   Vénség  magvai?    mert   Vénség  volt   a  rabló, 

érzem  :  —  az  Ifjúság 
már  elhagy  és  érzem,  minden  erő  és  minden  erény  csak  ifjúság, 
dús  Ifjúság  (csak  a  Dús  lehet  nemes)  —  önző  vágy,  irigy  akarat, 
ez  a  Vénség  része.   A  szívnek  csúf  salakja  marad. 

Pedig  jónak  kell  lenni,  mert  ottkünn  zúg  a  háború  és  csak,  aki  jó, 
mondhatja  :  £n  meg  tudok  halni,  de  van  jogom  élni  is  :  Csak,  aki  jó, 
közülünk  legalább,  barátaim,  csak  az  tud  lélekben  maradni  szabad 
és  tenni  még  :   az  boldog.  —  A  vulgáris  csapat. 


ki  kívülről  éli  életét,  annak  ma  jaj,  ha  jó, 

mert  pénz,  szerelem,  szerencse,  az  élet  maga  is  —  a  külső  élet  — 

azé,  kinek  ökle  és  marka  jó  : 
de  pénz,  —  kastélyok,  parkok,  nők,  szép  testek  ünnepe,  pompa 

és  hatalom  itala  —  mind 
méreg  lesz  annak,  ki  a  Jóság  könnyeiből  egy  csöppet  belehint. 


Pap  vagyok.  Barátaim,  mert  szenvedtem,  és  most  pap  vagyok 
és  mondom.  Barátaim,  mi  mások  vagyunk,  halljatok  : 
mert  velük  élni  nem  tudunk,  se  pedig  egjmiagunk, 
csak  a  szenvedőkkel  élhetünk,  azokkal  halhatunk. 


4. 

Ne  mondjátok,  hogy  semmi  a  vers  !  ö,  ha  minden  szomorú  tikkadás 
gyümölcsös  volna  bennünk,  édes-teli  hússá  szikkadás, 
s  borérés  volna  kádunkban  minden  fájdalmas  erjedés, 
gazdagok  volnánk,  mert  legnagyobb  kincs,  melynek  ára  a  szenvedés. 


ajándékozók,  mert  legszebb  ajándék  az  áldozat. 
£n  is  azokból  voltam,  akiknek  kincse  lett  minden  kárhozat. 
Bányász  voltam,  és  magam,  amelyet  vágtam,  a  kő, 
nyeső  kertész,  és  magam,  amelyet  nyestem,  a  tő. 


Bátorság  !    ez  minden  :   mert  van  kincs  annak,  aki  az  Akarat 
csákányát  jól  forgatja  s  a  bús  bányától  meg  nem  riad. 
De  jaj.  Barátaim,  a  költő  csak  olyan  kincsre  talál, 
csak  olyan  kincsre.  Barátaim,  amihez  hozzányúlnia  fáj  ! 


Segíts,  Szerelem  !    ezt  az  egész  verset  neked  énekelem, 
mert  te  vagy  a  Jóság"  magva  és  átoma,  szent  Szerelem, 
ki  a  testi  Szépség  fáklyáját  tartod  a  lélek  elé 
és  úgy  vezeted  a  lelki  nagy  Szeretet  felé  ! 

Babits  Mihály:  Összes  versei.  17 

Kéjeddel  a  kínra,  amely  nélkül  se  jók,  se  gazdagok  nem  lehetünk, 
kínt  is  kéjjé  olvasztva  erőt  ki  adna,  ha  nem  Te  nekünk? 
S  mi  lenne  velünk  e  sötétben,  hol  lábunk  mindig  fájva  botol, 
ha  Te  nem  biztatnál  fáklyáddal,  hogy  Fény  is  van  valahol? 


ö,  szabadság  Rése,  első  Ablak,  melyen  az  önzés  elhagyja  magát 
mint  egy  rabságot  !  Első  Szál,  mely  a  vak  falon  vájva  fogózik  át 
lélek  és  lélek  közt  —  hajts,  drága  Mag  :  mert  belőled  nő  ki  a  szent 
mely  az  emberiséget  befonja  és  pólustól  pólusig  ér.  [Gyökér, 

ÜJ  ESZTENDŐ 

1918. 

Idegeimen  apokaliptikus 

zene  tombol,  bábeli  gyermekágy 

a  világ,  véres  lében  remeg  és 

csikorog  —  ó  jaj  !  ki  a  kínokban 

ki  a  kínokban  vajúdó?  En  vagyok, 

te  vagy,  mi  vagyunk,  egy  lett  mindenki 

e  kínok  apokalipszisában,  e 

véres  ágy  vonaglásában,  rángunk  és 

futkosunk,  patkánymódra,  óriás 

talpak  alatt,  jaj  !  véres  és  vértelen 

kaszák  villódzanak  a  tetemszagú 

légben,  és  torkon  lehel  a  ragály 

csontpalotákból  idegen  zene  szól 

viharok  paradicsoma  kibomlik. 

Mit  szólsz,  ég  és  föld?  Mit  rántasz,  iszonyú 

új  esztendőkbe,  ég?  A  föld  hallgat  és 

zordan  karikáz  sötét  telében  —  de  egyszer 

ébrednie  kell,  és  akkor  mit  mond  majd 

változatlan  szép  tavaszával,  mit  mond 

feldúlt  erdeivel,  mit  mond  eleven 

erőivel,  mit  mond  rettenetes 

ugarain  kisarjadó  vadvirágok 

ezer  beszédes  szemeivel  —  Ember, 

te  züllött,  véres,  rossz  kártyás,  éji  veszett 

játékodból  a  réten  ocsúdva,  —  hogy  fogsz 

a  vadvirágok  szemeibe  nézni? 


17^ 

FORTISSIMO 


Haragszik  és  dúl-fúl  az  Isten 

vagy  csak  talán  alszik  az  égben, 

aluszik  vagy  halott  is  épen  — 

ki  költi  őt  föl,  emberek? 

Anyák,  sírjatok  hangosabban  : 

akit  föl  nem  ver  annyi  ágyú, 

rezzenti -é  gyenge  sírástok? 

£s  ne  is  könnyel  sírjatok, 

mert  a  könny  mmd  csak  földre  hull 

hanggal  sírjatok  föl  az  égre, 

sírjatok  irgalmatlanul : 

ne  oly  édesen  mint  a  forrás, 

ne  oly  zenével  mint  a  zápor, 

ne  mint  a  régi  Niobék  : 

hanem  parttalan  mint  az  árvíz, 

sírjatok  vagy  a  görgeteg 

lavina,  sírjatok  jeget, 

tüzet  sírjatok  mint  a  láva ! 

A  drága  fiúk  hullanak 

vérben  a  hóra  napra-nap. 

Ne  hagyjatok  aludni  senkit : 

ki  ma  csöndes,  gonosz  vagy  gyáva, 

de  érdemes-e  félni  még? 

és  érdemes-e  élni  még? 

Ó,  mért  nem  hallani  hangotok? 

Menjetek  a  piacra  sírni, 

sikoltsatok  a  templomokban 

vadak  asszonyai,  vadakká 

imuljatok  őrjítő,  őrült 

imában ! 


És  ha  hasztalan 
ima,  sírás :  —  mi  káromolni 
tudunk  még,  férfiak  !  Ma  már 
hiszünk  káromlani-érdemes 
alvó  magasságot  a  Sorsban. 
Hányjuk  álmára  kopogó 
bestemmiáknak  jégesőjét ! 
Mért  van,  ha  nincs?  Mért  nincs,  ha  van? 
Tagadjuk  őt,  talán  fölébred ! 

Cibáljuk  őt,  verjük  a  szókkal ! 
mint  aki  gazda  horkol  égő 
házban  —  a  süket  Istenét ! 


Süket !  Süket ! 


ó  ma  mUyen  jó 
volna  süketnek  mint  az  Isten ! 
Süket  a  föld,  nem  érzi  hátán 
hadak  alázó  dobogását. 
Jó  volna  süketen  csírázni 
mint  virághagyma  föld  alatt  : 
minden  süket,  földben.  Istenben 
csak  az  ember  szakadt  ki  a 
süket  Istenből  iszonyokra 
kikelt  belőle  féreg-módon. 
Isten  férgének,  viszkető 
nyüzsgésre,  fájni  —  mert  ami 
nem  süket  Isten  :  fájdalom^ 
míg  az  Istenbe  visszahal ! 

ZSOLTÁR  GYERMEKHANGRA 

Az  Úristen  őriz  engem 
mert  az  ö  zászlóját  zengem, 

ö  az  Áldás,  Ö  a  Béke 
nem  a  harcok  istensége. 

Ö  nem  az  a  véres  Isten  : 
az  a  véres  Isten  nincsen. 

Kard  ha  csörren,  vér  ha  csobban, 
csak  az  ember  vétkes  abban. 

Az  Úristen  örök  áldás,       * 
csira,  élet  és  virágzás. 

Nagy,  süket  és  szent  nyugalma 
háborúnkat  meg  se  hallja. 

Csöndes  ö  míg  mi  viharzunk 
békéjét  nem  bántja  harcunk  : 

Az  Úristen  őriz  engem, 
mert  az  Ö  országát  zengem. 

Az  ö  országát,  a  Békét, 
harcainkra  süketségét. 

Néha  átokkal  panaszlom 

de  ö  így  szól :  »Nem  haragszom !« 

Néha  rángatom,  cibálom  :  — 
tudja  hogy  csak  öt  kívánom. 

Az  is  kedvesebb  számára, 
mint  a  közömbös  imája. 

Az  Úristen  őriz  engem 
.  mert  az  ö  zászlóját  zengem. 

Hogy  daloljak  más  éneket, 
mint  amit  ö  ajkamra  tett? 

Tőle,  Hozzá  minden  átkom  : 
hang  vagyok  az  Ö  szájában. 

Lázas  hang  talán  magában  : 
kell  a  szent  Harmóniában. 

S  kell,  hogy  az  Űr  áldja,  védje 
aki  azt  énekli :  Béke. 

ZSOLTÁR  FÉRFIHANGRA 

Consolatio  mystica. 

Tudod  hogy  érted  történnek  mindenek  —  mit  búsulsz? 
A  csillagok  örök  forgása  néked  forog 
és  hozzád  szól,  rád  tartozik,  érted  van  minden  dolog 
a  te  bűnös  lelkedért. 

ö  hidd  el  nékem,  benned  a  Cél  és  nálad  a  Kulcs 
Madárka  tolla  se  hull  ki,  —  ég  se  zeng,  —  föld  se  remeg, 
hogy  az  Isten  rád  ne  gondolna.  Az  Istent  sem  értheti  meg, 
aki  téged  meg  nem  ért. 

Mert  kedvedért  alkotott  mennyet  és  földet  és  tengereket, 
hogy  benned  teljesedjenek  ;  —  s  korok  történetét 
szerezte  meséskönyvedül,  —  s  napba  mártotta  ecsetét, 
hogy  kifesse  lelkedet. 

Kinek  színezte  a  hajnalt,  az  alkonyt,  az  emberek  arcát?  Mind 
És  kinek  kevert  sorsokat  és  örömet  és  bánatot,  [teneked  ! 

hogy  gazdag  legyen  a  lelked?  És  kinek  adott 
annyi  bús  szerelmeket, 

szerelmek  bűnét  és  gyászát?  s  hogy  bűn  és  gyász  egysúlyu  legyen, 
eleve  elosztott  számodra  szépen  derűt  és  borút, 
sorsot  és  véletlent,  világ  nyomorát,  ínséget,  háborút, 
mindent  a  lelkedre  mért 

öltöny  gyanánt :  úgy  van  !  eónok  zúgtak,  tengerek  száradtak, 

hogy  a  lelked  :  legyen 
császárok  vétkeztek,  seregek  törtek,  hogy  megkapd  azt  a  bút, 
amit  meg  kellett  kapnod,  és  világok  vihara  fútt 
a  te  bűnös  lelkedért ! 

Mert  ne  gondold  hogy  annyi  vagy,  amennyi  látszol  magadnak, 
mert  mint  látásodból  kinőtt  szemed  és  homlokod,  úgy  nagyobb 
részed  énedből,  s  nem  ismered  föl  sorsod  és  csillagod 
tükörében  magadat, 

és  nem  sejted  hogy  véletleneid  belőled  fakadnak, 
és  nem  tudod  hogy  messze  Napokban  tennen  erőd 
ráng  és  a  planéták  félrehajlítják  pályád  előtt 
az  adamant  rudakat. 

AZ  ÓRIÁSOK  KÖLTÖGETÉSE 

Iszonyú  szörnyek  hevernek  utamon  de  majd  csak  megküzdöm  velük 
már  érzem  ébredni  magamban  a  kábult  óriásokat. 
,  .  .  Lelkemben  lassankint  elfoglalt  az  önzés  minden  erődöt 
s  legbensőbb  szentélyére  kitűzte  sötét  lobogóját. 

ö  forgatta  a  Mindegy-buzogányt  és  gyönyörű  derük 

közt  keserűen  tudott  járni  és  keseríteni  másokat ; 

mióta  lajhár  éveken  át  csúf  hályoga  hangos  szememre  verődött, 

megnémult  hangos  szemem  mint  dob  ha  verőit  s  hártyakopogóját 

gyászvatta  és  fátyol  párnázza  —  csak  tompán  zengenek  át 
a  legfrissebb  színek  ütemei  is  —  mit  érdekel  engem  a  szín? 
lombok  sugarak  görög  romok,  mit  segít  rajtam  az  idegen  szépség? 
Danaida-lányok  —  mit  érdekel  engemet  ez  már? 

Rímeket  se  fogok  itt  már  csinálni  —  ne  várd  a  rímeket  olvasó 
Mit  érdekel  engem  a  rím  már?  vidéki  csöndes  alkonyatok 
ríme,  se  városi  rím,  gépkocsi-tülkölés  ríme, 
Jaj,  mit  segít  rajtam?  —  kis  csirkéknek  tengerit  szóró 

falusi  lányka,  vagy  messze  kocsmából  a  hegedű- szóló, 
vagy  városi  villanyos  hangja  mely  egyre  csak  falja  meg  ontja  meg 

ontja 
a  meleg  emberi  húst  —  már  mindez  az  eleven  nyüzsgés 
lelkemből  kiesett 

és  lelkem  üres  hangszerláda,  mely  zenés  lemeze  híjján 
csak  prózai  csikorgásokat  ad  —  legbensőbb  várában  az  önzés 
ül,  kloroformos  betörő  gyanánt,  mert  hogy  tudta  volna  legyőzni 
lelkemnek  óriásait,  [másként 

mint  kábulással? Meddig  fogtok  heverni  még?  Mikor 

kel  ki  vak  szemhéjaitok  nehéz  gubójából  az  isteni  Látás 
fájdalmasan?  Mikor  veritek  szét  a  Lomhaság  szörnyeit 
melyek  elfekszik  minden  kapuimat 

élettelen  homokzsákok  gyanánt  ?  ó  keljetek,  mert  bénább  vagyok  én 
a  bénánál,  s  vakabb  a  vaknál,  ki  legalább 
illatáról  érzi  a  rózsát,  hűsérői  a  lombot, 
s  az  egész  világot  a  láthatatlan  szeretetről. 

EMLÉKEZÉS 

A  pókhálóra  harmat  esett  : 

bús  unalmamra  egy  könnycsepp  ma  este. 

A  hold  az  égen  párt  keresett, 
a  széles  égen  hasztalan  kereste  !■ 

Már  elhallgattak  a  madarak, 

annál  hangosabban  szóltak  a  tücskök. 

És  szinte  láttam  a  fény  alatt 
ellengni  a  világot,  mint  a  füstöt. 

A  fényen  valami  átfutott, 
bársonyok  kápráztak  előttem. 

A  hangod  is  eszembe  jutott, 
mely  elszállt  az  örök  időkben. 

EGY  PERC,  EGY  PILLE 

1904. 

Hopp,  ma  pille,  költeményem 
ne  szégyenkezz  szállani :  — 
üdvözöllek,  uj  reményem, 
örömöm  hullámai ! 
Ti  viszitek  messze  széllyel 
széllel-  béllett  vágyamat 
és  ha  elfáradtam,  éjjel, 
illatos  diólevéllel 
ti  vetitek  ágyamat. 

Milyen  jó  hogy  vágyam  tajték, 
könnyű  béllelése  szél ! 
Reng  reményem  habja  :  rajt  még 
hajszálamra  sincs  veszély. 
Viharától  mitse  félek  : 
én  mindég  föllül  vagyok  ; 
páncélossal  sem  cserélek, 
mint  afféle  széllel-béllett, 
hogy  olyan  könnyű  vagyok ! 

Hátadon,  diólevélen, 
vess,  habom,  hát  ágyat  itt ! 
Habon  és  diólevélen 
aki  könnyű,  nyughatik.  — 
Ember,  a  tengert  ne  célozd 
megbékózni :  nem  lehet ! 
Hiu  hittel  ne  acélozd, 
vak  teherrel  ne  páncélozd 
habra  hányott  lelkedet. 

SZERELMES  VERS 

A  szemedet,  arcod  mélységes,  sötét  szürke  tavát 
homlokod  havasa  alatt,  homlokod  havát 
elfeledtető  fényes  nyári  szemed  szédületét 
szeretem  és  éneklem  e  szédület  szeretetét. 

Mélységes  érctó,  érctükör,  fémtükör,  mesebeli, 
szédülsz,  ha  belevillansz  ;  ki  tudja,  mivel  van  mélye  teli? 
Szellemek  érctava  :  drága  ércek  nemes  szellemei 
fémlenek  villanásaiban  ;  de  mily  ritka  fém  szelleme  tudhat  így 

fényleni  ? 

Mély,  fémfényű,  szürke,  szépszínü  szemedben,  édesem, 
csodálatos  csillogó  csengők  csilingelnek  csöndesen, 
csendesen,  —  hallani  nem  lehet,  talán  látni  sem  : 
az  látja  csak,  aki  úgy  szeret,  mint  én,  édesem  ! 

ÉNEKEK  ÉNEKE 

Salamon  király  könyvéből. 

Szép  vagy,  ó  szerelmesem,  szép  !  Lábadat  saru  díszíti,  ritka  drága 

gyöngyíí  ; 
tomporodnak  kerülete  mint  a  mesterek  kezéből  kikerült  kösönty. 

Lábadszára  mint  aranyszín  fundamentumon  szökellő  karcsú  oszlop, 

márvány  ; 
a  te  két  emlőd  nyugalma  mint  a  liliommezőkön  legelő  két  bárány. 

Köldököd  mint  illatozó  olajok  nyomától  síkos  szép  kerekded  csésze 
Hasad  mint  a  zaif irokkal  rakott  elefánttetemnek  drága  tündöklése. 

Hasad  mint  a  liliommal  köröskörül  megkerített  dús  gabonaasztag; 
karod  ámbraszín  pereccel,  két  kezed  nehéz  gjwűkkel  aranyosan 

gazdag. 

Balkezed  a  fejem  alatt,  jobbkezeddel  megölelgetsz,  megcirógatsz, 

édes; 
nyakad  mint  a  karcsú  torony  kimagaslik  hasonlóan  Libanon- 
hegyéhez. 

Nyakad  mint  a  Dávid  tornya  ;  méz  csepeg  nyelved  hegyéről  ; 

ínyed  édességes  ; 
fogaid  mint  most  fürösztött  tiszta,  hófehér  juhocskák ;  ajakad 

tömjénes 

Halántékod  mint  a  sűrű  selyem  lomb  közül  kitetsző  darab  poma- 

gránát 
szemed  mint  a  kék  halastó ;  arcod  ékességeinek  ki  mondhatja 

számát? 

Tégy  engem  mint  egy  pecsétet  a  te  kebeledre,  mint  egy  bélyeget 

karodra, 
mert  kemény  a  szerelem  mint  a  koporsó  és  erős  mint  nagy  vizeknek 

sodra 

No  szerelmem,  gyere  menjünk  a  mezőre,  illatoznak  künn  a  mandra- 
górák 
már  a  szőllő  is  virágzik  s  kifakadtak  ajtónk  előtt  a  gyümölcshozó 

fák. 

DAL,  PRÓZÁBAN 

A  vad  tavasz  zuhanyát  érzed-e,  érzed-e  zúdulni,  kedves? 
Gyere  ki  a  szöUőbe  —  virágos  fákkal  habzik  a  hegy 
Gyík  surran  a  szurdékban,  amerre  az  ember  megy 
A  rög  szinte  él,  a  nap  szinte  nedves  — 

Most  könnyű  vagyok,  úgy-e  könnyű?  Lásd,  tudom  a  babonát  ; 

Szentgyörgy  előtt  piros  pillangót  fogni  jó  ! 

Érzed  hogy  árad  a  szél  mint  egy  tavaszi  nagy  folyó 

jó,  jó,  meleg,  párnás,  sűrű  —  Gyerünk  a  napon  át ! 

Nézd  eleven  mappa  a  táj  a  napba,  minden  útja  tiszta  rajz  ! 
Még  föl  nem  vette  a  nyári  zöldet,  csiraváró  meztelen. 
Hallod  a  zenét  a  mandolafán,  mint  kivirágzott  hangszeren? 
Zsong,  zsong,  zsong,  zsong  —  mézillat,  érzed?  pille  száll  és  méhe 

rajz. 

Létrán  egy  bácsi  hernyózza  a  fát  mint  naptárakban  régi  kép 
A  hónapok  előtt,  olyan  —  mellette  gyerek  és  kutya  vig. 
Karókat  a  földön  suhancok  sorban  guggolva  hegyezik. 
Iszalaggal  a  vincellér  kötözi  a  venyigét  — 

Jó,  jó,  jó  így  szétnézni  szabadon  !  így  ülni  a  napban  a  tanya  előtt 
ahonnan  látni  a  vonatot  hogy  cammog  a  róna  felett 
s  a  várost,  s  a  széles  utcán  mászni  az  apró  embereket, 
s  vidám  munka  hálójában  hegyoldalt  és  tetőt  — 

ó,  borok  anyja,  drága  hegy,  mámor  anyja,  munka  ! 
Zuhanj  csak,  jövendő  szüret  tüzeivel  nedves 
nap  zuhanya,  boldog  előleg  !  felejteni,  kedves, 
e  kábulásban,  mUyen  ősz  leshet  a  tavaszunkra  ! 

KÉT  NYÁRI  VERS 

I. 

SETTECENTO 

A  rossz  szellemtől  megszállt  szép  leány 
az  ágyban  fekszik  és  vacogva  reszket ; 
ifjú  barát  mellette,  halovány, 
exorcizálva  hányja  a  keresztet. 

A  pajkos  úrfi  egy  zugban  kacag, 
vakít  nyakán  a  fodros  csipkegallér. 
Bőg  a  vénasszony  :  »Egy  misét,  Jakab  ! 
Többet  ér  az  üdvösség,  mint  a  tallér  !< 

Káromkodik  a  gazda  s  nem  felel 

(Phü  !  mennyi  baj  :  szárazság,  sáska,  patkány...) 

—  Ottfön  az  égen  nagy  nap  ünnepel. 

S  a  kövér  kandúr  nyújtózik  a  padkán. 

A  gonosz  úrfi  esztelen  kacag. 
A  barát  arca  lángol  ijedt  tűzzel : 
a  rossz  szellem  szerelmes  szavakat, 
vad  szavakat  mondat  a  gyenge  szűzzel. 

OGGI 

Vasárnap  napja  hullt  az  udvaron 

magányos  asszony  ült  a  pitvaron. 

Künn  minden  árnyék  fénnyel  volt  lyukas 

szeletlen  rekkent  a  szőUőlugas 

s  oly  búsan  csüggtek  rózsák,  dáhliák, 

mint  Krisztus  sírjánál  a  Máriák. 

A  patakot  is  látni  lehetett 

a  patakban  nem  sok  víz  lehetett 

könnyért  epedt  a  lomb  a  bokrokon, 

mint  temetés  napján  a  sok  rokon. 

Az  asszony  szíve  halkan,  unva  vert 

a  toronyóra  zengve  ráfelelt  : 

bút  vert  az  asszony  szíve,  bús  magányt, 

a  toronyóra  álmos  délutánt. 

Ö  örök  őrlő,  szomorú  malom ! 

Városban  bánat,  falun  unalom. 

Ó  hogy  áthevül  minden  vánkos  itt 

s  minden  pongyola  lekívánkozik 

a  mellről,  mint  virágról  a  szirom  ! 

és  kéjbe  kókkad  minden  lUiom ! 

A  kert  alélt,  az  asszony  ásított, 
szellők  se  borzolták  a  pázsitot. 
Az  asszony  fölött  az  únt  óra  teUt 
s  eszmélet  nélkül  lihegett  a  kert, 
mivel  az  Isten  forrón  rálehelt. 

A  RÉGI  KERT 


Szeretek  itt  olvasni,  a  kertben,  a  szőllőlugas  alatt, 
ahol  a  könyvre  apró  kerek  fényfoltokat  vet  a  nap  - 
mind  titkos  lencse  fényköre  titkos  mikroszkóp  alatt, 
amelyben  titkos  porszemek  szálló  árnyai  mozganak. 


Itt  csak  egyszerű  virágok  vannak  :  árvácskavirág, 
petúnia,  muskátli,  dáhlia  és  georginák, 
és  rózsa,  rózsa  !  —  A  reggelnek  még  a  zöld  gyep  örül, 
a  zöld  gyep  és  a  barna  lóher  az  ágyások  köriil. 


Nem  tudok  én  már  dalolni  cifra  mértéken,  rimen, 
csak  ily  hanyagon,  mint  ez  a  kert  dalol,  porosan,  szeliden, 
ahonnan  az  utcára  semmise  néz,  csak  a  jegenyeakác 
sárga  fejével ;  mert  nagyobb  szegény  mint  az  emeletes  ház. 


II 

Talán  örökké  lehetne  verselni  rólad  régi  kert, 

vén  köhögős  kutadról,  mely  szalma  közt  fázva  telelt, 

a  tamariszkról,  melynek  bőre  ráncos  és  durva  mint  a  vén  emberé 

s  mégis  oly  virágos  gyengeszép  ágakat  nyújt  £iz  ég  felé  ! 


Gyerekkoromban  a  levelekbe  szerettem  harapni  mint  a  csikó. 
Tudtam  :  keserű  ízű  az  orgona,  illatos  zamattal  leveles  a  dió. 
Sokszor  álmodoztam  diólevél- ágyrul,  ott  volna  délután  heverni  jó! 
Ott  volna  valami  szépmellű  kisleányt  ölelni  jó  ! 


Este  ha  a  kertre  a  hosszú  ház  árnyéka  lassan  ráfeküszik, 
sűrű  nyári  este  a  forró  légben  fülledt  illat  úszik. 
Tikkadtan  a  magas  fának  üzen  akkor  titkon  a  kis  virág  : 
»Te  messze  látsz,  bátya,  mondd  meg,  jön-e  már  a  holdvilág?* 


Babits  Mihály:  Összes  versei.  18 

III. 

Ház,  pince,  istálló,  félszer,  körülötted  régi  kert. 

Elül  a  mi  házunk,  emeletes,  de  mégis  fehérre  meszelt 

zöld  ablakokkal ;  oldalt  a  szomszédé,  alacsony,  falusi,  nádfödeles 

(hányszor  kihúztam  nyílnak  a  nádat,  indián  voltam,  ki  nyilazva  les!) 


Kert  mögött  az  udvar,  a  régi  félszer  ott  áll  az  udvaron 

négy  vályogoszlopon,  benn  mosókemence,  mángorló,  ócska  lom. 

-A  vályogról  hull  a  mész.  Az  istálló  is  ott  van,  rég  üres,  törött  az 

ablaka  : 
nagyapám  virgonc  lovai  álltak  a  jászol  előtt  valaha. 


Foltos,  szalmás  a  vályog.  A  gerendák  közt   fecskék   keringnek. 

Pincetorok, 

hűsöng,  nagy  hordók,  misztikusan,  jó  pénz,  jó  mámorok,  kadarka- 
borok. 

Szemközt  nagy  bálvány  f  akapu  néz  ki  az  utcára,  zöld  rácsos,  szép. 

S  künn  a  ház  előtt  évrül-évre  eszi  az  utcát  az  akácos  Séd. 

SZÜRET  ELŐTT 

Sötétzöld  színű  és  tömött  a  tő, 
egy-egy  vörös  levéllel  néha  tarka; 
édesen  lankad,  érve  csüggedő, 
kékes  fürtjével  a  nemes  kadarka. 

Oly  mézes-forró  s  drágán  töppedő, 
mint  szenvedélyes  szerető  vad  ajka;  — 
s  várakozásban  ég  a  hegytető, 
s  mosolyog  a  Nap,  a  lángtejü  dajka. 

Várakozásban  ég  a  hegytető, 

benn  a  présházban  locsolják  a  kádat  — 

6  méla  napfény,  lankadt  dajkaság  I 

Méla  Halál,  te  nagy  Szüretelő, 

jöjj,  hozd  a  kést,  puttonnyal  kösd  a  hátad, 

és  halkan  nyisd  a  Pince  ajtaját  I 


18» 

ŐSZI  PINCÉZÉS 

i-sö    vers 

mely  a  Bor  szellemének  ébredését  a  Szőlő  roncsaiból  a  Fel- 
támadáshoz hasonlítja. 

A  nap  ocsúja  most  csorog  ; 
piros  levél  a  venyigén  ; 
a  présház  felé  megyek  én  ; 
a  nagy  kulcs  zajjal  megforog. 

Csöndes  a  tanya,  nincs  dolog. 
Szunnyad  a  must  a  csömögén, 
s  a  pince  tikkadt  melegén^ 
•  ^       pihennek  boldog  óborok. 

A  sárga  murci  bugyborog  ; 
ébred  a  must  a  csömögén, 
mint  Lélek  a  holt  váz  felett. 

ó  pinceszáj ,  illatos  kripta  ! 
így  leng  e  bús  présház  felett 
a  Feltámadás  drága  titka. 


2-dik    vers 
mely  Krisztus  Urunkat  a  Bacchus  istenhez  hasonlítja. 

Mert  Bacchus  is  példázza  öt, 
a  szabadító,  szabad  Űr, 
ki  vérét  adja  italul, 
s  e  vérben  kedvet  és  erőt. 

Azért  jámborul  kérjük  őt  : 
Add  italodat,  Bacchus  úr, 
melytől  az  ember  nem  búsul, 
s  áldd  máskor  is  e  hegytetőt  ! 

s  úgy  akkor  is,  meg  máskor  is, 
bár  must  csurran  föl  vagy  bor-íz 
amint  a  hébert  szürcsöli 

nyáron,  vagy  őszi  hamar  estén 

komoly  tanulsággal  teli 

megy  haza  az  igaz  keresztény. 

RÉGI  FRISS  REGGELEIM 


Régi  friss  reggeleim  nem  fogytak  el  egészen 
még  néha  villan  elém  bús  napjaim  sorábul 
egy  nap  mely  mint  aranyos  ícapú,  vakítva  tárul 
s  jövők  nyílt  csarnokait  Ígérgeti  nekem  ; 

mikor,  mint  gyermek  előtt  az  almát,  tartja  sorsom 
a  célt,  és  emeli,  hogy  ne  érjem  el,  de  lássam 
s  életem  vonata  áll  veszteg  únt  állomáson  : 
egyszerre  felsüt  a  nap,  s  megindul  életem. 


ó  jéggel  béllett  barlang  !  résed  nyíl,  szomorú  szív, 
melyen  benéz  a  napfény,  és  lánggá  csurran  a  jég  ! 
Jön  egy  nemes  tanítvány,  és  hozza  ifjú  szivét  ;  — 
jön  messze  szeretetről  levél,  izenet ;  — 

jön  szomorú  barátom,  kit  vigasztalni  vigasz  ;  — 
jön  Lánykó,  nagy  szemében  hoz  huncut  örömöket 
—  mily  öröm  énnekem  hogy  öröm  vágyok  én  neked, 
s  elindítád  a  lankadt  órát,  szivemet ! 


S  most  úgy  peregnek  azon  percek  és  másodpercek, 
mint  dobon  a  diadal !  és  életem  vonatja 
zúg  boldog  völgyeken  át,  mert  mámor  gőze  hajtja 
és  izzó  drága  szivek  fűtik  ;  és  fut  merészen, 

és  kattog  és'  kanyarog  vígan,  ütemre,  mintha 
nem  is  tátongana  mély  se  balrul  ott,  se  jobbnil, 
amelybe  belezuhan  talán  egyszer,  ha  fordul . . . 
Régi  friss  reggeleim  nem  fogytak  el  egészen. 

REGGELI  TEMPLOM 

Hadd  építek  most  egy  templomot. 

Napkeletre  nyúl  a  nagyhajó, 
s  ha  az  első  napfény  ráragyog, 
jó. 

Kívül  fehér,  mint  a  tisztaság ; 
belül  tarka,  mint  a  képzelet, 
pedig  rajta  semmi  cifraság  — 
gyermeklelkű  épület ! 


A  tornya. 

i_ 
Tornya  egy,  de  büszke,  szép  torony 
s  mint  a  kukorékoló  kokas, 
tolja  csőrét  égbe  hajnalon, 
s  hinti  a  sok  hangot  az. 

S  apró  házak,  mint  a  kis  csibék  — 
s  ébredez  a  kicsi  nép. 
A  toronyból  úgy  tolong  a  hang, 
mint  a  dúcból  reggel  a  galamb. 

(Egy  nagy  majorság  a  kis  falu, 
s  már  csipogva  nyüzsög  a  napon.)  - 
De  én  most  a  csöndes,  hűs  falú 
templomot  rakom. 


A  lecke. 

Falát  oszlopokkal  emelem  ; 
tűrjetek  csak,  jámbor  oszlopok  : 
Ki  a  legtöbb  teihet  tűii  lenn, 
tartja  leginkább  a  templomot. 

Fenn  tizenkét  vén  Apostolok 
—  bő  redők  és  szent,  komoly  szinek 
hirdetik,  hogy  nem  okos  dolog 
bűnben  halni  meg. 

Térdepelni  intenek  kemény 
stációk  ; 

áll  a  szószék,  magas  lépese j én  ; 
zengnek  harsány  prédikációk. 

De  a  padsor  ott  köröskörül 
lobogókkal  szinte  elröpül. 
Drága  zászló,  máriás  ! 
Drága  ének,  csengő,  áriás  ! 

Színek,  hangok. 

Mint  a  versem,  e  templom  olyan  : 
int  a  lecke  komolyan, 
de  mert  minden  színes-hangos  itt, 
ez  a  lecke  nem  búsít. 

ó  ezek  a  zengő,  mély  színek  ! 
Vörös  lámpák  vérzenek  ! 
Szent  szoborkák,  bókos  angyalok 
dús  fején  az  arany  fölsajog. 

Minden  ablak  tarka,  szép  üveg : 
és  ha  reggel  a  pallón  az  Űr 
napsugara  jár,  a  szent  ecset, 
skarlát  csöppen  róla  és  azúr. 

Ez  a  templom  példázhatja  még 
az  életet  ;  mély  értelme  bús  ; 
de  ha  nézed  tarka,  szép  színét, 
örömökkel  koszoiúz. 

Betetőzés. 

Mélyén,  ahol  orgonája  zeng, 
a  Szentlélek  kék  galambja  leng. 
(ó  Szentlélekísten,  adj  erőt, 
segítsd  meg  a  szegény  verselőt !) 

Közepén  a  mennyezet  falát 
kép  borítja  el  : 
feltámadás,  mennybemenetel 
zengi  a  Fiú  diadalát. 

Legmesszebb,  az  oltár  szent  csúcsán 
fellegek  közt  látható 
őszfehéren  ülve  trónusán 
Isten,  a  Mindenható. 

S  azt  hiszem,  hogy  másról  ne  legyen 
a  Háromság  neve  után  szó  : 
itt  ha  zárom  jámbor  énekem, 
jó. 

KORÁN  ÉBREDTEM 


Korán  ébredtem.  Ablakom  még 

ki  nem  nyitotta  a  szemét, 

s  a  Csönd  nem  hagyta  abba  a  zenét, 

örök  zenéjét,  melyet  minden  éjjel 

elkezd  és  folytat,  míg  a  durva  ember 

ki  nem  üti  kezéből  hegedűjét. 

Egy  vékony  résből  a  falon 

fény\  ömlik  egy  kis  vonalon. 

Alálebegnek  a  fogasról 

ruháim  mint  kisértetek, 

kísértetei  nappali-magamnak, 

a  rabnak,  rútnak,  gondolattalannak, 

amaz  ügyetlen  öklözőnek, 

kit  gyűlölök,  ki  majd  föltámad, 

s  elfoglalja  helyem  e  testben, 

ölelj,  ölelj,  ó  ne  eressz  még, 

ágyam,  te  különös  vacok, 

akit  nem  szőttelek  magamnak, 

mint  fészkét  a  madár, 

de  enyém  lettél  szolgaságban, 

te  jó,  te  jó,  te  ölelő, 

meleg  és  messze  és  magányos  .  .  . 

REGGEL 


Ottkünn  a  tavasznak  napja  ég. 
Jaj,  nem  tudok  én  fölkelni  még  ! 
Lelkemben  zsibbad  a  gyönge  vágy 
bús  testemet  marasztja  az  ágy. 
Bénult  akarásom  csak  kesereg  ! 
ó,  régi  tavaszi  reggelek  ! 
Madárfütty,  tervek,  rebbenő  szárny 
friss  kávé  illata,  templomámy 
diákos  friss  ész,  jó  tanulás 
nagy  reggeli  séta,  elindulás 
ó,  versek,  versek  víg  üteme  ; 
ó,  játszi  munka  szent  öröme ! 
kedves  várása,  virágcsokor ! 
reggeli  csókok,  reggeli  bor  ! 

A  tavasz  fénye  ma  oly  sivár. 
Miért  keljek  föl  újra?  Mi  vár? 
Kocsizörgés  jő  az  ablakon. 
Lovak  zaja  rúgja  homlokom  — 
szomszéd  szobából  korhol  a  sok 
könyv,  már  amit  sosem  olvasok 
beíratlan  papirlevelek  — 
bénult  akarásom  csak  kesereg  : 
ó,  fáradt,  szomorú  reggelek  ! 

Mit  álmodhattam?  iszonyuat 
hogy  testem  ily  kimerült  maradt. 
És  mit  élhettem?  rettenetet 
hogy  abból  ily  álom  született 
hogy  szörnyű  évek  folyama-gyűrt 
lelkemben  ily  sár  torlasza  gyűlt. 

Köröttem  fájó  haza,  beteg 
nép  —  de  magam  már  nem  szenvedek 
csak  fekszem  az  ágyon  lankatag, 
mint  egy  levágott  szomorú  tag. 
Jöhetsz  már,  nap,  tavasz  !  —  a  halott 
tag  meg  sem  erezi  a  napot 
csak  férgei  kelnek  tőle  ki  — 
ó,  lelkem  iszonyú  férgei  l 

KÖNYVEK  UNALMA 


A  mások  gondolatai 

mint  fiatal  gyönyörű  lányok 

jöttek  eg3'szer  elém  . 

arcuknak  húsa  szent  keménység, 

szemük  sötété  fény, 

ígérő,  idegen  sereg, 

friss  utak  fáklyáinak  állván, 

fiatalsága  hí  — 

De  megvénítik  szemeimnek 

öröklött  napjai. 

Egy-kettő,  s  minden  :  ismerős  ! 
Ti  nem  láttok,  csak  emlékeztek, 
öröklött,  bús  szemek  ! 
Az  arc  ráncot  vet,  a  haj  őszül, 
amint  ti  nézitek. 

Húsuk  lappad,  szemük  borul ; 
öregen  állnak,  körülállnák ; 
és  száz,  és  egyre  több  .  .  . 
ö  jaj,  hogyan  találjam  utam 
a  vén  seieg  között? 

SZITTAL-E  LASSÜ  MÉRGEKET  ? 

zgig  július. 

Szíttál-e  lassú  mérgeket,  illatok  átkait? 

jaj,  rosszabb,  aki  kába  Szók  mérgéből  tudva  szítt 

melyektől  elzsibbad  az  ész,  és  megőrül  a  Tett  — 

ó,  kárhozat,  kiben  a  szó  először  született 

az  ábrándokbahurkoló,  álomharanghuzó, 

biborszinű,  tömjénszagú,  trombitahangu  szó. 

Haza  .  .  .  Szabadság  .  .  .  hallod  ezt  ?    ó  ember  !    messze  fuss, 

mert  ellenséged  aki  szól,  zsarnok  és  háborús  : 

mert  minden  édenek  neve  vad  poklokat  bűvöl 

s  Kasszandra  átkát  gúnyosan  visszárul  veri  föl. 

Hazánk,  harsan,  s  már  durva  harc  dúlja  a  drága  tájt, 

s  új  tusa  borzadt  oka  lesz,  haki  békét  kiált. 

Eszmét  neveznek  —  és  a  föld  bitókkal  fölfakad  ; 

jövőt  —  és  viszik  halni  már  a  gyönge  fiukat 

nép  javát  —  s  a  nép  új  nyomort  lát,  újabb  szenvedést ; 

emberközösség  :    pompa- szó  !    de  kerüld  mint  a  kést ; 

szabadság :    ez  még  csábosabb  ;    de  vigyázz,  ki  ne  mondd, 

mert  súlyosabb  bilincsbe  fogsz  botolni  majd,  bolond  ! 

ö,  varázs  van  a  szavakon,  hogy  a  Teljesedés 

fordítva  értse  mind,  s  legyen  elátkozott  vetés, 

hol  a  konkolyt  arassa  az,  ki  a  búzát  veti, 

s  szive  melegjén  ölyvtojást  költsön  a  gerle  ki. 

Ember  azért,  ha  jót  akarsz,  tanácsom  megfogadd 

és  köpd  ki  fogaid  közül  a  véres  szavakat,  — 

sőt  hogyha  érzed,  hogy  a  szó,  ez  álnok  gyütövény^ 

ártatlan  is,  csírázni  kezd  lelkednek  mezején, 

égesd  föl  inkább  a  mezőt,  és  legyen  kételyed 

tikkadt  és  izzó,  mint  a  láng  száraz  mező  felett. 

SZALADVA  FAJÖ  TALPAKON 

Én  csak  azt  szeretném  tudni,  mi  lesz  ezután? 
Annyi  lángon  átláboltunk,  annyi  vad  csudán, 
annyi  véres  kínon,  kékes  dekadencián 
égő  lábbal  állunk  itt  az  Óperencián. 

Partos  óperenciának  semmisége  int  : 
rá  sem  érünk  félni  tőle  ;    megtorpanva  mind 
csak  a  kínt  jajgatjuk,  a  bizsergő,  tompa  kínt, 
kapkodva  csallános  táncban  égő  talpaink. 

Ó,  milyen  bál  bírt  bennünket  eddig  hajtani? 
Olyan  e  homály  előttünk,  mint  a  hajnali 
köd  a  bús  kicsapongónak,  kinek  ajkai 
kínos  csókoktól  sebessek,  tánctól  sarkai. 

Krisztus  urunk,  jöjj,  jelenj  meg  méltóságosan, 
fájó  lábunk  hűs  kezedbe  fogd  jóságosan, 
könnyel  öntözd  meg  helyettünk  imádságosan, 
ne  engedd,  hogy  elepedjünk  ily  halálosan  ! 

A  KÖNNYTELENEK  KÖNNYEI 

Szavak,  ti  mondatlan  szavak, 
meddig  biztassalak? 
Mit  ültök  rokkant  ajkamon, 
mint  dermedt  madarak? 

Avagy  enyémek  vagytok-é, 
vagy,  rámbízott  sereg, 
apáktól  és  egy  nemzettől 
örökbe  nyertelek? 

Jaj,  a  tábornak,  melyben  a 
hadsereg  fogva  —  jaj 
a  kasnak,  melyben  fájva  nyüzsg 
s  ki  nem  röpül,  a  raj  ! 

Szálljatok  szét,  gyötrő  szavak  ! 
Mit  zsongtok  itt  nekem? 
Minden  füleknek  szóljatok, 
és  minden  nyelveken, 

s  zokogva,  hajh,  hogy  annyi  szív 
hiába  onta  vért, 
a  könnytelenek  könnyei 
legyetek  a  honért  ! 

Szemeink  száraz  fellegek, 
s  miként  az  aszú  táj, 
sivár  a  lelkünk,  zsibbad  és 
nem  tudja  már,  mi  fáj. 

Tél  tél  után,  év  év  után, 
négyszer  hajtott  a  galy, 
vakon,  nagy  kényszerek  között 
harcolt  a  bús  magyar. 

Harc  harc  után,  nyár  nyár  után 
ötször  lehullt  a  lomb  : 
oly  híven  adta  mindenét, 
s  oly  ingyen,  a  bolond  !       »• 

Ki  vérünk  ízét  ismered, 
tégy  vallást,  karszti  kő, 
s  ki  jól  tudod  jajunk  szavát, 
vad  omszki  levegő. 

valljatok,  magyar  csillagok, 
védjétek  a  magyart  : 
volt-e  dalunk,  vagy  sóhajunk, 
mely  nem  békét  akart? 

Mint  aki  méccsel  intene 
balgán,  a  Nap  elé, 
ugy  lobogtattunk  álmokat 
a  Szeretet  felé. 

Szemeink  száraz  fellegek, 
s  miként  az  aszú  táj, 
sivár  a  lelkünk,  zsibbad  és 
nem  tudja  már,  mi  fáj. 

ó,  mécsünk  nem  világított  : 
házunk'  gyújtotta  fel 
s  gyűlölet  pokla  lett  a  hely, 
hol  élni,  halni  kell. 

Szakadjatok  ki,  bús  szavak  ! 
Sem  élet,  sem  halál : 
egy  örült  nemzet  eleven 
megnyílt  sírjában  áll. 

S  a  sírt  népek  veszik  körül, 
öröklő  kárölöm  ; 
és  kígyó  csúsz  a  sír  fölött, 
de  virág  nem  terem. 

Kígyók  közt,  marva,  fájva,  halld, 
a  költő  éneke 

s  sziszegve  rokkant  ajkamon, 
óh  népek  nemzete, 

egy  ezredévből,  nagy  világ  ! 
riadva,  földadog  — 
Hazámnak  hangja,  gyenge  bár, 
de  néma  nem  vagyok. 

ISTEN  FOGAI  KÖZT 

Olyan  az  én  lelkem,  mint  egy  különös  gyümölcs,  mely  lassan- 
kint minden  ízét  és  zamatát  kiadja  valamely  óriásnak  marcangoló 
fogai  közt.  És  néha  úgy  tűnik  föl,  hogy  ezek  igazi  fogak.  Amikor 
Erdélyben  bolyongtam,  havasalj i  sötét  városkában,  és  kiértem  a 
sziklás  emelkedéshez,  szemben  a  havassal  —  fehér  sziklák  voltak, 
magányos  fehér  sziklák,  egészen  kívül  a  városon  —  olyan  szomorú 
semmit  sem  lehetett  már  látni  ott,  semmi  elevent,  csak  eze- 
ket a  köveket,  és  lentebb  a  vörös  és  kopár  agyagot,  és  fönt  az  égen 
a  felhőket,  amelyek  alkonyra  mintha  lejjebb  ereszkedtek  volna 
—  nehéz  és  darabos,  töredezett  fehér,  masszív  felhők  voltak. 
Hidegek  voltak  a  felhők,  —  minden  hideg  és  kopár  —  minden 
oly  ásványi,  minden  élettelen  —  a  föld,  a  sziklák,  és  ott  fenn  az 
ég  is,  a  tömör  felhők,  fehéren,  mondom,  beágyazva  az  alkony 
messzebb  pirosába.  A  város,  az  élet,  nagyon  messze  volt  és  nagyon 
semmi  volt  már,  jelentéktelen  kis  sebe  a  földnek,  elveszve,  minden 
mögött.  Itt  magam  voltam  melegen  eleven,  hideg  sziklák  és  hideg 
felhők  között,  kis  kegyelem-résben,  tornyosodó  föld  és  sűrű  ég 
közt.  Lecsukló  sűrű  ég  közt  —  mert  szinte  már  rám  estek  a  fel- 
hők. Ó,  milyen  csöpp  kis  reszkető  élet  voltam  a  végtelenben  ! 
És  rám  csuklott  a  sűrű,  hideg  ég.  Közelebb  jött  darabos,  fehér 
felhőivel,  mint  óriási  fehér  fogakkal,  az  alkony  piros  foghúsából. 
Ó  borzalom  !  lenn  a  fehér  sziklák  is  nagy  fogak  voltak,  a  vörhenyes 
föld  puha  foghúsában.  Egy  óriásnak  idomtalan,  tördelt  fogain 
jártam  én  !  ó  borzalom  !  a  szikla  emelkedett,  és  a  felhő  jött  lefelé. 
Csöpp  meleg  élet,  két  nagy  hideg  fogsor  között  álltam.  Puhán  a 
kemény  sziklán.  És  jött  a  felhő,  jött  az  alkonjrpír.  A  fehér  fogak 
közeledtek  !  A  piros  foghús  mozgott !  Csöpp  kis  meleg  húsfalat, 
reszkettem. 

Ó  boldog  nagy  fogak,  ki  fogai  vagytok,  —  akik  közt  örökké 
vergődik  a  keserves  Élet?  Ide-oda  lökődünk,  apró  falatok,  az 
iszonyú  Szájban,  míg  elporladunk  a  piros  foghús  közt.  Mi  ez  a  nagy 
Közöny,  az  Élettelen,  aki  az  Életet  rágja?  ó  borzasztó  Shiva  ! 
vagy  élet  vagy  te  is,  vad  és  meleg  élet  ;  s  csak  fogaid  hidegek, 
óriás  őrölő?  Engem  a  fogak  hidegsége  kísért  ;  és  megdöbbenek 
magunkon,  vakmerők,  kik  e  vak  fogakból  házakat  faragunk  ma- 
gunknak. 

CSAK  A  DALRA 


Egyenes  úton  mentem  én  — 
ti  kitértetek  jobbra-balra. 

Ti  szavakra  figyeltetek 

én  csak  a  dalra,  csak  a  dalra. 

Szörnyű  dal  volt,  szörnyű  dal ! 

Némulj  meg,  pajtás,  ne  kiálts 
és  vedd  a  sírást  hasztalannak  : 

aki  hallotta  ezt  a  dalt, 

a  szíve  süketült  meg  annak. 

Szörnyű  dal  volt,  szörnyű  dal ! 


II. 

Gondolj  a  zengő  tengerekre  ! 
gondolj  a  Sorsok  iszonyú 
muzsikájára,  szent  ereklye 
csókjára,  titkos  alkonyú 

szigetekre,  bús-badar 

ópiumokra,  meztelenbe 
fúlásra,  múlás,  indulás 
csengetyűjére,  esztelenre, 
vad  valóságra,  mely  varázs .  .  . 

Szörnyű  dal  volt,  szörnyű  dal ! 


III. 

Ti  szavakra  figyeltetek  : 

s  szomorú  a  szavak  hatalma  : 

nem  hallatszik  át  a  dal. 

De  hát  jobb  volt-e  énnekem 
menni  nem  nézve  jobbra-balra 

a  hang  után  mely  őrületbe  csal? 

bitók  alatt,  ágyúzugásban, 
vakok  módjára,  millió 
csapdák  közt,  béna  megszokásban 
s  hipnotizálva  kábuló 

fővel  menni,  bús  ital 

rabja  módjára,  csak  a  dalra 
figyelve  menni,  különös 
züllésben,  semmi  mást  se  hallva 
és  minden  célra  közönyös  . . . 

Szörnyű  dal  volt,  szörnyű  dal ! 


IV. 

Némulj  meg,  pajtás,  ne  kiálts, 
és  vedd  a  sírást  hasztalannak  : 

aki  hallotta  ezt  a  dalt, 

a  szíve  süketült  meg  annak  — 

Szömyü  dal !  Szörnyű  dal ! 


Babits  Mihály:  Összes  versel.  19 

CSILLAGOKIG ! 

ó,  szomorú  téli  sötét,  te  szennyes  fekete  bársony ! 
örülök  annak  a  kis  résnek  a  függönyömön, 
mert  rajta  a  végtelen  Terek  mélyébe  látni, 
csillagokig ! 

A  szomszéd  szobákból  az  Élet  örök  ritmusa,  alvó 
kedves  életek  lélekzése,  —  ó,  ti 
meleg  Erők  titkos  munkája,  kik  jöttök  az  Idő 
fenéktelen  mélyeiből ! 

Élet  vagyok  én  is,  meleg  erő,  —  gyűlöljön  aki  rossz  ! 
Magyar  korok  mélyeiből,  nagyapákon,  apákon  át 
ideértem  ahol  kilátok  a  csillagokig, 
csillagokig ! 

Gyűlöljön  aki  rossz  !  S  szeressen  a  jó  !  Mert  nem  nézek 

én  mást  ezután 
csak  testvértüzek  lobogását,  nem  hallok  én  mást  ezután, 
csak  testvéréletek  ritmusát  tér  meg  idő 
fenéktelen  mélyeiből ! 

Aludj,  barátom !  s  építsd  erőidet  a  jövőnek ! 
Aludj,  testvér  !  ó,  bár  mind  testvérek,  emberek,  lelkek, 
kéz  kézben,  erőt  erő  táplálva,  mint  áram  áramot, 
törnénk  föl  csillagokig ! 


SZIGET  ÉS  TENGER 

1921—1924 


19* 

ÖRÖKKEK  ÉG  A  FELHŐK  MÖGÖTT 

(Vallomás  helyett  hitvallás.) 

Az  első  könyvem  első  oldalára  a  ^soha-meg-nem-elégedés*  him- 
nuszát írtam  be  .  .  .  Nincs  jogom  hát  panaszkodni,  ha  ma  is  elége- 
detlenül futok  még  ;  sokat  szereztem,  sokat  el  is  dobtam  ;  egy  váll- 
rándítással ;  gesztusaim  idegesek  voltak  és  türelmetlenek ;  soha  le 
nem  ültem  egy  pillanatra  sem  ;  gazdagságomban  szegénynek  éreztem, 
magamat  és  fáradtságomban  nyughatatlannak  ;  nemcsak  a  könyvembe, 
homlokomra  is  fel  van  írva  a  i>soha-meg-nenv-elégedés*.  Futottam, 
hősen,  szüntelen,  lélekzetlen ;  olykor  szinte  elbukni  látszottam ;  s 
hasonlítottam  ahhoz  a  fához,  melynek  koronáját  földig  csapja  a  szél .  .  > 
Mi  tart  fönn?  Mi  a  gyökér,  mely  nem  szakad  el?  mely  elpusztítha- 
tatlan táplál  valami  kimeríthetetlen  erővel?  ^A  hit  az  élet  ereje  :  az 
ember,  ha  egyszer  él,  akkor  valamiben  hisz  .  .  .  Ha  nem  hinné,  hogy 
valamiért  élnie  kell,  akkor  nem  élne  .  .  .«  Ezek  a  szavak,  Tolsztoj 
szavai,  járnak  az  eszemben,  s  vizsgálom,  mit  hiszek?  ó,  örökkék  ég 
minden  felhők  mögött ;    kiirthatatlan  optimizmus  1 

Hiszek  abban,  hogy  élni  érdemes.  Talán  nincsen  célja  és  értelme, 
mert  »cél  és  értelemé  emberi  fogalmak :  a  világnak  nincs  rájuk 
szüksége.  A  világ  több,  mint  minden  emberi  ;  hiszek  a  világban,  mert 
eszem  el  nem  éri. 

S  mégis  hiszek  az  észben,  hogy  ameddig  ér,  hűséges  szolgája  annak 
a  Valaminek,  amit  el  nem  ér .  .  .  Építse  életünket :  s  ahogy  egy  vers 
jobb  lesz  és  nem  rosszabb,  ha  az  ész  építi  (csak  ott  álljon  az  építész 
mögött  a  gazda  is  !)  —  akként  legyen  már  egyszer  jobb  életünk.  Esz- 
telen iszonyokon  ment  át  Európa  (esztelen  volt  az  én  életem  is)  : 
jöjjön  most  már  az  Esz  ! 

En  hiszek  a  harcban,  az  ész  harcában  a  vak  erők  ellen,  melyek  : 
a  világ  vak  erői,  vagy  az  én  lelkem  csüggedései  és  indulatai  .  .  .  Igaz  : 
ezek  a  vak  erők  hozzátartoznak  ahhoz  a  minden  észnél  magasabb  Vala- 
mihez, amiben  végre  is  meg  kell  nyugodnom :  de  a  harc  is  hozzátar- 
tozik, s  az  is,  hogy  eszem  a  saját  törvényeit  kövesse,  s  aszerint  vezes- 
sen .  .  .  Magunk  is  része  vagyunk  tán  a  vak  erőknek  :  de  ezt  bízzuk 
csak  a  vak  erőkre  ... 

Vallom  azonban  a  bölcsességet  is  :  harcom  nem  megy  túl  a  józan- 
ság vonalán  :  magamban  is  érzem  ami  ellen  küzdök,  s  tudom,  hogy 
minden  rombolás  engem  rombol.  Nem  is  rombolni  akarok,  inkább 
építeni  :  az  ész  halkan  hasson  a  tényekre,  mint  a  delej :  nem  ellen- 
sége az  erőknek,  hanem  egy  erő  a  többi  közt,  együtt  építve  velük.  Az 
erők  a  múlt,  az  ész  a  jövő  :   egymásba  kapaszkodó  fogaskerék. 

Magyar  vagyok  :  lelkem,  érzésem  örökséget  kapott,  melyet  nem 
dobok  el :  a  világot  nem  szegényíteni  kell,  hanem  gazdagítani.  Hogy 
szolgálhatom  az  emberiséget,  ha  meg  nem  őrzök  magamban  minden 

színi,  minden  kincset,  ami  az  emberiséget  gazdagíthatja?  A  magyar- 
ság színét,  a  magyarság  kincsét  !  De  mily  balga  volnék,  ha  ugyan- 
akkor más  színt,  más  kincset  el  akarnék  venni,  vagy  meggyengíteni  / 

Én  hiszek  a  testvériségben :  a  színek  együtt  adják  ki  a  képet, 
a  hangok  együtt  adják  a  koncertet.  Nemzet  ne  a  nemzet  ellen  harcol- 
jon :  hanem  az  ellen,  ami  minden  nemzet  nagy  veszélye  :  az  elnyomás 
és  a  rombolás  szelleme  ellen  !  Micsoda  leckét  kaptunk  ebből  éppen 
mi,  magyarok  !  És  micsoda  hiba  :  másnak  tenni,  amit  magunknak 
nem  kívánunk  —  holott  már  avval,  hogy  másnak  megtettük,  ajtót  nyi- 
tottunk neki,  hogy  velünk  is  megtörténhessék. 

Én  katholikus  vagyok  ;  azaz  hiszek  a  nemzeteken  jelülálló,  egész 
világnak  szóló  katholikus  igazságban !  Másszóval :  hiszek 
igazságban,  mely  túl  van  a  politikán,  életünk  helyi  és  pilla- 
natnyi szükségletein  :  az  én  egyházam  nem  nemzeti  egyház  !  Nem 
vagyok  puritán  :  az  én  üdvösségemnek  nem  elégséges  az,  ami  szük- 
séges :  ami  itt  és  most  szükséges. 

Hiszek  a  feleslegben.  Abban,  ami  túl  van  családon  és  fajon' 
abban,  ami  túl  van  a  meszelt  falakon.  Elvégre  lehet  élni  meszelt  falak 
közt  is  ;  de  ez  nem  katholikus  élet.  A  fal  véd  ;  de  zár  is.  Én  képeket 
akarok  látni  a  falakon,  hogy  újra  kinyissák  elém  a  világot .  .  . 

Hiszek  a  művészetben,  mely  kinyitja  élénk  a  világot,  mely  kirö- 
pít a  pontból  és  pillanatból,  mely  katholikussá  és  a  kozmosz  polgá- 
rává avat  ;  Vart  p  o  ur  Va  r  t  ez  és  mégsem  Vart  p  o  ur  Vart : 
mert  éppen  az,  hogy  nem  helyi  és  pillanatnyi  célért  harcol,  éppen  az 
teszi  egy  nagyobb  ügynek  harcosává.  Hiszek  a  művészetben,  mely 
nem  tagad  meg  semmit,  sem  a  Var  t  p  o  ur  Var  t-ot,  sem  a  natura- 
lizmust ;  de  túlnő  mindeniken,  mert  nem  rabja  semminek.  Hiszem, 
hogy  érdemes  ... 

Hiszek  a  lélekben,  mely  szereti  a  világot ;  annyira  szereti,  hogy 
újracsinálja,  annyira  szereti,  hogy  meg  sem  elégszik  vele.  Ha  érdemes 
a  világ,  érdemes  szeretni  is,  érdemes  másolni,  érdemes  a  fantáziának 
folytatni  is.  Hiszek  az  alkotásban,  mely  a  lélek  nyelve  ;  nem  min- 
denkié, csak  a  magosabb  lelkeké;  mint  a  nyelv  sem  minden  állaté. 
Hiszek  a  munkában  .  .  . 

XaXsicd  xá  xaXct.  Ami  szép,  az  nehéz  ;  az  anyag  ellenáll,  s  az 
én  lelkem  csüggedései  és  indulatai  .  .  .  Hiszem,  hogy  ez  a  nehézség 
is  hozzátartozik  a  szépséghez,  mint  a  harc  és  szenvedés  a  világhoz. 
Hiszek  a  harcban,  mely  szüli  a  vágyat  a  békére. 

S  hiszek  a  békében.  Hiszek  a  harmóniában,  melyre  vágy  a  lélek, 
a  szépségben,  melyért  kiáltoz  az  anyag,  a  szeretetben,  melyért  epednek 
a  népek.  Hiszek  a  nehézben,  hogy  nem  lehetetlen  !  Ha  nem  hinnék 
benne,  magam  tenném  lehetetlenné.  Oly  bűn,  melyre  nincsen  föl- 
oldozás.    Csak  a  hit  teheti  lehetségessé. 

Ember  vagyok,  s  hiszek  az  emberben.  Nem  is  az  emberben. 
Az  ember  vakon  botorkál ;  de  a  világ  nyitja  és  súgja  útjait.  Az  ember 
primitív  lény,  de  az  állat  még  primitívebb.  Nem  állatot  kívánok, 
nem  is  embert  !    Többet  ! 

S  ha  néha  elfáradok,  s  az  állatot  és  anyagot  irigylem  :  ez  nem 
hitem  megtörése,  csak  erőmé,  mely  nem  semmi,  de  nem  minden .  .  . 
Derék  erő,  s  majd  megnyugszik  egyszer,  de  nem  fogy  el.  Hiszem . . , 
Nyugodt  kinccsé  lesz  és  örök  haszonná. 

RÉGEN   ELZENGTEK  SAPPHO   NAPJAI 

A  líra  meghal.  Nagyon  is  merész 
kezekkel  téptük  a  kényes  leány 
hegedű-testét,  vad-vad  hangokig 
csigázva,  hogy  ma  már  csak  nyögni  tud 
s  hörögni  mint  halódó  .  .  ,  Nincs  ütem 
jajában  többé,  nincs  se  szó,  se  tag  : 
az  értő  agy  s  zenés  szív  nem  beszél, 
csak  a  tüdő  liheg,  csak  a  torok 
kiált  s  a  szédült  gyomor  álmodik. 
A  líra  elhal,  néma  ez  a  kor. 

Kinek  szólsz,  lélek?  Mondják,  milliók 

nyögését  nyögd  ma,  testvérek  vagyunk 

s  mit  ér  a  szó,  amely  csupán  tiéd? 

De  istenem,  hát  testvér  az,  aki 

nem  hallja  meg  testvére  panaszát, 

ha  nem  övé  is?  önző  a  világ  : 

csak  közös  inség,  közös  láz,  közös 

zavar  dadog,  —  a  többi  csönd  s  magány. 

A  líra  meghal,  és  a  szerelem, 

mint  a  galambok  csókja,  hangtalan. 

öh  kedvesem  !  magunknak  szól  a  dal. 

Régen  elzengtek  Sappho  napjai. 

Csókolj  !  A  líra  meghal,  és  a  bús 

élet  a  kettes  csöndbe  menekül. 

Az  ember  hajdan  ember  volt,  s  szive 

itta  az  embert,  testvérszív  ;    —  ma  nyáj, 

megunt  baján  kérődző.  Légy  sziget 

s  várj  napot  a  mocsárból !  Különös 

gubók  szülhetnek  pillét.  Mit  tudod? 

Az  istenek  halnak,  az  ember  él. 

KÖNNYŰ  DALT  SZERETNÉK  ÍRNI 
A  KEDVESHEZ 


Hol  vannak  a  régi  könnyű  dalok? 
Szalagok,  volánt,  csokor,  fodor 
lengése  hajad  lengéseihez 
és  ékszerednek  fénye  szemed 
villogásához  :  durva  dísz. 
Táncod  méltó,  hogy  utána  dalok 
szalagja  lobogjon,  tíz  meg  tíz. 

Hol  vannak  a  régi  könnyű  dalok 
fürtödbe  fonni,  ruhád  köré 
csokrozni,  fényleni  homlokodon 
és  rímek  forró  csókjaival 
körüllehelni,  hogy  ne  fázz, 
hogy  melegítsen  csók  a  hideg 
évszázakon  át  is,  száz  meg  száz? 

Hol  vannak  a  régi  könnyű  dalok? 
Tán  a  fezéi  vitte  el  őket,  a  szél, 
mint  virágpelyhet,  a  gaz  közé, 
vagy  a  vülám  lobbantotta  föl, 
mely  oly  sűrűn  gyúlt  s  oly  közel ! 
Vagy  súllyá  itta  szárnyaikat 
a  könny,  a  könny,  ezer  meg  ezer  ! 

Hol  vannak  a  régi  könnyű  dalok? 
öh,  könnyesek  ők  már  és  nehezek 
s  mind  melyen  a  lélek  sejtjeibe 
szívódva,  némán  él  s  vele  hal : 
nem  lobogó,  nem  vülanó  — 
lásd,  lelkem  könnyes  sejtje  dalol 
téged,  mülió  meg  millió  ! 


298 

IDEGES  ESZTENDŐK 

Emlékszem ...  A  Szerelem  jött,  galambszeme  volt, 
halkan  jött,  mint  a  galamb,  és  halkan  dalolt : 
de  a  hangja  oly  meleg,  véres-puha  volt, 
hogy  lelkem  könnyes  forróságban  fuldokolt. 

S  egyszerre  a  Félelem  nagy  lámpái  kigyúltak, 
eltakarták  az  álmokat,  eltakarták  a  Multat. 
Szent  zabiák,  kötelek  nyúltak,  lazultak,  lehulltak  : 
de  a  forró  kapcsok,  a  húskarok,  összeszorultak. 

Óh  kedvesem,  a  szél  elállt,  a  viharnak  vége  van  : 
ám  a  tenger  egyre  zúg  még  körülöttünk  nyugtalan, 
kapcsainkat  megcibálja,  ráncibálja  bús- vadán. 
Lelkünk  nézi  a  sós  vizet  remegve,  de  szomjasan. 

ŐSZINTESÉG 

őszinteség  ...  Óh  hogyha  a  szív 
oly  tiszta  lenne,  mint  hegyi  víz, 
könnyű,  mint  vers,  ami  rímre  megy, 
és  egyszerii,  mint  az  egyszeregy  ! . . . 

Fa  vagyok,  a  lábam  sárban  áll, 
ezer  álmom  vétkes  kört  csinál 
s  lelkemben  úgy  eltéved  a  fény, 
mint  egy  labirintus  ösvényén. 

Tán  zöld  bozót,  gazos  labirint, 
talán  csupa  kőfal  kacskaring  ; 
mélyén,  hova  Röntgen-láng  sem  ér, 
mily  szörnyeteg  lakik  és  henyél? 

A  szó  ott  tévedez,  elmarad  .  .  . 
Fond,  Ariadném,  szent  fonalad, 
és  ahová  sem  igen,  se  nem, 
tán  elvezet  majd  a  szerelem. 

Hogyan  mutassa  a  föld  magát, 
ha  az  ég  nem  küld  feléje  sugárt? 
Fa  vagyok,  lábam  a  sárba  tapad, 
de  karjaimat  már  vonja  a  nap  .  . . 

PESTI  ÉJ 

Én  így  szeretem  ezt,  spaléta  nélkül, 
mikor  keresztet  vet  reám  az  ablak 
keresztlécével,  és  a  hold  bekékül 
szobámba,  jaj  !  hogy  éjröl-éjre  kapjak 
a  bús  Mosáshoz,  mely  lelkemben  öblög, 
titkos  kékítőt.  Óh  be  mar  a  lug ! 
Tiszta  éj  vize,  töltsd  szinig  a  csöbröt, 
és  szent  alázat,  oldj  belé  hamut !  — 
Kutyám  halódik  és  állati  kínja 
hörgését  csurrogatva  reves  éltem 
teknejébe,  olyan  a  hangja,  mint  a 
vízvezetéké,  mely  csepeg  az  éjben, 
öh  kínok  cseppje,  mely  követ  kivájna ! 
Vigasztalan  sötétség  !  állati 
egyedülség  !  ha  elég  mélyre  fájna 
belém  keserved,  talán  mint  aki 
erős  szöggel  szögezve  egy  keresztre, 
úgy  csüggnék  Isten  eleven  keresztjén, 
amelyre  minden  élet  rászögezve 
kínjaik  föloldódnak  a  keresztény 
»lelkek-egyességében«.  Drága  oldás, 
hol  kín  a  kínnak  titkos  orvosa, 
mert  eggyé,  mint  a  kereket  a  forgás, 
olvasztja  mind  a  szívek  ritmusa, 
mely  az  Élet  ritmusa.  Minden  bűnöm 
oldódjon  az  Életbe  !  Hulljon,  hulljon 
kereszt  ágyamra,  lúg  szívemre  !  Szűnjön 
külön  életem  kicsi  kínja  !  Múljon 
a  Minden-Élő  kínjaiba  !  Csöpp  lesz 
melyet  az  Ür  szent  tengere  lep  el .  .  . 
Fű  .  .  .  ember  .  .  .  állat .  .  . 

S  a  Halál  se  több  lesz, 
mint  két  ing  közt  egy  meztelen  kebel. 

JÖZANSAG 

Alszol  mellettem.  Repkedő  szemed 
kék  madarát,  két  fürge  madarát 
kalitba  csuktad. 

Korljolva  nézem  bolond  lelkemet : 
elhagy,  és  föl-le  kémli  vonalát 
egy  furcsa  útnak. 

Jer  vissza,  lelkem,  nem  való  tehozzád 
a  bizonytalan  ösvény  messze  hosszát 
bódulva  bolygani ! 

Elég  volt  jámi,  elég  volt  keresni, 
két  oldalt  lándsás  kapukon  belesni, 
záporral  csorgani. 

Száraz  tetőnk  alá  ma  behúzódva 
az  ablakon  berémlő  vert  bozótba 
új  bajra  ki  ne  szökj  . . . 

Lélek  les  ott  künn  lelket,  mint  a  kobra, 
s  a  gyűlölségek  száz  Medúza-szobra 
mered  a  lomb  között. 

öh,  előrefutós  meg  visszatérés 
lelkem,  drága  kis  ebecském,  be  félős, 
hogy  nyomod  ottveszik, 

ha  nem  von  vissza  a  szent  vágy,  a  jó  láz, 
mint  bölcs  szimat,  mint  erős,  ritka  póráz, 
az  alvó  kedvesig  . . . 

A  HARMADIK  EMELETEN 

öh  micsoda  reggel !  Szemem  semmit  se  lát 
a  négyszögű  ablak  szürke  tábláin  át. 

ólomlemezekkel 
vannak  beszögezve  ;    s  azt  hiszem,  talán  itt 
csak  vidám  kedélyed  világa  világít  — 

óh  micsoda  reggel ! 

Jó  így  lakni,  édes,  magoson,  magoson 
mikor  ragyog  a  kék,  tavaszon,  tavaszon 

s  mint  sziget  az  égben, 
horgonyzó  léghajó  szőnyeges  lakásunk 
és  kíviilről  csupán  egy-egy  fecskét  látunk 

suhanni  a  kékben. 

De  még  jobb,  de  még  jobb  —  mikor  nincs  más  világ, 
csupán  az  emberé,  s  szemünk  fecskét  se  lát  — 

ilyen  szürke  télen, 
mikor  nincs  más  világ,  csupán  az  emberé, 
akkor  még  jobb,  édes,  ki  se  látni  belé 

s  lenn  tudni  azt  mélyen. 

Ez  a  mi  nagy  próbánk  :  kínjait  érezni 

s  köztük  ős,  szent,  vidám  magvakat  őrizni 

—  simítsd  hozzám  orcád  !  — 
Látod,  hősen,  tisztán,  s  boldogan  maradtunk, 
előttünk  köd,  mögöttünk  köd,  és  alattunk 

egy  elsüllyedt  ország. 

BOGÁRKÁK  JO  HALÁLÁÉRT 

Meghalt.  Többet  meg  se  moccant, 
összecsukta  fényes  szárnyát, 
mint  egy  páncél  szemfedőt, 
mint  egy  haloványuló 
zománcu  kettős  szekrényajtót, 
melynek  fénye  érc,  agát . .  . 

Két  ujjam,  mint  két  kis  angyal, 
jött  el  érte  jobbrul-balnil, 
koporsóba  tette  öt, 
melynek  falai  magukba 
itták  rég-elgyúlt  gyufáknak 
maradozó  kénszagát. 

Ennyi  volt  csak  könnyű  pokla ! 
Az  se  zárta  tán  sokáig 
foglyul  a  kis  repkedőt. 
Már  a  márciusi  vizek 
jöttek  és  a  korhadt  fán  át 
beszűrték  az  éjszakát. 

Beszűrték  az  édes  éjét 

s  boldog-meztelen  maradva 

a  nagy  Mindenség  előtt 

úgy  cserélte  csöpp  húsát 

s  a  sáros  földet,  úgy  cserélte 

a  világot  és  magát. 

Kis  testével,  mely  mig  élt, 

csak  szállt  és  rángott  ég  és  föld  közt, 

most  a  Végtelenbe  nőtt 

elvegyülve.  S  múlt  a  nyár 

és  telt  az  ősz,  s  a  házak  állán 

tél  eresztett  jégszakállt. 

S  jött  az  új  tavasz.  S  az  évek 
így  suhantak.  Én  Istenkém, 
ég  és  föld  szövője,  sződd 
egybe  minden  bogárkádat, 
engem  is  majd  kedvesemmel 
s  szűrd  reánk  szent  éjszakád ! 

ESTI  MEGÉRKEZÉS 

Az  esti  sötét 
halk  mezei  lelkét 
a  mohó  kilométerek 
bús  messzibe  nyelték. 
Kocsim  ablakait  most 
veri  a  fény, 
két  sorban  a  lámpák 
jönnek  elém. 

Tépett  takaró  lett 
már  a  sötétből ; 
csak  az  ég,  a  nagy  ég 
fut  velem  a  rétről ; 
kiejtik  az  utcán  • 

a  csönd  mezei 
csokrát  a  kiránduló 
fáradt  kezei. 

De  harsan  a  lángok 
lármája,  a  lámpák 
csilláma  szemembe 
csengeti  lángját. 
Máshol  az  éjszaka 
csendje  halálos : 
itt  villan  a  villany 
és  villog  a  város. 

Idelenn  a  város 
villanya  villog, 
de  fenn  a  nagy  ég 
száz  csillaga  csillog  : 
a  villany  a  földi, 
a  csillag  az  égi, 
a  villany  az  új, 
a  csillag  a  régi. 

A  JOBBAK  ELMARADNAK 


Utak,  kik  szétszaladtok  a  hazába 
és  sorompókra  leltek  oly  hamar, 
ne  vigyétek  ki  bús  hirünket  innen. 

Csak  mint  a  fuldoklóét  ujja  csücske, 

áldozat  bárányáét  szalagok, 

csak  mint  hegedhetetlen  sebnyilások. 

Minket  lekötve  tart  egy  furcsa  léthez 
mágus  Szokás  vagy  szoptatós  Remény  : 
álmodunk  és  vergődünk  álmainkban. 

Húsunkba  tépünk,  mint  az  elvarázsolt  ; 
némák  vagyunk  és  süketek ;  a  vér 
betölti  szánkat,  vér  kavarg  fülünkben. 

örületünk  előtt  már  semmi  korlát : 
ó  jaj,  a  táblákat  mi  összetörtük  ! 
ó  jaj,  bölcs  véneinket  megtagadtuk  ! 

Nem  előre  kell  nézni  a  magyarnak  : 
a  régi  erkölcs  jobb  volt ;  régi  mód, 
régi  szavak,  régi  ész,  régi  oltár. 

Megvonva  tőlem  jövők  jósa  lenni, 
barbár  korok  vátesse  visszavágy 
mikor  még  Róma  állt  s  az  ősi  Vallás. 

ó  magyarok  !  haragszik  tán  az  Isten ! 
Havas  tavasz  korbácsa  sújt  ;  a  nép 
nyomorog  s  a  gyükolásban  leli  üdvét. 

Jön  a  Barbárság,  mint  havas  tavasz, 
korbáccsal  a  kezében  ;  már  az  ének 
eresz  alá  némul ;  és  az  a  Jobb, 

aki  nem  ért  és  elmarad  korától. 


Babits  M  hály:  Ossies  versei.  20 

PETŐFI  KOSZORÚI 

1923. 

*  Avagy  virág  vagy  te,  hazám  ifjúsága  ?<i 

Hol  a  szem,  szemével  farkasszemet  nézni? 
Ki  meri  meglátni,  ki  meri  idézni 

az  igazi  arcát? 
Ünnepe  vak  ünnep,  s  e  mái  napoknak 
szűk  folyosóin  a  szavak  úgy  lobognak, 

mint  az  olcsó  gyertyák. 

Szabadság  csillaga  volt  hajdan  a  magyar, 
de  ma  már  maga  sem  tudja,  hogy  mit  akar : 

talány  zaja,  csöndje  • 

és  úgy  támolyog  az  idők  sikátorán, 
mint  átvezetett  rab  a  fogház  udvarán 

börtönből  börtönbe. 

Ki  ünnepli  ÖT  ma,  mikor  a  vágy,  a  gond 
messze  az  övétől,  mint  sastól  a  vakond 

avagy  gyáván  bújik, 
s  a  bilincses  ajak  rab  szavakat  hadar? 
Csak  a  vak  Megszokás,  a  süket  Hivatal 

hozza  koszorúit. 

öh,  vannak  koszorúk,  keményebbek,  mint  a 
deszkák,  súlyosabbak,  mint  hantjai  kint  a 

hideg  temetőnek  !  . .  . 
Kelj,  magyar  ifjúság,  tépd  le  a  virágot, 
melyet  eszméinek  ellensége  rádob 

emlékére  —  kőnek  í 

Kelj,  magyar  ifjúság,  légy  te  virág  magad ! 
Nem  drótos  füzérbe  görbítve  —  légy  szabad 

virág  szabad  földön  : 
hogy  árván  maradva  megrablott  birtokán 
mondhassa  a  magyar :  »Kicsi  az  én  szobám, 

kicsi,  de  nem  börtön  !« 

Avagy  virág  vagy  te?  .  .  .  légy  virág,  légy  vigasz ! 
Legyen  lelked  szabad,  legyen  hangod  igaz 

az  ö  ünnepségén  : 
Koporsó  tömlöcét  aki  elkerülte, 
most  hazug  koszorúk  láncait  ne  tűrje 

eleven  emlékén  ! 

A  GYÉMÁNTSZÓRÓ  ASSZONY 

Móricz  Zsigmondnak. 

Éjszaka  ez,  testvér  !  .  .  .  Szükség  van  a  fényre, 

vetni  amaz  örült  asszony  útjai  elébe  : 

kit  tántorgóvá  vakított  szörnyű  vesztesége. 

óh,  hány  fiat  vesztett  !  mennyi  vagyonát 
taposták  szét  talpas,  süket  katonák  ! 
idegenné  zárták  tőle  legjobb  otthonát. 

S  azt  se  tudja  már,  hogy  lába  merre  lép  : 

jobbra  is,  balra  is  árok,  meredek 

s  minden  lépten  szórja,  veszti  kincsét,  erejét. 

\ 
S  míg  gyémántját,  gyöngyét  így  hullatja  széllyel, 
ékeskedik  csináltvirág-  s  üveggömbfüzérrel, 
mely  gáncsot  vet  lábainak,   ahogy  küzd  a  széllel. 

Lámpása  a  szélben,  —  hagyta  —  kialudt  : 

vak  tátongó  mélység  szélén  fut  és  egyre  fut  — 

mégis  fény  ragyogja  be,  s  nem  sötét  az  ut. 

Nem  a  csináltvirág  s  üveggömb  ragyog, 
hanem  az  a  gyémánt,  amit  elhagyott : 
még  az  árokba  is  utána  ragyog  ! 

Ragyogj,  gyémánt,  ragyogj  !   szükség  van  a  fényre, 

szegény  őrült  asszony  útjai  elébe ; 

mert  anyánk  ö  s  a  miénk  minden  vesztesége. 


20* 

VERS,  APOSTOLOKRÓL 


S  jött  az  Eke  és  átszántott  a  földön  — 
de  ki  fog  a  fölszántott  földbe  vetni? 
Hol  a  jó  mag,  és  hol  van  aki  szórja, 
a  méltó  kar,  mely  könnyen  lendül  égnek? 

Hol  van  Péter,  aki  látta  a  Krisztust 
s  látását  bölcs  lélekkel  őrzi  s  osztja? 
És  hol  van  Pál,  kinek  nyelve  hegyén  az 
»ismeretlen  Isten«  neve  kilobban? 

Az  Antikrisztusok  megsokasodtak  ; 
az  ég  illata  elveszik  e  bűzben  : 
Uram,  aki  vagy,  adj  jelet  magadról, 
igazgasd  tévedt  ebeid  szimatját  ! 

Nem  a  kenyér  a  minden,  sem  a  fajták 
állati  tülekvése,  ami  most  van  : 
krisztustalan  próféták,  mondjatok  már 
legalább  annyit,  hogy  nem  ez  a  Krisztus. 

A  Szentléleknek  gőze  megapadt  ma : 
tartányaink'  betömte  az  aludt  vér. 
tudásunk  megfogy,  házaink  omolnak 
és  gépeink,  mint  szíveink,  kihűlnek. 

Nem  a  holtakat  szánom  már  :  az  élő 
ma  százszor  holtabb ;  az  eke  nem  új  mag 
számára  tört  utat,  hanem  kidobta 
földünkből  a  régit,  és  elaszunk  most. 

Vadakként  hát,  barlangjainkba  sunyva, 
kik  egymást  téptük,  s  még  véres  vicsorral, 
jobb  struccfej ünket  néma  kéjbe  dugni 
s  szennyes  kortyokban  hörpenteni  Istent? 

Ha  nem  igennek,  legalább  a  nemnek 
hangzani  kéne ;  a  nem  is  talizmán, 
a  nem  is  lélek,  vigyétek  a  véres 
csorda  elé,  tán  meging  s  hátrahőköl. 

Tán  nemet  vettek  és  igent  arattok. 
Kisebzett  és  fázik  a  meztelen  föld  : 
siessetek  !  hogy  új  búza  borítsa, 
mielőtt  az  esztendő  megöregszik. 

A  VEN  KÖTÉLTÁNCOS 

I. 

♦Nosza  feszítsd  ki  font  köteled 
kösd  lábra  táncos  cipellődet. 
Fogd  kézbe  hosszú  súlyzórudad  : 
tudnád-e  még,  mint  egyszer  tudtad? 
Amíg  élsz,  ugrálj  !  Lássuk,  hires  ! 
Győzi-e  jobban  más  ha  kiles? 
Kilestük  titkod,  csináljuk  is 
még  néha-néha  cifrázzuk  is. 
Lépted  habozó,  bokád  remeg, 
könnyekbe  vakul  gyönge  szemed  : 
de  a  mi  falkánk  halad,  halad 
előre,  vissza  könnyen  szalad. 
Felhők  mezője  lábunk  alatt  : 
mit  bánjuk,  mi  van  a  felhők  alatt !« 

II. 

Addig  beszélnek  :  fogom  magam 
kihozom  súlyos  aranyrudam 
fölveszem  táncos  cipellőmet 
vonom  kötelem  felhők  felett. 
Jól  tudom,  mi  van  a  felhők  alatt : 
szájas  mélységek,  szúrós  falak. 
Mint  roncsolt  arc  a  fátyol  mögött, 
olyan  a  táj  és  rajta  a  köd. 
Szikla  kisebzett,  föld  megrepedt. 
Görcs  húzza  össze  a  hegyeket. 
Borzong  a  bozót,  az  erdő  fut, 
lázas  a  város,  elakad  az  út 
minden  bérc  fojtott  tűz-csobolyó 
vonaglik  ágyában  a  négy  folyó. 

IIL 

Kínpanoráma  !  iszonyú  sors  ! 
óh  bús  bátorság,  mire  sodorsz? 
Bár  volnék  könnyű,  hólyag  gyanánt, 
ne  látnék  semmit,  jó  vak  gyanánt. 
Szirt  engem  öklel,  tűz  nekem  fáj 
fojtó  folyó  és  tályogos  táj. 
Kásás  hidegláz  !  zöld  szédület ! 
Lerúgom  táncos  cipellőmet. 

Szorul  a  szívem,  ámolyodom 
vad  vízbe  ejtem  aranybotom, 
óh  folyó,  ránts  le  iszapodba ! 
Vak  tűz,  égess  el  kicsapódva  ! 
Temess  el,  erdő  !  taposs  el,  út ! 
Boldogtalan  ki  magasan  fut. 

Hegedűk  hervatag  szava,  párás  virágok 
illata,  mosolyok  szomorú  zamata, 
szivembe  hasztalan  vet  új  zenét  csirátok, 
csirázni  sziklaként  nem  hagyja  bánata. 

ó  milyen  bánat  ez?  Milyen  kór?  Melly  bal  átok 
fogant  meg^  Melly  adósság  szörnyű  kamata? 
Talált  ebet  növeltem,  játékos  barátot, 
s  gonosz  szelindekké  nőtt,  rámvicsorul  foga. 

Tán  árva  magamért,  tán  az  emberiségért, 
talán  csak  semmiért ...  Ah,  értse,  aki  még  ért 
valamit,  bánatom  !  .  .  .  Szók,  szók,  ti  pártütök, 

kik  hajdan  ami  volt  értetlen,  m^gsugátok, 

és  fegyverré  a  bút  edzé  harmóniátok, 

mért  hagytok  így  dadogni  most  a  világ  előtt? 

ÖRÖMRŐL  DALOLTOK 


örömről  daloltok?  —  Ne  vigan,  ne  hangosan  ! 
öh  szenvedni  kell  még  !  az  öröm  még  messze  van. 
Pányvád  el  nem  éri.  Boldog  réten  fut,  suhan 
vagy  hever  zöld  füvön.  Mennyi  erdő,  hány  folyam 
közte  és  közötted  !    Az  öröm  még  messze  van.   — 
Vad  ijesztett,  ág  szúrt,  tüske  tépte  szórt  hajam  : 
futottam  feléje  —  vert  a  szívem  nyugtalan. 
Eltévedtem  szörnyű  völgyek  útfogóiban. 
örömről  daloltok?  Az  öröm  még  messze  van. 
öh  szenvedni  kell  még  !    Küzdj  tovább,  lihegj,  rohanj, 
tépd  a  sötét  sűrűt,   úgy  érhetsz   ki  az  arany 
fényre,  zöld  tisztásra,  véresen,   de  boldogan  ! 
örömről  daloltok?    Az  öröm  még  messze  van. 
Tudod  a  nevét  már?    Ki  ne  kiáltsd  hangosan  ! 
Friss  fehér  tüzekkel  boldog  réten  fut,  suhan. 
Pányvád  el  nem  éri :    az  a  perc  még  messze  van  ! 
S  akkor  is  csak  szolga  .  .  .    Akkor  is  csak  új  iram 
más  valami  cél  felé  .  .  .    Akkor  is  még  csak  olyan 
mint  szép  paripád,  mely  vágtat,  és  majd  lezuhan 
s  tán  kiadja  lelkét,  mire  veled  szomjasan 
igazi  hazádba  ér,  mely  ki  tudja,  merre  van  .  . . 

BORÜS  NAP  ;  DE  KEZD  MÁR  KIDERÜLNI 

Veranda.  Zord  nyár.  Borzas  fák  a  réveteg 
függönyön  át  .  .  .  Mit  csóváljátok  fejeteket 
mogorva  fák? 

Holnapra  újra  szép  idő  lesz.  Akkor  én 
közétek  állok  .  .  .  Várjatok,  izgága  vén 
téj)ett  királyok ! 

Palotátok  lámpása  meggjmllad  megint. 
Fényben  áUtok,  és  fejeteken  meg  sem  ing 
koronátok. 

Lábatoknál  táncol  a  könnyű  bajadér, 
mord  basa-fák  !  selyem  kendőben  a  ledér, 
vörös  virág, 

akit  lengve  a  kerti  ágyás  szőnyegén 
gyerek-szemmel  tegnap  egész  nap  néztem  én 
kedvesemmel ... 

Vigyázz,  virág  :  el  ne  szórd  könnyű  keszkenőd 
a  szélbe  kint ;  —  hogy  holnap  kedvesem  előtt 
szép  légy  megint ! 

Kedvesem  hallod?  künn  egy  kis  madárka  szól. 
ö  okosabb  !  ő  nem  rosszkedvű,  tudja  jól, 
hogy  jó  a  nap. 

Njoighassatok,  fák  !  itt  a  piktor,  festi  már 
ecsete  kékre  a  nagy  kupolát :  sugár 
feccsen  az  égre  . . . 

ABLAKNÉGYSZÖG 


Az  ablaknégyszögön  zöld  falomb  hajlik  át; 
alatta  léckapú  és  keskeny  kerti  ut, 
amely  egy  idegen  telek  szívébe  fut 
a  felső  sarkig,  és  elveszti  ott  magát 

szemünkből :  ennyi  csak  szobánkból  a  vüág. 
Látjuk  a  gyér  gyepet,  néhány  levél  laput 
az  út  szegélyein,  s  nem  tudjuk,  hova  jut 
az  út,  ha  megpihen,  könnyű  szolgálatát 

megtéve?  és  kié  e  kert,  hol  sohse  jár 
senki,  csupán  a  szél  kaput  ha  néha  tár  — 
nézd,  most  a  nyílt  kapun  belép  egy  kis  madár ! 

Csak  lép,  és  nem  repül !  nem  rezzen  szárnya  sem  I 
Ez  a  madár  a  vágy,  halk  vágyunk,  kedvesem : 
megunta  itt  magát  és  átmegy  csöndesen. 

ERDEI  LAKÁSBAN 


A  piros  téglalépcson  sárga  foltokat 
vet  a  késői  napfény,  óh,  maradj,  maradj  ! 
Lásd,  egész  nap  tied  vagyok.  S  már  e  piros 
lépcső  egy-éj  szakai  börtönömbe  hív, 
szobámba,  amüyenben  élek  az  egész 
éven  keresztül,   úgy  hogy  gyűlölöm  ma  már 
megbúni  benne,  bár  csak  éjszakára  is. 
Nem  élőnek  való  az.  óh,  mily  iszon5rű 
feledkezés,  müy  őrület,  milyen  beteg 
vonzás  vihette,  szent  királyom,  csüggeteg 
néped,  hogy  börtönt  rakva  önmagának,  ős 
p>ompád  elől  vermek  közé  búj?  Átkozott, 
aki  először  szükségen  túl  házat  a 
házra  rakott,  hogy  lenne  emelet,  s  aki 
falat  védett  a  fallal,  míg  betonból  és 
betűből  és  aranyból  ez  a  labirint 
fonódott,  mely  ma  fojtogat,  hogy  tégedet, 
apánk,  királyunk,  kincsünk  és  örök  jogunk, 
pénzért  fizessen,  aki  egyszer,  mint  magam 
e  kőhinárba  csúszott,  s  kisebbek  legyünk 
a  csöpp  állatnál,  mert  az  veled  szabadon 
néz  szembe,  végtelenség  !    Egyszer,  igen,  én 
egyszer  kiugróm,  meztelenre  vetkezem, 
mint  a  vadak,  letépek  mindent,  ellökök 
betont,  betűt  és  aranyat,  mint  evezős 
tengert  taszít,  hogy  révbe  jusson.  Izgatott 
karral  lököm  ki  partod  és  arcod  alá 
magam,  szakadtán,  űzten,  fájva,  véresen, 
ruhátlan  és  vadán,  mint  réti  farkasok, 
hogy  láng-,  és  jég-,  és  kő-,  és  tüske-ostorod 
verje  halálra  szegény  csupasz  testemet  I 

DAL  AZ  ESZTERGOMI  BAZILIKÁRÓL 


Épen  olyanok  mint  otthoni  dombjaim  : 
alattam,  fölöttem  egy  kis  darab  enyim. 
Távolabb  a  város,  és  túlnan  látszik  a 
szemközti  dombról  a  komoly  bazilika. 

Hoc  erat  in  votis  ...  S  ne  jutna  legalább 
a  jóknak  annyi  föld,  hol  megállhat  a  láb 
nyugodtan  és  bölcsen,  s  kinyúlhat  égig  a 
lélek,  mint  dómjával  ott  a  bazilika? 

Rossz  föld,   de  megterem  itt  legalább  a  csend 
virága,  nyugtató  lótuszom,  s  odalent 
kertem  az  egész  táj,  hol  óriás  csiga      * 
kétszarvú  dómjával  e  bölcs  bazüika. 

De  túl  már  cseh  határ  .  .  .  Idegen  katonák 
s  szuronyos  szólamok  szorítják  a  Dunát, 
mely  ma  friss  ér  helyett   zsibbasztó  pántlika  : 
áldástalan  nézi  a  hűs  bazilika. 

Egy  kis  darab  enyim ...  De  hát  hol  a  mienk, 
amit  épúgy  védjen  a  törvény  és  a  rend? 
Hogy  bölcs  nemzeteken  bíró  ököl  s  iga 
legyen,  miért  hagyod,  óh  szent  bazilika? 

Ne  bánd  ma,  lelkem !  Itt  fölülről  egyhatár 
minden  ;  és  kék  és  zöld,  s  szálló  szem  s  gyors  madár 
tanítják,  hogy  nagy  az  Isten  és  kicsik  a 
nemzetek,  és  a  Menny  külömb' bazilika. 

óh  ős  Templom !  azúr  architrávod  alatt 
tűrd  és  áldd  meg  ezt  a  csöndes  fecskefalat. 
Csönd  van  itt ;    csak  egy-egy  kocsi  vagy  talyiga 
zörg  föl  a  városból,  s  zeng  a  bazilika. 

Mérföldjáró  öreg  csizmákban  a  vihar 
erretoppan  olykor  szürke  lábaival : 
az  se  soká  marad ;    elszáU  és  nincs  hiba : 
mint  orgona  után  néma  bazilika. 

FREE  TRADE 


Komoly  édes  dombok  muzsikája  !  Szerte 
hang,  szín,  zamat,  illat,  simogatás  verte 
muzsika  !  öt  érzék  ezer  muzsikája  ! 
Komoly  édes  dombok  muzsikája  !  Fáj  a 
lélek,  ha  felétek  remegve,  a  lármás 
emberi  hálókba  veri  szegény  szárnyát, 
melyekbe  befonva  frivol  ádáz  jajjal 
komoly  édes  dombok  muzsikája,  nem  haU ! 
öh  jaj,  Magyarország  !  —  Titeket  is  össze 
vagdalna  az  Ember,  határba  kötözne, 
ha  lehetne  —  de  ti,  komoly  édes  dombok 
muzsikája,  örök  derűben  borongtok 
ködötök  alatt,  mely  testvére  a  fénynek  : 
Ki  vetne  határt  a  sugárnak,  a  szélnek? 
illatnak  és  színnek?  neked,  komoly  édes 
dombok  muzsikája,  te  szerte  beszédes?  ! 
Ki  szól  a  viharnak?  :    »Itt  a  vonal :    állj  meg 
Ilyeneknek  nincs  őr,  se  sorompó.  Ámen. 
Nevet  a  föld  rajtad,  bús  vámok  igája  ! 
Zenélj,  komoly  édes  dombok  muzsikája  ! 

CSONKA  MAGYARORSZÁG 

Bár  lenne  a  hangom  tiszta  és  éles,  mint  intő  csengőké  !  A  tié- 
tek zavaros,  mint  mocsarak  habja  !  ti  leborultatok  az  Ercbálvány 
előtt !    döntsön  az  erőszak  ! 

s  döntött  az  Erőszak  ... 
mi  jogotok  beszélni  többé? 

Nekem  van  rá  jogom  ! 
ti  elhánytátok  a  Kiáltást :   mint  bolond  a  fegyverét !   nem  kiált- 
hattok már  : 
én  elkiálthatom  : 
óh  Igazság,  te  egyetlen  kiáltás  !   egyetlen  fegyver  !   Jerikó  trom- 
bitája !    szólj  ! 
falak,  omoljatok  hangjaitól ! 
gerincek,    borzadjatok !     Európában !     és    Amerikában !     mert 

borzasztó  az  Igazság  a  gerincekben  ! 
mit  érnek  a  ma-épített  falak  körülöttem? 
ott  borzad  az  Igazság  a  kövekben  !    ott  ég  a  hegyekben  !    árad 
a  vizekben  !   óh  tiszta,  éles  trombita,  zengj  ! 

ne  hallgass  sohase  ! 
egy  napig  se  !   egy  óráig  se  !  egy  pülanatig  se  !  mint  ahogy  nem 
hallgat  a  fájás  az  idegben,   míg  megvan  a  betegség  .  .  . 

nem  hallgat  a  vonzás  a  kőben,  hogy  természetes  irányában 

essék  .  .  . 
nem  hallgat  a  madár,  míg  fészkébe  nem  tér  .  .  . 
nem  hallgat  a  folyó,  míg  tengerbe  nem  ér  .  . . 
nem  hallgat  a  szél, 


míg  él 


Nekem  van  rá  jogom  ! 
En  elkiálthatom  : 


Igazság! 

Ti  eldobtátok  ezt  a  szót,  mint  bolond  a  fegyverét,  szegény 
testvéreim  !  s  csak  gyenge  izmotok  maradt,  csak  puszta  kezetek, 
meztelen 

mely  bilincsekbe  verve,  ha  üt.,  csak  önmagát  ütheti  esztelea 

sem  lázadni  nem  tud,  sem  meghajolni  az  Ercbálvány  előtt 

igazán  — 

de  hát  az  Ercbálvány  hazája  lettél-e,  hazám? 

Van-e  reményed  abban? 

a  sötét  utakban? 

Nem  !  —  Csak  a  napban  ! 
mely  éget  a  kövön  és  ragyog  a  patakban. 

Ti  azt  mondtátok  :    Döntsön  az  erőszak  ! 

s  hangotok  zavart  most,  mint  mocsarak  habja. 

De  én  azt  mondom  :    dönt  majd  az  erős  Nap  ! 

Kitárom  tiszta  szavamat  a  Napra. 


319 

Ti  eldobtátok  a  trombitát 

de  a  trombita  zeng  tovább, 

zeng,  nem  a  ti  kezetekben, 

hanem  a  vízben,  a  hegyekben, 

Erdélyben,  felvidéken, 

az  égen, 

s  bennem  ! 
Én  sohse  mondtam  :    »Dönt  majd  az  erőszak !«  —  most  mond- 
hatom :    »Nem  !    Nem  !« 

SZENT  KIRÁLY  VÁROSA 

Esztergom,  Elő  hegy. 

Az  első  szent  király  itt  született,  s  azóta 
szent  város  ez  :  szent  és  gyámoltalan. 
Paphercegek,  néha  paraszti,  néha 
királyi  vér,  akkomodálta  vén  csúzos 
lába  alá,  faragott  tarka  zsámolyul. 

S  némelyik  oly  dicső  zsámolyról  álmodott, 

mint  a  pápának  Róma  ;  s  agg  tanárok 

eszét,  s  rossz  talján  piktorok  kezét 

bérelte  :  jó  öreg  papok  játéka  volt  ez  ; 

tán  olykor  balkezes  ;    de  hagyján  :    mert  az  Istent 

szolgálták  ők  is,  és  az  életet !  Nekik 
köszönöd  e  látványt ;  balról  a  kerek 
templommal,  melyet,  mondják,  ama  nagy  Dóm 
legelső  álmodója  épített,  kicsiny 
próba  gyanánt,  hogy  élve  lássa  még  csodás 

álmát :  a  fő  Magyar  Templomot !  Én  is,  én  is 
nekik  köszönhetem  ma  ezt  az  órát  : 
templomot  látok  én  is,  és  talán 
elmondom  most,  vén  álmok  s  játékok  között, 
ami  oly  rég  ül  nyelvemen.  Sötét  kor  ez, 

barátaim !  Szörnyű  rabságból  ébredünk 
s  átallunk  szabadságért  küzdeni. 
Templomokat  romboltunk,  s  rá  nem  érünk 
építni ;  jó  ha  még  saját  ledőlt  falunkat 
fölrakhatjuk,  hogy  elbújhassunk  szégyenünkkel ! 

Küzdeni?    Más  korok  küzdtek  könyvért,  keresztért, 
ostyáért  és  zászlóért :  ez  nekünk  már 
mind  semmi  volt.  Mi  már  a  Semmiért 
harcoltunk,  mint  üres  gép,  barbár  századok 
harcánál  szörny ebb  harcot.    Egymást  vontuk  az     * 

ágyúk  elé.  óh,  szent  István  király  !  a  te 

csatáid  jobbak  voltak.  Karddal  a 

kard  ellen  !  hogy  a  magyar  ölyv  galambként 

üljön  a  szentek  vállán,  s  hordja  tőlük  az 

Isten  postáját !  —  Hol  az  Isten?  S  hol  a  harc, 

mely  még  békét  igér?  Ma  minden  harc  eretnek 
sárkány  gyanánt  kölykezne  .  .  .  Hol  a  pápa, 
koronát  adni?  Templom  kellene, 
magasság,  mint  e  Dóm,  mélyen  a  közös  égbe 
emelni  vak  fejét  a  bolond,  vert  magyarnak  ! 

Hol  vagy,  István  király?  Bölcs  vessződ  kellene  ! 
Balgán  mentünk  el  és  csonkán  jövünk  meg, 
gyászmagyarok !  Mit  álmodoztok  a 
Botond  bárdjáról?  —  »Nincs  idő  ma  falakat 
rakni,  se  nézni«?!...  »Agg  papok  játéka*?!...  —  Jobb 

játék  volt  az,  nem  ártott  senkinek  !  S  talán 
nem  árt  e  vers  sem  !  Bárcsak  játszanánk 
örökké,  mint  e  gyermekek,  kik  ostort 
kötöznek  odalenn  magukból,  kéz  a  kézbe 
fogózva,  és  egymást  lendítve  diadallal ! 


Babits  Mihály:  összes  versei.  -1 

ÁDÁZ  KUTYÁM 


Ádáz  kutyám,  itt  heversz  mellettem. 
Amióta  a  gazdád  én  lettem, 
ez  a  hely  a  legjobb  hely  tenéked  : 
nem  érhet  itt  semmi  baj  se  téged. 
Rajtam  csügg  a  szemed,  hív  imádás 
együgyű  szálán  csügg,  boldog  Ádáz. 

Mert  boldog  ki  jámborul  heverhet 

valami  nagy,  jó  hatalom  mellett. 

S  te  jámbor  vagy,   bár  olykor  asszonykád 

bosszújára  megrablod  a  konyhát 

s  csirkét  hajszolsz  vadul  a  salátás 

ágyakon  át  :  jámbor,  noha  —  Ádáz. 

Elcsavarogsz  néha  messze  innen, 
el  is  tévedsz  kóbor  hegyeinkben  ; 
avagy  titkos  kalandjaid  vannak. 
Ág  tép,  gonosz  ebek  rádrohannak, 
zápor  is  lep,  szőröd-bőröd  átáz  : 
ázva,  tépve  jössz  vissza,  kis  Ádáz. 

Visszajössz,  mert  ugyan  hova  mennél? 
Hol  lehetne  egyéb  helyed  ennél? 
Szimatokból  ezer  láthatatlan 
ösvény  vezet  téged  mindenhonnan 
hívebben,  mint  bennünket  a  látás  : 
minden  ösvény  ide  vezet.  Ádáz  ! 

Tudod,  hogy  itt  valaki  hatalmas 
gondol  veled,  büntet  és  irgalmaz, 
gyötör  olykor,  simogat  vagy  játszik, 
hol  apádnak,  hol  kínzódnak  látszik  : 
de  te  bízol  benne.  Bölcs  belátás, 
bízni  abban,  kit  nem  értünk.  Ádáz. 

Óh,  bár  ahogy  te  pihensz  lábamnál, 

bizalommal  tudnék  én  is  Annál 

megpihenni,  aki  velem  játszik, 

hol  apámnak,  hol  kínzómnak  látszik, 

égi  gazda,  bosszú,  megbocsátás, 

s  úgy  nem  értem,  mint  te  engem.  Ádáz  ! 

NYÁR 


Esik  a  nap  ! 
Szakad  a  súlyos,  sürü  zápor 
zuhogva  istenigazából. 
Állok,  s  nyakamba  hull  a  lángderűs  ég  ! 
óh  gyönyörűség  ! 

Részeg  darázs 
ráng  körülöttem  tág  körökben, 
ide  röppen  és  oda  röppen  : 
visszatérő  csapongás,  lenge  hűség .  .  . 
óh  gyönyörűség  ! 

Hangos  virág 
kiált,  bíbor  színekkel  esdve, 
hogy  jöjjön  már  a  bíbor  estve, 
hogy  halk  pohárka  harmatok  lehűtsék  : 
óh  gyönyörűség  ! 

Tornác  fölött 
szédülve  és  legyet  riasztva 
fúl  a  cseléd,  liheg  a  gazda ; 
álmai :    friss  sörök,  mély  pince,  hűs  jég 
óh  gyönyörűség ! 

Boldog  a  nap  : 
de  boldogság  a  vágy  gyűrűssé  ! 
Boldog  a  nap,  s  vágyik  a  hűsre . .  . 
Szeretlek  s  bújok  tőled,  lángderűs  ég ! 
óh  gyönyörűség ! 

A  SZIGET  NEM  ELÉG  MAGAS 


Arcom  olyan  borús  (így  mondod),  mint  szomorú  ablak 

érdes  üvegből,  mely  nem  a  napsugarat  veri  vissza, 

sőt  a  sötét  szoba  vak  búját  pingálja  a  fénybe 

ünneprontóként.    Körülöttünk  árad  a  lombok 

ünnepe,  égre  feszülnek  a  kert  rab  erői,  az  ég  langy 

ujjakkal  simogatja  a  kertet.    Házam  a  napban 

énekel,  és  szerelem  vet  fátyolt  kandi  szemeknek 

pitvara  oszlopain.    De  az   én   arcom  borús,    óh,   tán 

érzem  :    csak  sziget  ez  !    Tán  távoli  tengerek  ádáz 

sója  zavarja  izét  a  virágillatnak.    Előttem 

sanda  jövő,  körülöttem  népek  nyomora,  tikkadt 

gyűlöletek  hálója,  önös  kormányok  öröklő 

versenye,  vér,  vér,  vér  .  .  .  Nem  apadt  el  az  ösztönök  alja, 

könnyű  zsilip  szegi  csak,  szomjas  kontárok  ügyetlen 

ujja  alatt.    Ártér  a  vüág,   ártér  Magyarország 

véres  iszappal.    A  föld  iszamós,  s  már  érzem  a  dombot 

ingani  házam  alatt.    De  ezen  nem  sírok.    A  múló 

perc  a  mienk.    A  többi  az  Isten  dolga.    Talán  ő 

öntöz  a  vérrel  csak  s  trágyáz  csak  a  szennyel.    Az  inség 

tengere  nő  s  el  is  önthet.    Az  emlék  fennmarad,  állván 

tűnt  szigetünk  tetején,  mint  kincses  zátony  a  süllyedt 

Atlantisz  vizein,  s  tán  száz  ily  zátonyon  épül 

majd  az  uj  és  szebb  Atlantisz.    Hiszem  ezt.    De  az  arcom 

mégse  vidám.    Ne  okolj  !    A  vidámság  ünnepet  illet, 

lombokat  és  madarat  s  kivirágzott  kertet.    Az  Ember 

ünnepe  távol  még.    Ki  pihenhet  célja  előtt?    S  hány 

megfeszülés  kell  még  a  jövő  Atlantiszig  !    Én  sem 

nyughatom  (óh,  babonás  sziv  !)  öröm  közt  bár  !   A  jelen  kincs 

mint  a  jó  levegő,  nem  elég  soha  !    Többet,  örökké 

többet,  amíg  élünk  !    A  sziget  nem  elég  magas  .  .  . 

EGY  FONNYADÓ  BOKORHOZ 


Fonnyadó,  sárguló 

ribizkebokor, 

neked  ősz  már  ez  a  nyár  I 

Virágod  lehullt, 

gyümölcsöd  leszedték, 

vén  galyad  is  pereg  már. 

Leveledet  görcs 

húzza  össze,  mint  az 

öreg  ember  tenyerét ; 

s  éjről  amint  éjre 

tép  a  kölyök  szél, 

te  kopaszodsz  legelébb  I 

Szerte  még  a  szőlő 

érik  a  napon, 

csupa  zöld  és  fiatal ; 

szerte  a  virágok 

arca  kipirul 

színük  örömriadal : 

csak  te  ejted  el 

lombjaid  egyenként, 

mint  pénzét  egy  bárgyú  agg  : 

lombod  közt  aszó  pár 

szem  gyümölcs,  aludt 

vércsöppek,  piioslanak  : 

rajtad  egy  bolond 

keserű  ■  magyar  fej 

égbőlesett  szeme  jár  : 

fonnyadó,  sárguló 

ribizkebokor, 

neked  ősz  már  ez  a  nyár  .  . . 

CSÖVEK,  EREK,  TEREK 

Bálint-klinika 
Csövek, 

csövek, 

kórházi  cellám  falain, 

hideg  és  meleg  vezeték, 

hideg,  meleg,  rideg  csövek 

erek, 

erek, 

erekkel  folynak  a  falak, 

erekkel  eleven  a  ház, 

eres  nagy  szürke  szörnyeteg  ; 

hideg, 

meleg 

folyik  szét,  árad  és  apad.        • 

Hogy  fojt  a  vattás  levegő  ! 

Hő  gőzben  hullámzik  a  ház, 

piheg, 

remeg, 

lázas  nagy  szürke  testüreg  : 

rengnek  a  falak,  búg  a  lift, 

élő  sejt  módján  minden  ágy 

hideg, 

meleg 

vacogó  lázakat  cserél, 

vacogó  életet  cserél 

(az  élet  árad  és  apad) 

(beteg) 

(beteg) 

cserél  élőt  és  holtakat. 

S  az  élő  fullad  és  fogoly, 

de  a  halott  kimegy,  kimegy, 

mehet, 

mehet, 

szabad  mezők  közé,  ahol 

fölötte  föld,  alatta  föld, 

egészséges  szép  barna  föld, 

erek, 

terek, 

és  minden  sejtek  szabadok 

és  a  halott  megéled  ott, 

míg  itt  az  élő  haldokol. 

REKONVALESZCENCIA 

Szekszárd,  1925  Gyertyaszentelő 

Szép  téli  napsugár !  A  föld  most 

lombtalan, 

de  arany  : 

mint  a  munkálatlan  aranymű. 

Mária  ünnepére  ballag 

az  anyóka 

a  templomba. 

Vén  tüdeje  issza  a  harangszót. 

Ma  korábban  ébred  a  lusta 

csitri  lány. 

Este  bál .  .  . 

Dalol,  amint  harisnyáját  húzza. 

A  fákat,  hogy  megint  riigyezni  fognak 

irigyli  a 

kálvária 

három  sovány  keresztje  a  dombon. 

A  medve  is  kinéz  ma  vén  odvából : 

de  visszabúj  .  .  . 

Nagyon  is  új 

ez  a  bolond  boldogság  és  félős  .... 

Mint  öreg  úr,  sétálok  a  napban, 

a  ház  hosszán 

botozván  ; 

rád  gondolok  s  ingó  örömeimre. 

Olyan  vagyok  tán,  mint  a  dombtető  vén 

keresztje? 

vagy  mint  a  medve? 

vagy  mint  a  föld,  fák,  anyókák  és  lányok? 

Anyóka  tipeg  bennem  is  egy  Templom 

lépcsején  : 

a  Remény  .  .  . 

S  valami  bálba  készülök  estére? 

TÉLUTÓ  A  SÉDPATAKNÁL 


Muzsikál  a  napsugár  ma  s  ragyogva  tükröz  a  Séd  : 
olyan  simán  gyűri  lejjebb  vizei  halk  hűsét, 
mint  titkos  mángorlóból  gördülne  selyem  lepedő. 
Kanyarg  a  mély  szakadékban,  s  locsolja  arany  csepegő. 

(Te  se  bújhatsz  el  a  naptól,  vízmosta  vad  szakadék  : 
zord  lelkem  is  élvez  és  áld, 
szabad  ég  !    szabad  ég  !) 

Patak  !    tudod-e  :    nemsokára  itt  lesz  a  tavaszi  ár  ! 
Jajgatni  fogsz,  ha  vize  benned  medredet  tépve  leszáll 
s  csapkod,  mint  ostoros  hóhér  :   bömbölni,  zokogni  fogsz  ! 
Arany  Séd  !   tudsz-e  róla?   oly  nytigodtan  ragyogsz  .  .  . 


II. 

Beteg  voltam  soká,  s  ha  láttam  (üvegen  át)  a  napot, 
fagyos  szememben  drága  méze  megikrásodott. 
Testem  csupa  fájdalom  még,  lelkem  csupa  félelem  : 
mi  lennék,  édes,  hogyha  te  nem  lettél  volna  velem? 

(Nem  bújhat  el  ember  a  naptól,  ki  a  földre  született 
zord  lelkem  is  élvez  és  áld, 
szeretet !    szeretet !) 

Csupa  remegés  vagyok,  mert  a  vad  Nyomor  ostorosán 
jön  már,  s  nyugalmam  medrét  megtépve  rámzuhan  : 
ne  remegj,  maradj  sima,  lelkem  !  tükrözzön  benned  az  ég 
óh  nem  lehet  az  rossz  világ,  amelyben  ez  a  nap  ég  ! 

ÖNÉLETRAJZ 


S  néha  a  gondok  rámcsengetnek.    Éjjel 
fölébredek.  Szobám  olyan  sötét,  mint 
jövőm.  Mellettem  egy  szegény  madárka, 
beröpült  hozzám,  kezemből  etettem, 
de  miből  török  morzsát  neki  holnap? 
Kenyerem  fogytán.  Nem  vágytam  kalácsra, 
de  vénül  már  a  remetének  ínye, 
s  jaj  elvétetik  az  is,  ami  volt. 
Dolgozni?  Csemetéim  sorban  álltak  ; 
méhkasom  zeng  még  ;  de  a  kertben  immár 
csak  szolgát  tűr,  nem  remetét,  a  gazda. 
Jött,  s  fáim  meUől  ellökött  a  sáfár, 
szája  ítélt,  míg  szeme  reszketett 
lángom  előtt. 

És  én  mentem  a  lánggal, 
s  csüggedve  mondtam  :  »CsUlag  ez,  ki  nézi? 
Jó  lesz  pompának  és  útmutatónak, 
megéri  tán  a  fösvény  kenyeret.* 

Jaj,  szegény  csülag  !  Erdők  égtek,  annjri 
szikra  hull  még,  mindegyik  ragyogóbb 
a  Sziriusznál.  Füst  van,  száll  a  szikra 
s  a  csUlag  elborul. 

Bús  csillagom  I 
eregy  pályádon,  s  majd  ha  tűn  a  füst, 
csillanj  fel  újra  a  koromba-süppedt 
holnap  előtt.  Addig  pólyázd  be  kényes 
fényedet  —  én  majd,  mint  a  büszke  grófok, 
koronám  eltakarva,  két  kezemmel 
kapát  fogok  .  . .  Már  itt  az  ősz,  a  föld  már 
átázott  újra.  S  jön  a  tél,  hideg  lesz  : 
bár  vethetnélek  földbe,  csillagom ! 
(jobb,  vattás  rög  közt,  magnak,  mint  az  égen, 
hol  a  meztelen  Vénuszok  vacognak). 

HAZAM  ! 


A  ház. 

Röpülj,  lelkem,  keresd  meg  hazámat ! 
Áll  a  régi  ház  még,  zöld  zsaluja 
mögött  halkul  anyám  mélabúja  : 
ősz  hajú,  de  gyermekarcú  bánat. 
Röpülj,  lelkem,  keresd  meg  hazámat ! 
Itt  a  szoba,  melyben  megszülettem, 
melyet  szemem  legelőször  látott ; 
itt  a  kert,  amelyben  építettem 
homokból  az  első  palotákat. 
Amit  én  emeltem,  mind  homok  volt  : 
de  nagyapám  háza  bizton  áll  még 
s  éveimből,  e  fojtó  romokból 
hogy  révébe  meneküljek,  vár  még. 

A  város. 

Kelj  fel,  lelkem,  keresd  meg  hazámat  ! 
Nem  egy  szűk  ház,  az  egész  kis  város 
mint  egy  árchipelagus  vár  nyájas 
zöldje  közt  a  tenger  akácfának. 
Szállj  ki,  lelkem,  keresd  meg  hazámat  ! 
Ott  a  szőlőhegy,  a  tömzsi  présház, 
mely  előtt  ülve  ha  szertenéztem, 
dallá  ringott  bennem  kétség  és  láz 
s  amit  láttam  tejszín  napsütésben, 
mind  hazám  volt  !  Lenn  az  utca  híven 
nyúlt  alattam,  mint  a  futószőnyeg 
és  a  dombsor  hullámzott,  mint  szívem, 
halkan  hullva  égig  a  mezőnek. 

Az  ország,  mappa  szerint. 

Röpülj,  lelkem,  keresd  meg  hazámat  ! 
Enyhe  dombsor,  lankatag  magyar  föld  ! 
S  az  a  róna  túl  már  a  nagy-alföld 
szemhatártól,  ahol  a  nap  támad. 
Röpülj,  lelkem,  röpüld  át  hazámat  ! 
Szemhatárt  ól-szemhatárig,  s  újra 
merre  emléked,  a  halk  selyempók 
vonja  szálát,  szállj  a  rónán  túlra, 
s  át  hol  állnak  a  bolond  sorompók  : 
és  akármit  ír  a  kard  a  rögre, 
lankád  mellől  el  ne  bocsásd  bérced  : 

ha  hazád  volt,  az  marad  örökre  ; 
senkisem  bíró,  csak  ahogy  érzed  ! 

Az  igazi  ország. 

Szállj  ki,  lelkem,  keresd  meg  hazámat ! 
Oly  hazáról  álmodtam  én  hajdan, 
mely  nem  ismer  se  kardot,  se  vámot 
s  mint  maga  a  lélek,  oszthatatlan. 
Álmodj,  lelkem,  álmodjad  hazámat, 
mely  nem  szorul  fegyverre,  se  vértre, 
mert  nem  holt  rög,  hanem  élő  lélek. 
Galamb  álom  !  s  rókák  rágtak  érte  ; 
odu-féltö  kapzsi  szenvedélyek. 
Az  én  álmom  sohse  legyen  róka  ! 
Az  én  tanyám'  magassága  védje  ! 
Lelkem  madár,  tág  egek  lakója, 
noha. mindig  visszajár  fészkébe. 

Európa. 

Röpülj,  lelkem,  röpüld  túl  hazámat  ! 
Hogy  röpültem  egykor  !  Tornyok  száUtak, 
Montblanc  süUyedt,  narancsfák  kínáltak, 
láttam  népet,  mordat  és  vidámat  : 
így  találtam  nagyobbik  hazámat. 
Rómát  fiús  tisztelettel  jártam, 
mintha  őseim  várossá  volna 
és  Avignon  nevetett,  mint  Tolna, 
vígan  fürdött  egyazon  sugárban 
és  egy  lélek  font  be  néptől-népig 
messze  földrészt  eleven  hálóba  : 
egy  lélek,  egy  ország  végtül-végig 
magát-tépő  hazám  :  Európa. 

A  glóbus. 

Röpülj,  lelkem,  tágítsd  még  hazámat ! 

Mily  kicsiny  a  Föld  !  Mily  csöpp  melegség 

fészke  a  zord  Űrben  !  Bús  kerekség  ! 

Szigete  a  tér  Robinsonának  ! 

óh  röpüld  át  kis  csillaghazámat 

s  míg  e  hibbant  Robinsonok  bambán 

ölik  egymást,  szigetük  felejtik 

és  sohasem  ér  szemük  a  partig  : 

te  a  végső  szirt  fölé  suhanván 

a  villanyos  messzeségbe  kémelj, 

tán  egy  ismeretlen  sugarat  hoz, 

amely  úgy  jön,  dallal  és  reménnyel, 

mint  dús  hajó  vén  Robinsonokhoz. 


3iS2 

Epilóg. 

Mégis,  lelkem,  szeressed  hazámat ! 
Nem  neked  való  az  ür  hidegje  I 
Itt  a  glóbus,. a  meleg  szigetke 
s  lélekágya  szent  Európának. 
Soha  el  nem  hagyhatod  hazámat ; 
útjaidat  akármerre  bolygód, 
egy  országot  hordozol  magaddal, 
veled  jön  egy  makacs  íz,  egy  halk  dal 
viszed,  mint  a  kárhozott  a  poklot ; 
de  halálig,  mint  ki  bűn  között  él, 
várja  híven  az  Éden  sugáros 
türelme  :  úgy  vár  reád  a  város 
és  a  kis  ház,  melyben  megszülettél. 

KESERÉDES 


Tiszta  édesség  volt  a  lelked 

az  enyém  tiszta  keserűség. 

óh,  hogy  öntöttem,  hogy  keverted, 

s  egy  erős  Isten  fújta  tűzét 

—  vak  kovács  —  a  bolond  kohónak, 

mely  ízek  ötvényét  koholta. 

Ki  mondja  meg  ma  már,  mi  volt  a 

tied,  s  mi  volt  enyém?  A  szónak 

müy  kémiája?  Vert  eleggyé 

összehulltunk,  balga  tömecspár. 

Keserű-eggyé,  édes-egg\'é, 

ezer-eggyé  !  Ki  mondja  meg  már? 

Mert  semmi  azt  nem  tudja  tenni 

sem  szépidőnkben,  sem  telünkben 

hogy  ezután  ne  fogna  lenni 

halálig  minden  keserűnkben 

valami  különösen  édes, 

csúf  bajainkban  gyönyörű  íz  ; 

sem  hogy  ne  lenne  minden  édes 

nekünk  egyszerre  keserű  is. 

így  járunk,  keserédes  ikrek, 

egyedül  is  örökre  duplák. 

Szemeink  elvarázsolt  tükrök, 

füleink  a  visszhangot  zúgják. 

Egymást  foganjuk  s  szüljük  egyre 

lelkünk  ízét  keverve  tarkán. 

Míg  majd  a  végső  Lakomában 

elolvadunk  az  Isten  ajkán. 

HÜS-SZIGETEK    A    KŐTENGERBEN 


Cica,  kályha,  és  minden  dorombolok 

lelkemmel  együtt,  mely  ma  szintén  dorombol : 

csöndes  társaság.  Mint  őr  a  toronyból 

nézek  az  égre,  honnan  az  eső  lába  lóg, 

lóg,  lóg, 

az  utca  fölött,  mely  oly  sivár,  mióta  a  bölcs  tanács 

kivágatta  az  akácokat,  melyeknek  részeg 

illatából  valamit  még  most  is  érzek 

lelkemnek  bolyhai  közt  ...  A  köd  mint  szürke  rács, 

rács,  rács 

hull  le  súlyosan,  mint  hulltak  ama  leereszthető 

kapurácsok  zord  korok  börtönváraiban  —  ámbár 

kell-e  zordabb,  mint  e  mái?  S  a  bérci  várnál* 

nem  búsabb-e  e  lapos  város,  hol  szürke  kő, 

kő,  kő, 

kő  közt  dobog  az  élet  meleg  húsa  —  csupabél 

gyümölcske,  puhán,  kemény  héjakban  —  (óh  távoli  édes, 

mit  csinálsz  te  most?)  —  A  cica  keres  valamit  :  éhes  : 

csöpp  hús  és  húst  akar .  .  ,  óh  hús,  hús  !  Ami  él, 

él,  él, 

te  vagy  mindennek  kincse  és  szövete.  Te  gyümölcs  és  ajak  ! 

Húsok  !  különös  szigetek  !  Ez  a  cica  s  én  magam  s  a  távoli  édes 

meleg  oáz  :  kedvesem  teste,  kire  szívem  éhes  : 

hús,  hús,  eleven  hús!  világnak  magva,  mag, 

mag,  mag, 

mag,  plánta,  fa,  erdő  és  folyó  !  jövőbe  folyva  e  bús 

kőpartok  közt  —  (S  mi  szétfeccsent  kis  húshullámok  !  éhes 

cicám  !) ;  hús  !  hús  !  Gyönyör  és  erő  fő  Fókusa  !  édes 

és  rettenetes  !  önmagad  fia  és  tápláléka  !  hús, 

hús,  hús, 

sejtektől  kezdve  és  geológiai  korszakokon  át 

e  kis  szobáig,  hol  most  vágyad  dorombol 

s  kinéz  az  ablakon,  mint  rab  a  toronyból 

s  csak  kőre  lát,  csak  hideg  kőre  lát .  .  . 


(Dúdolva)  :  Hús,  hús,  eleven  hús  !  világ  fókusa ! 
Te  minden  anyagnak  magva,  virtusa! 
.   óh,  gyönyörök  mélye  !  Óh!  erők  csúcsa  ! 
Tápláló  és  táplált!  malom  és  búza! 
Sárból  istenségig  eredett  kusza 
folyam  !  Élet  egy  és  ezer  grádusa  ! 
Magad  szeretője  !  Magad  gyilkosa 
Puszták  oroszlánja  !  Erdők  mókush  ! 
Emberi  hús,  lélek  fészke,  vánkosa! 

óh,  jaj,  emberi  hús  !  mennyi  harc  vasa 
vágott  melegedbe,  hasztalan  tusa 
keresztre  feszített  véres  Krisztusa! 
Kit  tápláltál  avval,  kínok  torkosa? 
Inkább  gyönyöröknek  légy  játékosa, 
gondok  nyugtatója.  vágyak  orvosa, 
szeretetnek  ágya,  létnek  csókosa, 
hús,  hús,  eleven  hús,  kedvesem  húsa! 

KANIZSAI  DOROTTYA 


Mint  a  sötét  asszony  a  mohácsi  téren, 
úgy  jár  a  Felejtés  köztünk,  és  egyenként 

elhantolja  holtainkat. 
Szolgái  fáklyákat  tartanak  kezökben 
és  a  fáklya  fénye  a  lombokra  föccsen 

s  különös  árnyakat  ingat. 

Kopaszon  maradtunk  fosztott  termeinkben. 
Tört  ablakunkon  át  befütyül  a  sok  szél 

úgy,  hogy  meg  sem  értjük  egymást  : 
egyik  szél  erre  fúj,  másik  szél  arra  fúj  ; 
mi  pedig  különös  táncot  táncolunk : 

ez  a  tánc  a  süketek  tánca. 

Néha  egyikünk  ledobja  magát  a  földre  : 
Mozdulni  sem  akar  ö  többet  :  elfáradt .  .  . 

Némelyik  meg  ölni  kíván 
s  puha  húsba  kését  sötét  kéjjel  mártja. 
Másik  hirtelenül  ruháit  lerántja 

s  mezítelen  áll  előttünk. 


Nekem  a  gyükos  is  testvérem  ;  én  tudom, 
mily  könnyű  manapság  ölni,  s  müyen  könnyű 

mondani,  hogy  minden  mindegy. 
S  testvérem  mind,  aki  felejteni  akar 
és  mint  a  bús  folyó,  izgatott  tajtékkal 

szennyes  voltát  eltakarja. 

De  jaj,  testvéreim,  ki  mondja  meg,  mi  jobb? 
Tán  nem  feledésben  van  orvosság,  hanem 

éppen  az  emlékezésben  ! 
Jertek,  óh  hömpölyt  táj,  az  új  Kanizsai 
Dorottya  járt  erre,  boruljunk  hantjai 

fölé  a  vak,  titkos  rögnek  ! 

Oltsátok  ki  már  a  fáklyákat  :  jön  a  nap ! 
Lessetek,  lessetek,  müyen  virág  fakad 

a  halottas  föld  porából ! 
Tán  illatát  lelkünk  süketen  is  értve 
összetalál  egymás  testvér  ütemébe, 

mint  vadak  a  muzsikától .  .  . 

MIG  KESZTYŰDDEL  ÉS 
KALAPODDAL  BABRÁLSZ 


Milyen  különös,  hirtelen  elborult 

délután  !  Az  ember  önkénytelen 

ablakhoz  áll.  Lenn  fényes  tetejű 

gépkocsik,  mint  páncélos  bogarak 

a  grófi  palota  előtt ... 

Kedvesem  idegesen  húzza  a  kesztyűjét 

mögöttem. 

El  akar  menni ! 

Nagyon  is  megkínoztam.  Mennyi,  mennyi 

érzés  szalad  bennünk  körbe,  mint  lovak  a  malomban  ! 

Szívünk  nyugtedanul  zakatol,  mint  hajszolt  szerkezet, 

eltört  rugójú  óra,  melyet  örökké  lehet 

húzni  és  húzni .  .  .  Megfordulok. 

Csönd.  Semmi  mozgás. 

Csak  a  kesztyű  ujjait  találgatja  kezed, 

s  a  kis  tálcából  eldobott  cigarettád 

bocsát  vékony  fonalat  fölfelé, 

mint  áldozat  füstje. 

Csönd  van. 

Csak  ez  a  taposás  a  malomban ! 

Micsoda  magvak  őrlődnek  itt?  Micsoda 

robbanás  készül?  óh  kedvesem,  az  Isten 

majd  csak  tudja,  mit  akar  velünk !  Legyünk  türelemmel ! 

El  akarsz  menni?  Menj  el ! 

Ha  mégy  is  maradsz,  ha  maradsz  is  mégy  ! 

Hány  óra?  Már  négy? 

Négy  vagy  öt  vagy  hat  vagy  hét,   mit  bánom  ! 

Te  édes,  morcos,  harapós  kislányom  : 

így  !  vesd  le  azt  a  dacos  kalapot ! 

Bolondok  vagyunk,   s  úgyis  beimünk  vannak 

órák,  rugók,  csikók  és  messzeségek 

s  ma  minden  rugó  türelmetlen. 

Kis  ideges  !  hogy  összeretten 

kezed  .  .  .  Csak  a  gépkocsi  motora 

robbant, 

ami  a  grófi  palota  előtt  áll, 

áll,  de  toporzékol,  mint  a  csikó, 

berreg  és  tülköl  és  ropog  és  zakatol 

ez  a  gépbezárt  nyugtalanság, 

melyben  már  őrült  iramok  dobognak, 

utak,  távolok,  terek,  katasztrófák  .  .  . 

Bolond  délután,  s  minden  óra  bolond. 

A  megállt  idők 

autóján  ülünk. 

Babits  Mibály:  Ossxes  veraei.  22 

UTCA,  DÉLELŐTT 


Háború  volt,  most  kell  ölelni, 
testet  a  testtel  elkeverni, 
hogy  majd  legyen  mit  újra  ölni 
s  sem  élet,  sem  halál  ne  fogyjon. 
Mennyi  inger  és  meztelenség  ! 
s  gyerekek  szaladnak  az  utcán, 
mint  kis  patkányok,  egyre  többen, 
egyre  többen  és  rongyosabban. 
Oly  csodálkozva  néznek  olykor, 
mintha  kérdenék  :  Mit  akartok 
velünk?  avagy  milyen  örökség 
vár  tőletek  reánk  e  földön? 
Bankóinkat  ki  tépte  széjjel > 
Házainkat  ki  zúzta  rommá? 
Kertünket  ki  taposta  össze? 
Jaj,  hát  szabad  volt  ezt  csinálni? 
Hiszen  még  a  föld  sincs  legyőzve  ! 
Most  rázza  terhét  Tokióban. 
S  a  bamba  istenek  tömérdek 
kezei  még  tele  nyilakkal. 
Még  a  lázak  a  klinikákon 
összeterelt  vadként  vonítnak 
és  szabad  társaik  a  házak 
erdejében  hallják  a  hívást. 
Még  a  kenyér  sincsen  elosztva 
s  a  testvérek  osztályra  várván 
éhen  gebednek.  Még  a  titkok 
vihogva,  mint  vámpír  apácák, 
mint  veszedelmes  szűz  hatalmak, 
lesnek  oldatlan  övcsomókkal. 
Szorongva  és  fénytelen  ülnek 
fő  szobrok  és  ércek  a  kőben  ; 
dalok  bújnak  a  levegőben 
s  a  messze  égben  csülagok  : 
hány  csillag,  amit  sohse  láttunk  ! 
Szemeitek  csillagot  kérnek, 
s  legjobb  volna,  mint  rossz  adósnak, 
elbújni  már  a  Végzet-asszony 
fekete  szoknyái  mögé  ; 
de  jaj,  még  ostoroz  az  élet, 
melynek  szolgája  a  halál  is, 
gyújtanak  a  sugaras  utcák, 
bokák  és  mellek,  és  tavasz  van  .  . . 

UTCA,  ESTEFELÉ 


Már  esteledik  ;  a  tereket  autók 

nyilaivá  szeldesik  lánggal  a  tejszerű 

szürkeségben  ;  egy  bérkocsis  hajókáz, 

ostorát  nyújtva  mint  árbocot ;  tűz-sebek 

gyúlnak  mint  búvárlámpák  a  víz  alatt ; 

kis  nők  surrannak,  tarka  halacskák,  sietős 

lengéssel,  mintha  nem  is  lábakon  mennének. 

Az  ilyen  esték  az  emlék  estéi !  Bágyadt 

csUingeléssel  mint  báránykák  vagy  késett 

villamosok  hívják  és  vonják  a  régi 

esték  hosszú  uszályát  és  nyáját.  Ki  látta 

pécsi  utcán  a  Babits  Misit,  sötétedő 

pécsi  utcán,  a  nagy  rajztáblával,  öt  után, 

mert  énekóra  is  volt?  Szegény  kisfiú 

—  legkisebb  az  osztályban  —  ment  szédülve   haza, 

fáradtan  s  izgatottan  ;  nézte  a  lámpagyujtó 

botját,  s  még  fülében  az  énekóra 

foszlányai :  r>Este  van  már,  késő 

este  —  Pásztortüzek  égnek  niesszea  —  óh 

dalrongyok,  kik  mint  esteli  bogarak  búgva  és 

donogva  ütődtök  a  lélek  falaihoz  !  Mennyi 

este  és  mennyi  bogár,  a  Tibullus  latin 

pilléitől,  melyek  bácskai  szerelmes 

alkonyaimon  az  óriás  rózsakert 

ülatában  kábultak,  háborús 

esték  száz  titkos  és  babonás 

dongásáig,  mikor  kedves  életek  felé 

halál  riadt  a  plakátokról  —  emlékeztek? 

öh  mennyi  este  és  esteli  bogár  !  S  már  lelkünk 

olyan  mint  régen  tisztított  ívlámpa  az  évek 

zajos  körútján  :  körüle  dróthálóban 

ezer  döglött  dongó  és  hullott  pille  szennyes 

maradványai  ködlenek  és  gáncsolják  a  fényt. 

Egyszer  tűzbe  keUene  dobni  mind ! 

Levenni  a  dróthálót  és  szabadon  és  tisztán 

tárni  ki  fényünket 

az  új  esték  új  pillangói  elé  ! 


22* 

HIMNUSZ 

A  Földön 

még  mindig 
a  Hivatal  csúf  vérengzést  kohol ;  a  Falkák 
őrjöngnek ;  a  Bestia  a  magas 
felhőkig  dobálja  körmeit ;  de  nékünk 

már  fáj  ez  ! 
öh  Fájdalom  !  csakhogy  megszülettél ! 
Hozsanna  néked !  szent  Karácsony  ! 

Hűlt  bolygók 

keringnek 
s  fészket  vert  bennük  az  Élet  :  vad  madár  ! 
saját  húsát  tépi  és  eszi :  rettenetes  Pelikán  ! 
öh  bolygók  !  megszületett-e  már  bennetek  a  Fájdalom? 

A  Földön 
itt  van  már,  véres  palástban  s  töviskoronával ! 
Meg  fog  bennünket  váltani  :  Hozsanna  ! 

Hát  fájj  csak, 

szent  Fájás  ! 
Szigorú  tanító  !  vezess  pálcáddal  magasabb 
erkölcsbe  !  Rossz  az  élet,  hogy  jobb  legyen  !  Bolond  él 
saját  dögén  !  Az  Élet  eleven  törvényei 

újulnak  ! 
nem  marad  gyükos  !  A  Mester  léniája  fölfelé 
mutat :  Hozsanna  !  —  s  formája  mint  a  kereszt. 

Fölsajg  az 

új  Ige: 
érc  ne  tépje  a  lelkes  húsokat  !  Bénulnak 
a  nagy  acélmadarak  !  kitérnek  az  apró 
óndarazsak  !    mert  sűrű  hálót  fon  körénk  a  Harmadik 

Szövetség. 
óh  Fájdalom  !  csakhogy  megszülettél ! 
Hozsanna  néked,  szent  Karácsony  ! 


AZ  ISTENEK  HALNAK, 
AZ  EMBER  ÉL 


1925—1927 

síremlék 


Engem  nem  látott  senki  még.  S  az  évek 
suhantak.  Minden  évben  egy-egy  fátyol 
hullott  le  rólam  :  mégis  csupa  fátyol 
a  lelkem  ;  s  búsan  hátrálnak  az  évek. 

Ki  fog  meg  engem?  Mint  a  hal,  kisiklom ; 
Próteuszként  változom  és  elomlók, 
mint  sima  hab.  óh  változom  s  elomlók 
míg  élek,  s  minden  marokból  kisiklom. 

De  ha  meghalok,  kikelek  mezitlen 
koporsómból,  sírom  fölé  örökre 
szobornak  állni  s  maradva  örökre 
láthatón,  mozdulatlan  és  mezitlen. 

Madarak  jönnek  s  szállnak  :  én  csak  állok. 
A  nap  kisüt  s  mosolygok  ;  szürke  felhő 
árnyékoz  s  elborulok,  mint  a  felhő  ; 
s  a  zápor  is  sűrűbb  lesz,  ahol  állok. 

SZÖKEVÉNY,  RENITENS  IDILL 


Puhaságig  forró  szőnyeg  e  napnak  szőnyege  :  nézd, 
hogy  omlik  rá  keresztben  az  árnyak  ájult  hossza ; 
noha,  mint  tarka  dunnákon  a  süppeteg  pihenést, 
a  másolt  lombok  mozgó  virágzata  vir^ozza. 

Mozgó,  vagy  alig  is  mozgó  ;  csupán  ha  madár  , 

száll  fenn  el  az  ágról :  a  szőnyeg  mintája  megrezzen 
s  arany  mezején  átsurran  rézsut  az  árnyék-szárny  — 
óh  !  a  madarat  is  csak  az  árnyáról  tudja  meg  a  rest  szem, 

és  lomhán  ugrik  az  árny  után,  mint  kis  kutyád ; 
az  se  csahol  most  bezzeg  oly  fürgén,  mint  minap  ünnepkor, 
mikor  a  kecskét  ugatta,  ki  bamba-pedánsul  ugy  állt, 
pofaszakállával,  sandán,  akár  egy  ingerelt  professzor. 

Ma  is  ünnep  van?  Mit  akar  ez  a  sok  harang,  sok  harang?* 
öh,  a  hercegpap  halottan  fekszik,  üvegkoporsóban. 
Vén  kanonokok  vonulnak  a  várban,  és  giling,  és  galang, 
s  hinta-palinta  —  s  mi  lengünk  a  hang-hálóban. 

Igen  —  nem  érzed?  —  mintha  elkapna,  lengene  — 
Röpülj,  röpíts,  mozgóvirágú,  ezeregy  éji  szőnyeg  !  — 
És  balgán  furdal  e  lomha  nyár  s  halotti  zene 
hullámain  így  ellengni  sodrából  a  zsarnok  Időnek, 

kiszakadva,  ketten,  kedvesem,  s  mindentől  távol  itt 
—  óh,  szökevény,  renitens  idill  szigorú  századunkban  ! 
(Jaj,  ha  széthasad  a  háló,  vagy  eltörik 
az  árnyék-ág,  ami  alattunk  van  ! .  . .) 

HEGYI  SZERETÖK  IDILLJE 


Mikor  az  alkony  szelleme  a  délutánra  száll 

titkosan  mint  távol  zene  : 

a  hegyi  szeretők  szeme 

a  tájon  szerte  jár, 

minthogyha  végiglengene  halk  szárnyon  négy  madár. 

A  föld  most  már  az  Istené,  a  nap  lanyhán  üget, 

mint  ló  az  istálló  felé. 

A  fény  lármája  és  a  méh 

dongása  is  süket. 

Zöld   dombok  tárják  ég  felé  prémes   mezőjüket. 

Prémes  mezőkön,  mint  a  füst,  márványzik  át  a  szél. 

Nem  füst  az,  csak  a  halkezüst 

borzongás  a  Föld  fürté  közt, 

mely  elhal  s  újra  kél, 

ahova  csak  az  égi  Est  altató  csókja  ér. 

A  hegyi  szeretők  szeme  egyszerre  látja  ezt, 

mint  egy  látcsőnek  két  csöve, 

vagy  két  hangszerből  egy  zene 

ha  bizton  összerezg  : 

a  látás  testvér  üteme  olyan  egyszerre  fest. 

Milyen  jó  nékünk,  édes,  itt  és  messzehagyva,  lásd, 

a  városok  szűk  útait, 

ahol  mindenki  csak  kicsit 

lát  és  mindenki  mást ! 

Müyen  jó  együtt  látni  itt  egyet  és  óriást ! 

HEGYTETŐN 


Fürteinket  a  magas  égbe  mártjuk 
s  a  csillagok  egész  közelre  jönnek, 

mint  színésznők  egy  nagy  fekete  bársony 
függöny  mögül ;  vagy  mint  kezes  madárkák. 

Forog  a  Föld  :  ma  elhiszed !  ma  látod  ! 
Szinte  kifordul  alulunk  ;  de  nem  baj. 

Az  Ég  közepén  állunk,  életünket 

messze  hagyva,  mint  elszállt  mag  a  fáját. 

Oh,  hol  vagytok  lenn,  földi  kis  csatáink? 
Győzni  majdnem  oly  kicsiség,  mint  bukni. 

Milyen  világba,  micsoda  jövőkbe 
visszük  a  korhadt  vén  fa  csecsemőjét? 

Egy-egy  meleg  szikrát  viszünk  magunkban, 
s  ha  győzünk,  ellenségeink  is  győznek. 

Tűz  és  levegő  utazik  hajónkkal : 
jer,  fagyos  ür  !  jertek,  hideg  eónok  ! 

A  GAZDA  bekeríti  HAZAT 


Léckatonáim  sorban  állnak  már,  pici 
földem  a  földből  kikerítve,  könnyű  szál 
dzsidások  módján  állnak  őrt,  hatalmasan 
igazságukban  ;  ők  a  törvény,  ők  a  jog, 
erőm,  munkám,  nyugalmam  és  jutalmam  ök, 
s  jel  hogy  vagyok  ;  sün-életem  tüskéi  e 
szakadt  létben,  kizárva  minden  idegent, 
de  átbocsátva  ami  még  közös  maradt 
a  testvérek  közt  :  táj  varázsát,  távoli 
egek  pirossát,  és  a  tejnél  édesebb 
levegőt ;  mostanában  ugyan  e  szeles 
október  hidegét  is,  aki  április 
karmosabb  öccse  — 

óh  mi  edzve  karmosabb 
öcsökhöz  már,  kincses  tavalyból  érkezett 
bátyák  magunk  :  mit,  hízelegni  a  modem 
szeleknek?  ösz  ez  !  barbár,  gyilkos  és  hazug. 
Szemtelen  ősz  !  Nyárnál  hangosabb  !  Csupa  vad 
zaj,  tusa,  tánc  !  Ezer  madár  alatt  a  fák 
nem  ingtak-zengtek  ennyire  !  De  élet  e 
lárma  és  rángás?  Csöndben  érik  a  csira 
a  föld  alatt  ;  halk  a  termékeny  éj  ;  a  fű 
növése  lassú  :  ez  az  élet!  Kertem,  ódd 
a  magvat  ami  megmaradt  kincses  tavaly 
füvéből  és  barbár  szelekkel  ne  törődj  ! 

Jöhet  a  vad  tánc,  tépő,  részeg,  ál-buján 
vetkőzni  csontig  a  virágokat ;  jöhet 
a  vak  kacaj  ápolt  növényeinkre  ;  majd 
a  fehér-csuhás  vezeklő,  a  tél ;  te  csak 
maradj  a  tavaly  őre  !  s  ha  a  jövevény 
lenézve  így  szól :  »£w  vagyok  az  Üj  /«  —  feleld  : 
*A  Régi  jobb  volt  /«  —  Hősi  léceid  mögött 
mint  középkori  szerzetes  dugott  a  zord 
sisakos  hordák,  korcs  nomádok,  ostoros 
képégetők  elől  pár  régi  könyvet  :  úgy 
dugd  magvaid,  míg,  tavasz  jőve,  elesett 
léckatonáid  helyén  élő  orgona 
hívja  illattal  a  jövendő  méheit. 

EKLOGA 


Titiniszom,  ki  heversz  terebélyes 

bikkfa  alatt, 

nádsípodból  eresztve  szeszélyes 

vers-fonalat 

kötni,  ezerszinü  pántlika-módra, 

vagy  a  futár 

szél  sarkára,  vagy  égi  püóta 

gépe  után 

hogy  maradozva  röpüljön  a  géppel 

messzi  gigász 

város  iránt,  lobogó  díszként,  mely 

visszacikáz, 

mint  utasok  bús  vágya  honukbeli 

dombok  drága 

keble  felé,  ha  röpülnek  a  bábeli 

kőskatulyákba 

kényszer-haj  tva  ;  de  lelkük  szépen 

visszasuhan 

ellenmondó  röpte  szelében  :  — 

én  okosan 

lelkem  küldöm  el  inkább  és  magam 

itt  maradok  : 

lelkem  a  messzi  kövek  vadonán  vadán 

elcsavarog, 

táncol  a  táncokkal,  lesi  kártya 

sors-ütemét, 

naptalan  utca  redöibe  mártja 

macska-szemét,  — 

míg  magam  elnyújtózva  nyugodtan 

itt  heverek ; 

homlokom  árnyalják  látatlan 

bikk-levelek 

s  hó-szín  nyájra  vigyázva  sugáros 

napban  úszom, 

úgy  dalolok  fura  dalt  furulyádhoz, 

Titiniszom ! 

JÖ  TERMÉS 


Elhallgat  a  harang,  s  rákezdi  már  a  dob. 
A  templomkupolát  most  festik  szép  pirosra, 
s  talán  holnapra  már  kasza  villan  a  rozsra  :  — 
a  napon  állni  jó,  de  lefeküdni  jobb. 

Elhallgat  a  dob  is,  kezdi  a  kisbiró. 
Kékben  a  zord  paraszt,  s  pénzgondra  veszve  lelke. 
Nyögnek  az  asszonyok  :  pipet  kapott  a  csirke  ! 
De  ujjong  a  kalász  :  a  napban  állni  jó  ! 

A  napban  állni  jó,  de  leheverni  jobb ! 
Végez  a  kisbíró,  s  most  néma  a  vasárnap. 
Boldog  a  gazda  most,  egy  órácskát  ha  lop 
s  heverve  nézheti,  hogy  kalászai  állnak ! 


Óh  kedvesem,  nekünk  kalászunk  nincs  :  nohát 
arassuk  örömét  a  mások  mezejének  ! 
Számunkra  vett  a  föld  ily  sárga,  dús  ruhát, 
s  világ  gazdái  mind  a  költők  és  szegények. 

óh  kedvesem,  be  bús  gazdák  voltunk  soká ! 
De  most  látod  dicső  termést  adott  az  Isten  ! 
Tavunkról  a  ködöt  elkapta  e  sugár 
s  tükröt  vet  a  világ  kiderült  leikeinkben. 

Mily  varázstükör  ez  !  kedvesem,  nézz  körül, 
mint  dús  mezők  fölött  gazdák  szemei  néznek : 
minden  kis  résznek  itt  van  szem,  aki  örül, 
de  ki  fog  örülni,  ha  mi  nem,  az  egésznek? 


350 

RADIÖ 

Ének  és  meditáció 

I. 

Meditáció.  —  Sok  év  százakon  át  azt  hitte  az  ember, 
hogy  a  kiröpült  hang  elvész  a  messzeségben,  és  elhal,  mint  a  ki- 
röpült lélek.  De  lehet-e  halála  annak,  mi  egyszer  élt?  A  hang, 
ha  elnémult,  még  nem  veszett  el :  a  hang  halhatatlan,  s  mikor 
már  nem  is  hallja  senki,  él  és  röpül  tovább  !  S  örök,  irtózatos, 
néma  zsivajban  járjuk  útainkat.  Megörülne,  aki  egyszer  meg- 
hallaná :  a  föld  minden  hangja  itt  leng  fülünk  körül.  Mily 
keveset  fog  föl  a  fül  kis  rádiója  az  óriási  Koncertből,  mely  ki- 
indul minden  pillanatban  a  földkerekség  minden  pontjáról, 
talán  egy  isteni  Fül  felé! 

Ének. 

Ülök  hegyemen,  távol  a  világtól 

és  elkapom  a  világ  hangjait  : 

Rigók,  harangok,  s  fönn  a  zengő  Sátor, 

az  ég,  és  lenn  a  zsongó  Boly,  a  város, 

gyors  vonat,  csapka  műhely 

a  teret  átszövik 

ezer  zaj  hegyű  tűvel. 

Óh,  tücskök  éles  tűi,  légbeöltött 
szárnyak  és  gépek  szálló  hangja,  dús 
szövedék  földtől  égig,  úgy  ömöltök 
hangosan  ;  de  még  mennyi  hang  a  néma, 
mint  láthatatlan  íiás, 
keresztbeírt,  vagy  úsz 
köztetek,  mint  a  csúás 


növénypelyhek  úsznak  titkon  a  szélben. 

Egy  erdő  úszik  ott,  egy  titkos  erdő  ! 

Ének,  beszéd,  amit  szerte  a  térben 

emberi  száj  zeng,  lélek,  ujjak,  húr, 

lelkek  raja  száll, 

mint  köddé-tépett  felhő 

s  elzengő  foltmadár. 

II. 

Meditáció.  —  Ülj  a  rádió  elé,  s  forgasd  lassan  a  tár- 
csát ;  a  hangok  tolonganak  minden  kis  vonal  között,  milliméterek 
milliméterein,  és  minduntalan  fölhangzik  a  fütty  —  a  csúnya- 
hangú rigó  füttye,  aki  a  Rádióban  lakik.  Új  fütty  és  új  hang  — 
óh  ezek  az  eltévedt  Hangok  a  térben,  melyeket  alig  megtaláltunk, 
már  újra  elveszítünk,  mint  egy  emléket,  —  ezek  az  elszabadult 
hangok,  kik  kiszállva  messze  színházaik  kupolái  alól,  mint  el- 
suhant lelkek,  különös  halhatatlanságukban  valami  térbeli  örökké- 
valóságba röpülnek  némán,  csak  egy-egy  pillanatra  csöngve  bele 
itt-ott  egy  önfeledt  fülbe,  mint  egy  régholt  költő  éneke  ! 


Ének. 

Óh,  halhatatlan  hallhatatlan  hangok  ! 
Most  kapj  el  egyet,  hegyi  madaiász  ! 
Madárka  !  most  meg  fogom  lopni  hangod  ! 
Már  a  pór  herold  rigószava  füttyent  — 
micsoda  hercegnének? 
Üdvözlégy,  messze  ház 
zenéje,  arany-ének  ! 


Ki  vagy  s  honnan  jöttél  egy  rebbenésre, 

hogy  tündérmód  azonnal  tovatűnj? 

Párizs?  vagy  Berlin?  keresnélek,  késve  : 

a  mozdulat,  mely  meglelt,  messze  vitt  már 

dőre  lendületében, 

mohón,  —  mint  drága  bűn 

kéje  illan  az  éjben. 


Egy  hang  tűnt  el  a  hallhatatlan  hangok 
sűrűjében,  mint  régmúlt  izgalomból 
anonim  emlék,  elsiHyedt  haiangok 
zengése,  egy  halott  felvillanó 
szava,  s  mi  megmarad 
magányos  bús  dalomból 
a  forgó  ég  alatt. 

GYŐZELMI  ÉNEK,  ESTEFELÉ 


Nézd,  úgy  hinti  fényét  a  nap  szét  a  világra  áldón,  békén, 
mint  a  szentelt  vizet  a  pap  a  nép  közé  mise  végén. 

Búcsúzik  s  a  Dunába  mártja  hosszú  rózsaszín  evezőjét ; 
rózsaszin  csöppeket  feccsent,  s  visszaint  ablak  és  mezőség. 

Nézd,  hogy  hull  a  lombok  árnya  meszelt,  rózsaszin  falainkra 
kékes-szürkén,  gazdagon,  virágosán,  ingva-ringva ! 

Most  szép  a  falunk,  örülj  neki ! 
Egy  égi  festő  festette  ki. 

Nem  is  érdemes,  édes,  nem  is  érdemes  énekelni : 
az  egész  világ  énekel  most,  és  éneke  győzedelmi ! 

KETTEN,  MESSZE,  AZ  ÉG  ALATT  .  .  . 

I. 

Most  a  szabad  ég  alatt  lakom 

s  holdak  forognak, 

nőnek,  fogynak, 

és  mindig  nyitva  az  ablakom. 

S  az  Ég  már  olyan  is  lett  nekem, 
mint  a  szoba  fala,  melyet  alig 
lát  meg,  aki  benne  lakik  : 
kék  meztelensége  hitvesem, 

így  a  messzeség,  mint  szokott  és  kopott 
varázs,  lassankint  elveszik  ; 
de  annál  jobban  isszák  a  közelit 
szemeim,  e  kéjenc  mikroszkópok, 

kiskutyák  játékát,  csupa-báj 
hempergőzésükkel  a  pad  alatt, 
s  az  ijedt  ágra  csöppent  madarat, 
sőt  amint  ráng  a  röpülő  bogár 

valami  láthatatlan  gumiszálon.  — 

így  ráng  lelkem  is  untalan, 

pedig  neki  is  szárnya  van, 

s  kitárva  az  ablak,  hogy  messzeszálljon  .  .  . 


II. 

Vagy  bújócskázik  csöpp  füleid 
labirintusában,  édes, 
mérve  e  végtelen-véges 
kanyargás  rózsaszín  üreit, 

s  ha  néha  véletlen  kicsúszik 
tangensben  a  híűánték  felett, 
követve  valami  kék  eret, 
nem  jut  messze  :  szemedbe  esik, 

s  onnan  nincs  szabadulás  ! 

Lelkedre  tapad  : 

s  eped  és  apad, 

és  fáj  és  fáját,  és  vasat  és  vás, 

Babits  Mihály:  Ö»sxe8  Tersei.  23 

s  összefogóznak,  mint  két  fulladok, 
kik  néha  lihegnek  :  Eressz  el ! 
s  néha  sziszegnek  :  Vessz  el ! 
s  ölelésük  csak  annál  tapadóbb, 

míg  menekvésért  esdve  mindaketten 

e  bűvös  körből :  »Nézd,  a  pad  alatt 

kis  kuytád... !«  —  mondjuk.  »Nézd,  a  madarat... !« 

—  S  nézzük  szomjasan  és  csüggedetten. 


III. 

Óh  kedvesem,  még  meddig  fojtogat 
e  tagadott,  nagy,  sivatag  szomj? 
Lélek  vagy  te  is,  asszony  !  • 

Szemedben  látom  a  kínokat. 

Meddig  kacag  még  kitárt  ablakunk, 
mint  messze  tenger 
az  örvény-fogta  szerencsétlen  ember 
vergődését?  E  csöpp  forgóban  rab  vagyunk. 

Óh  kedvesem !  fölöttünk  csiUagok 
kerengnek,  kikre  nem  figyelünk. 
És  hangok  hívnak  :  gyerünk  ! 
Millió  testvér  várja  a  rabot. 

óh  kedvesem,  ez  a  nagy  szabad  Ég 
üresebb,  mint  a  börtön  ; 
s  lásd,  napjaim  már  oly  hiába  töltöm, 
mint  ha,  bús  fogoly,  pókokkal  játszanék. 

Perceink  mint  homokszemek  peregnek  : 
megöl  a  homok,  ha  még  süppedünk  ! 
Nyújtsuk  segítségért  kezünk 
az  Istennek  vagy  az  embereknek ! 

ENGESZTELŐ  AJÁNDÉK 


Cukrot,  virágot,  gyöngyöt  szerettem  volna  hozni  néked: 

nincs  gyöngyöm,  cukrom,  virágom. 
Görnyedve  hozom  ahelyett  s  teszem  a  kezedbe,  nézzed, 

keserű  életemet,  egyetlen  terhes  gazdagságom. 

Ez  ami  megmaradt  még,  e  meztelen  is  gazdag  élet, 

s  ezt  sem  adom,  csak  visszaadom  már  : 
mert  jól  tudom,  ki  vagy?  s  hogy  benned  és  általad  élek, 

kenyerem  és  levegőm  !  s  rég  nem  volnék,  ha  te  nem  volnál. 

öh  különös  hatalom !  szeretet  erős  gyengesége 
—  s  óh  gyenge  erősség  !  oly  védtelen  benned . . . 

Életem  pórázát  tartod,  de  téged  bilincsel  a  vége 

s  mégis  én  vagyok  zsarnok  és  hóhér,  s  te  aki  enged  és  szenved. 

Letérdelek  s  úgy  szánom-bánom  óráid  letörött  virágát, 
mint  aki  barbár  talppal  ment  át  egy  drága  réten : 

óh  ki  gyógyítja  meg  az  elrontott  örömök  rózsaágát? 

ki  mondja  a  tiprott  percnek  :  >Kelj  föl,  kis  százszorszépem !« 

Órák  és  percek  helyett  fogadd  el  egész  életemet, 

virágok  helyett  egész  mezőt,  noha  fölégett  és  nem  virágos : 

de  virághamwal,  s  lásd,  könnyel  is  trágyás,  s  ha  új  plántáid 

beülteted, 
minden  szirmot  földajkál  s  neked  áldoz. 


23* 

MIÉRT    LÁZADSZ    AZ    ESTE    ELLEN? 

tTejet,  álmot,  gyönge  leánykát .  .  .« 
(Régi  görög  ének  ) 

Jön  az  este  ;  mit  hoz  az  este? 

»Tejet,  álmot,  gyönge  leánykát  .  ,  .« 

Már  a  fáradt  dajka,  a  Nap, 

a  j6  kerítéslécek  árnyát 

a  puha  fűben 

egymás  mellé  fekteti  szépen, 

így  készül  a  vüág  az  éjre  : 
hever  az  árny,  állnak  a  lécek, 
mint  túl  a  gatyás  jegenyék, 
őrnek,  e  nagy,  marcona,  délceg 
strázsa-legények  : 
hogy  elrémüljenek  a  Rémek. 

A  szél,  mely  úgy  tépte  a  felhőt, 
akár  egy  ideges  kisasszony 
selyemkendőjét :  most  eláll, 
mint  zene,  ha  nincs  ki  húzasson. 
Tán  már  alusznak 
az  angyalok,  akiknek  húzna. 

S  te  mért  lázadsz  az  Este  ellen 

—  ki  hisz  kegyelmes  és  hatalmas  — 
s  félsz,  mint  piros-szemű,  ravasz 
hipnotizőrtől,  hogy  elaltat? 

Lesed  a  holdat? 

És  remegsz,  hogy  mit  hoz  a  Holnap? 

Kérdjed  inkább,  mit  hoz  az  Este? 

—  »Tejet,  álmot,  gyönge  leánykát<í<.  .  .  — 
s  hagyd  érni  mit  érlel  az  Éj 

hagyd  nőni  a  bűvös  palántát  : 

a  Bűvész  sípja 

zeng  már,  és  fátyla  leborítva. 

Halld,  halld,  szivem,  micsoda  kórus. 

S  az  égen  is  tejek  csobognak. 

Oly  nyugtalan  ma  a  világ  : 

de  a  nagy  Varázsok  nyugodtak. 

Hunyd  szemed,  hunyjad  : 

mire  kinyitod,  itt  az  Üj  Nap  ! 

SZELEK  SODRÁBAN 


A  táj  most  olvadt  tűzben  reszket,  de  a  szél 

a  forró  levegőbe  vágja  késeit, 

hogy  ing  a  ház  s  a  kerekfaru  dombok  is 

vonaglanak,  mint  a  cirkuszban  egy  kövér 

artistanő,  kit  férje  tőrrel  hány  körül, 

vonaglik  mozdulatlan  vonaglással  a 

deszkák  előtt  ;  s  e  domb,  e  tőrök,  mind  a  Föld 

a  reszkető  léggombolyaggal  titkos  és 

léttelen  szíjjon  rántva  lódul  a  nagy  Ür 

vad  gépházában.  Hogy  tudsz  nyugton  ülni  holt 

emlékeken  tűnődve,  képzelt  pontokat 

rajzolva  e  röpke  vonalba,  vagy  bolond 

szívvel  fogódzva  a  bukó  jelenbe,  mint 

székének  karfájába  a  leziihanó 

aeroplán  hajósa?  Nincs  gyökered  az 

időben,  s  nem  vagy  mint  kemény  hegj'oldalak 

árvalányhaja,  melyet  hasztalan  cibál 

a  vak  vihar,  hanem  mint  pitypang  pelyhei, 

legek  koldusa,  szállj  csak  semmi  sem  tiéd 

s  hol  fogsz  a  végén  virágozni,  nem  tudod. 


358 

MAGYAR  SZONETT  AZ  ÖSZRÖL 


Jön  az  ősz,  már  hullnak  a  cifra  virágok 
szirmai,  rongyban,  mint  farsangi  plakátok, 
ha  süvít  a  böjti  szél :  »Nincs  szükség  rátok ! 
Már  vége  a  násznak,  megestek  a  lányok.* 

Komolyan  és  szürkén,  mint  a  gőgös  szerény, 
fiait  ringatva  ül  a  termés,  helyén, 
kész  elbocsájtani  a  Szentmihály  szelén 
s  hős  anyaként  halni  a  November  derén. 

S  már  érzi  az  éh  nyúl,  hogy  a  fű  kopaszabb. 
Jajgat  a  sok  madár,  folyton  vérzik  a  nap. 
Megy  a  gőzös.  Pestre,  füstje  a  földre  csap. 

Ideges  a  farkas  a  gyűrött  erdőben. 
Ideges  az  ember  szíve  a  mezőben  : 
jön  valami  amit  minden  ért,  csak  ő  nem. 

SZOBAFESTÉS 


A  sodronyok  bús  bordaként  merednek. 
A  rézágyon  tótágast  áll  az  asztal. 
A  falak  most  vetkőznek,  nedvesen, 
hidegen  és  csúnyán,  mint  a  halottak, 

akiket  már  kidobtunk.  Bennem  is 
vétkezés  fol5rt  ma.  Mily  szenny,  mennyi  titkon 
repedt  vakolmány  hullik  s  gyűl  a  zugban  : 
s  könnyes-csupaszon  áUok  itt.  Ne  nézz  rám ! 


II. 

Tegnap  még  szabad  dombon  álltam ;  ízes 
szellőket  nyalt  a  nyelvem ;  és  a  szellők 
keresztülj árták  lelkem,  s  szertevitték 
a  régi  szennyek  gőzét ;  más  ma  itt ! 

öh  mennyi  szenny  és  mennyi  gőz  !  AHghogy 
falak  közé  kerültem,  összetorlott. 
Csak  ez  az  egy  íz  ül  már  nyelvemen 
a  hideg,  nedves,  szemcsés  mész  ízével. 


III. 

S  nézem  a  festők  munkáját.  Ki  tudja, 
milyen  munkát  végez  bennünk  az  Élet ! 
óh  festő,  jól  kapard  a  régi  színt  le, 
mert  átüt,  mindig  átüt,  mindig  átüt, 

s  szennynek  izzad  ki  majdan  ami  dísz  volt, 

mint  a  gyerekkor  színe  életünkön, 

míg  a  Halál  jövend  a  Vakaróval 

s  nedves  ecsettel.  Kedvesem,  ne  nézz  rám ! 

HÁROM  ANGYAL 


Három,  három,  három,  három,  három  angyal  szállt  felém. 
Egyik  fehér,  mint  a  felhő,  másik  könnyű,  mint  a  fény. 
Harmadik  úgy  hullt  a  földre  az  égből  egyenesen, 
mint  egy  könny  szemből  a  szívbe,  nedvesen  és  nehezen. 
Hogyan  óvjam  meg  az  elsőt,  hogy  ne  kapjon  foltokat 
ujjaimtól?  hogyan  tartsam  szorosan  a  másikat, 
hogy  ne  tudjon  elröpülni?  és  az  utolsót  hova 
rejtsem  el,  hogy  senki,  senki  meg  ne  lássa  őt  soha? 
óh  jaj,  késő  !  már  az  első  hószin  angyal  csupa  folt ! 
És  a  másik  messzeszállott,   aki  olyan  könnyű  volt ! 
Harmadikat  szégyenemre  látja  az  egész  világ, 
mert  gyászomban  széjjeltéptem  lelkem  őrző  fátyolát. 

PSYCHOANALYSIS  CHRISTIANA 


Mint  a  bókos  szentek  állnak  a  fülkében 
kívülről  a  szemnek  kifaragva  szépen, 
de  befelé,  hol  a  falnak  fordul  hatok, 
esak  darabos  szikla  s  durva  törés  tátog  : 

ilyen  szentek  vagyunk  mi ! 

Micsoda  ős  szirtből  vágták  ki  lelkünket, 
hogy  bús  darabjai  még  érdesen  csüngnek, 
érdesen,  szennyesen  s  félig  születetlen, 
hova  nem  süt  a  nap,  hova  nem  fér  a  szem? 

Krisztus  urunk,  segíts  meg  ! 

Hallottunk  ájtatos,  régi  faragókat, 
kik  mindent  egyforma  türelemmel  róttak, 
nem  törődve,  ki  mit  lát  belőle  s  mit  nem  : 
tudva,   hogy  mindent  lát   gazdájuk,   az   Isten. 

Bár  ilyenek  lennénk  mi ! 

Ügyis  csak  az  Ür  Iát  mindenki  szemével, 

s  hamit  temagadból  szégj'enkezve  nézel, 

tudd  meg,  lelkem,  s  borzadj,  mert  szemeden  által 

az  Isten  is  nézi,  az  Isten  is  látja  ! 

Krisztus  urunk,  segíts  meg ! 

öh  jaj,  hova  bújhatsz,  te  magadnak-réme, 
amikor  magad  vagy  az  Itélö  kéme?  ! 
Strucc-mód  fur  a  percek  vak  fövenye  alá 
balga  fejünk,  —  s  így  ér  a  félig-kész  Halál, 

s  akkor  mivé  leszünk  mi? 

Gyónatlan  és  vakon,  az  évek  szennyével 
löknek  egy  szemétre  a  hibás  cseréppel, 
melynek  nincs  csörgője,  s  íze  mindörökre 
elrontva,  mosatlan  hull  vissza  a  rögbe. 

Krisztus  urunk,  segíts  meg ! 

Ki  farag  valaha  bennünket  egészre, 
ha  nincs  kemény  vésőnk,  hogy  magunkat  vésne, 
ha  nincs  kalapácsunk,  szüntelenül  dúló, 
legfájóbb  mélyünkbe  belefúró  fúró? 


Szenvedésre  lettünk  mi. 


Szenvedni  annyi,  mint  diadalt  aratni : 
öh  hány  éles  vasnak  kell  rajtunk  faragni, 
míg  méltók  nem  leszünk,  hogy  az  Ég  királya 
beállítson  majdan  szobros  csarnokába./ 


Krisztus  urunk,  segíts  meg  ! 

DÁNIEL  ÉNEKE 


Mégis  megemlékeztél  rólam.  Isten 
és  azokat,  akik  téged  kerestek, 
akik  téged  szeretnek,  megtaláltad. 

Ifjú  próféták  üstökét  ragadva 
elhoztad  babiloni  ketrecemhez 
a  fügét  és  a  datolyát  kezökben. 

Hirdesd  ezért,  világosság,  sötétség, 
az  Urat !  Hirdesd,  pusztaság,  folyóvíz 
s  bölcs  cethalak  és  minden  vízben-úszók  ! 

Adjatok  nékem  szurkot,  faggyat  és  szőrt : 
fegyver  nélkül  megölöm  én  a  sárkányt, 
a  cifra  szörnyet,  aki  nektek  isten. 

De  az  oroszlánt  nem  bántom,  ki  engem 
nem  bánt.  Estére  visszatérek  hozzá 
s  vad  teste  bundás  melegében  alszom. 

Hallom  majd  nagy  szivét  dobogni ;  a  fold 
vele  dobog,  s  az  ég  is ;  —  én  meg  alszom 
ringatva,  mint  az  Isten  csecsemője. 

»VÉN  CIGANY« 


írd  tenyeredre  :  soha  nem  lehet, 
ami  egyszer  volt  már.  Te  is  hiába 
nyüvöd  a  régit,  a  biztos  fogást 
zord  húrodon,  s  idézed  ujjaidnak 
világtalan  memóriáját 
az  ó-mód,  könnyű  dallamok  felé, 
a  megvetett  hang  felé,  mely  oly  édes 
s  oly  olcsó,  mint  a  fütyülő-cukor  : 
mindegy  !  akármi !  csak  a  csönd,  a  csönd  ne  l 
csak  egypár  szót  még  lelked  anyanyelvén, 
bár  a  legfrivolabbat  !  egy  silány 
forrást  a  pusztában,  mit  az  utolsó 
rím-kutya  fölkaparhat !  óh,  csak  egyszer 
fakadna  föl  még  sebzett  hangszered 
körmöd  nyomán,  vásott  körmöd  nyomán  ! 
De  jaj  !  amit  mindenki  tud,  te  nem  ! 
Neked  a  zöngelem,  mely  ama  legsze- 
gényebb zöngedezőt  enyhíti :  méreg. 
Idült  szikládból  kénköves  pokolvíz 
böffen  ki,  ujjad  íze  félrecsuklik, 
a  húr  visít,  s  a  dalok  rongyai, 
a  régi  cukros  dalok  rongyai, 
úgy  ránganak  ajkadon,  mint  a  lázas 
s  még  életétől  válni  nem  tudó 
haldokló  ajka  fölé  tett  pehely  . . . 

CSAK  A  TILOS  SZABAD  MÁR  .  .  . 


Átfontak  a  mindennap  ólmos 

istrángjai. 

óh  jaj  !  e  sok  muszáj  közt  rángani, 

mint  a  gép  karja  kerekek  között  ráng  ! 

Más  az  én  dolgom  !  Jere,  szökjünk 

aranykopár 

csillag  aJá,  a  messze  hegyre  —  bár 

százegy  szakadt  szíj  fáj  és  visszacsap  ránk  ! 

Tüosokba  kell  menni,  édes ! 

Hajts,  életem ! 

Mert  a  »szabad«  már  nem  szabad  nekem. 

Különös  böjt  !  csak  a  tilos  szabad  már. 

Nekem  züllés  e  jámbor-élet 

s  korrupció  : 

akkor  kezdek  majd  lenni  újra  jó, 

amikor  a  Törvény  ujjal  mutat  rám. 

Mindig  azt  tettem,  ami  kellett 

s  valami  vár, 

csöpp  muszáj  oknál  égetőbb  muszáj, 

amit  feledtem,  mint  az  álmok  rosszát. 

Oldd  meg.  Atyám,  ereszd  el  ördög- 
kopóidat  I 

ördög,  eb,  vágy,  bűn,  riadó  szimat : 
csak  ilyen  falka  vihet  már  Tehozzád ! 

VERSSOR  AZ  UTCAZAJBAN 

»—  számon  kívül  maradtak  ;  Ixion  ■ 
Vörösmarty. 

Fény  fény  de  rettenetes 

lángoló  betűk  transzparensek 

mint  a  szégyen  fénye  bennem 

ráng  ráng  az  emberi  hús 

millió  sok  millió 

» —  számon  kívül  maradtak  ;  Ixion  — « 

óh  versekkel  zsongó  pokol-láz 

zsúfolt  agyam  azelőtt 

minden  vers  egy  szent  ajtó  volt 

templomokba  de  most 

becsukódtak  a  templomok  s  én  az  utcán 

meztelen  leragadva  futnék 

hiába  én  testvéreket 

keresnék  de  minden  találkozás 

csak  lökés  és  akadály 

harc  utca  tolongás  lárma 

fény  fény  de  rettenetes 

lángoló  betűk  transzparensek 

meztelenségeimre 

engem  számon  tartanak  óh  ha 

azok  közé  veszhetnék  akiket 

csak  az  Isten  tart  számon 

mint  tenger  csöppjét  s  part  homokját 

s  ruhám  lenne  az  egész  Mindenség ! 

HAJNALI  GONDOLAT 


Hova  lettetek,  régi  tanítványok? 
Elszóródtatok,  mint  a  magvak  pelyhe. 
Vitt  az  apa-vész,  s  a  fiók-viharkák. 


Hosszú  éjszakán  nem  aludtam  semmit. 
Itt  a  reggel  már,  s  ti  juttok  eszembe. 
Szól  a  kis  harang,  szól  a  pásztor  tülke, 
s  én  elgondolom  :  ha  lelkem  harangját 
megkondítanám  :  jertek  templomomba  ! 
s  tülköm  hívna  még  :  kövessetek  engem ! 


Jöttek  rossz  szelek,  elvitték  a  hangom : 
néma  a  harang,  üres  már  a  templom ! 
S  óh  jaj,  micsoda  bolond  pásztor  voltam ! 
Szegény  tülkömet  sziklához  paskoltam. 
Tülköm  megrepedt,  ki  fog  már  követni? 

BABYLON  EGEREI 


Vérem  aludt,  gömbölyű  csöppjeit 

szétgurítottam  a  kerek  világba  : 

ők  mennek,  de  én  rab  vagyok,  tolongó 

vágyakkal.  —  Szóljatok  már !  óh,  bizony 

féltek  saját  szavatoktól,  szemérmes 

szüzek  gyanánt.  Ordítsatok  szerelmet 

vagy  pénzt  még  inkább,  báva  szeretói 

a  Pénz  sín-karja  közt  doromboló 

fiktív  arannyal  pereces  világnak  ! 

Ö  készen  kínálja  testét  a  Pénznek, 

mert  végigszállhatsz  rajta  —  óh  röpülhetsz 

mint  a  madár,  vagy  úszhatsz  bálnaháton, 

a  Messzeség  neked  labdázza  hangjait 

és  nincsen  ország,  nincs  határ,  a  Föld  egy  : 

ez  Róma  már,  csak  doUárod  legyen, 

Róma,  s  erős  Babylon,  és  a  két  Kard  l 

De  néked,  koldus,  rongyban  a  világ ! 

és  rongy  országod,  mint  széttépett  zászló 

hever  előtted,  és  a  birodalmak 

úgy  szakadoznak,  hogy,  bolond  egér, 

egérfogók  közt  bukdosói,  ha  lépsz  í 

EGYFAJTA  KULTÜRA 


A  fáradt,  modem  fajhoz  tartozol 

és  már  nem  is  tudsz  a  dolgokra  gondolni. 

Szók  zsonganak,  a  dolgokat  eltakarják. 

Szók  delíriuma  nyűgöző,  nyüzsögő. 

Játszanak,  összefogóznak 

benned, 

cikáznak,  tűnnek, 

bukfenceznek,  s  olykor  megállnak  fejen  - 

s  már  mind  megforgatod  önkénytelen  : 

»Kultúra  !« 

»A  rút  luk  !<t 

Micsoda  szimbólum  ! 

Bum !  Bum ! 

A  dolgokra  gondolni :  érdemes? 

A  dolgok  mennek  .  .  .  mennek  .  . . 

maguktól. 

Ahogy  mégy,  mégy  te  is  az  utcán, 

hadverte,  céltalan  flangérozó, 

rokkant  zsebbel,  és  aggj^al, 

melyben  a  szók  forognak, 

s  amit  látsz,  csupa  szó. 

»Nyakkendőkirály  !« 

Hogy  kiabál ! 

Lángbetűkkel ! 

De  nyomban  aztán  már  másik  kiabál  : 

»Pénztár.« 

s  »Rátz  nép«  lesz,  amint  fejtetőre  áll. 


»Pénztár«  és  »rátz  nép«  :    van  értelem  ebben? 

Semmi. 

De  mindig  lehet 

beletenni 

költő  módján,  ki  rímet  összefűz.  — 

Hisz  minden  összefügg, 

manap  kivált, 

mikor  Belgrádot  és  Indiát 

egyetlen  vasháló  kötözi 

—  s  benne  téged  is  :    mit  tehetsz  ellene?   — 

két  véletlen  szó  nem  ostobább 

mint  e  világ 

vasakkal-fűzött  s  gyilkos  véletlene. 

* 

Babiis  MUiály:  ösflzes  versei.  24 

Hát  csak  flangérozz,  te  világ-szegénye, 

csörgetve  vígan  üres 

zsebeid  helyett  zsúfolt  agyadban 

a  szavak  aprópénzét ! 

Üj  szavak,  avult  szavakat ! 

s  bolond  szavakat,  fületlengomb  ! 

Egyik  annyit  ér,  mint  a  másik. 

Egyik  odavisz,  mint  a  másik. 

Játék. 

»Két  áj  !« 

Áj,  áj  ! 

Oh  Szó  !  jajgass,  abajgass,  kiabálj  ! 

DANTE 

(Szekszárd,  1921.) 


Egeit  az  Ember,  e  vándor  állat, 

az  évek  nyári  nappalára  s  téli 

éjére  fülledt  üngökként  cseréli 

s  nyugalmat  nyugalomban  nem  találhat. 

S  nem  boldog,  ha  nem  póly  ázhat  ja  pállott 
életét  friss  legek  selymébe  ;  déli 
édeneit,  mint  otthonát,  kiéli ; 
de  visszatér  megint,  s  a  régi  tájat, 

mint  régi  kedvest,  uj  szépségben  éri. 
így  én  is,  amint  visszatérek  egyre 
anyaföldemre  —  ama  drága  Hidra, 

melyen  át  percem  az  örököt  éri, 
amelyből  jöttem  —  :  az  otthoni  hegyre  : 
úgy  térek  vissza,  Dante,  tájaidra  I 


2. 


Mert  éimekem,  jaj,  a  Pokol  is  otthon 
s  jól  ismerem  a  Tisztulás  hegyének 
fájó  lépcsőit,  és  az  Ég  kegyének 
csillagos  távlatait ;  sírva  botlom 

lelkem  rongyára  minden  árkon-bokron 
(mint  papilkákra,  miket  út  jegyének 
szórt  el  a  vándor),  merre  a  Nagy  Ének 
visszavezet,  vad  erdőn  s  annyi  poklon 

tikkadtan  e  különös  nyaralásra ; 

bár  minden  túlvilágból  hazavásva 

fűz  Firenzémhez  egy  mostoha  köldök,  . 

hol  mint  poklát  cipelő  útas-ördög 
vagy  rab  fa,  mely  hiába  nőtt  egekbe, 
tengek,  lekötve,  s  mégis  számkivetve. 


24* 

A  HÚSZÉVES   »NYUGAT«  ÜNNEPERE 


Gyógyító  messzeségbe,  mialatt 

egykissé  részeg,  egykissé  bolond 

s   nagyon  fáradt   s  még  mindig  szomjú,   szomjú 

lelkem,  munkám  és  vonatom  szalad 

mint  bárka  az  özönben,  Ararát 

csúcsát  keresve  :  íme  elhagyott 

társaim  megzúdítják  a  harangot, 

amelynek  hangja  minden  madarat 

oly  nyugtalanná  tesz  bárkámban,  oly 

vágyóvá  :  visszaszállni !  Vissza  hát, 

ti  madarak,  szálljatok  ünnepére 

a  Gyermeknek,  aki  ma  már  komoly 

ifjú ;  vagy  agg  is,  mondják  !  Agg  a  moly 

első  napjának  estjén  :  míg  a  Fény 

ifjú,  bár  világokon  fut  keresztül, 

tengert  tör  át  s  sziklákat  ostromol ! 


óh  milyen  tenger  s  mUyen  szikla  volt ! 
A  tenger  zúg  még  és  a  szikla  áll 
s  mi  fulladunk  és  köveken  zúzódunk  .  .  . 
Mi  kár?  csak  ússzon  egy  kis  fény  e  zord 
országban  is,  a  mindig  tovatolt 
holnap  felé  !  Mi  kár,  ha  fáj  a  kéz 
amely  a  Lámpát  tartja  és  takarja 
a  szél  elől,  mely  minden  fényt  kiolt? 
csak  legyen  új  kéz,  addig  tartani, 
míg  ez  omlásba-süUyedt  nemzetet 
a  lengő  láng  nyomán  a  szakadékban 
meglelik  a  Nap  csákányossai  — 
kéz,  tartani,  s  lehellet,  szítani, 
hogy  úgy  lobogjon,  mint  mikor  ama 
kuruc  tüdő  fútt  rá  s  ama  dacos  kar 
intett  vele  Isten  felé  :  Ady  ! 

JÁSZAI  MARI  HALÁLÁRA 


Mint  a  munkás,  ha  elállítja  gépeit 
gyásza  jeléül :  állítsd  el  titokzatos 
szövőszéked,  Poézis  !  Zokogj,  mostoha 
kitagadott  Orestes,  mert  Elektra  tűnt 
az  advilágba,  nővéred,  ki  gondosan 
ápolt  és  dajkált,  áldozott  és  siratott 

és  siratott  .  .  . 
De  te  éltél,  Orestes,  s  láttad  homlokán 
a  csillagot,  amilyen  nem  égett  talán 
koldus  korunkban  senki  másnak  homlokán ; 
a  csillagot,  mely  hit  volt,  fenség,  és  kemény 
magasságok  dacával  izzó  tiszta  fény  : 
hiába  már  !  a  csillag  elhunyt,  s  nincs  remény  f 

És  nincs  remény ! 
Aegisthos  úr  itt  s  ÍClytaemnestra !  Alacsony 
mimek  fertőzik  palotánkat ;  és  te  bolygsz, 
királyfi,  rongyban,  s  nem  tudják,  ki  vagy?  mig  Ö 
elszállt  az  Űrbe  !  Hol  a  mozgókép  amely 
megőrzi  léptét?  Hol  a  fonográf,  nemes 
hangjának?  Elszállt  a  sugár  !  Ki  hozza  vissza? 

Ki  hozza  vissza? 

VASÁRNAPI  IMPRESSZIÓ,  AUTÖN 


Barna  sár-szökőkút  feccsen,  gépkocsink  fordulva  reccsen; 

jobbfelől  a  Tisza  habja  lustán  villan  pillanatra ; 

úgy  állnak  partján  a  fűzek,  mint  hajuk-mosó  vén  szüzek: 

meghajolva  és  kifűzve  lógatják  fürtjük  a  vízbe. 

De  billen  a  föld  alúlunk  s  a  falú  felé  gurulunk. 

Bús  gyümölcsös  lankad  itt  és  egy  kidőlt-bedőlt  kerítés: 

két  galamb  a  kapu-íven  gubbaszkodik  primitíven ; 

lud-felhő  zubban  körültünk,  barnán  gágog  vissza  tül- 
künk ; 

ugatás  és  harang-foszlány  fullad  el  zajunkban  osztán. 

Vége  a  litániának,  kocsmánál  gyűlnek  a  lányok. 

Mi  már  a  mezőt  vágtatjuk,    falut  az  estre  hagyjuk  : 

láriyokat,  templomot,  kocsmát,  nénit  és  pipáló  gazdát 

fölvillanva,  s  tűnve,  hullva,  —  mintha  nem  is  lettek 
volna. 

Ki  mondja  meg,  mi  az  élet  ?  Mi  élünk-e  vagy  ők  élnek? 

HALAVANY  TÉLI  RAJZ 


Milyen  fehér  csöndesség  ez  ! 
Messze  házunk  télben  ül. 
Gyere  az  ablakhoz,  édes  ! 
Csókolj  meg  és  nézz  körül ! 
Süt  a  nap,  eláUt  a  hó  már, 
mégis  pelyhek  huUanak  : 
puhán,  halkan,  pehelymód  száll 
pillanat  és  pillanat. 

Gyere,  édes,  az  abJakhoz, 
tekints  szét  az  udvaron  ! 
Nézd,  a  friss,  a  lágy,  a  vaskos 
szőnyegen  még  semmi  nyom ! 
Csak  a  kis  szolgáló  lába 
rajzolódik  halavány, 
s  elvész,  mint  a  Szaharába 
egy  zarándok  karaván. 

Szalma  közt  fagyottan  áll  a 
kert  füzes  mélyén  a  kut 
intve  dermedt  jégszakáUa 
hogy  az  év,  mint  óra,  fut. 
Jertek  apró,  jertek  sűrű 
pillanatok  pelyhei 
jobban  mint  e  szalmagyűrű 
szívünk  kútját  védeni. 

Milyen  furcsa  füstünk  árnya 
a  túlsó  tető  haván  : 
mintha  távol  emlék  szállna 
rokon  szívbe  tétován. 
Ki  gondolhat  ránk  e  csöndben, 
míg  körülvattáz  a  hó? 
Titkos  lánc  nyúl  át  a  földön, 
összekötve  aki  jó. 


376 

CIGÁNY  A  SIRALOMHÁZBAN 


Ügy  született  hajdan  a  vers  az  ujjam  alatt, 
ahogy  az  Ür  alkothatott  valami  szárnyas 
fényes,  páncélos,  ízeit  bogarat. 

Ügy  született  később  az  ajkamon,  mint 
a  trombitahang,  mint  a  trombitahang 
katonák  szomjas,  cserepes  ajkain. 

De  ma  már  oly  halkan,  elfolyva,  remegve  jön 
mint  beesett  szemek  gödreiben 
remegve  fölcsillan  a  könny. 

Nem  magamért  sírok  én  :  testvérem  van  millió 
és  a  legtöbb  oly  szegény,  oly  szegény, 
még  álmából  sem  ismeri  ami  jó. 

Kalibát  ácsolna  magának  az  erdőn  :  de  tilos  a  fa 
és  örül  ha  egy  nagy  skatulyás  házban 
jut  neki  egy  városi  zord  kis  skatulya. 

És  örül  hogy  —  ha  nem  bírja  már  s  minden  összetört  — 
átléphet  az  udvari  erkély  rácsán 
s  magához  rántja  jó  anyja,  a  föld. 

Szomorú  vüág  ez  !  s  a  vers  oly  riadva  muzsikál 

mint  cigány  a  siralomházban. 

Hess,  hess,  ti  sok  verdeső,  zümmögő,  fényes  bogár ! 

Ha  holtakat  nem  ébreszt :  mit  ér  a  trombitaszó? 
Csak  a  könny,  csak  a  könny,  csak  a  könny  hull 
s  nem  kérdi,  mire  jó? 

Amint  találkoztunk, 
rögtön  kezet  fogtunk, 
az  örültek  közül 
bujdosva  szaladtunk, 
bujtunk,  kukucsáltunk, 
kunyhót  építettünk ; 
bábeli  bús  felhők 
szakadtak  felettünk ! 
És  mintha  magas  fán 
volna  tanyánk  fészek, 
úgy  ringattak,  ráztak 
e  vad  magyar  évek. 
De  mi  összebujtunk 
cibálva,  zavartan  : 
furcsa  íze  volt  a 
csóknak  a  viharban. 
S  már  csupaszra  téptek 
a  folytonos  szelek. 
Napjaink  úgy  hullnak, 
mint  elfútt  levelek, 
s  mire  szebb  idő  lesz, 
a  fa  alatt  les  rég 
a  fakó  mord  medve, 
a  makacs  öregség.         * 
Várja  hogy  leszálljunk 
szerelem  fájáról, 
hogy  aztán  szétszedjen 
emésztő  szájával. 
Gond,  bajok,  az  egész 
hiéna-sereg,  mely 
a  távozó  élet 
sarkaiban  lebzsel, 
körülállja  fánkat, 
s  néha  összenézünk : 
lehet-e  még  innen 
lejutni  valaha  nékünk? 
óh  Szerelem,  segíts, 
erősítsed  számjomk, 
mert  csak  a  vak  égbe 
van  ut  innen  már  szállnunk, 
egyenest  az  égbe, 
a  jeltelen  éjbe, 
vagy  annál  is  tovább, 
valami  Isten  elébe. 

MICSODA  FÖSTMENY  ! 


Esö  utáni  fény,  különös  fény,  mit  játszol 

oly  méla-frissen,  égő-hüssen  a  csillogó  utcákon? 

Utcákon,  utcámon,  utcánkon,  édes  : 
szeretem  a  mi  szomorú,  szeretem  ami  fényes. 

Mily  sűrű,  mily  nedves  színeket  csorgat  és  csünget 

az  égi  ecset,  mely  sokszor  oly  sötétre  festette  életünket  í 

S  innen  az  emeletről  —  pici  tókat,  ingókat,  elfutókat, 
látom  az  esernyők  selymét  s  a  lakktetejű  autókat. 

Talán  az  egész  világ  most  csak  ing  és  elfut  és  fölkap 

az  Égbe,  mely  életestül  mind  könnyeden  csünget  és  csorgat 

engem  és  téged  egy  ecsethajszálon  s  majd  újra  elmázol 
mint  a  felhőt  és  tócsát,  amit  senkise  gyászol . . . 

óh  jaj,  mi  készül  itt,  térben  és  időben,  micsoda  föstmény ! 
. . .  Esö  utáni  fény,  méla-friss,  égő-hűs,  különös  fény  . . . 

A  MANDARIN  RÉME 


Bölcs  és  vén  és  mandarin  vagyok, 
mindent  szeretek,  mindent  tudok. 
Este  lugasokban  üldögélek, 
asszonyok  csókolják  lábamat, 
s  úgy  öntik  el  lelkemet  a  kéjek, 
mint  a  fürdőt  a  patak, 

s  akkor  úgy  süt  rám  a  lampion, 
mint  a  hold  süt  át  a  patakon, 
ahogy  látják  a  halak  ;  de  halvány 
gömbje  eltorzulva  hirtelen, 
rózsaszín,  áttetsző  papirarcán 
egyszerre  csak  megjelen 

egy  keserves,  rettentő  vonás, 
melytől  szemem  porcellánja  vás, 
fogam  vacog,  és  mandarin-lelkem 
földön  csúszik,  mint  silány  kigyó, 
akit  megzabáltan  és  betelten 
bunka jávai  sújt  a  pór, 

s  már  vonaglik,  óh  mit  ér  a  kincs, 
mit  ér  sárga  selymem  és  a  tincs, 
süvegemnek  gombjai  mit  érnek 
s  bölcsesség  és  csók  és  hatalom, 
ha  lelkemben  fintor  lesz  a  fénynek 
tánca,  és  a  lampion 

rám  nevet,  mint  fitosorrú  rém, 
s  halk  sugárfogakkal  mar  belém, 
s  szememen  át  úgy  pislog  agyamba 
síri-durván  hályogos  szeme, 
mint  egy  útszélen  felfordult  bamba 
koldus  hitvány  szelleme? 

A  MADONNA  FAKIRJA 


Hogyan  lépett  e  primitív  Madonna 
e  vplutás,  barokk  párkányra?  Olyan 
magas  a  párkány,  hogy  amint  az  évek 
malma  csikar,  ki  béna  földön  ülök, 
romló  szemem  nem  éri  már  a  márvány 
únt  díszein  túl  ama  boldog  arcot. 

Mert  jaj,  ma,  társak,  földön  ül  a  költő, 

mint  egy  fakir  az  aranyos  teremben, 

zsákmány  és  gyöngyös  táncok  közt  —  de  ő  csak 

mezitlen  és  soványan  ül,  a  nábob 

szőnyege  sáros  lesz  nyomától,  úgy  ül 

idegen,  és  csúf  sebeit  vakarva.         • 

Mit  keres  ott  a  földön?  Tán  a  rímet, 
mint  leejtett  pléh-csörgöjét  a  gyermek, 
keresi  gyermekessen.  A  cselédek 
kisöpörték?  vagy  ott  csörög  a  táncban 
perecnek  kötve  egy  frivol  bokára? 
vagy  legurult  a  terrászról  a  sárba? 

Nézz  föl  az  égre,  lelkem !  Már  a  vércsék 
kerengnek  ott ;  s  az  ember  is,  ha  szárnyas, 
vércsét  csinál  magából.  Jön  a  sűrű 
tavasz  —  de  vadszin  egében  csak  inkább 
rémít  a  szürke  berregés,  csak  inkább 
eltűnik  az  angyalok  kék  ruhája. 


381 
SZENTJANOSFÖ 

Ki  tud  tréfásan  és  könnyedén  beszélni? 

Kedves  társaim,  kik,  küzködtök  és  vergődtök 

a  könnyű  szóért  !  sziklákat  cepelünk 

keblünkben,  és  táncolni  kell !    óh  milyen  Salomé 

bírna  táncolni  itt  !? 

A  véres  Föld,  mint  egy  szent jánosfö, 

táncol  a  légi  Sors  ölében,  noha  még 

élet,  élet  van  benne  !  Meg-megrándul, 

kínlódik,  s  néha  szédületén 

pillanatnyi  villanás 

fut  át  :  a  véres  fő  Salomé  vad  ölében 

az  eljövendő  Krisztusról  álmodik. 

A  LÉLEK  ÜNNEPE 


ólom-idö  !  Vájjon  egy  hétre  mától 
pünköst  is  így  lesz  ?  Harsány,  régi  ünnep ! 
Akkor  csupa  tüzes  nyelv  volt  a  Sátor, 
gyújtó,  beszédes  lángolás  a  mennyek. 

Ma  hallgat  a  harsona,  csak  a  dob  szól, 
az  eső  dobja,  s  mint  alélós  hinta, 
melyen  a  Szellem  szédelegve  hopszol, 
kél  az  új  tavasz,  lendül  a  bab-inda. 

Próbálkozik  a  nagy  harang  a  ködben, 
melyet  kásásán  kavar  a  madár. 
És  minden  ébred,  csak  a  nap,  a  nap  nem , 
Orfeusz  hátranéz,  s  meredten  áll. 

Nyújtóznak  barlangjukban  a  vadak, 
de  a  báj -síp  szavát  hiába  lesned. 
A  pünkösti  királynők  hervatag 
trónját  restellik  már  a  tisztes  Eszmék. 

S  a  rigó  csúfol,  s  a  kakuk  hebeg, 
és  úgy  fakad  ki  a  pünkösti  rózsa, 
tövis  nélkül,  mint  oktalan  sebek, 
vagy  fájdalom,  mely  bosszút  állni  tompa. 

A  MAGYAROK  ISTENÉHEZ 


Vagy-e?  S  ki  vagy?  S  mienk  vagy-e?  Csupán 
mienk  és  senki  másé?  Szabad-e 
hogy  csupán  a  mienk  légy?  És  lehetsz-e 
az,  aki  vagy,  ha  csupán  a  mienk  vagy? 

S  mégis  :  lehetsz-e  aki  vagy,  ha  nem  tudsz 
csupán-mienk  is  lenni?  Lehet-e 
világod  végtelen,  ha  nem  vagjoink 
mi  is  középen,  és  sorsunk  a  Tengely? 

Mi  vár  reánk?  És  jön-e  még  igazság? 
Vagy  mi  leszünk  a  keresztrefeszített 
a  nemzetek  közt?  Akkor  is  középen 
áll  a  Kereszt,  s  ki  szenved  :  Messiás. 

És  ez  van  talán  hátra  még.  Az  embert, 
az  aprót,  megváltottad  már.  A  népek 
váüsága  jő  most.  S  bizonnyal  mienk  vagy. 
Isten,  amíg  mi  hordjuk  a  keresztet. 

Mert  nem  lehetsz  a  mérges  kis  Wotanok 
öccse  te,  egy  a  sok  köziü,  pogány 
csillag,  hanem  ki  eljött,  csillagoltó 
nap,  s  kinél  kisebb  nékünk  nem  elég : 

magyarok  és  mindenek  Istene. 

NE  ILY  HALALT,  NE  ILY  HARCOT  ! 


Nem  kell  nékem  örök  béke 

(meglesz  majd  a  temetőbe'). 

örök  harc  a  kívánságom, 

de  nem  ahogy  tegnap  láttam 

hivatalos-kényszeredve, 

kinek  nincs  is  semmi  kedve, 

gyávaságból  s  alázattal 

elmenni  egy  szolga-haddal ; 

ölni  ismeretlen  testvért, 

aki  bennünket  nem  is  sért, 

mert  —  bár  közös  minden  eszménk 

ellenségnek  kinevezték  ;  • 

parancsszóra  halni  végül 

cél  nélkül  és  haszon  nélkül 

kutyamód  és  árokmélyen  — 

még  a  kutyát  jobbnak  vélem, 

mert  ki  tudná  ránevelni 

ártatlan  ebtársát  ölni? 

Ne  ily  halált,  ne  ily  harcot 

adjon  Isten  a  magyarnak  ! 

Elég  soká  volt  élete 

játék  mások  kezeibe'  : 

ne  legyen  már  többet  játék  ! 

Legyen  eztán  a  magáé  ! 

Harcolja  meg,  ha  van  harca, 

igazságát  föl  ne  adja, 

mert  a  föladott  igazság 

a  világ  testén  sebet  vág. 

De  senkise  szálljon  hadba, 

ha  egy  angyal  nem  ragadja 

saját  hittel,  saját  célért, 

s  csak  ha  önkényt  adja  vérét 

és  nem  gyávaságból  bátor, 

hanem  angyala  szavától. 

Nem  kívánok  örök  békét, 

csak  a  gyáva  harcok  végét. 

Szent  áldozat  ez  az  élet, 

ha  igaz  szívvel  fecsérled, 

de  amelyért  kényszer-vér  folyt 

a  zászlón  szenny  lesz  a  vérfolt. 

Ne  szűnjenek  hát  a  harcok  : 

magam  is  zászlókat  tartok. 

Hogy  lehetne  béke  boldog,    . 

míg  a  tiprott  jog  sikoltoz? 

Hisz  a  sikoltás  a  csendben 
hangzanék  még  rémesebben. 
De  csak  az  álljon  ki  sorba, 
kit  angyala  küld  a  harcba, 
s  ha  kincsét  oltárra  hozza, 
ne  a  más  vérét  áldozza ! 
Tisztelje  a  más  békéjét, 
ki  halni  kész  az  övéért  : 
akkor  csupa  hős  ví  harcot, 
angyalok  tartják  a  pajzsot 
és  az  Isten  újra  ránk  néz 
felhőkből  mint  generális 
és  így  szól  a  szívek  nyelvén  : 
♦Béke  és  harc  mind  az  enyém ! 
»Jó  katonám,  hű  zsellérem, 
^fegyveretek  elcserélem. 
»Béke  lesz  az  igaz  harcból : 
»de  a  béke  tovább  harcol. 
»Üj  csata,  más  kard,  új  tábor, 
»új  csillagban  győztes  sátor  ! 
»Nem  kell  nékem  örök  béke, 
»csak  méltóbb  had  szövetsége. « 

ÜJ  MYTHOLÖGIA 


Nemzeteket  láttam,  hatalmas  szörnyeket,  küzdeni,  óriás 
testtel,  s  ez  óriás  testben  mily  fájó  az  emberi  atom  ! 
Taréjuk  véresen  ing  még,  levágott  farkuk  vonaglik 
bús  tartományokban,  és  feszülő,  páncélos  karjuk 
vergődő  kis  nemzet-férgeket 
szorít  kegyetlen. 

Nagy  szörny-anyádhoz  hiába  kiáltasz, 

ki  nem  érti  fájdalom-nyelvedet 

s  kivel  élned,  élned  és  halnod  kell  ma. 

Ellene  bizsegsz-é  a  testnek,  melyben  hús  vagy? 

mellyel  egy  vagy?  Tudnád-e  nem  szeretni? 

harcának  gátja  lenni,  áruló, 

beteg  parány,  kivágni- való  ? 

(bár  végül  jaj  mindig  a  beteg  parányoké  lesz  a  szó). 

Várj  és  nézz  !  Már  sok  szörny  harctere  volt  ez  a  föld 
a  mesés  halgyíkoktól  a  veszedelmes  istenekig 
és  a  türelmetlen  szektákon  át,  míg  ezek  eljöttek 
s  fölfaltak  szektákat  és  isteneket. 

ök  is  meghalnak  egyszer.  Légy  büszke,  kis  atom, 
legkisebb  s  legnagyobb  !  alfa  és  ómega  te, 
minden  szörnyek  bölcsője  s  temetője. 
Te  bennük  vagy,  de  ők  is  tebenned,  ki  szörnyeid 
magadból  alkotod  s  magadért.    Széthullanak  ők 
de  te  maradsz,  hulláikból  építve  jövőd 
harcainak  új  s  új  fálánkszait. 

óh  tennen  halandó  hadaid  rabja  —  mert  az  Ember  harcainak 

egynapos  hadai  csupán   e   nemzetek  —  óh  lelkes  atom, 

ki  messzebb  látsz  a  testnél,   melynek  átoma  vagy  ! 

Tűrj  és  nézz  !    Élj  és  halj  ha  kell !    Pusztulj  és  maradj  ! 

Légy  hű  és  légy  szabad  !    Gondolj   a  madarakra, 

kik  hívek  a  fához,  mely  fészküket  adja, 

s   mégis  kilátnak,   kiszállnak  a  légi  magasba  ! 

Két  hazában  otthonosok  :    polgárai  a  fáknak 

s  együtt  örök  polgárai  mind  égnek  és  szabadságnak. 

POLITIKA 


Martinuzziak  kora  jött  újra.    összeszorított 

fogak,   keserű  alkuvás,   erdélyi  ravaszság. 

Már  látom  a  csukott  ajk  s  nyitott  szem  hőseit. 

A  régi  fények  égnek  még  előttünk,  se  fogyva,  se  lengve  : 
de  lábunk  óvatos,  hogy  el  ne  tiporjuk  vetéseinket, 
és  szótlan,  tartott,  lélekzetfojtott  lett  bennünk  a  Hit. 

óh,  vetéseink,  gyenge  kis  magvaink,  sarjadjatok  fűvé 
gyűljetek  pázsittá,  duzzadjatok  bársonnyá,  kezdjétek  szőni 
a  reményszín  szőnyeget  a  Nap  sugárlábai  alá  I 

Most  harcol  ö  a  Tél  óriásaival.    A  gazda.   . 
vár,  kinéz,  kerítést  csinál,  öntöz.    A  nagy  yjzek 
zúgnak  már.  Vigyázni  kell.   Vésszel  és  áldással  jön  a  Láng. 

AZ  ELMARADT  TÖSZT 

F...  M...-nak. 

Hol  év,  perc,  bor,  barátság  fölszakad, 
engem  különös  gátak  zsilipéinek 
és  hallgatok,  mintha  gondolatom 
szédülne  meredek  hídján  a  nyelvnek  ; 
de  belül,  lassan,  fészken,  titkosan 
a  szavak  mégis  gyűlnek,  gyűlnek ; 
kiket  rímek  tollával  toUazok, 
hogy  ki  ne  hűljenek,  ha  kiröpülnek. 
(lem  az  én  tollas,  késett  tósztom.) 

Beszélni  nem  tudok.  De  bármit 

mondjon  a  boraimra-írigy  tábor,* 

tudok  a  nemes  mámor  poharából 

inni,  ^ 

és  tudok  hinni 

(amihez  ma  kell  is  a  mámor). 

És  poharam  beszéde  :  csengés. 

Igaz  emberhez,  erős,  hű  baráthoz 

talán  illik  is  a  néma  pohár 

hittel,  és  borral,  mert  röpül  az  élet. 

Ülj  le  a  gonosz  évek  lépese j  én 

egy  pillanatra  —  melléd  ülök  én  is. 

Nehéz  és  mindig  egyforma  a  lépcső, 

de  mégis  :  fölfelé  visz. 

(S  ha  nem  hiszed,  kérdezd  meg  fiaidtul :        ^ 

föntebb  indul,  aki  ma  indul.) 

Mi  itt  ülünk  a  fokok  sivatagján, 

a  grádicson,  mely  fut  és  visz  és  elhagy. 

De  még  kezünkben  a  pohár  töretlen 

s  a  régi  tüzet  olvasom  szemedben 

(nem  volt  mámor  tiednél  okosabb, 

s  okosság  mámorosabb, 

minden  igaz  mámornak  kezét-nyujtó). 

így  ül  együtt  a  mámor  és  okosság ; 
s  az  ördög-lépcső,  mintegy  Luna-parkban, 
szalad  a  gyorsvonatnál  víharabban, 
szalad  velünk,  s  majd  kiszalad  alólunk,  — 
(jó,  ha  így  zökkenésnél,  állomásnál 
kicsit  összefogózunk) ... 

KABÁTDOBÓS,  KALAPHAJ ITÓS  ! 


Vad  és  hirtelen  ízü  élet ! 

már  az  illatok  sűrűsödnek 

ugyan  ki  mondja  meg,  mikor  lesz 

az  illatból  íz? 

Illat  vagy  íz,  jönnek  és  gyűlnek 

megcsapva,  mint  hajdan,  a  nyelvem 

hegyét,  s  ajkam  erkélyét,  mint  az  árvíz, 

és  szájam  padlását  elöntve  .  .  . 

Milyen  ifjúság  ! 

így  csaptak  meg  akkor  is,  akkor .  .  . 

bódultan  és  borulva  jártam  ; 

de  most.  Uram,  már  négy  keresztje  terhén 

nyűttes  életem 

hogyne  riadna  útonálló 

tavasz-hadaktól  kik  minden  bozót 

mögül  lesvén,  nem  hagynak  menni  nyugton 

kriptám  felé  —  s  ne  támolyogna 

taglói  alatt 

új  márciusnak!?  Hát  csatázni  még? 

Pedig  én  már  jobban  szeretnék 

alázatosan  letérdelni  mint  a 

piac  közepén 

a  teve  hogy  terhét  levennék  — 

de  haj  !  még  ostoroz  a  hajcsár  ! 

Megint  tavasz  van,  hív  az  erdő. 

Gyürökre  hát !  Kábulva,  támolyogva 

mégis  csak  erő, 

erő  ez  mégis  !  Ifjúság  ez  ! 

kabátdobós,  kalaphajít  ós  ! 

vagy  rajta,  mint  vidám  favágók 

már  csattog  a  fejsze  !  — 

és  félre  azt  ami  nehéz  :  a  lélek 

izzadt  ruháját !  Semmi !  S  még  e  vers  is 

úgy  akadjon  meg  az  idők  bogán, 

mint  egy  ágon  a  favágók  kabátja. 

DOPING 


Ha  szólok,  zengés  lesz  a  hangból, 
mely  váratlan-messzire  hallik  ; 
ha  lépek,  léptem  szökelés  : 
hirtelen  elvisz  társaimtól ; 
ha  kezem  nyújtom,  csupa  fájó, 
titkolt,  csodás  sebekhez  érek  ; 
s  ha  csókolok,  ha  csókolok, 
csókom  holtig-nyügözö  bélyeg. 
Melyik  isten  dópingol  engem, 
hogy  csodája  legyek  magamnak 
és  ennen  mozdulataimtól 
mintegy  idegentől  riadjak? 
Mint  a  kávéval  megitatott         • 
paripa,  térdeim  zsibognak  : 
ki  vagyok  én?  s  hová  jutok? 
úgy  vágtatok,  mint  a  halottak. 
Oh  élet  nyűge,  végy  körül ! 
ne  hagyjatok,  drága  barátok  ! 
mert  oly  testvértelen  mezőbe 
hajt  előre  az  ittas  átok  ! 
s  ha,  mint  túlhúzott  óra,  szívem 
a  cél  előtt  pattanva  öl  meg, 
^nyol  majd  az  üres  gyep  :  mint  ki 
egy  nagy  nász-ágyon  maga  hal  meg. 

JOBB  ÉS  BAL 


Láng,  láng,  meddig  cibálnak  badar 

szelek 
jobbra  és  balra  ?  Hajlik  a  láng  jobbra, 
hajlik  balra  de  mit  neki 
jobb  és  bal :  ki  csak  fölfelé  tör? 
Melyik  égtáj 
mondhatja  őt  övének?    Jobbra  vagy 

balra  csak  rokont  keres, 
kit  áttüzesítsen,  s  magával  röpítsen  ! 


n. 


Ki  állíthat 
jobbra  vagy  balra  engem? 
Labdázzatok,  mindenkié  vagyok  ! 

Csak  majd  az  Isten 
ha  az  ítélet  trombitája  szól, 
állítand  jobbra  vagy  balra. 
A  többi :  játék.  (Noha  sírnom  kell  rajta.) 


III. 

A  többi :  játék  !  bolond,  noha  véres, 
vad  játék   olykor,   melyben   a   szegény 
méla  gyerek  szédülten,  ütlegek  közt 
ing,  míg  el  nem  jő  Apja,  s  kézenfogva 

el  nem  viszi .  .  .  ing,  mint  a  báb 
dülöng 

bizonytalan  színpadán. 


IV. 

S  tán 
ilyen  báb  vagyok  én  is  —  de  a  bábot 
drótjai  tartják  ;  s  tudjátok  meg,  izmos 
drótjaimat  nem  kétfelülről 
rángatják,  hanem  Valaki  fölülről 
igazítja 
kimondhatatlan  ujjal. 

FXÉG  A  KÓSTOLÓ 


Mi  tüzel,  hogy  újra  forrsz? 

Kóstolót  a  duska  sors 
mindenből  adott,  és  jól  tudod,  ha 
tengereket  adott  volna,  az  sem 
lenne  több,  mint  ez  a  kóstoló  ... 

Kínnal-borral  gazdag  úr ! 

Végigj'átszva  minden  húr. 
Hogyha  mostan  halnál,  úgy  omolnál 
zajjal,  könnyel,  mint  egy  büszke  bércről 
zuhataggá  leszakadt  folyó. 

Maga  a  Nap  dobna  rád 

szivárványból  koszorút. 
Nem  hogy  itten  fuldokolj  a  sárban  ! 
Nem  hogy  estig  bukdosód j  a  buckán, 
bús  csavargó  !  egyre  lefelé. 

Minden  folyót  vár  a  Styx. 

öh,  megoldó  biztos  X  ! 
De  jaj  neked,  apadva  s  feledve, 
mint  a  pohár  kiloccsantott  alja, 
lenni  a  földé  vagy  Istené  ! 


VERSENYT  AZ  ESZTENDŐKKEL! 

1928—1933 

Mint  a  kutya  silány  házában, 
legeslegutolsó  a  családban, 
kiverten  és  sárral  dobáltan, 
és  mégis  híven  és  bátran 
kiált  egyedül  a  határban 
fázva  és  szeleknek  kitártán : 
amit  kiáltok,  úgy  kiáltom 
vénen,  magamban  és  ziláltan, 
sárosan,  rugdalva,  ruhátlan, 
híven,  remegve  és  bátran. 


Magamra  maradtam,  magamra 
és  hangom  mint  vén  kutya  hangja 
rekedt  már,  vagy  mintha  a  kamra 
mélyéből  jönne,  tömlöckamra 
mélyéből.  (Én  vagyok  a  kamra.) 
Es  mire  fölér  ajakamra, 
száz  faltól  fulladt  és  bamba, 
m^rt  az  élet  mosott  goromba 
habjaival,  és  süket  és  tompa 
iszapot  rakott  minden  ablakomba. 


Nagy  almáriumaimban  néha 
szalagokat  találok,  léha 
csecsebecsét.  Fakó,  únt,  méla 
régi  divatok  maradéka, 
régi  gazdagság  bús  hagyatéka. 
S  szólok  :  »Gyermekeim,  ti  hangok, 
vegyetek  föl  néhány  cafrangot, 
néhány  szalagot  és  sallangot  /« 
£s  fölvesznek  néhány  sallangot 
gyermekeim,  a  megfakult  hangok. 


De  abban  is  csak  ügyetlenebbek, 

félszegebbek  és  feszesebbek 

—  mint  kinőtt  ruhában  —  merevebbek 

s  koldus  irigyeim  nevetnek : 

de  a  hangok  csak  jönnek,  tolulnak, 

semmivel  sem  törődnek,  kibújnak, 

s  botlódva  bár,  újak  és  újak, 

gáton,  iszapon  átnyomulnak, 

s  fúlnak  és  túrnak  és  fúrnak, 

míg  cafrangjaik  rongyokban  lehullnak. 

5  kérdem :  »Mit  jöttök  egyre-másra, 
fázva,  fúlva,  fakulva,  vásva, 
hogy  szégyeneteket  mindenki  lássa? 
Mért  jöttök  ki  ilyen  dadogásra  P« 
S  felelnek  :  ^Dadogunk,  botorkálunk, 
de  ki  kell  jönnünk,  egy  szó  előtt  járunk, 
dadogás  vagyunk,  egy  szó  jön  utánunk, 
követek  vagyunk,  utat  csinálunk. 
Nagy  szó,  nagy  szó  a  mi  királyunk  f 
Mi  dadogunk,  de  várj,  ki  jön  utánunk.* 

GONDOK  KEREPLŐJE 


A  csupasz  fák  csúcsa  mint  tűk  hegye  bök  be 

az  égi  flanellbá  : 
az  Isten  a  földet  hóba  és  ködökbe 

puhán  becsavarta, 
hogy  óvja  azt  a  pár  maradék  plántáját, 

amit  az  ember  nem 
irtott  ki  még,  s  amik  a  bús  tavaszt  várják 

szabadon  vagy  kertben. 

Müyen  szép  lehet  most  ottkünn  a  mezőkön 

elveszni  nyomtalan ; 
bujdosni,  mint  aki  maga  van  a  földön, 

az  Ürben  maga  van 
s  minden  lépésénél  mögötte,  úgy  tetszik, 

elsüllyed  a  parlag, 
és  a  szomszéd  falu  semmivel  se  messzibb, 

mint  a  szomszéd  csillag. 

Ott  még  felröpülne  különös  madaram 

a  fényködös  égig. 
Csak  itt  olyan  alélt  és  mozdulattalan, 

hogy  tán  holtnak  vélik. 
Pedig  él :  egész  nap  csirreg  a  fülembe, 

dalt  töredez  halkan ; 
elkezdi,  s  elhagyja  . . .  dalainak  selyme 

rongy  az  utcazajban. 

ó  szegény  madárhang !  hogy  leng  száll  és  szakad 

minden  kis  szellőre  ! 
s  hogy  riad,  hogy  némul,  ha  rákezdi  a  vad 

gondok  kereplője  ! 
Ki  kötötte  ezt  a  kereplőt  nyakamba, 

mint  a  poklosoknak, 
hogy  ezer  arc  közt  is  vakon,  mict  a  bamba, 

s  egyedül,  bolyogjak? 

AZ  ALOM  KIVETETT 


Engem  ma  a  hallgatag  álom  kivetett  hangos  partjaira. 
Sárban  görgetett,  sziklához  ütött,  míg  szennyesen  és  fájva 
kiáltottam  kedvesemnek  :    »Ments  meg  kedvesem  !« 

Ma  reggel,   mikor  elsőt  csilingeltek  a  villamosok, 

oly  csöndes  volt  még,  lehetett  hallani  a  szomszéd  apácák 

klastromából  hogy  kondul  imára  a  kis  harang. 

Kedvesem  kinyújtotta  karját  —  ö  maga  is 

az  álom  hajótöröttje  volt,  s  a  Valóság  szennyes  és  sziklás 

partjain  találkoztunk,   mint   szegény   Robinsonok, 

kiknek  most   majd  el  kell  indulni  valami  barátságtalan 

idegen  föld  belseje  felé,  ahol  a  Törzsek  laknak 

s  idegen,  féltékeny  szemekkel  néznek  meztelen  és  vadán. 

Mint   indián  faluhoz  érve,  csilingelés,  harangmuzsika 
fogad,  de  majd  elvész  a  harci  zsivajban ;   fogságra  hullunk, 
s  kinoznak,  mig  eljön  értünk  az  Álom,  a  mentőhajó. 

ÁLMOK  KUSZA  KERTJEIBŐL 

Álmodtam  én  és  az  álom,  az  álom  én  magam  voltam. 
Kertben  bolygtam,  és  magam  voltam  a  kert,  ahol  bolygtam, 
a  kert,  ahol  bolygtam  és  bolygók,  botlódva  bozóttól  bozótig, 
mint   ki  éjjel  jár  tapogatva  és  az   árnyaktól  húzódik. 
Gonosz  ligetben  járok  én,   utamat  nem  látom  előre, 
és  mégis  biztosan  tudom,  hogy  kijutok  egyszer  belőle. 
Nem  lesz  az  márma,  sem  holnap,  sem  holnapután,  s  azután  sem, 
és  jól  tudom,  hogy  nem  lesz  még  halálom  különös  óráján  sem, 
s  nem  az  idők  végén  —  az  idő  sohsem  érheti  végét  : 
hanem  az  idők  mögött  valahol,  hol  az  Isten  tartja  székét. 


S  veszélyesen,  mintha  az  űrben  egy  csülag  egy  másikra  hullna, 
hullt,  kedvesem,  kertemre  kerted  és  testvér  álmod  álmomra. 
Most  titkosan  egy  helyen  két  kert,  és  két  álom  olvad  keverve, 
mint  egy  lemezen  két  fénykép,  vagy  két  hang  egyszerre  leverve. 
Mintha  külön  nem  volna  elég  útvesztő  lelkünk  vagy  testünk, 
egymásra  dobott  két  háló,  egymás  zavarába  estünk. 
Egymás  élete  szörnyeivel  tele  minden  bozótunk  : 
dupla  sűrűségben  járunk  mi,  s  kézfogva  tapogatózunk. 
Vagy  néha  dacosan,  ha  egymás  lázas  kezét  eleresztjük, 
nem  vagjmnk  sem  egy  már,  se  kettő,  magunkat  is  vele  vesztjük. 


óh,  nem  vagyunk  mi  boldogok,  se  tiszták,  se  jók,  se  bölcsek. 

Életünk  a  kócos  erdők  ágainál  kuszább  és  törtebb, 

ezer  rosszaságtól  sötét  és  könnyektől  nedves  ; 

de  a  lombok  végül  is  egymást  a  nyilt  égbe  ölelik,  kedves, 

mely  fényes  homlokkal  hajol  ránk,  mint  dajka  az  ébredezőre  .  .  . 

s  egyszer  simára  gombolyíil  minden  ami  zilált  és  dőre. 

Nem  lesz  az  márma,  sem  holnap  :    az  idő  csak  oszlopos  tornác. 

A  Takács  a  napok  mögött  ül,  amik  során  élve  túl  nem  látsz. 

Durva  cselédei  tépik  álmaink  kocát,  a  Sorsok, 

mely  gubancban  hever  előtte  s  nagy  kezeik  szelében  borzog. 

REJTVÉNYEK 


Nem  az  átlátszó  foitásvíz  kell  nekem. 
(Zavaros,  sáros  és  gőzölgő  fakadás 
gyógyít  engem  a  mama-földből.) 

Két  kezet  láttam,  meztelen  két  kezet. 
(Az  egyik  fiú  volt,  a  másik  meg  leány. 
Imára  voltak  összetéve.) 

Homlokod  lámpa,  mint  a  bányászoké. 
(Szépen  ég,  de  ne  hidd,  hogy  sokra  mégy  vele 
a  fénye  takar,  mint  egy  fátyol.) 

Kedvesem  arcát  sohase  láttam  én. 
(Mindig  álarcosán  ölelt  meg  engemet. 
De  saját  szívemet  se  láttam.) 

Már  rég  nem  élek,  mozgó  halott  vagyok. 
(Szívemben  esztendők  tudják,  hogy  nem  lehet 
egyszerre  élni  és  szeretni.) 

A  KEDVES  ARCKÉPE 


Hirtelen  amint  a  szobába  léptem, 
előttem  ült  a  drága  valaki, 
közel  és  mégis  holdtáj-messzeségben, 
mert  e  vüágból  keret  zárta  ki. 
örök  magányba  zárta,  arany  ablak ; 
és  nem  nézett  rám,  nem  is  nevetett : 
csak  a  színek  daloltak  és  lobogtak 
s  lengették  a  keretet. 

Nem  ismersz  hát,  kedvesem,  nem  szeretsz  hát? 
Két  kisujj  ad  úgy  fonod  egybe,  mint 
szeretők  irigy  karja  fűzi  egymást, 
hogy  száműzött  lesz  aki  rátekint. 
Alsó  és  felső  ajakad  szoros  pár 
összesimulnak  meleg-meztelen 
mintahogy  két  szerelmes  egy  csukott  száj, 
ki  a  világnak  nem  felel. 

Más  keresi  majd  a  könnyű  örökfén5rt 

arcodon  s  a  szitakötő  mosolyt 

s  meg  sem  ismeri  tán  a  csüggeteg  lényt, 

ki  itt  méla- magába  elomolt. 

De  én  ismerlek,  mert  magány  marad  csak 

a  magány,  bárha  két  magány  vegyül 

ismerlek,  asszony,  így  ahogy  magad  vagy, 

gyógyíthatatlan  egyedül ! 

Ismerlek? . . .  Kép  vagy  ;  lehetünk-e  mások 
egymásnak,  és  ki  lát  a  kép  mögé? 
Bár  lelket  párolognak  a  vonások, 
mint  e  vászonra  festett  alaké, 
hol  a  festőnek  lelke  s  a  modellnek 
ködben  villódzik,  mint  hold  udvara, 
mely  fátyol  és  sugár  egyszerre,  s  elfed 
miközben  világítana. 

De  dalolnak  és  lobognak  a  színek 
lángként,  mely  kohó  nyitjában  fogoly. 
Piros  kabátkád,  lila  párna,  szőnyeg . . . 
mint  ablakon  túl  kinyílt  tűzbokor. 
Elvarázsolt  bokor  az,  csipkerózsa  : 
óh,  szerető,  váltsd  meg,  ha  szereted ! 
Micsoda  csókra  vár,  micsoda  szókra, 
szétvetni  a  keretet ! 

Babits  Miháty:  Ossies  Tersei.  26 

FÜST  ÉS  KOROM  KÖZÜL 

Füst  és  korom,  megtorlik  a  Vád 
feje  körül,  aki  fáklyával  megy 
ilyen  fulladt,  szűk  pincéken  át. 

Maró  füst  és  keserű  korom  : 

óh,  be  gonosz  levegőt  kell  színom 

bujkáló  bús  magyar  utamon  ! 

Megvakít,  rág,  bénít,  töm,  tapad. 
Látjátok  még  lángom?  Én  nem  látom, 
csak  a  füstöt,  ami  visszacsap. 

És  már  mindent  elvet  undorom  ,  .  . 
Híg  madarak  szárnya  hull  szememre  : 
hull  a  híg,  lágy,  loncsos,  langy  korom. 

,  Különös  álarcosként  halok 
s  úntan  fogják  képemet  föltárni 
a  morc  hullamosó  századok, 

kiknek  arca  csak  akként  derül, 
mint  a  kapzsi  archeológ  arca, 
ha  a  múmiából  kincs  kerül. 

Ami  kincseimben  legcsudább, 
ők  lelik  meg,  mert  ti  eldobtátok, 
mint  a  gyermek  az  almacsutát. 

Árva,  kemény,  nedvtelen  csutak  : 
mégis  benne  minden  nedvek  anyja, 
a  jövőnek  szórt  morzsa,  a  Mag. 

FÁRADTSÁG 


Ki  a  Betűk  veszélyes  menetét 

vezeted  e  labirint  papiron,  hol 

se  jel,  se  korlát  s  régi  nevedet  már 

restelled  ihlető  Véletlen  —  ingyen 

hatalmad  nemcsak  ajkunkat  s  az  írók 

ujját  dajkálja  :  minden  mozdulat 

anyja  vagy  és  cinkos  súgója  e 

föld  forgó-színén.  Te  diktálod  azt  a 

lihegtetö,  rosszvégü  és  keg^'^etlen 

regényt  is,  melynek  címe  »Élet<!!.  Áldott 

vagy  siratott  sugalmad  söpri  el 

vagy  hozza  helyre  mit  a  siket  Ész 

homlokunk  padlásszobájában  ülve 

értetlenül  kitervelt.  Belzebub 

és  Rafael !  ki  Tóbiás  gyanánt 

fogsz  kézen,  hogy  a  Mélység  szája-szélén 

vakok  legyünk  ;  vagy  bokros  őrület 

paripáján  röpítesz  ismeretlen 

élet-tájakra.  Engem  is  milyen 

tájakra  vittél,  mily  sohase-vélt 

szökéseket  bűvöltél  inaimba, 

mily  lengésekre  lökted  rest  karom, 

hogy  magamnak  látvány  és  csoda  lett 

amint  nehéz  zászlókat  gyenge  ujjal 

vagy  a  váraiban  kedves  társ  kezét 

hirtelen  megszorítva,  életet 

s  jövőt  pecsételt.  És  kiállitottál 

vüág  elé,  magasba,  s  ajkaimra 

oly  szókat  adtál,  hogy  álmodva  sem 

mondtam  volna  ki  nélküled.  S  ma  itthagysz 

ébredve  és  vénen  és  meredélyek 

fölött,  s  én  nem  is  tudom,  mit  kívánjak, 

amint  susogó  hangod  távolodni 

s  halkulni  érzem  :  azt-e  hogy  maradj  még, 

maradj  velem  —  vagy  menj,  veszélyes  angyal, 

menj,  hadd  pihenjek,  itt  az  este  már! 

Ne  kergess,  hadd  csavarjam  újra  sértett 

lelkem  köré  a  puha  nyugalom 

óvó  kendőit.  Minden  mozdulat 

ledobja  egy  fátylunkat,  mind  leleplez 

új  meg  új  pőreséggel.  Engem  is 

addig  sarkantyljztál,  gonosz,  hogy  egyre 

meztelenebbül  állok  itt  —  de  ez 

26* 

nem  a  boldog  bujaság  diadalmas 
meztelensége  már,  hanem  a  gyertyás 
korbácsos  üngös  penitencia 
szégyenkező  és  fájó  hősisége. 

ISTEN  GYERTYÁJA 


Engem  nem  tudtak  eloltani : 
élek  és  itt  vagyok,  itten  ! 
Pedig  nagy  vüág-szelek  elé 
emelted  hős,  vak,  kicsi  gyertyád  — 
mit  akarsz  velem.  Isten? 

Inog  a  láng  már  és  tövig  ég 
bölcs,  szent,  konok  kezeidben.  — 
S  új  szelek  jönnek,  fattyú- vüiar, 
vakarcs-poklok  szégyen-fuvalma  — 
mit  akarsz  velem.  Isten? 

Szégyen-szél,  fattyu-lehellet  is 
zord  annak,  aki  mezitlen  : 
gyötörni  tud,  eloltani  nem, 
míg  viaszom  csöppig,  kisírom  — 
mit  akarsz  velem,  Isten? 

Mért  tart  magasra  nagy  tenyered? 

és  müyen  éj  vize  zug  lenn, 

hol  sisteregve  kiszenvedek 

ha  majd  kegyetlen  beledobsz,  hogy 

körmödre  ne  égjek.  Isten? 

INTROIBO 


Oh  dohos  frissesig  !  Pincék  és  templomok 
frissesége  !  A  ház  télen  át  szundikázott 
magában,  s  most  ahogy  kitárom  ajtaját, 
első  vendég  aki  megelőz,  besuhan, 
akit  magam  előtt  bocsátok  mint  arany- 
ruhás királyt  (vagy  mint  templomba  lép  a  pap 
dús  pluviáléban)  a  fénypalástú  nap. 

Belép  a  Pap,  belép,  s  mögötte  zendül  a 
kórus,  bizsereg  a  sarjadás,  lüktet  a 
kakukszó,  s  olyan  ez,  mint  amikor  tavasszal 
nyíl  a  pinceajtó  s  mozdulnak  a  borok. 

Ez  lesz,  ez  lesz  az  én  templomom,  s  úgy  szököm 
ide  mint  jámbor  ős  népség  futott  a  barbár 
harcok  elől  a  szent  helyekre  hajdan,  így 
mentvén  bús  kincseit  és  összeköpdösött 
szentségeit  a  szent,  hűvös  falak  között 
s  úgy  teszem  el  magam,  mint  a  tetszhalott  fakir 
ki  századokai  is  átszunnyad  és  kibír. 

Királyok  lettek  így  fakirrá  Indiában 
kriptába  szállva  bölcsen,  ha  ellenségeik 
száma  sokasodott,  tudva,  hogy  minden  új 
ellenség  keltén  új  ága  nő  koronájuknak. 

Ez  lesz  az  én  kriptám,  pincém  és  templomom. 
Introibo  .  .  .  Körül  mindent  elönt  a  Vadság 
fojtva  mint  árvizek  után  a  gaz  .  .  .  Tekints 
vermembe,  nap  !  Borom  él  és  forr.  Itt  rakom 
sorba  hordóim,  és  gyógyul  áhítatom. 
Künn  zengnek  sarjadó,  kakukszavas  misék, 
benn  üdít  eleven,  kriptái  frisseség. 

MEDVE-NÖTA 


Fordul  a  világ,  kiborul  alólam. 
Megkapaszkodtam  peremén  egy  dombnak. 
Kis  ház,  börtönöm  vagy-e?  csillagnézö 
tomyom-e?  Barlang 

kell  a  medvének,  ha  megunja  táncát 
a  vásár  padján  s  kiszökik  magányos 
bérc  közé  ;  mint  én  vonulok  most  tüskés 
bérei-magamba. 

Más  vagyok  mint  más.  Magasan,  tüskésen, 
így  kell  már  élnem,  s  ha  te  nem  volnál  itt, 
tán  nem  is  látnék  melegebb  szemet  zord 
csillagokénál. 

Más  vagyok  mint  más.  Minek  is  tagadnám? 
Lásd,  a  föld  kibülen  alólam,  és  mint 
visszatérő  láz,  kamasz  éveim  vad 
gőgje  megújul 

s  mindentől  eltép.  Köszönöm,  hogy  itt  vagy. 
Szólj  egy  szót,  s  én  úgy  teszek  egy  szavadra, 
mint  szökött  mackó  ha  vidám  kedvében 
bércei  közt  új 

táncra  áll  kétláb  a  vadonban  ;  mancsán 
zeng  a  cintányér  ami  rajta  még  ;  az 
éji  vándor  hallja,  megáU,  s  az  erdő 
titkain  ámul. 

LEVÉL 


Ne  kérdezd,  barátom,  hogy  mit  dolgozom 
mert  csak  vékony  időm  könyvét  lapozom 
s  ez  a  fáradt  élet  úgy  tart  pihenőt, 
mint  üres  könyv-oldal  új  szakasz  előtt. 

A  fű  sarját  nyírom,  a  fákat  nyesem, 
fázó  bárány  módján  a  Napot  lesem. 
Lapokkal,  levéllel  halmos  asztalom  : 
zsongó  gyepem  ágya  csendesebb  halom. 

Asztalom  bús  szirtjén  lapok,  levelek, 
lelkekből  verődött,  nyugtalan  sereg 
idevert  madárraj,  zsibog  és  csipog  : 
üzenetek,  élet,  levelek,  lapok  . . . 

Ne  várj  tőlem  semmit,  távol  jóbarát? 
Ne  lesd  a  poétát,  tirannus  vüág  ! 
Barlangba  húzódott,  sárkányokkal  vív, 
szökevénynek  látszik,  aki  volt  oly  hív. 

Szökevénynek  látszik,  lelke  csupa  dac, 
amit  tőle  várnak,  sohse  teszi  azt. 
Jaj,  szegény  lélek,  hát  vüág  rabja  légy? 
Vagy  saját  szobrodnak  hitvány  majma  légy? 

Búsan  mosolyog  rám  kertemből  a  nyár, 
mert  engem  az  ősz  kezd  aranyozni  már, 
hervadt  fa  rozsdája,  halálos  arany, 
kit  ez  a  fény  von  be,  annak  este  van. 

Mint  kit  egy  dús  ünnep  örömére  rég 
talpig  aranyba  vont  az  éh-szemü  nép, 
mezitelen  állt  ott,  eleven  szobor : 
csak  ö  maga  tudta,  hogyan  fuldokol. 

HOLT  PRÓFÉTA  A  HEGYEN 


Nyájas  magasságban  csüng  a  dombtetőn  a  ház, 
de  én  mordan  ülök  benne,  mint  Jeremiás. 

Hozza  postámat  a  posta.    Újság  és  levél 
mintha  mind  olyanról  szólna,  aki  rég  nem  él. 

Hol  a  sok  netán  és  hátha?    Meghalt  a  jelen, 
s  ami  hír  fülembe  ér,  mind  csak  történelem. 

Elsüllyedt  a  vüág  és  nem  maradt  élve  más  : 
dombon  ül  s  fejet  csóvál  a  mord  Jeremiás. 

Eltűntek  és  elsüllyedtek,  s  talán  így  a  jobb  : 
míg  itt  voltak,  kínzóbb  volt  hogy  egyedül  vagyok. 

Hozza  postámat  a  posta  :    mennyi  hír,  divat  ! 
Engem  nem  visznek  magukkal,  föl  nem  oldanak. 

Mindegy  !    a  világ  süllyed  vagy  én  lettem  halott 
akként  élek  mint  akik  már  Változatlanok. 

S  mordan  nézem  hogy  köröttem  a  vak  élet  hal, 
mint  egy  holt  próféta  kit  már  senki  úgyse  hall. 

Mint  a  nyütszemű  halottak  kiket  régidőn 

barbár  törzsük  künnhagyott  a  nyájas  dombtetőn. 

Hozza  postámat  a  posta  :    mennyi  rossz  madár  ! 
Be  jó  hogy  csőrük  csapása  egy  cseppet  se  fáj  ! 

DZSUNGEL-IDILL 


Jer  ki,  kedves,  az  esőtől  minden  újra  friss. 
Láttad,  hogy  kinyilt  a  másik  georgina  is? 
Ne  nevess  !    Csak  pár  szál  virág  tipeg  körülünk  : 
de  legalább  mindeniknek  külön  öriüünk. 

Hajdan  rengetegbe  vágytam,  legiónyi  vén 
góliát  fa  sűrűjébe,  kicsi  Dávid  én. 
Érzéssel  fújtam  tanítóm  csitri  dallamát  : 
»Árnyas  erdőben  szeretnék  élni  nyáron  át  !« 

De  ma  lásd,  oly  rémes  erdő  zaját  hallgatom, 
s  ennen  életem  mögöttem  olyan  vak  vadon  ! 
Éjjel  is  magába  húz  egy  ingó  sűrűség, 
hol  az  ijedt  álom  jár  és  zsombékokra  lép. 

Jer  hát,  jó  itt  csöpp  kertünkben,  mely  ma  újra  friss  ! 

örülj,  hogy  kinyílt  a  »másik«  georgina  is. 

Nékem  ez  a  pár  fa-alja  époly  dús  világ, 

mint   a  legnagyobb  erdőség,   »élni  nyáron  át«. 

Fű  között  szemem  ha  lát  egy  pöttöm  bogarat, 
vele  megy  veszélyes  útján,  dzsungele  alatt, 
s  tudja,  mily  tér  egyik  diófától  másikig, 
hol  ezer  csoda  burjánzik,  ezer  rém  lakik. 

Sohsem  ér  a  kert  végébe.    Elég  messzeség 

elérni  a  ránkborúló  levelek  közé, 

amik  olyan  illatosak  és  keserűek, 

mint  e  nyár,  melyet  alattuk  élni  jó  veled. 

CSAK  EGY  KIS  MÉHE  .  .  . 


De  jó  ébredni  fehér  falak  közt 

madárszóra, 
ahogyan  engem  márma  költött 

a  hajnalóra. 

Nap  néni  oly  szelíden  mosolygott 

az  ablakra 
éji  viharnak  könnyes  emlékét 

szárogatva. 

De  mint  egy  morcán  kedélyes  bátya 

vastag  hangja, 
mordult  be  kintről  az  öregtemplom 

morc  harangja. 

Egy  kicsi  méh  meg  beszorult  valahogy 

a  szobába 
s  az  egész  szoba  most  zeng,  mint  egy  zsongó 

zeneláda. 

Szeretnék  sírni  :  olyan  szép  minden ! 

Korholj,  bátya  : 
mért  veszett  bangó  figyelmem  annyi 

csúnyaságra?  ! 

Mosolyogj,  néne !  Csak  egy  kis  méhe 

szállt  lelkembe 
s  újra  zeng  lelkem  —  zsong,  mintha  örök 

hangszer  lenne. 

VERS  A  CSIRKEHÁZ  MELLŐL 
I. 

Dombon  égek,  csorgó  nyár  füröszt. 
Csöpp  kert  ringat  búzamezők  közt. 
Nézek  egy  kis  törpe  házat,  azt, 
amit  rakott  a  szomszéd  paraszt 
csirkéinek.  Vályog  a  fala, 
de  piros  cserép  a  taraja. 

Drága  kincs  az  idő  s  oly  kevés  ! 
Jer,  segíts  meg,  bölcs  semmittevés  ! 
Tárd  ki  mégegyszer  a  kapukat  ! 
Add  vissza  mit  tőlem  elragadt 
két  zsarnok  :  a  Feladat  s  a  Gond  : 
óráimat,  e  fogyó  vagyont !  * 

Nézdelhessem  mit  az  óra  ád : 
pici  háznak  piros  taraját 
s  hogy  cikáz  fölötte  két  galamb  ! 
Szilaj  idill,  fehér  ditiramb  .  .  . 
Ditiramb  vagy  idill,  bánom  én  ! 
Míg  célom  nincs,  a  világ  enyém. 


n. 

Két  galamb  mint  két  fehér  levél 
miket  hullva  keringet  a  szél. 
Levegőből  dobta  egy  merész 
röpülő?  Vagy  égből  égi  kéz? 
Száll  a  napban,  s  lefelé  cikáz, 
mint  egy  új  kinyilatkoztatás. 

Be  jó  nézni  ahogy  párosán 

elülnek  a  tető  pirosán  ! 

Rest  galambok,  ti  tanítsatok ! 

Béke  és  restség  a  nagy  titok. 

Mit  ér  a  sok  tett  és  törtetés? 

Vér  lesz  abból,  szenny  és  szenvedés 

Ég  veled,  cselekvés,  munka,  harc  I 
Engem  többet  eztán  nem  zavarsz, 
így  vonul  ma  félre  aki  jó: 
küzdeni  a  komisznak  való, 
míg  eljö  az  új  háború  majd 
s  kipusztítja  az  emberi  fajt. 

III. 

így  tűnődöm  s  izgalom  fog  el : 
nem,  nem !  menni  s  cselekedni  keU ! 
Harcot  a  Harc  ellen  !  és  a  Tett 
gyilkos  lelkét  tettel  ölni  meg, 
míg  az  egész  földön  kitűzik 
a  szent  Restség  fehér  zászlait, 

hogy  galambok  módján  lengjenek 

jámbor  csirkeházaink  felett, 

hol  szelíd  szárnyasként,  jámboran, 

—  mint  aki  jámbor,  de  szárnya  van  — 

megbúvunk  majd  .  .  .  S  tárom  a  kaput  : 

búzaföld  közt  fut  elém  az  ut. 

Ki  az  ore  a  kalászhadak 
arany  lándzsás  dandárainak, 
hogy  mind  veszteg  áll,  és  titkosan 
mégis  mintha  menne,  úgy  suhan, 
menne,  mint  a  Vezér  terveié, 
szélben,  évben,  dús  kaszák  elé? 

ZENGŐ  LÉGYPOKOL 


Fekszel  az  ágyon  s  nézed  félsötét 
betegszobád  meszelt  mennyezetét, 
mely  mint  az  élet  pusztasága  nyúl 
közted  s  a  szabad  ég  közt  makacsul. 

Fehér  a  mennyezet,  de  egyhelyütt, 
ahol  a  füstös  olajlámpa  függ, 
koromfolt,  másutt  zápormosta  nyom 
Polinéziát  rajzol  a  falon. 

Felfelé  fordul  lábbal  téveteg 
járnak  e  mappán  szerte  a  legyek, 
mint  egy  semmibe-lógó  sivatag 
szikes  rétjén  a  csúf  sötét  vadak. 

Messzebb  egy  légvonatban  lobogó 
enyves  pántlika  leng  :  a  légyfogó ; 
rajt  elfogott  legyeknek  tízei 
s  halálig  tartó  kínjuk  zengeti. 

Te  hallod  s  mintha  vergődő  saját 
lelked  sötét  zengését  hallanád ; 
szárnyát  veri,  halálos  csöpp  fogoly, 
s  röpül  a  Föld,  a  zengő  légypokol. 

Ottkünn  az  eső  megered  s  kopog, 
mint  majd  ítéletnapján  a  dobok 
s  mindent  valami  nagy  magányba  zár 
szennyesen  és  puhán  a  sár,  a  sár. 

AFRIKA,  AFRIKA 


Sűrű,  ragadós,  fekete  sötétség  ez, 

mint   egy  melegfürdö,   amibe  szeszeket  töltöttek 

megüllepszik,  elárad,  fojtogat 

Afrika,  Afrika 

ilyenkor  nőnek  a  varázsfüvek, 

a  csiUag  ég,  villog,  nem  világít, 

gyere  kedvesem,  félek  a  forró 

óriás  árnyak  alatt. 

Négerek  ülnek  a  folyóparton, 
boszorkányok  susogásától  nehéz  az  éjszaka, 
nem  hallod  a  dobokat,  a  dobokat? 
Afrika,  Afrika 

különös  állatok  sírnak  a  ketrecekben, 
a  folyó  csillog,  mint  egy  meleg  mocsár, 
a  fű  mászik,  a  kígyók  merednek 
valami  bálvány  előtt. 

ó,  kedvesem,  csak  titkos  kígyók,  titkos  kígyók 

ne  csúszkálnának  itt  minden  bokorban, 

a  bálványok  torzak  és  naivok  és  nevetségesek 

Afrika,  Afrika 

de  nem  tudunk  már  nevetni  rajtuk, 

ketten  vagyunk  majdnem  egyedül, 

mindenfelől  késeket  fennek 

ebben  a  rémes  és  gyerekes  világban. 

A  VETKŐZŐ  LELKEK 


Vetkőzni  vágy  lelkünk,  mert  tenger  az  ég  most  és  part  a  világ. 
Eleven  és  veszteg  állnak  és  reszketnek  a  százkezü  fák. 
Ezer  remegő  ujj,  remegő  sötét  ujj  kapkodja  szelid 
kívánkozással  az  ellengő  szeleknek  úszó  selymeit. 
Még  e  selymek  közt,  e  remegő  sok  ujj  közt  úszik,  foszlik,  száll 
végső  pár  szavad,  mint  egy  utolsó  fátyol,  amit  ledobtál. 
S  most  lelked  oly  pőrén  csapódik  lelkemhez,  mint  a  néhai 
táncos  orgiákon,  ha  kihunytak  már  a  fáklyák  lángjai, 
de  a  tánc  tovább  folyt,  s  a  heverő  vendég  bőrét  hirtelen 
sima  comb   súrolta  a  pajzán  sötétben  forrón,   meztelen, 
öh,  mit  ér  a  hús  únt  mezítelensége  !    mily  semmi  a  test ! 
Jobb  szerelem,  szégyellt  lelkünk  tilosáról  vetni  le  a  mezt. 
Nézd,  a  Nap  fáklyái  kihunytak,  homályban  a  nagy  Orgia, 
csüggedez  a  fáradt  vendég  —  be  jó  lelked  érintése  ma  ! 
Szomjasan  remegnek  gondolataink,  mint  ezerujju  fák, 
ezer  remegő  ujj  —  s  nyilt  tenger  a  Semmi  —  vak  part  a  Világ. 
Ügy  állunk  a  parton,  mint  halálra  jegyzett  boldog  szeretők 
meztelen  és  veszteg  állnak  és  reszketnek  a  tenger  előtt. 

A  NAP  NEM  EMLÉKSZIK  A 
CSILLAGOKRA 


Zengve  s  lámpákkal,  mint  a  színpadok 

láza  s  tragikus  szárnyakon  suhan 

tűnte  felé  a  rövid  nyári  éj. 

óh  éjszaka,  aki  naponta  meghalsz, 

taníts  meghalni !  Mennyit  ültem  e 

hegy  fölött,  a  hajnalok  karzatán 

s  tűnődtem,  milyen  a  halál?  de  egy 

csillagot  sem  értem  még  rajt,  mikor 

a  semmi  mögé  elbútt  !  sem  a  percet 

mikor  elhallgat  a  tücskök  zenéje. 

Minden  úgy  tűnt  el,  lopvást,  mint  az  álom, 

s  a  nap  nem  emlékszik  a  csillagokra. 

így  tűntök  el  hát  ti  is,  életem 
csülagai,  és  mint  az  égi  morzsák 
oldódtok  szét?  akik  ma  oly  makacs 
tüzekkel  ültök  egemen,  kegyetlen 
kivüágítva,  mint  a  fájdalom 
a  test  valamely  zugát,  mely  talán 
nélküle  boldog  volna  és  aludna. 

Öh  életemnek  csillagai  ti, 
kemény  morzsák  vagytok,  és  nem  tudom, 
el  tudtok-é  majd  olvadni  a  Nappal 
meleg  szájában?  vagy  ha  majd  utam 
véget  is  ér  már.  Isten  e  keserves 
moccanása,  tán  megtapadva  porként 
vak  szemcséitek  még  sajogva  fájnak 
a  fénylő  semmiség  csigahusának  ? 


Babits  Mihály:  0»szes  versei.  27 

VERSES  NAPLÓ 


Esztergom,  Előhegy,  ig32  nyarán. 

Naplót  írni .  .  .   Akkor  irtam  naplót  mikor  gyermek  voltam 
s  napjaim  simán  gurultak,  mint  a  füznivaló  gyöngyök. 
Jaj,  egy  élet  is  kevés  már,  és  egy  nap  is  sok  nekem  ! 
Én  már  csak  az  órák  képét  festegetem,  mint  a  piktor, 


aki  ugyanazt  a  tájat  reggel,  délben,  délután  és 
este  újra  s  újra  festi,  fények  játékát  tanulja  ; 
én  is  óráról-órára,  ahogy  jön  és  megy  a  felhő, 
lelki  fényeim  játékát  festegetem  újra  s  újra, 


fények  és  árnyak  játékát  amik  jönnek  és  eltűnnek, 
de  versem  mint  fénysugár,  a  távol  űrbe  viszi  őket, 
a  jövőbe,  mint  a  fénysugár  a  táj  képét  az  űrbe, 
ahol  él  és  száll  örökké,  az  Isten  szemébe  gyűlve.    . 


(Reggeli  hat  óra) 


Nem  zene  még,  nem  zene  még  ez. 
Mégcsak  hangolnak  a  zenészek. 


Most  apad  az  álmok  vize. 
Kenderice.    Kenderice. 


Fészek  csippen  .  .  .    Rigócska  rikkan 
vagy  kakuk  zeng  föl  innen-onnan. 


emberi  hangon,  mint  egy  titok, 
amit  a  morc  éj  elhallgatott, 


de  már  nem  állja,  és  kibuggyan 
itt  is,  ott  is,  a  bokorban. 


Nem  zene  még  ez,  nem  zene  .  .  . 
A  hajnali  óra  üt  bele. 

(Hét  óra) 


S  én  hallgatom,  ködből,  mint  a  vak, 
hogy  múlnak  a  hajnali  órák. 
Életem  órái  múlanak. 

Folyton  rövidülő  életem 
órái  múlanak  zengve. 
Ércesen  múlnak  ők,  öblösen. 

Zengés,  de  nem  zene  még  ez,  nem  ! 
Azt  az  órát  én  meg  nem  érem  .  .  . 
Zenétlenül,  így  kell  végeznem  .  .  . 

Ottkünn  tyúk  kárál,  szarka  csörög. 

Ki  a  vendég  akire  várjak? 

Az  ablakon  egy  dongó  nyöszörög. 

S  mily  emberi  hangon  szól  a  kakukk  ! 

Mintha  önmagát  csúfolná  .  .  . 

S  a  szél  is  kezdi  már  :    zug,  zug,  zug  . 


(Nyolc  és  fél  kilenc  közt) 


Itt  a  legnagyobb  átok  a  szél. 
Ilyenkor  kezdi  s  csak  este  ül  el. 
Mit  álmodtál,  kedvesem? 

Fülemüle  is  szólhatott  az  éjjel : 

mi  nem  hallottuk,  mi  aludtunk  mélyen. 

Mi  már  hiszen  falusiak  vagyunk. 

Falusi  gond  üz  minket.    Most  vakolnak 
a  kőmivesek.  Villany  ég  maholnap 
s  olaj  nem  fogja  kormozni  falunk. 

Fülemülével  nem  gondol  a  gazda. 
Terrászokat  rakattam  sárba-gazba. 
Mint  felvigyázó  botos  babüón 

rabok  nyüzsgését,  vagy  a  polinézi 
gyarmatos,  néger  szolgáit  ha  nézi, 
ugy  állok  fönn  a  lépcsőfordulón 

sárga  kalapban.    S  órahosszat  nézem 
a  munkát.    Pedig  sem  évem,  se  pénzem 
kis  gyarmatunk  álmára  nincs  elég. 

Játék  ez.    Sem  úr,  sem  urnái  dicsőebb 
munkás  nem  vagyok.    Csak  úgy  nézem  őket, 
ahogy  hallgatjuk  a  fülemülét. 


(Később) 


De  nem  fülemüle  muzsikál,  hanem  a  szél  zakatol, 
minthogyha  hosszú  táviratot  kopognának  valahol ; 
kopog,  fürészel,  von,  csikorog  :    dróttalan  Morse-jelek, 
érthetetlen  s  végérhetetlen  sziszegés  a  mezők  felett 


s  dombokon  át,  idegesítő  ízenet  egy  idegen 
vidékről.  Valahol  lehűlt  a  levegő  hirtelen 
s  mert  egyetlen  életbe  kötve  e  földön  száz  távoli  táj, 
ami  egyik  oldalon  történt,  az  a  másik  tájon  is  fáj.. 


Elbúvok  a  forró  nyárban,  egy  kis  hegyen  búvok  el  én, 
de  búhatnék  vad  prériken,  vagy  rejtek  völgyek  ölén  : 
a  világtól  nincs  föld  elzárva.  Rámkopog,  megcibál, 
utánam  nyújtja  hideg  kezét  egy  szomszéd  éghatár. 


(Már  tízre  jár) 


Hozzák  a  postát,  nem  a  postás, 
mert  ide  föl  se  jön  a  postás, 
hanem  a  kis  cseléd,  Mariska  : 
piros  szatyrával  ő  a  posta. 

Jön  és  jön.    Emelik  a  lépcsők. 
Hozzák  felém  hireit  és  őt. 
Kék,  ,szélesfodru,  könnyű  szoknya 
száll  terraszokról  terraszokra. 

Jön,  jön,  naivul,  mint  a  végzet : 
nem  tudja,  mit  tart  a  kezében. 
Ugy  jön  újsággal  és  levéllel, 
mint  Aeolus  lánya  a  széllel. 

Mindig  megdobbanok  ha  látom. 
Mily  szelek  fújnak  a  világon? 
Ing  a  domb,  leng  a  ház,  s  nyugalmam 
hajlong  mint  a  levél  az  ágon. 


(Délelőtt) 


Hajlongj  csak  ingj  remegj  te  bűnös  nyugalom. 
»Mit  álmodtál,  kedves?*  —  kérdeztelek  elébb. 
Nekem  mindig  vádló,  rossz  álmaim  vannak  : 
nem  szégyen-e  társa  ma  a  nyugalomnak? 

Veszem  a  fűnyírót  s  a  fanyesó  ollót  ; 
megyek,  hol  a  zsering  s  vad  gaz  összetorlott, 
ami,  munka  hijján,  megfojtja  a  kertet, 
mint  a  gondolatok  hálója  a  lelket. 

Jó  volna  irtani,  munkában  izzadni ; 
emberi  törvényt  a  vak  bozótnak  szabni. 
Ami  Istentől  van,  rendetlen,  vad  dolog  : 
csak  azt  mondom  rendnek,  amit  én  rajzolok. 

óh  gonosz  természet !    ellenséges  világ  ! 
Szakállas  burjánzás,  engedetlen  csirák  ! 
óh  irtó  mámorom  !    óh  gyilkos  gyönyöröm  ! 
Kemény  fonadékát  vágom,  ölöm,  töröm  .  . . 

Megdől  oUóm  előtt  a  tüskés  gyülevész. 
Meginog  és  poshadt,  kusza  boglyákba  vész. 
Vágom  hatalomban,  átforrósult  hitben  : 
a  nap  ugy  néz  rám,  mint  zsarnokra  az  Isten. 

Kábulok.    A  szemem    lehunyom.    Mi  haszna? 
Nagyonis  sokáig  bámult  már  a  gazba. 
S  tudom,  majd  ha  este  elfújom  a  lámpát, 
szobám  éjében  is  füvet  és  torzsát  lát. 


(Ebéd  után) 


Ebéd  után,  elpilledve,  tompán 
benn  ülünk  a  függönyös  verandán. 
Kávé  gőzöl,  édes-erős  illat. 
És  a  pasziánszot  rakja  ujjad. 

Csészémbe  nézek  hol  a  cukornak 
nyomán  apró  szökőkutak  forrnak  ; 
s  arcom  visszanéz,  mint  bűvös  körből 
egy  fekete,  kerek  jóstükörből. 

És  a  kártyák  hullnak  az  asztalra, 
piros  szivek,  zöld  levelek,  sorra, 
mint  az  ősznek  piros  és  zöld  galyja 
hull  majd  nemsokára  az  udvarra. 

Óh  mondd,  hol  a  tükör,  hol  a  kártya, 
amely  megjósolja  és  beváltja, 
hogy  hány  nyáron  ülünk  még  mi  itten 
ilyen  polgárilag  és  meghitten, 

óciumban  ómód  elhúzódva       * 
és  remegve  hogyha  jön  a  posta?  .  .  . 
így  múlanak  életem  órái  : 
kártyaejtő  ujjaidra  várni, 

mig  kislányunk  hintáz  lenn  a  kertben  : 
eltűnik  az  egyik  másodpercben, 
majd  fölbukkan  újra,  mintha  szállna, 
karjait  mint  szárnyakat  kitárva. 


(Fél  három) 


Költő  vagy,  csupa  szeretet : 
szereted-e  a  legyeket? 
A  délután  oly  füUeteg  ! 
Pihenni  próbálsz  :    nem  lehet. 

Olvasni  próbálsz  :    halk,  potom" 
fátyolszárny  csikland  orrodon  ; 
majd  hirtelen  fülön  kotor 
egy  rebbenő  kis  légsodor. 

Ezerszer  hessented  tovább  : 
ezerszer  visszaszáll  reád, 
mint  kinos  emlék,  pici  vád, 
mely  nyugtot  egy  percig  se  hagy. 

Pici  mint  kisujj -körmötök 

s  eleven  mint  az  ördögök 

s  puha  mint  száraz,  puha  csöpp, 

mellyel  a  világ  arcbaköp. 

Költő  vagy,  csupa  szeretet : 
szereted-e  a  legyeket? 
vagy  ölnél,  ölnél,  ezreket, 
hogy  megvédd  bús  kényelmedet? 

Menj  ki  ahol  a  szabad  ég 
lesz  szobád  :    kisebb  nem  elég, 
hogy  megférj  és  békibe  légy 
a  léggyel,  és  veled  a  légy  ! 


(Négy  óra  felé) 


Zeng,  placcsog  a  szélben  a  vitorlaponyva. 
A  pallér  a  beton  lágy  húsát  paskolja. 
Csüggedt  szemmel  kérdez  az  üres  délután  : 
Mit  csinálsz  most,  gazda?    Mögibük  állsz  újra 


sután?  avagy  veszed  újból  a  fűnyírót? 
Nincsen  egyéb  dolgod?  más  kert  amit  munkálj? 
más  gaz,  mint  e  szegény  füvek,  amit  gyomlálj? 
Szólogatom  magam,  mint  aki  poéta  .  .  . 


Nyilt  Írógépemen  leüllepszik  a  por. 
Nem  furcsa-e,  kedves,  igy  idehuzódva 
élni  (s  tán  egy  kicsit  táblabirómódra) 
egy  írógéppel,  mint  tört  vitéz  egy  rokkant 


gépfegyverrel :    aki  elmaradt  egy  dombon 
s  messze  látja  hogy  a  barbár  ellenerő 
mindent  befon,  nincs  jog,  s  a  kuszára  görbedt 
igazságtalanság  fölveri  a  völgyet  -^ 


óh  halálos  dudva  !    hol  a  szívós  indák 
s  lombok  poshadt  árnya  alatt  az  isteni 
igazság  beteg  lesz  s  nem  bír  lélekzeni  — 
Az  az  igazság  is,  aki  bennem  lakott, 

így  fúlt  ki  s  hullt  ki  e  kis  házba,  mely  mintha 

nem  is  tér,  de  idő  távolában  ringna 

egy  tűnt,  naiv  század  hét  szüvafája  közt .  .  . 

(öttől  hatig) 

Ugy  érzem,  mint  aki  tisztásra  menekül : 
mindenfelé  erdők  s  szörnyek  veszik  körül ; 
küzdött  ellenük,  de  most  attól  is  fél  ha 
egy  levél  a  szélben  lába  elé  röpül. 

Nincs  erdő  köröttem.    Állok  zöld  domb  ormán  : 
nagy  folyó,  kis  város  szelíden  néz  föl  rám ; 
s  már  a  szél  is  megáll,  hirtelen  elhallgat, 
mint  a  ventilátor  amit  lecsavarnak. 

Alig  olykor-olykor  egy  ágyuhang  dördül : 
katonagyakorlat  moraja  a  völgybül. 
Folyón  innen  és  tul  két  kis  szomszéd  ország 
lapdázza  fülembe  a  jövendő  harcát. 

S  már  a  pallér  szedi  szerszámát  s  hazatér. 
Messze  tütül  egy  gyár  :    a  munka  véget  ér. 
De  a  csóvás  bomba  egész  éjjel  dörög 
s  a  gyanú  virraszt  az  alvó  világ  fölött. 


(Nyolc  óra) 


Nézd  :    tologatja  festett 
kulisszáit  az  este  : 
giccses  alkonyat. 
Páthosszal,  tragikussan 
színpadról  lecsusszan 
a  vén  szinész,  a  nap. 

A  házfal  rózsaszín  már  : 
őr  diófánk  ir  rá 
idegen  betűket. 
Mint  Belshazárnak  ódon 
falára  mozimódon 
égi  vetület. 

Bazilika  gömbje 
keresztjét  zord  ökölbe 
szorítva  emeli. 
Zordan  nyújtja  a  Béke 
jelét  s  baljós  égbe, 
mely  vérrel  hullt  teli. 


425 


Vérét  fölitatják 
a  szürkületi  vatták. 
Árnyék  elborít. 
Bezárul  a  diófa, 
leveleivel  óva 
magánj^át  s  titkait. 

Oszlopba,  háztetőbe, 
koppanva,  beütődve 
bőregér  csap  át. 
Gyertya  lobban  égni, 
s  száz  piUe  összevéti 
az  életet  s  halált. 

S  száz  kandi  szemer  láng 
pislog  egyszerre  fel  ránk  : 
a  város  viUanya. 
Köztük  e  fölébredt 
csillagos  földi  égnek 
lejutja  a  Duna. 


(Kilenc  uián) 


Kisleányunk  nem  akar  még  lefeküdni,  elaludni  : 
még  Tiem  játszott  eleget  ma,   panaszkodik  siró  szájjal, 
így  sirunk  talán  ha  majd  a  Halál  akar  ágyba  dugni: 
imkor  már  rég  megbékéltünk  a  mindennapi  halállal. 


Te  fáradtan  jössz  a  kertből,  palántáid  látogattad, 
mint  egy  kastély  szent  umője  völgyi  falvak  szegény  népét  : 
tarkakendős  pórleányok  vettek  körül,   a  virágok. 
Jer,  szép  várumöm,  halkléptü  tollas  szerecsen  szolgáink 


leeresztették  mögöttünk  fölvonóhidját  az  éjnek. 
Jer,  kigyúl  királyi  cellánk  .  .  .    kigyúl  a  szerény  olaj, 
melynek  lángja  éppoly  könnyen  ful  koromba  mint  az  élet. 
Nagy,  esetlen  cigány  prücskök  ugrálnak  ajtónk  körül. 


Nemsokára  itt  is  villany  ég;  a  föltépett  falakban 
ideges  drót  várja  már  az  áram  lázát,  mely  a  város 
élő  hálójába  kapcsol.  Fényben  fognak  úszni  függő 
kertjeink,  s  e  hegy  mely  István  király  óta  szomorú. 

Fényt,  óh  mily  rég  szomjaz  rá  bús  telepünk !  Fényt,  és  több  fényt  és 
mindig  több  fényt  !  Ne  maradjon  egy  homályos  zug  a  földön  ! 
Gyúljanak  ki  planétánknak  utjai  és  rétjei ! 
Ragyogjon  mint  boldog  gyarmat  fekete  puszták  között 


s  mint  egy  fényes  röpülőgép  szelje  át  a  vak  eget ! 
Fényt,  óh  tiszta  fényt  !  Ne  kelljen  pötty  kezednek  kormos  lámpát 
gyújtogatni  többet  !    és  ne  ácsorogjunk,  mint  e  prücskök, 
búsan,   félig  nyilt  ajtóknál,   a  fények  küszöbjein  ! 


Fényt  és  fényt  !  Már  mint  a  Néró  fáklyái,  magunk  is  égnénk, 
csakhogy  fény  legyen  !   Nincs  lepke  szomjasabb,  halálosabb 
mint   mi  e  petróleummal  világított  vak  viskóban 
e  homályos  hegy  hullámán  —  mint  ki  egy  szál  deszkán  úszna 


a  sötét  tenger  fölött  mely  minden  percben  összecsap  ! 
Vigyázz,  jól  fogózzunk,  édes,  el  ne  ereszd  vállamat  ! 
Messze  vad  rakéta  pattog  s  az  ország  bús  utján  járó 
gépkocsik  sugárseprője  ablakunkon  be-becsap. 

MINT  KÜLÖNÖS  HIRMONDÖ . . . 

Mint  különös  Kírmondó,  ki  nem  tud  semtni  újságot 
mert  nyáron  át  messze  a  hegytetején  ült  s  ha  este 
kigyúltak  a  város  lámpái  alatta,  nem  látta  őket 
sem  nagyobbnak,  sem  közelebbnek  a  csillagoknál 


s  ha  berregést  hallott,  találgatta  :  autó?  vagy  repülőgép  ? 
vagy  motor  a  sima  Dunán  ?  s  ha  szórt  dobogásokat  hallott 
tompán  a  völgyekben  maradozva,  gondolhatta,  házat 
vernek  lenn  kőmivesek,  vagy  a  rossz  szomszéd  a  folyón  túl 


gépfegyvert  próbál  —  oly  mindegy  volt  neki  !  tudta, 
balga  az  emberi  faj,  nem  nyughat,  elrontja  a  jót  is, 
százakon  át  épít,  s  egy  gyermeki  civakodásért 
újra  ledönt  mindent;  sürgősebb  néki  keserves 


jussa  a  bandáknak,  mint  hogy  kiviruljon  a  föld  és 
a  konok  isteneket  vakítva  lobogjon  az  égig 
szellem  és  szerelem  —  jól  tudta  ezt  a  hegyi  hírnök 
s  elbútt,  messze  a  hírektől;  de  ha  megjön  a  füttyös. 


korbácsos  korhely,  a  szél,  s  ha  kegyetlen  a  távolodó  nap 
kéjes  mosollyal  nézi,  hogy  sápadnak  érte  öngyilkos 
bánatban  elhagyott  szeretői,  a  lombok  és  ingnak, 
mint  beteg  táncoslány  aki  holtan  hull  ki  a  táncból : 


akkor  a  hírnök  föláll,  veszi  botját,  s  megindul  a  népes 
völgyek  felé  mint  akit  nagy  hír  kerget  le  hegyéről 
és  ha  kérdik  a  hírt,  nem  bir  mást  mondani  :  ősz  van  ! 
nagy  hírként  kiáltja  amit  mindenki  tud :  ősz  van  I 

úgy  vagyok  én  is,  nagy  hír  tudója  :  s  mint  bércet  annál  több 
forrás  feszíti,  mennél  több  hó  ül  fején,  öreg  szívem 
úgy  feszül  a  szavaktól;  pedig  mi  hírt  hozok  én?  mit 
bánom  a  híreket  én?  forrong  a  világ,  napok  állnak 

versenyt  az  évekkel,  évek  a  századokkal,  az  őrült 
népek  nyugtalanok  :  mit  számít  ?  én  csak  az  őszre 
nézek,  az  őszt  érzem,  mint  bölcs  növények  és  jámbor 
állatok,  érzem,  a  föld  hogy  fordul  az  égnek  aléltabb 

tájaira,  s  lankad  lélekzete,  mint  szeretőké  — 
óh  szent  Ritmus,   örök  szerelem  nagy  ritmusa,   évek 
ritmusa,  Isten  versének  ritmusa  —  mily  kicsi  minden 
emberi  történés  !  a  tél  puha  lépteit  hallom. 


jő  a  fehér  tigris,  majd  elnyújtózik  a  tájon, 
csattogtatja  fogát,  harap,  aztán  fölszedi  lomha 
tagjait  s  megy,  hulló  szőrétől  foltos  a  rétség, 
megy  s  eltűnik  az  új  tavasz  illatos  dzsungelében. 

TREMOLO 


Nyugtalan    érzéken5^ségeim,    kései    gj'ermekfélelmeim    remegései, 

ne  szegy  éljétek  magatokat ! 
Halljátok  a  talpra  riaszgató,  élni  biztatgató,  vigasztaló  példázatokat 


Remeg  a  vonat  alattad,  addig  remeg,  míg  szalad,  azért  remeg, 

mert  nem  áU. 

Ülj   csak  remegő  párnádon  :    koporsód  párnája  majd  nem  fog 

remegni  már. 

Mennél  jobban  reszket,  annál  jobban  csillog,  sűrűbb  ezüsttel  a 

nyárfalevél. 
Remeg  a  csillag  mig  ég,  a  gép  mig  dolgozik,  a  szív  amig  él. 

Remegsz,  ne  bánd,  remegj  csak  !  remeg  a  párna  alattad,  a  nyárfa- 
sor elrohan 
Gyerekségem,  idegességem,  remegj  csak,  a  remegésben  a  remény 

is  benne  van. 

Remeg  a  táj  is  kétfelül,  s  nézd,  jobbra-balra  milyen  más,  kétféle 

színű  a  két 
karéj   amire  minden  vonat  mindig  szétvágja  az  ég  kerekét. 


Mert  az  egyik  mindig  szürkés  vagy  barnás,  s  felhőtelen  is  komorabb; 
s  a  másikán  még  a  köd  is  fehér,  mert  rangrejtve  mögötte  jár  a  nap. 

Remeg  alattad  a  párna,  s  tűnik  a  táj,  szalad  a  nyárfa  !   Erdő  és 

hegy  elmarad. 
De  megy  veled  estig,  s  kései  gyermekfélelmeid  remegései  közt 

veled  remeg  a  nap. 

TÉLI  BARLANG 


Lakás,  óh  pesti  lakás,  óh  téli 

barlang  !  most  egyszer  rajtakapom  .  .  . 

Még  múlt  telemnek  titkait  éli 

látatlanul  és  hallgatagon. 

Mert  meg  nem  áll  a  kegyetlen  naptár  ; 

de  őrzi  tavaszról  a  tavalyt 

a  zárt  lakás,  mint  télen  a  kaptár 

némultan  őrzi  a  dermedt  rajt. 

Mily  furcsa  az  ember,  balga  állat, 
aki  nyáron  alszik,  télen  él.  — 
Fölrántom  a  villanyt.  Unt  fény,  áradj  ! 
barlang,  ébredj  !  kezdődik  a  Tél. 
Kel,  rezzen  az  emlék,  megzavart  raj  ! 
Zsibongnak  a  könyvek  a  falon. 
Régi  írás  lepi  az  asztalt,  jaj  ! 
Fenyegetve  csillan  a  telefon. 

óh  mint  irigylem  a  medve  boldog 

téli  szédületét,  az  ázott 

föld  mellén,  vagy  a  holtak  oldott 

életét,  vagy  a  kicsirázott 

magvat,  hogy  a  jó  lágy  sárba  vetve, 

téli  szállásra,  faltalan  és 

ajtótlan,  az  új  kikeletbe 

s  a  végtelenbe  vegyülni  kész  !  .  . . 


II. 

Míg  az  ember,  az  árva, 
kizárva  és  bezárva 
marad  négy  szűk  határba'. 
Hideg  falak  védik  meg, 
hogy  ne  érje  a  hideg 
és  csúfolják  a  könyvek 
a  polcokon  egysorban 
sok  nyelven  és  hangosan 
zsinagóga  zsivajban 
emlegetve  szépeket, 
boldog  messzeségeket, 
messze-messze  népeket, 

kik  lakozzák  Ázsiát, 
Pontust,  Cappadociát 
és  Mezopotámiát. 
De  te,  szegény,  e  sivár 
skatulyába  zárt  bogár, 
szomszédod'  se  tudod  már. 
S  tán  jobb  volna,  kedvesem, 
nem  is  lakni  seholsem, 
szállni  földön  és  vizén, 
csavarogni  vüágba', 
hálni  réten,  határba', 
vándorcigány  módjára, 
ahol  nem  csuknak  kövek, 
nem  csúfolnak  a  könyvek, 
hol  a  vágy  nem  zsibbad  meg. 


III. 

Szállni,  de  hova?  az  egész  föld  nagyon  kicsi  már, 
s  ha  a  csillagokba  röpülnénk,  az  is  mindegy  már  : 
magunkkal  hordjuk  mindenütt  a  falat,  mely  bezár, 
vakabbak  a  bomló  csiránál,  s  úgy  ülünk  a  régi  karszékben, 
mint  kiszakadt  két  láncszem  a  zeg-zugos  Mindenségben  : 
elgurult  és  összeakadt,  és  e  helyen  megcsücsült  szépen. 
Csücsüljünk  hát,  jó  így,  kedvesem,  horgonyt  vetve  egy  kedves-ilyen 
kis  zátonyon,  s  hű  tárgyak  lassú  éveit  szürcsölve  hiven 
jól  megfogózni  a  nagy  Lánc  e  közeli  szemeiben 
s  a  szerény  bútorok  mentén  lassan  az  ős  Lánc  felé,  —  mint 
türelmes  vak,  asztaltól,  széktől,  amit  legközelebb  érint, 
tapogatva  indul  a  Hang  felé,  mely  vibráló  köde  mélyén  int,  — 
vak-boldogan  visszatalálni ...  A  lélek  ujja  finom 
mágus-ideggel  suhan  végig  a  sima  Politúron, 
megsejtve  a  holt  tárgy-páncél  mögött  az  örök-egy,  rokon 
életet  időn  és  téren  át  ;  mert  nincs  min  ő  át  nem  hathat, 
oly  sikos  és  zárt  keménység,  (mint  szigorú  sziklafalaknak 
zárát  megporlasztja  hatalmas  gyökér-ujja  a  magnak  .  .  .) 

PAPLANOM  VIRÁGAI 


Bágyadt  ágyban  fekszem,  fekszem. 

Nappal  már,  de  semmi  kedvem .  . . 

Némán  dalolnak  lelkemben 

paplanom  virágai. 

Néha  egy-egy  gépkocsi 

az  ablakon  beszalad 

és  megtapossa  kegyetlen 

a  szegény  virágokat. 

óh  jaj,  minden  csontom  fáj  ! 

A  virágok  alatt  alszom, 

mint  majd  egyszer,  ha  meghaltam. 

Kedvesem,  mért  nem  jössz  már? 

Szedd  csokorba  a  virágot, 

mig  mindannyi  el  nem  bágyad. 

Festve  bár,  nem  élni  nőttek 

és  lelketlen  szőtte  gyár, 

lelkemmel  tápláltam  őket : 

hiszed-e  hogy  élnek  már, 

mint  egy  élő  virág-szőnyeg  ? 

s  amint  hangod  vagy  kicsi 

csibénk  csipogásai 

érik,  mind  érezhetőleg 

borzolódva  emeli 

fejét,  s  örül,  mint  mezőnek 

virágai  friss  szellőnek  .  .  . 

Szedd  hát,  szedd  csokorba  őket  ' 

s  tedd  el  nedves  reggeli 

szemeidnek  poharába, 

ne  viruljanak  hiába  .  .  . 


II. 

öh  jöjj  már,  nézd  már  !  Lelkifurdalás 
minden  virág  mit  nem  lát  senki  más 
s  talán  ha  bűn  ma  tőlem  (amikor 
ennyi  virágot  sem  kap  a  nyomor 
s  paplana  csak  ha  már  nem  látja,  künn 
lesz  virágos  a  temetőn)  ha  bűn 
ma  mikor  a  Természet  (jóllehet 
ő  minden  embert  egyformán  szeret) 
legtöbbnek  csak  a  sirját  hintheti     - 
virággal  —  bűn  így  elmerengeni 

mint  kinek  semmi  gondja,  ily  vakarcs 
semmiségen,  mint  ez  a  gyári  rajz 
ma  mikor  annyi  szép  és  nagy  dolog 
mint  csillagmorzsák,  zúzottan  forog 
az  Űrben  :  oszd  meg  ezt  a  bűnt  velem 
hadd  szépítse  a  bűnt  a  szerelem. 


Babits  Mihály:  Összes  versei.  38 

CSAK  POSTA  VOLTÁL 


Ki  úgy  véled,  nyomot  hagysz  a  világnak, 
kérdezd  a  szőnyeget  mely  dupla  lábad 

nehezét  unja  s  rímét  ismeri : 
marad-e  rajta  valami  magadból, 
vagy  csak  az  utcán  cipődre  ragadt  por 

amit  emlékül  továbbadsz  neki? 


Aztán  menj  ki  és  kérdezd  meg  az  utcát 
melyet  oly  égve  és  merengve  futsz  át 

naponta  többször  hogy  már,  azt  hiszed, 
minden  ház  lelked  mély  szineit  itta 
s  lelked  rongyait  lengi  mindenik  fa 

s  a  sarki  szél  is  tégedet  sziszeg, 

kérdezd  és  olvasd  amit  rájuk  irtál, 
s  vedd  ki  a  szélből  mit  beléje  sirtál 

mint  gramofonba  mely  megőrzené  : 
miről  beszélnek?  Régibb  otthonodról 
s  a  vad  hegyekről,  melyek  alul  egykor 

közéjük  jöttél,  s  amelyek  felé 


emléked  visszanéz  közülük  ;    ez  vagy 

te,  ez  az  emlék  !  egy  csöpp  Fogaras  vagy 

Pest  közepén,  azt  hordasz  és  vetitsz, 
s  ha  árnyat  festesz  a  város  falára, 
az  csak  a  hűvös  havasoknak  árnya, 

mely  rádtapadt  s  amelyet  közvetitsz. 


Nem  !    hiszen  ott  is  csak  valaki  voltál, 
és  a  hegyekkel  egy  csak  ott  se  voltál. 

Mi  voltál  ott  ?  keresd  tovább  magad  ! 
Ott  nyájas  szőUőtőkéket  cipeltél 
s  a  barbár  csúcsoknak  nemet  feleltél, 

mert  szülőfölded  felelt  általad. 


Nagyapád  háza  s  a  szelid  Dunántúl : 
de  abban  se  lelheted  igazánbul 

magad  lelkét,  lázadó  siheder  ! 
Más  voltál  ott  is  !  más  táj,  messzebb  utak 
voltak  még  amik  rajtad  áthúzódtak 

s  csak  posta  tudtál  lenni  és  meder. 

Életed  gyenge  szál  amellyel  szőnek 
a  tájak  s  múlt  dob  hurkot  a  jövőnek  : 

amit  hoztál,  csak  annyira  tied 
mint  a  por  mit  lábad  a  szőnyegen  hagy. 
Nem  magad  nyomát  veted  :    csupa  nyom  vagy 

magad  is,  kit  a  holtak  lépte  vet. 

IMRE  HERCEG 

Históriás  ének 

Régi  jámbor  herceg,  ki  valál  a  vad 
hullám  szennyes  hátán  szelíd  fehér  hab, 
kiben  tükröt  lelt  a  Tenger  Csillaga, 
nézz  mennyekből,  megcsúfolt  rokonságodra, 

mert  ma  is,  levágva  orrunk  és  fülünk, 
koldulunk  és  árván  kárveszékelünk, 
mint  ama  gyászhírű  balga  magyarok 
s  bosszuszóval  átkozzuk  vesszős  Nyugatot, 

holott  István  atyád,  első  szent  király 
nem  átkot,  nem  bosszút  rendelt  és  kivánt, 
hanem  bölcs  alázat  hűvös  fürdejét, 
mosni  a  kudarcbatört  magyar  láz  fejét. 

Azért  lettél  köztünk  példa  és  rege, 
Imre,  szent  alázat  édes  gyermeke. 
Neved  is,  neved  már,  Henrik,  Enricus, 
alázat  bélyege  volt,  óh  Emericus ! 

Német  nevet  hordtál  és  hordtál  görög 
keresztet  a  bő  bús  magyar  üng  fölött, 
s  nem  röpködött  üngöd,  lefogta  nehéz 
láncával  a  Kereszt,  mint  bölcs  szemérmü  kéz. 

Szárnycsukva  a  rabló  ős  madár  Turul 
ember-alázatot  s  Ulemet  tanult, 
hogy,  mint  atyád  hagyta,  az  Egyház  elé 
hullván,  amely  Krisztusban  minden  emberé. 

Ispánokat  egyként  és  vitézeket 
megbecsülnél  minden  jóembereket, 
mivel  minden  ember  Istennek  fia 
s  csak  az  alázatosság  nyugodt  glória. 

így  oktatott  István,  és  hogy  országod 
ereje,  ha  így  tessz,  lészen  istápod, 
de  ha  konok  gőggel  ülsz  nyakára,  csak 
veszedelmet  szignáland  királyságodnak. 

S  megfogant  a  bölcs  mag  s  mondják  szent  atyád 
látta  éjjel  cellád  fal-résein  át 
hogy  (két  gyertya  mellett,  fejedelmi  sarj) 
imádtad  a  Keresztet,  térdeplő  magyar ! 

Emese  parázna,  gőgös  madarát 
megtagadtad  a  test  tirannus  sarát. 
Görög  császár  lánya,  szűz  menyasszonyod, 
oldaladnál  térdepelt,  zsoltárt  olvasott. 

Mint  fiatal  orcád  tejjel-vérrel  folyt, 
lelked  is  tej  és  vér  Kánaánja  volt. 
Szelidséged  harcnál  győzedelmesebb, 
jég  szemérmed  világi  tűznél  tüzesebb. 

S  mint  a  régi  pásztor  Páfusz  szigeten, 
akibe  szerelmes  volt  a  Szerelem, 
úgy  haltál,  Adonis  !  s  duhaj  Kan  fehér 
fogairól  csepegett  a  szüzpiros  vér. 

ÁJTATOS    PÁRBESZÉD    HÚSVÉTRA 

Ember  mondja  : 

Hogyan  támadjak  föl,  Jézus,  hogyha  nem  éltem  soha? 
Föltámadni  csak  az  tud,  ki  élt  és  meghalt  valaha. 
Én  csak  sírok,  és  nem  égek,  mint  a  hitvány  tűzifa. 

Lélek  mondja  : 

Sírj  hát !  és  ne  hajts  a  szóra  hogy  sírni  se  szabad  már. 
Sírj,  de  sírj  úgy,  hogy  sírásod  messzebb  sírjon  magadnál ! 
Ez  is  élet !  óh  bár  minden  ember  helyett  sírhatnál ! 

Jézus  mondja  : 

Hallod,  hallod.  Jézus  mondja  :  »Én  ontottam  véremet 
minden  emberért,  hogy  jusson  véremből  mindenkinek  : 
te  meg  adj  ma  könnyeidből  akinek  még  nincsenek  !« 

Ember  mondja  : 

De  hogyan  lehessek  főniksz,  míg  szememből  könny  szakad? 
Mégha  lángokat  sírhatnék  !  mert  a  könny  csak  oltogat, 
s  aki  nem  ég  és  nem  lángol,  nem  lobbanthat  másokat. 

Lélek  mondja  : 

Emlékszel,  hogyan  sóhajtott  oltárnál  egy  szent  leány? 
»óh  milyen  nehéz  azt  tenni,  amit  a  Jézus  kivan  !« 
ö  is  sírt,  s  az  angyalok  bús  csókja  kéklett  ajakán. 

A  szent  leány  sóhajtása  : 

»óh  milyen  nehéz  azt  tenni,  amit  a  Jézus  tanit ! 
De  milyen  boldogság  ép  hogy  ilyen  nehéz  valami : 
mUy  boldogság  a  keresztet  gyenge  vállal  hordani !« 

DE  TE  MÉGIS  SZERETED  EZT  A  KORT? 


Búgócsiga         De  én  mégis  szeretem  ezt  a  barbár 
iramot  is,  akárhová  visz  !  Oldott 
búgócsigák  táncos  agóniája, 
végső  lengések  részegsége  !  Nincsen 
tánc  haláltáncnál,  dal  a  hattyúdalnál 

Rózsa  elszabadultabb,  s  mint  a  rózsa  dúsabb 

illatot  önt  hervadva,  ama  Rózsa, 
földünk  misztikus  fényrózsája,  melynek 
mindenik  szirma  egy-egy  lélek,  öntse 
hangos  páráját  !  Már  a  Szellem  érző 
selyme  vonaglik,  zsugorodva  játsza 

Fém  és  sugár  vadult  játékát,  vülódzik  a  Város, 
surran  és  tülköl  a  szomjatag  élet, 
fém  és  sugár  közt  meztelen  ;  mohóbban 
meztelen  sohse  volt  !  A  fürge  néger 
combokat  Senecák  szeme  is  itta, 
de  soha  ennyi  fény  és  ennyi  hullám 
nem  indult  tőlünk  csillagokhoz.  Ennyi 
zene  sem  ;  és  elönti  rádiónkból 

Szférák  zenéje  a  Jazzband  a  vüágürt.  (Messze  szférák 
lakói  ti,  ha  volna  lég  az  Űrben, 
edzhetnéd,  csillagok  kíváncsi  népe, 
füled  a  méltó  muzsikára,  mellyet 

A  Macska       földünk  röpít  a  mindenségbe  !)  Frissnek 
kellene  lenni,  mint  széptérdü  lányok 
s  hetyke  fiúcskák,  cincogó  egérnek, 
s  játékra  venni :  már  a  Macska  ugrik 
s  a  vad  ma  ádáz  árnyakat  vetít  a 
holnap  üres  falára.  Már  a  titkos 
gyárak  füstölnek,  kémek  kémiája 
maszkokat  .ölt  —  (óh  kedvesem,  milyen  maszk 
menthet  meg  majd  sárga  gázmérgeiktöl?) 

A  JO  HIR 


Mikor  megszólalt  éjjel  a  telefon, 

az  álmok  zsúfolt  hadseregein 

zavar  futott  át,  nem  lehetett  tudni, 

mi  történt  a  különös  mezőkön?  villám 

ütött-e  le?  tengerek  áradtak 

s  megbokrosodtak  a  paripák,  fények 

hintáztak  szerte,  óriás  fálánkszok 

hátráltak,  tűntek,  itt-ott  valami 

iszonyú  lövedék  szórta  föl  a  földet  és 

emberi  tagokat  szökőkútmódra,  s  ilyen 

kutaktól  bugyborgott  a  csatatér. 

A  vitézek  fejeiket  keresték 

és  lovaik  sörényébe  csimpaszkodtak. 

Hullámzott  a  sötétség,  mindenfelé 

betört  az  ijedt  valóság,  a  szoba 

hidege,  az  ablak  keresztje,  forogva 

mint  egy  roppant  Kapisztrán  kezében, 

kimutatott  a  megfagyott  téli 

utakra  ahol  soványan  integettek  a  fák. 

A  holdvilág  a  tócsa  jegén 

úgy  villogott  mint  az  ezüstkanál 

melyet  az  ómód  hipnotizőr 

kábítva  tart  a  beteg  elé. 

Néhány  kövér  rémmé  bugyolált 

alak  bandukolt  lámpással,  farkasok 

vonít ottak  messzi  a  pusztán. 

Hideg  volt,  szörnyű  józan  és  hideg 

s  az  alvó  vacogott  amint  kikelt  az  ágyból 

félig  már  ébren,  fejéből  jobbra  és  balra 

az  álmok  apadó  tengerei 

húzódtak  vissza  a  rejtelmes  szögletekbe. 

Ügy  ment,  imbolygott  mint  fehér  kísértet, 

fölkapta  a  kagylót,  beleszólt  rémült  hangon, 

s  a  messzeségből  világos  zengéssel 

csapott  vissza  kitáruló 

fülébe  a  hír  :  »Megszületett  a  gyermek  .U 

OLYAN  AZ  ELETÜNK... 


Olyan  az  életünk  mint  öregek  szeme. 
S  mint  a  köd  az  előtt,  aki  ködben  járkál, 
úgy  száll  előttünk  a  holnapok  függönye : 
sohse  libben  föl,  csak  hátrál,  egyre  hátrál. 
Mint  tnakacs  ellenség,  a  ravasz  jövendő 
fölégett  mezőkön  lassan  vonul  vissza  : 
kincseit  mind  messzebb  és  messzebb  rejti  ő, 
míg  végül  is  inkább  a  Kútba  Jiajítja. 

Minden  föld  puszta  lesz  mire  mienk  lenne 
és  minden  kastélyból  csak  az  üres  romok 
fogadják  a  győztest  aki  megszáll  benne, 
így  győzünk  mi,  szomjas,  gyűrt  Napóleonok 
s  ha  megállunk  este  valamely  ablakban 
s  kinézünk  a  házak  fölött  a  vad  égre, 
szivünk  reszket,  mintha  minden  alkonyatban 
egy  hasztalan  meghódított  Moszkva  égne. 

Napjainkat  sorra  fölgyújtják  az  esték, 
s  egyikben  sem  tudunk  megpihenni  soha. 
Jönnek  az  évek  mint  beburkolt  szüzecskék 
kikről  lassan  lehull  a  hófehér  ruha 
s  már  forrón  hevernek,  lihegve,  meztelen  ; 
de  mi  nem  öleljük,  s  csókos  kedvük  meghal. 
Üjra  fölöltöznek  s  búcsúznak  nesztelen, 
visszanevetve  ránk  hideg  fogaikkal. 

DOBSZÓ 


Zsindely  tetős  régi  háznak  voltam  gyermeke. 
Vad  szobákban  lapultam  mint  fogoly  őzike. 
Rám  ezer  zöld  szájjal  éhen  ásított  a  kert. 
Úgy  utáltam  az  unalmat  !  pedig  az  nevelt .  .  . 
Az  fogott  kézen,  az  csalt  a  bokrok  indián 
sátrába,  az  hajókázott  fenn  a  kajszifán, 
s  elvitt  a  félszerbe  hol  a  huUós  sárfalat 
támasztotta  két  dőlt  szán  a  hosszú  nyár  alatt. 
Nyáron  a  telet  kívántam,  télen  át  nyarat: 
ojjé,  nyáron  ülni  szánban,  télen  lomb  alatt ! 

Padlásra  is  velem  jöttél,  nyájas  unalom, 

mert  engemet  te  vezettél,  mint  mást  a  nyomor. 

Te  nem  voltál  olyan  meleg,  sokkal  hidegebb  : 

kíváncsian  forralgattad  félénk  szívemet. 

Zsufa  polcok  háta  mögött  kék  ujjad  kotort, 

vén  könyveket  nyitottál  és  lefújtad  a  port  : 

mint  ki  cellafalban  apró  ablakot  kitár 

és  váratlan  szárnyveréssel  becsap  egy  madár  ; 

vagy  bukkanna  sziklák  közt  egy  bűvölt,  furcsa  táj 

nyárba  vendég  télnek  arca  nézne,  télbe  nyár  .  .  . 

Mindig  jóbarát-arccal  néz  ami  messze  van, 
csak  a  saját  hazánkban  vagyunk  mi  hontalan. 
Azért  perget  egyre  marsot  szívünk  mint  a  dob, 
melynek  nyugtalan  verője  mint  két  láb  topog. 
Óh  lovacskám,  vad  dobom,  mit  topogsz  egy  helyütt? 
Fáj  a  bolond  sarkantyú,  mely  két  oldalról  üt? 
Üt,  az  egyikkel  a  nyár  üt,  másikkal  a  tél, 
az  egyikkel  üt  a  nappal,  másikkal  az  éj. 
Volt-dajkám,  az  unalom,  zokogva  elmaradt : 
vesszőt  futunk,  s  lehullunk  az  ütések  alatt. 

A  FELNŐTT  KARÁCSONY 


Mit  akarsz?  Hová  sietsz?  Talán 

azt  várod  hogy  a  fal  aminek  nekirepülsz 

mint    gyermekjátékot   rugója,    visszadob 

utadnak  elejére  ahelyett 

hogy  az  Idő  fenéktelen 

gödrébe  suhintana? 

Karácsony    csenget    a    szörnyű    télben. 
Alig  hallom  csengését.    Sárga 
arcokat  látok  a  hóverésben 
s  koldus  kezeket  reszkedni,  ujjaikon 
kékül  a  gyűrűk  nyoma,  s  torkomat 
fojtja  az  ünnepek  kalácsa. 

Nézd  ezt   a   kort   amelynek  legnéigyobb 

s  elérhetetlen  éden-álma  hogy 

enni  legyen  kinek-kinek 

elég  !   nézz  a  gonosz  nyájra  mely 

naiv  báránykora  multán 

nem  vél  többé  magáról  semmi  jót. 

Nem  kell  neki  szalag  és  csengő. 
A  gyermek  megnőtt  s  szép  játékjait 
elrúgta.    Nézd,  milyen  üres  ünnep  ez  ! 
A  szív  hideg  és  kemény  mint  a  föld. 
Tudjuk  már  hogy  ölni  s  halni  születtünk. 
Nézd  a  bedugult  időt  s  hazug  tereket : 

a  földet  mely  a  sírok  rothadását 
s  csontok  pöreségét  takarja, 
s  az  eget,  a  Mennyek  csillagos 
homlokzatát,  a  kivilágított 
Potemkin-frontot,  mely  mögött 
nincsen  még  levegő  sem  .  .  . 

BETEG-KLAPANCIA 


Látom  a  ködöket, 
téli  reggeleket, 
hétfőket,  keddeket, 
napokat,  heteket . . . 
Nem  írok  verseket. 
Beteg  vagyok,  beteg. 

Beteg  vagyok,  beteg. 
Nem  írok  verseket, 
nem  zengek  éneket .  .  . 
Csak  egypár  szót  nyögök 
vagy  inkább  köhögök  : 
beteg  vagyok,  beteg. 

Régi  időm  elmúlt, 
régi  kedvem  fordult. 
Ki  volt  hivem,  elbujt, 
hírem,  nevem  elhullt, 
erőm  veszni  indult, 
pénzem  sohasem  volt . .  . 

Mondd,  van-e  jussod  már 
hogy  így  nyögj  és  kántálj 
mint  unott  koldusszáj? 
Ki  hallgat  terád  már? 
Naphosszat  motyogd  bár 
hogy  itt  fáj,  hogy  ott  fáj  .  . 


Künn  a  fagy  közelít. 
Öröm,  gond  közelit. 
Karácsony  közelit. 
A  hegyek  hátait, 
fenyőfák  sátrait 
ünnepre  meszelik. 

MINT  FORRÖ  CSONTOK  A  MÁGLYÁN  .  .  . 


Nem  az  énekes  szüli  a  dalt : 

a  dal  szüli  énekesét. 

Lobbanj  föl,  új  dal,  te  mindenható  ! 

Szülj  engem  újra,  te  csodaszép  ! 

Most  beteg  a  testem.    A  földi 
vágyak  messze  nagyon  .  .  . 
Mint  ropogó  csontok  a  máglyán, 
heverek  forró  ágyamon. 

Barátaim  elhagytak  engem  : 
egyedül  maradtam  már. 
Lelkemet  kiürítettem, 
mint  aki  nagyobb  vendéget  vár. 

Ügy  fekszem  itt,  mint  a  főniksz, 
ki  félve  reméli  a  tüzet, 
amelyen  el  fog  majd  égni 
s  amelyből  újraszület. 

Lobbanj  föl,  röpíts  el  engem 
piros  szoknyáid  között  : 
egy  dallal  ölöm  meg  azt  aki 
voltam,  és  már  más  leszek. 

Nem  az  énekes  szüli  a  dalt  : 

a  dal  szüli  énekesét. 

Lobbanj  föl,  új  dal,  te  mindenható  ! 

Szülj  engem  újra,  te  csodaszép  ! 

ELGURULT  NAPOK 


Napjaim  mint  az  elgurult  gyümölcsök 
botlanak,  futnak,  sárban  hemperegnek, 
végre  megállnak,  éjjel,  s  vég  időkig 
kicsi  gödrökben  poshadnak,  felejtve. 

Ki  szedi  föl  fa  alól  a  gyümölcsöt? 
Kis  gödrökből  a  poshadó  gyümölcsöt? 
Sárból,  szemétből  a  szennyes  gyümölcsöt  ? 
Ki  szedi  föl  fa  alól  a  gyümölcsöt? 

óh  kedvesem,  ne  engedd  így  gurulni 
a  lejtőn,  fogd  köténybe,  fogd  öledbe 
a  bús  huUókat,  ízlelje  meg  ajkad 
perceim  ízét,  mely  csak  frissen  édes  ! 

Jön  a  favágó  már  hallom  a  léptét 
ütemre  s  mint  a  gyilkos  szívverése 
konokabb  egyre  —  mit  tudom  a  hangról, 
messze-e  még  vagy  mikor  ér  idáig? 

Másodpercenként  lép  egyet  kegyetlen. 
És  a  táj  dobban,  mint  az  ágyúzott  vár. 
A  fiatal  fák  ingának,  recsegnek 
S  a  vének  lepke  levelei  fogynak. 

TAVASZI  SZÉL 


Tavasz  van,  vagy  tavasz  se  még. 
Ez  a  nap  olyan  fiatal, 
mint  kislány  arcán  a  mosoly  : 
szöveg  nélküli  könnyű  dal, 
mely  maga  se  tudja  talán 
hogy  a  témája  szerelem, 
csak  a  világba  mosolyog 
gyanútlan,  csalva,  szűzien. 

Ez  a  friss  nap  se  tudja  még 
hogy  a  földben  zavart  csinál 
amely  nem  lesz  se  szelídebb, 
se  tisztább  a  tavalyinál ; 
sötét  csirák  kéjeiről 
semmit  se  sejt  ;    csak  mosolyog 
s  édessen  ömlik  mint  a  must 
mely  bor  lesz  majd  s  égetni  fog. 

Égetni,  részegíteni .  .  . 

És  úgy  sugárzik  ez  a  nap, 

mint  egy  új  eszme,  csupa  fény 

míg  nyájasan  erőre  kap. 

Csupa  fény,  ígéret,  jövő, 

olyan  mint  egy  szebb,  új  világ 

tárt  kapujának  sugara, 

mely  felé  úgy  tolong  a  vágy, 

mint  fényszomjas  gyerekcsapat, 
vagy  mint  lesükből  a  sötét 
csirák  tolulva  fény  felé 
nyomják  a  vad  fü  késhegyét, 
míg  nemsokára  proletár 
zászlóit  emeli  a  gyom, 
mindent  elöntve,  mint  király 
csarnokát  a  forradalom, 

ha  elzengett  az  olvadás 
vad  ágyuharca,  s  a  tömeg  . 
g>'őz  ;    a  virágok  fölveszik 
vérvörös  jelvényeiket ; 
a  jégparkett  földúlva  rég, 
a  padló  csupa  sár,  latyak  .  .  . 
Hol  a  szelíd  és  tiszta  láng? 
Tüzes  diktátor  lesz  a  nap. 

Szentségtörőn  s  illetlenül 
sáros  csizmában  egy  paraszt 
staféta  futkos  a  nagy  ég 
kék  templomívei  alatt. 
Csizmáját  szárogatja  és 
hetykén  fütyülve  mond  rekedt 
szókkal  tüsszögtetőn  igaz 
s  félössen  betyár  híreket. 

ZÖLD,  PIROS,  SÁRGA,  BARNA . 


Füves  fészekben  kis  húsvéti  nyúl 

csücsültem  nagyanyám  udvarában 

gyermekéveim  szép  korában 

zöld  fű,  piros,  kék,  sárga  virág 

s  a  barna  kerti  lóhere  közt. 

Kerti  lóher  levele  barna. 

Be  nagy  volt  kis  szivem  vigalma ! 

Homlokom  nedves  nyelvű  szelek 

nyalták,  mint  kedves  nagy  kutyák  !  .  .  . 

Ki  vitt  el  a  tarka  mezők 

mézeitől?    A  dajka  föld 

kötényéből  ki  emelt  ki? 

Ki  ültetett  könyvtárba  engem 

hogy  a  piros,  zöld,  barna,  sárga 

könyvtáblákat  nyitogassam 

mint  ajtókat  egy  másik  tarkaságba?  .  . 

Zöld  ruha,  piros  ruha,  sárga,  barna  .  .  . 
A  könyvek  varázsa  odavan  ma. 
A  lélek  csak  ruha  a  testeken. 
Mennyi  rongyot  raktam  magamra  ! 
Hányszor  vágytam  már  lenni  meztelen  ! 
De  a  nyár-ég  forró  vad  torka 
rámkacagott,  és  akkor,  kedvesem, 
láttam  hogy  a  test  is  csak  ruha  volna. 

Mi  van  túl  minden  tarkaságon? 

Világon,  virágon,  ruhákon? 

Lelken  és  testen? 

A  semmi  vagy  az  Isten. 

Nekem  már  a  tavaszi  lomb  is  őszi, 

mintha  ugyanazért  virulna  ő  ki, 

amiért  az  őszi  fa  ága 

zöld,  piros,  kék,  zöld,  barna,  sárga 

ruhákat  vesz  magára, 

halálra  készülődni. 


Babits  Mihiij:  Os«zc«  versei. 


450 

BOTOZGATÓ 


A  rügy  a  fán  —  mint  ifjú  arcon 
a  pattanás  —  kiütközött. 
Vén  életemmel  sántikálok 
a  csecsemő  zöldek  között. 
Botom  dühödten  üt  a  fűbe, 
szívem  irigy  és  izgatott  : 
ez  a  szerény  tavasz  kicsúfol, 
hogy  telhetetlen  agg  vagyok. 

Mint  ki  ráijed  hogy  hamar  járt 
s  céljához  túlkorán  elér  : 
lassabban  lépek,  majd  megállok  .  .  . 
Éveim  nyilallnak  belém.  * 

Botom  szédülve  döf  előre, 
mint  ha  az  út  sötétbe  lejt. 
Lejtő  ez,  minden  léptem  egypár 
másodperccel  mélyebbre  ejt, 

s  úgy  érzem,  csúszók,  elmerülök  .  .  . 
És  majd  kinyílnak  a  rügyek. 
Vadmeleg  bálokon  kibontják 
csipetke  legyezőiket. 
A   legyezőkből    csupa    szárny    lesz ! 
De  én  csak  süllyedek  süket 
botommal,  míg  fölöttem  elszáll 
az  egész  szárnyrakelt  liget  .  .  . 

Már  száll  is  .  .  .  Az  ágok,  a  bokrok  .  .  . 
lányok    ruhája  .  .  .     száll,    suhan  .  .  . 
Csak  én  botozok  botladozva, 
a  könnyűek  közt  súlyosan. 
Oh  hogy  szeretnék  megfogózni 
valami  lomb  vagy  szoknyaszárny 
fodrába  :    mind  szakadna,  tűnne, 
mint  tüske  közt  a  pókfonál. 

Lomb  nincs  is  még  !  Csak  a  rügyecskék 
bújtak  ki,  pirinyónyi  zöld 
nyelvek  amik  nyalják  a  szellőt. 
Az  egész  liget  nyelvet  ölt. 
Nyelveket  ölt  reám  az  erdő  .  .  . 
Koppanj  nagyot,  mogorva  bot  ! 
Ez  a  szerény  tavasz  kicsúfol, 
hogy  telhetetlen  agg  vagyok. 

AZ  ISTEN  ES  ÖRDÖG . . . 


Az  Isten  és  ördög  két  jó  hivatalnok. 
Mennyivel  vadabb  lett  és  gazabb  a  világ, 
mióta  az  Ember,  e  gyenge  akarnok, 
viszi  mindkettőnek  ürült  hivatalát  ! 
Mint  a  gyermek,  épít  és  rombol  is  egyben. 
Épít,  hogy  legyen  mit  rombolni.  Felhőket 
karmol  házaival ;  majd  fölibük  szökken 
és  nagy  diadallal  lebombázza  őket. 

De  talán  úgy  kell  és  már  elvégeztetett. 
Én  már  összeomlott  városokat  látok. 
Vad  paloták  helyén  csöndes  romhegyeket, 
s  betonok  gögjéből  törmelék  sziklákat. 
Szakadt  drótok  lógnak,  mint  a  tavalyi  gaz 
s  messze  tereket  fed  a  vasak  selejtje : 
feledt  célú  gépek  hullamezeje  az, 
ahol  a  rozsdának  nyil  virágoskertje. 

A  megmaradt  ember  kibúvik  tornyából. 
Gyilkos  ülledékek  fosztanak  a  völgyben. 
Van-e  még  friss  szellő  eleven  virágból.^ 
Vannak-e  ép  csirák  a  mérgezett  földben? 
óh  lesz  e  még  jó  íz  gyümölcsben,  italban? 
Lesz-e  jámbor  áUat  a  gyilkos  gép  helyett? 
S  a  megehült  pásztor  fogja-e,  mint  hajdan, 
nézni  még  óriás  óráját,  az  eget? 

Mit  mutatsz  minekünk,  te  nagy,  sima  óra, 
magunk  gyilkosává  ítélt  embereknek  ? 
Vagy  átallod  sorsunk  jegyezni,  mióta 
gonosz  kis  órákat  gyártunk  tehelyetted  ? 
Közönyösen  tüz  rám  vad  arcod.  Itt  állok 
a  fa  alatt,  mely  pár  aszú  meggyet  ad  még, 
s  úgy  érzem  hogy  ingád  vagyok  és  himbálok . 
Csak  ringass,  míg  bambán  végkép  elaludnék  ! 

A  MEGLÓDULT  NAPTÁR 

I. 

Az  irigy  körhinta 

Jaj  hogy  suhannak,  versenyt  év  az  éwei ! 
S  egyre  kergébben  !  Tél  az  ősz  után ! 
Liheg  a  tavasz  mezei  szelével, 
mint  szaladásban  elfulladt  leány. 

Hányadszor  látom  visszatérni,  mint  a 
körhintán  szálló  lányra  aki  les  ! 
S  mind  hadaróbban  pörgeti  a  hinta  : 
rámvillan,  és  már  a  forgásba  vesz. 

Ki  mondja  még  hogy  lassú  az  öregkor 
s  lomhább  ütemben  él  a  vénhedő? 
Lám,  ha  kevés  van    már  belőle,  akkor 
fut  legkajánabbúl  a  gyors  idő. 

Fut,  száll,  suhan,  fogy,  itt  a  tavasz  újra. 
Itt  a  kacér  ki  röptében  kacag 
elleng  mellettem  és  piheg  kifulva 
ruháján  a  zöld  máslik  bomlanak. 

Hányszor  szállt  már  el  így  !  De  sohse  még  ily 
heviílten,  izgatottan,  fullatag  .  .  . 
Csak  én  öregszem  :  ő  most  is  a  régi 
s  a  réginél  még  gyötrőbb  és  vadabb. 

2. 

A  kitámasztott  esernyő 

Váratlan  zápor  zengett  át  a  tájon, 
mint  szeretök  között  a  hirtelen 
pörpatvar,  mely  csak  arra  jó  hogy  fájjon 
és  még  forróbb  legyen  a  szerelem. 

Nagy  árnyak  ingnak  s  apró  tüzek  égnek 
a  serdülő  és  könnyes  pázsiton. 
Az  ördög  veri  asszonyát,  s  az  égnek 
egyik  fele  nevet  a  másikon. 

Tornác  kövén  egy  kitámasztott  női 
esernyő  guggol,  mint  barna  kutya. 
A  kerti  lombot  látni  szinte  nőni. 
Megtört  fü  csúcsán  lógáz  a  csiga. 

Tapadva  hímbál,  lassan  nyúl  ki  szarva 
s  az  érzékeny  világba  ágazik. 
Most  megrázza  magát  egy  fiatal  fa 
s  egyszerre  szökőkúttá  változik. 

Itt  is  egy,  ott  is  . . .  minden  kicsi  szélre 
megremeg  és  könnyekbe  öltözik. 
Ideges  az  egész  táj,  mintha  félne 
a  gonosz  nyártól  amely  érkezik. 


A  reszketők  felekezete 

öreg  vagyok,  mért  reszketek  e  nyártól? 
Ugy  járhatnék  itt,  mint  bölcs  idegen, 
ki  nyugton  és  közömbösen  megy  által 
izgatott  és  vajúdó  földeken, 

s   a  fákon  végiglengö   reszketésre 
ugy  nézhetnék,  mint  táncra  süketek, 
vagy  mint  aki  hitetlen  állva  nézne 
egy  vak,  rajongó  gyülekezetet, 

valami  különös   felekezetnek 
rejtelmes,  könnyes  szertartásait, 
ahol  a  hívők  sorra  fölremegnek, 
ha  a  Lélek  szárnya  vállukra  üt 

galambtoUával ...  óh  de  engem,  engem 
nem  nyugtat  meg  hogy  idegen  vagyok  : 
saját  kertemben,  ennen  életemben 
tolonckocsit  váró  kitagadott, 

s  ha  vágyatokra  nem  zeng  vissza  vágyam 
és  alig  izgat  már  izgalmatok, 
annál  izgatóbb  kín  lesz  árvaságom 
köztetek,  reszkető  zöld  karzatok  ! 


4- 

Pomóna  tánca 

Cseresnye  már  csak  aszva  csügg  a  légi 
magasban,    madár  lábon    járható 
ágakon  pár  szem  .  .  .  Hogy  is  szól  a  régi 
költőnő?  Axpov  dic  áxpoiáKj) .  .  . 

A  kajszi  is  leszedve  rég,  folyékony 
arannyá  főtt.  Langy  körte  és  dicsó 
őszibarack  pompáz  a  törpe  fákon, 
roncs  férj  karján  virágzó  húsú  nő. 

Kéjenc  darazsak  szája  marja.   Szilva 
elég  van  eiz  idén,  kékell  a  lomb. 
A  mandulának  keskeny  tokja  nyüva. 
Már  jár  a  róka,  kerepel  a  domb, 

érik  a  szőllő.   Mindannyit  szeretnéd 
falni  és  marni,  mint  a  gaz  darázs. 
De  mire  magad  kedvedig  ehetned, 
már  vége  is  van,  jön  helyette  más, 

és  rögtön  azt  is  elviszi  előled 
s  mintha  vetítve  volna  vagy  varázs, 
kapkodja  fogásait  az  időnek 
irigy  házigazdád,  a  változás. 


5- 

Az  érzéketlen  szolgáló 

Hányszor  kinálsz  még  végig  ízeiddel, 
izgatva  halkuló  vágyaimat? 
óh  ha  már  hoztad,  oly  hamar  ne  vidd  el, 
mi  még  nyelvemnek  édességet  ad ! 

Elhajlik  az  ág  ha  fölnyulok  érte, 
elgurul  a  dió  ha  leütöm. 
A  gyümölcs  mely  szép,  mint  a  lányok  térde, 
letottyan  és  eltöpped  a  füvön. 

Sárga  levél  hull  mellé,  karikázva. 
Szomorún  nézem,  s  mintha  valami 
eltörött  volna,  szeretném  vigj^ázva 
fölvenni  és  visszaragasztani. 

De  jön  a  szél,  s  elsöpri  ami  elhullt, 

mint  érzéketlen  szolgálóleány. 

Ki  hozza  vissza  nyaram  ?  S  ha  ez  elmúlt 

hány  marad?  Tíz?  vagy  egy?  Vagy  egyse  t|ln? 

Jaj,  hogy  suhannak  !   Egyre-egyre  gyorsabb, 
mint  őszi  napok,  év  az  év  nyakán  ! 
Kurta  a  ma,  de  még  kurtább  a  holnap, 
és  még  kurtább  lesz  a  holnapután. 

A  SZÖKEVÉNY  SZERELEM 


Annyi  év,  annyi  év  : 
a  szerelem  tart-e  még? 

Azt  hiszem,  kedvesem, 
ez  már  rég  nem  szerelem. 
A  szerelem  meggyújtott, 
meggyújtott  és  elfutott, 
itthagyott, 
itthagyott. 

Mintha  két  szép  fa  ég 

puszta  környék  közepén 

és  a  lángjuk  összecsap, 

s  most  a  két  fa  egy  fa  csak  : 

pirosak, 

pirosak. 

Nem  is  két  fa,  két  olajkút 
és  a  lángjuk  összecsap  — 
mélyek,  el  nem  alszanak. 
A  szerelem  messze  van  már 
és  kacag, 
és  kacag.  , 

Mit  kell  itt   még  szerelem, 

kedvesem? 

Ügy  tudlak  már  csak  szeretni 

mint  magamat  szeretem, 

égve  s  égetve,  kegyetlen 

s  érzem,  hogy  kacag  mögöttem 
a  szökevény  szerelem. 

DÉLSZAKI  EMLÉK 

Olyan  meztelen  volt  az  ég 
fényes  köldökével,  a  nappal ; 
akár  egy  szemérmetlen  őrült, 
ugy  ünnepelte  önmagát. 

A  kába  tó  fehéren  izzott 
s  ugy  hullt  rá  a  fekete  hegy 
bozontosán ;  kacagtak  véres 
foggal  a  gránátalmafák. 

Guruló,  tüskés  gesztenyék 
csiklandozták  a  buja  föld  • 

néger  húsát ;  a  fény  sötétkék 
nyelvei  nyalták  a  tarajt, 

hol  az  erdőtüzek  kiégett 

tarlói  ujravörösödtek, 

mint  napvaditó  lobogók 

s  most  a  nap  egy  végsőt  rivalt 

s  egyszerre  meghalt ;    s  akkor  oly 
csönd  lett  egyszerre,  s  oly  sötét  és 
olyan  hideg  hogy  vacogott  a 
nőkön  a  bolyhos,  puha  sál, 

vacogtak  a  bolyhok  és  rojtok ; 
ür  hullt  az  ég  és  föld  közé, 
magasba  szökött  föl  az  ég 
s  a  mélyben  meglapult  a  táj, 

mint  szűkölő  vadállat.    Én  is 
összehúztam  galléromat 
s  ugy  néztem  az  idegen  űrbe 
mint  a  bujdokló  bujdosók, 

ha  veszélyes  tisztásra  buknak  .  .  . 
Kezem  kezedben  lüktetett. 
Remegtünk,  mint  két  gyáva  bajtárs 
egy  part  élén  hol  nincs  bozót, 

nincs  fedezék  .  .  .    Előbb-utóbb 
szembe  kell  nézni  a  halállal, 
dobolta  egy  bolond  ütér, 
mig  a  társalgás  elakadt. 

Ideges,  ijedt  és  pici 
csillagok  cincogtak  az  ürben 
s  egy  reflektor  hideg  tüze 
karmolta  simán  a  tavat. 

Mint  régi  társak,  kikre  már 
a  halál  is  duplán  les,  álltunk 
az  éjben  mely  oly  hűvösen 
tagadta  forró  nappalát, 

a  messze,  forgó  ég  alatt, 
melyre  reggelig  új  lemezt 
csavart  a  nap,  hogy  tarka  táncát 
folytassa  a  sodrott  világ.' 

A  GONOSZ  HORTENZIÁK 

(Villa  Leoncavallo,  Lago  Maggiore.) 

Mint  nálunk  az  orgonák, 
ugy  sövényzik  itt  a  kertet 
a  gonosz  hortenziák. 

Milyen  gazdag  és  buja 
ez  a  sok  hortenzia  ! 
Kékjük,  ahogy  elhajolnak, 
mint  az  esti  égnek  kékje, 
bágyadt  rózsaszínbe  olvad. 

Elhajolnak,  mert  a  nyár 
virágának  vége  már,  ^ 

bár  a  bokrok,  bár  a  fák 
nem  törődnek  novemberrel, 
megtartják  a  szép  ruhát, 

és  az  ég  is  csupa  kék 
s  mint  öröktüz,  a  nap  ég 
és  a  termés  csupa  tarka 
s  mindig  friss  vérrel  hasad 
a  gránátalmáknak  ajka. 

Ki  bocsátja  meg  nekem 
ezt  a  kéket  az  egén? 
és  a  földön  ezt  a  zöldet? 
és  e  vén  nap  telhetetlen 
lángját,  és  a  sok  gyümölcsnek 

buja  húsát,  jó  izét? 
s  a  szikrázó  tó  vizét? 
a  felhőt,  meFy  vertarany? 
s  a  gonosz  Hortenziáknak 
szépségét  hogy  céltalan? 

Hogy  adok  majd  otthon  számot 
a  sok  lombjavesztett  fának? 
Óh  pazar,  hiú  világ  ! 
Vezekeljetek  helyettem, 
hervadó  hortenziák  ! 

GYÜMÖLCSBE  HARAPVA  .  .  . 

(János-szanatórium. ) 

TÍZ   órakor  bejött   a   szobalány   s  hozott 
egy  tál  gyümölcsöt.    Körte  és  barack  között 
hevert  kékes  magányban,  satnyán,  ráncosán 
egy  bús  füge,  mint  egy  sötét  rabszolgalány 
hajnal  felé  valami  antik  oigián, 
aléltan,  kéjtől  elcsigázva,  rózsaszín 
s  fehéressárga  hamvas  húsok  halmain 
óh  te  kit  puhává  aszalt  a  lángnapok 
sütése  :    jer  !    barna  melledbe  harapok. 
Vadbeteg  ínyem  szomjas  rád,  te  szerecsen, 
s  kívánós,  mert  nem  érintettem  kedvesem 
szőke  testét  x  hónap  óta  már  —  tanúm 
ez  a  zord  ágy  és  ez  a  szanatórium 
ahol  fogam  most  kicsordítja  véredet  .  .  . 
óh  érdes  bőr,  sikamlós  vér,  nyelvem  alatt 
foszladó   rostok,    s  •  csurranó   hirtelen   íz 
mellyel  lelkem,  mintegy  varázslat,  megtelik 
valami  érdes  édességben  !    A  füge 
bokrát  is  látni  vélem,  durva  bársonyát 
tapintom  levelének  ;     ott   van   a   bokor 
szöUőhegyünkön,    a   présház   mögött,    ahol 
a  hegy  miatt  a  tető  szinte  földig  ér. 
Mennyit    ültem   töredezett   fazsindelyén 
kamasz-koromban,  ház  mögött  és  hegy  előtt, 
surló  lombok  közt,  a  fügét  s  a  mogyorót 
tépdesve,  és  a  füge  mint  a  könnyű  nők, 
adta  magát,   de  a  mogyoró  összenőtt 
egymással  és  üngével,  csak  mókus-fogam 
erőszakának  engedett.    Beh  boldogan 
dobtam  magam  a  kemény  háztetőn  hanyatt  ! 
Az  égen  gyújtogató  Néróként  a  nap 
kéjelgett,    föntebb  énelőttem  a  hegyen 
napszámoslányok  hajladoztak  ;    meztelen 
lábszáraikat   combig  láttam ;    engemet 
nem  látott  senki,  csak  a  huncut  istenek. 

KARÁCSONYI  LÁBADOZÁS 


Komisz,  kemény  idő.    Még  a  vér  is  megfagy 

állatban,  emberben. 
öregek  mondják,  hogy  ritkán  láttak  ily  nagy 

telet  decembeiben. 
A  hó  szőnyegébe  puhán  süpped  a  láb, 

mintha  dunyhán  menne. 
Hejh,  ha  a  hó  cukor  volna,  ez  a  világ 

milyen  édes  lenne  ! . . . 

A  kis  nyugtalan  nő,  ki  a  friss  hegypályát 

futja  hótalpakon, 
akármennyit  zuhan,  puha  combocskáját 

nem  üti  meg  nagyon. 
És  az  állástalan  szegény  ember,   aki 

nem  mer  még  meghalni, 
örül  hogy  reggeltől  estig  szabad  neki 

havat  lapátolni. 

Végig  a  városon  nem  csilingel  a  szán, 

mint  gyerekkoromba. 
Nem  gőzölög  a  hó  fázó  lovak  hátán. 

A  kocsit  gép  vonja. 
Angyalok   elszálló   csengője   se   csenget 

a  fehér  utcákon. 
Jézuska   pénzért   jő,   s   karácsonyfát   rendez 

gazdagok  házában. 

Nem  édes  a  világ,  de  mégis  szép  látni .  . . 

És  én  már  gyógyulok  .  .  . 
Csupa  szomj  vagyok  már,  mindenre  kíváncsi ; 

mindent  elgondolok  . .  . 
Minden  éget  már  hogy  lássam  is,  hogy  nézzem 

Tapintom  tagjaim  . .  . 
Én  nem  vagyok  halott,  én  mindent  túléltem, 

s  vár  a  fény  odakinn  . . . 

Oh  kedvesem,  aki  annyi  rémtől  védtél, 

jere,  add  kezedet : 
a  fagyba,  hidegbe,  már  nem  rémit  a  tél, 

vezess  ki  engemet ! 
Nem  édes  a  föld,  de  mégis  szép  a  hótul. 

Én  megj^ek  .  .  .    indulok  .  .  . 
s  azt  gondolom,  hogy  a  világ  is  meggyógyul, 

ha  én  meggyógyulok. 

EMLÉKEZÉS  GYERMETEG  TELEKRE 


Telek  jjitnak  eszembe,  telek, 
régi,  kemény,  csillagos  telek, 
muiijáió  szép  falusi  utcák, 
deies  bajszok  s  nagy  piros  fülek. 
Parasztszagu  éjféli  misék, 
mennyi  süllyedt,  jámbor  semmiség, 
nagy  kendőbe  bagyulált  cselédek, 
cukor  bundás  házak,  tejes  ég. 

Bocsmód,  még  mint  egész  csöpp  gyerek. 
Pesten   is    átbújtam   egy   telet. 
Csillagok  és  lámpák  kavarodtak, 
félelmes  volt  a  sok  emelet. 
Nappal  kezdődtek  az  éjszakák, 
csilingelt  és  búgott  a  világ, 
cicázott  az  ablakok  viszfénye  : 
Mikulás  ment  a  hátsó  gangon  át. 

Később,  kisvárosi  zsúr  okon, 
mikor  összejött  a  sok  rokon, 
lányokat  kellett  hazakísérni 
s  én  hallgattam  az  egész  utón. 
De  másnap,  mint  röpülő-cipös 
Meikur,  versre  lengtem  a  csipős 
ködben  a  magányos  jégen  —  mit  ma 
nemcsak  lábam,  de  szivem  se  győz. 

ó  teleim,  gyermeteg  telek ! 
mily  bolondul  elfeledtelek. 
Ügy  megfakultatok,  mint  a  gyöngy  ha 
nem  i  ingatja  eleven  meleg. 
Némelyik  már,  mint  egy  szertehullt 
láncnak  szeme,  halkan  elgurult .  .  . 
Pedig  amint  fogy-fogy  a  jövendő, 
egyre-egyre  diágább  lesz  a  múlt. 


Babits  Mihály:  Összes  versei.  30 

RESTSÉG  DICSÉRETI 


Örök  feladatban  élek, 
mint  a  befogott  diák. 
Nem  ismerek  szabadságot, 
csupán  felszabadulást. 
Mennyi  munka,  vád,  Ígéret ! 
Multam  foglya  vagyok  én. 
így  fonódik  önnön  únt 
hálóiba  aki  vén.* 

Be  jó  volna  szabad  lenni, 
ujia  ifjú  és  szabad, 
kit  e  földön  nem  nyűgöz  még 
se  szerep,  se  feladat ! 
Nekem  már  csak  ritka-ritkán 
mosolyog  egy  pillanat, 
bús  diákként,  lecke  végén, 
visszalopni  magamat. 

Szép  szabadság,  tarts  soká, 
ne  tűnj   mindjárt  semmibe ! 
Kezdhetnék  most  ami  tetszik  . .  . 
és  nem  kezdek  semmibe. 
Félek  minden  új  munkától : 
mind  csak  új  rabságba  ránt, 
Gyűlölöm  az  első  lépést, 
mely  megköti  az  irányt. 

óh  az  átkozott  első  sor, 
mely  ha  a  papíron  áll, 
mint  egy  szigorú  egyenlet, 
mind  a  többit  vonja  már ! 
Amig  tiszta,  úgy  irom 
tele,  ahogy  akarom  . .  . 
Csak  a  resté  a  valódi 
gazdagság  és  hatalom! 

Hófehér  lap  a  jövendő, 
teljes  és  határtalan 
szabadság,  mig  nem  mozdulok. 
Mért  tegyek  hát  énmagam 
talpam  alá  síneket? 
szemeimre  ellenzőt? 
Mért  veszítsem  el  egy  útnyi 
keskenyért  a  nagy  mezőt? 

így  tesz  tétlenné  a  tettvágy. 
Ajkam  annyiféle  hang 
ostromolja  hogy  már  néma. 
Szó,  dal,  alkotás,  kaland 
int  felém,  de  basamód 
nyúlok  én  el  lankatag, 
míg  a  világ  fut  s  az  évek 
rekordokat  ugranak. 

Én  már  tavaly  is  itt  ültem, 

ahol   az   idén   ülök. 

Toll  helyett  egy  szivart  rágok 

s  feledem  hogy  vénülök. 

Pedig   jön-jön   a   sötétség, 

a  hegy  árnya  egyre  nő 

s  szemem  előtt  mind  szűkebbre 

zsugorodik  a  mező. 


30» 

ILDIKÖ 


A  messze  kertutakon, 
lépcsőkön,  terraszokon, 
a  füvek  tengere  közt 
s  küntebb,  a  zöld  here  közt, 
sugaras  domb  oldalán 
és  fönn  a  cseresnyefán, 
cseresnyefa  tetejében, 
homokja  selyem  ölében 
vagy  hintán,  felleg  előtt 
meg-megpillantom  őt 
hol  erre,  hol  arra, 
minthogyha  lepke  volna 
amilyen  egyszerre  annyi 
virághoz  hű  tud  lenni, 
itt  is  meg  ott  is  ott  van, 
el  is  száll,  mégis  ottvan 
mert  mindig  visszajö, 
és  éppenílyen  ö  : 
mindenfelé  villog  a 
hajából  a  pántlika 
vagy  hátán   a  piros  x 
amit  a  köténye  ir ; 
ez  a  csöpp  domb,  ez  a  kert 
kacajával  teli  telt 
mint  zöld  lugas,  hacsak  egy 
pöttömke  méh  beleszáll, 
zsongással  mind  tele  már, 
hogy  még  az  a  búsabb  hegy, 
hogy  még  az  a  némább  táj 
amit  magamban  hordok 
én  sohase  boldog, 
az  is  tele 
lesz  ővele 

s  ha  behunyom  a  szemem, 
meglátom   őt    odabenn, 
azon  a  néma  hegyen, 
a   csüggesztő   sötétben, 
amint   gond  és  gyűlölet 
sok   mérges  völgye  felett 
szálldos  pl  osan  vagy  kéken 
hol  erre,  hol  arra 
minthogyha  lepke  volna, 
mint  azok  a  tarkaszin 

lepkék  odalenn  a  réten 
ahol  a  kert  tövében 
egymásra  hajlik  a  szélben 
a  zöld  here  s  baltacím. 

rímek 


Még  az   egész   napon   át 
bolygjuk  a  nyár  vadonát, 
de  az  est  már  szelid  ősz  : 
bágyadt  szemünk  elidőz 
a  sötétség  mélytavu 
völgyein  s  a  vértanú 
ég   testén   mely   csillagos 
fény  sebekkel  gyuUadoz. 
Ami  nappal  olyan  pogány, 
a  fű  a  domb  homlokán  : 
ez  a  fény  s  az  esteli 
harmat  megkereszteli. 
Házunk  is  a  dombon  ül, 
mint  aki  templomban  ül, 
s  mintha  gyertyát  tartana, 
nyúl  az  éjbe  ajtaja 
vékony  résén  a  sugár  — 
dombon   ül   és   muzsikál 
—  azaz  benne  rádiód  — 
bezengi  a  régiót 
igaz  hogy  nem  templomi 
hanggal,  hanem  londoni 

dzsesszekkel De  mért  ilyen 

fényes  a  táj  hirtelen? 
Mind   nagy   ostya,   kereken 
kel  a  hold  a  tej -egén. 
És  a  ház  most  térdepel, 
öltönye  fehér  lepel. 
Mint  ki  áldozásra  vár, 
s  közben  más  imát  darál, 
mit  egy  messze,  ördögi 
szuggeráló  súg  neki. 
óh  mily  csúf,  fi  ivói  ima ! 
Vétek  ennek  szólni  ma. 
Zárd  el,  édes !    Jámborabb 
Zene  zeng  a  lomb  alatt. 
Hallgassatok,  városok ! 
Bokraink  jobb  kórusok. 
Hagyjátok  a  tücsköket^ 
hadd  zengjék  túl  dzsesszteket ! 
Szeretném  a  londoni 
rádióba  mondani : 


471 


»Dzsiggek,  csitt  egy  percre,  csitt  ! 

Világszám  következik. 

Pál  is,  London,   Nazarét, 

Assisi  és  Tiszarét, 

Barcelona,  Mexico, 

egy  a  programm  :   tücsökszó  U 

ESOS  NYÁR 


I. 


Mint   egy   ország   levert   forradalom   után, 

oly  csöndes  ez  a  nap. 
Vacognak  a  füvek,  s  az  ágak  fenn  a  fán 

gyáván  bólintanak, 
ha  elleng  köztük  a  halk  inspektor,  a  szél . . . 

Az  égből  is  csupán 
szűken  szűrődik  át   valami  szürke  fény 

az  ónos  cenzúrán. 


Micsoda  nyár  !   Talán  kezdődik  már  az  ősz. 

Korán  vénül  az  év, 
mint  csüggedt  férfi,  kit  korai  gond  redőz  .  . . 

A  házeresz  csövén 
könny  ül,  s  a  kerti  sok  kisírt  szemű  virág 

úgy  néz  föl  a  csigás 
fűből,  mint  akiket  nem  enyhít  semmi  más, 

csupán  a  zokogás. 


Mit  ér  a  zokogás?    Úgyis  meghal  a  nyár. 

Úgyis  meghal  az  év. 
Pár  hétre  még  talán  kijö  a  napsugár  . . . 

Az  is  csak  haladék. 
A  legvirágosabb  ősz  is  a  télbe  visz  . . . 

Szép  lejtő  is  leiánt  .  .  . 
Lesz  még  tavasz,  de  az  más  tavasz  lesz,  s  nem  is 

emlékezik  miránk. 


II. 

Most  újra  megered  az  eső,  kopogó 

zajjal,  s  az  ég  olyan, 
mint  a  féláibocia  eresztett  lobogó  : 

úgy  leng,   alacsonyan. 
A  szél  meg  hangosabb  s  füvek  és  fák  között 

parancsokat  kiált, 
ök   szótfogadnak,    mint    ijedt    ujoncsereg : 

»jobbra   át !«     »Balra   át  U 


473 


♦Mily  parancsuralom,  milyen  fegyelem  ez, 

micsoda  hadsereg, 
amelyet  a  gonosz  hadvezér  egyenest 

a  halálba  vezet  ?« 
—  kérdem,  és  m.inthacsak  egyszerre  magam  is 

közöttük  állanék, 
amint   hajlongnak   és   egyhelyben   állva   is 

mennek  az  ösz  felé  . . . 


Éltem  félszázadot,   de   már  nem  élek  én. 

Léptem  nem  visz  tovább. 
Csak  annyit  mozdulok,  amennjdt  hajt  a  szél : 

gyakorlom  a  halált 
veszteg,    száműzve,    és    várva    Ítéletem, 

mint  a  sztoikusok, 
a  Császártól,  kinek  nyarából  életem 

elejtve  kicsúszott. 

BÜCSÜ  A  NYARILAKTÖL 

Búcsúznunk  kell  újra,  kicsi  ház, 
s  egyre  nehezebb  a  búcsúzás. 
Hányszor  látlak,  ki  tudhatja,  még? 
Hány  nyarat  fog  adni  még  az  ég? 

Az  idei  zord  volt  és  fukar. 
Kárpótolni  talán  most  akar. 
De  pávázhat  a  nap  tolla  már  : 
kései  nyár,  nem  igazi  nyár. 

óh  e  párás,  pávás  lomhaság ! 
Félszegen  nyújtózik  a  faág 
S  olyan  tarkák,  merevek  a  fák, 
ahogy  pingálná  egy  kisdiák. 

Mint  a  dróton  csüggő  művirág, 
lanyhán  ling-lóg  szárán  a  virág, 
S  néma  s  fényes  az  egész  világ, 
mint  üveg  alatt  egy  mű-világ. 

Mint  egy  akvárium  fenekén, 
idegen  nagy  csendben  járok  én. 
Körülöttem  sok  halk  szörnyeteg, 
jövőm  félelmei,  lengenek. 

Isten  veled,  kicsi  hegyi  ház ! 
Nem  soká  tart  már  a  ragyogás. 
Szétroppan  a  kék  üveg,  az  ég. 
Beszakad  a  zápor  és  a  szél. 

S  én  futok,  mint  aki  menekül, 
Mint  ki  nem  bírja  ki  egyedül, 
Mint  vihar  jöttén  a  kósza  juh 
nyájat  keres  és  karámba  bú. 

Én  tudom,  hogy  ez  a  béna  csend, 
ez  a  vak  fény  gonoszat  jelent. 
Jön  az  ősz  és  életem  is  ősz  : 
óh  jaj,  mit  hoz  őszömnek  az  ősz? 

Ha  egyszer  a  förgeteg  beront, 
mit  ér,  hogy  ily  tarka-szép  a  lomb? 
Ami  legszebb  és  legpiiosabb, 
az  fog  hullni  leghamarosabb. 

Remegnek  a  gyenge  levelek, 
mint  siralomházban  a  fejek. 
Az  egész  táj  szép  siralomház. 
Isten  veled,   kicsi  nyári  ház  ! 

Engem  a  város  karáma  vár, 
Te  itt  maradsz,  őszi  tarka  táj, 
Eldobott  rajz,  míg  majd  a  vüiar, 
letöröl  nedves  spongyáival. 

ADVENTI  KÖD 

Tél  van  megint ! 
Reggel  amint 
fölébredek, 
még  betekint 
az  utcalámpa 
sötét  szobámba, 
mert  odakint 
köd  van  megint. 

Elbuvik  a 
nap-paripa 
az  ég  dugottabb 
aklaiba, 
hova  a  csillag- 
állatok bújnak 
nappalira  : 
Kos,  Bak,  Bika  . . . 

Tán  a  ravasz 
égi  lovas 
»sötéten  tartja*, 
míg  egy  kamasz 
s  vig  turf-inas 
a  foiró  pálya 
gyepét  kitárja : 
az  uj  tavasz. 

S  én  mint  kinek 
nagy  versenyek 
tétén  végső 
reménye  remeg, 
szorongva  kérdem, 
mit  rejtenek 
e  függönyök 
s  az  istenek? 

És  lesz-e  még 

hogy  fölfakad 
a  borulat, 
s  küld-e  a  nap 
egy  sugarat, 
mint  vért  a  seb, 
vagy  megfuladt 
a  köd  alatt? 

És  lesz-e  még 
Lángja  elég 
hevitni,  mint 
valaha  rég 
e  földi  lét 
fagyát  s  az  ember 
vak  életét 
valaha  még? 

Ágyon  ülök 
s  nincs  egy  szemernyi 
kedvem  kikelni. 
Talán  örök 
marad  a  köd 
amely  beföd 
s  kásásán  ing  a 
tetők  fölött. 

óh  könnyű  rímek, 
friss  zengzetek, 
csengessetek  ! 
Végem,  ha  vigaszt 
nem  lelhetek 
tibennetek  .  . . 

CSILLACx  UTÁN 

Ülök  életunt  szobámban, 
hideg  teát  kavarok  .  .  . 
Körülöttem  fáj  ás-f élés 
ködhálója  kavarog. 
Kikelek  tikkadt  helyemből, 
kinyitom  az  ablakot 
s  megpillantok  odakint  egy 
Ígéretes  csillagot. 
0  ha  most  mindent  itthagynék, 
mennék  a  csillag  után, 
mint  rég  a  három  királyok 
betlehemi  éjszakán  ! 
Gépkocsin,  vagy  teveháton  — 
olyan  mindegy,  hogy  hogyan ! 
Aranyat,  tömjént  és  mirrhát 
vinnék,  vinnék  boldogan. 
Mennék  száz  országon  át,  míg 
utamat  szelné  a  vám. 
»Aranyad  tilos  kivinni !« 
szólna  ott  a  vámos  rám. 
»Töm jened  meg,  ami  csak  van, 
az  mind  kell,  az  itteni 
hazai  hatalmak  fényét 
méltón  dicsőíteni*. 
Százszor  megállítanának,  — 
örülnék,  ha  átcsúszom  : 
arany  nélkül,  tömjén  nélkül 
érnék  hozzád,  Jézusom  ! 
Jaj  és  mire  odaérnék, 
hova  a  csillag  vezet, 
te  már  függnél  a  kereszten 
és  a  lábad  csupa  seb, 
s  ahelyett  hogy  bölcsöd  köré 
szórjak  tömjént,  aranyat, 
megmaradt  szegény  min  hámmal 
keserüszagu  mirr  hámmal 
kenném  véres  lábadat. 

AZ  ELBOCSÁTOTT  VAD 

Nem  hiszek  az  Elrendelésben, 

mert  van  szivemben  akarat, 

s  tán  ha  kezem  máskép  legyintem, 

a  világ  másfelé  halad. 

Mégis  érzem,  valaki  néz  rám, 

visz,  őriz,  ezer  baj  között, 

de  nem  hagy  nyugton,  bajt  idéz  rám, 

mihelyt  gőgömben  renyhülök. 

Ez  a  valaki  tán  az  Isten 
akitől  bújni  hasztalan. 
Nem  hiszek  az  Elrendelésben, 
de  van  egy  erős,  ős  uram. 
Már  gyeimekül  vermébe  ejtett 
s  mint  beles  vadász  gyenge  vadat, 
elbocsátott,   de  nem  felejtett : 
szabadon  sem  vagyok  szabad. 

Ily  vadra,   régi  hercegeknek 
szokásuk  volt,  mondják,  jelet, 
aranyos  nyakörvet  verettek, 
hogy  mindég  ráismerjenek, 
így  hordom  én  is  titkos  orvét 
annak  aki  e  rengeteg 
ölében  elfogott,  de  önkényt 
újból  elveszni  engedett. 

Azóta  bolygók  a  viharban 
vadmódi  a  —  de  az  ő  jele, 
erejének  bélyege  rajtam 
hogy  ne  nyughassam  nélküle 
s  mint  szélcibált  bogáncs  amelyen 
a  szivárvány  lába  pihen, 
illattal  tellik  :    úgy  betelljen 
sóvárgással  bogáncs-szivem. 

Nem  hiszek  az  Elrendelésben, 
mert  szabad  vagyok  :    oly  szabad, 
mint  a  bolond  bogáncs  a  szélben 
vagy  vad  bozót  között  a  vad. 
^Vezessen  Hozzád  a  szabadság  !< 
így  kérem  olykor  aki  vár, 
mert  nem  annak  kell  az  imádság, 
ki  Istent  megtalálta  már. 

INTELEM  VEZEKLÉSRE 

Mivel  e  földön  jónak  lenni  oly  nehéz  — 

erényeid  elhagynak   mint   az   ifjúság, 

de  bűneid  utánadjönnek,   mint   a  hű  kutyák 

s  ha  netán  elfáradva  az  utón  leülsz, 

mind  köribéd  telepszik  és  arcodba  néz 

nyugodtan,  mintha  mondanák  :  »Nem  menekülsz!* — 

s  ha  néha  egyet  bottal  elkergetsz  és  messzeversz, 

kicsit  háti  ábbhuzódik,  és  ha  nem  figyelsz, 

megint  előjön,   kezed  nyalja,  s  mintha  már 

lelked  belső  helyein  és  zugaiban 

kotorna  nyelve  ragadósán,  sikosan, 

és  érzed  már  hogy  többé  nem  kergetheted 

s  nem  verheted  hacsak  magadat  nem  vered  — 

verd!  verd!  ezer  bűn  nyelve  lobog  benned  mint  a  tűz 

és  lelked  már  nem  is  egyéb  mint  ez  a  tűz  : 

te  csak  a  bűnök  teste  vagy,  mely  lábon  jár 

s  viszi  és  rejti  mint  legmélyebb  lényegét 

s  önbelsejét,  az  önzést  és  rossz  vágyakat, 

mint  a  bélpoklos  poklát  mely  benne  rohad 

és  őt  is  elrohasztja  —  viszi  mint  az  őrület 

vak  égését,  ezt  a  sivár  belső  tüzet 

amelyben  minden  bölcs  erő  és  fiatal 

erény  ugy  illan  el,  mint  tűzben  az  olaj, 

légbe  leng  fel  és  híg  egek  felé  enyész  — 

mivel  e  földön  jónak  lenni  oly  nehéz  ! 

ÖSZ  ÉS  TAVASZ  KÖZÖTT 


Elzengett  az  őszi  boros  ének. 
Megfülledt  már  hűse  a  pincének. 
Szél  s  viz  csap  a  csupasz  szőUötőre. 
Lúdbőrzik  az  agyagos  domb  bőre, 
elömlik  és  puha  sárrá  rothad, 
mint  mezitlen  teste  egy  halottnak. 


Este  van  már,  sietnek  az  esték 
álnokul  mint  a  tolvaj  öregség 
mely   lábhegyen    közeledik,    halkan, 
míg  egyszercsak  ugrik  egyet,  s  itt  van  ! 
Nem  tudjuk  már  magunkat  megcsalni 
óh  jaj,  meg  kell  halni,  meg  kell  halni ! 


Leesett  a  hó  a  silány  földre, 
talán  csak  hogy  csúfságát  befödje. 
Most  oly  fehér  mint  szobánkban  este 
fekhelyünk,  ha  készen  vár  megvetve, 
puha  dunnánk,   makulátlan  párnánk  : 
s  mintha  a  saját  ágyunkon  járnánk. 


mint  a  pajkos  gyerekek,  ha  még  nem 

akaródzik  lefeküdni  szépen, 

sétálnak  az  ágy  tetején,  ringva, 

mig  jó  anyjuk  egyszer  meg  nem  unja 

s  rájuk  nem  zeng  :   »Paplan  alá  !    Haj j esi  !< 

Óh  jaj,  meg  kell  halni,  meg  kell  halni ! 


Már  az  év,  mint  homokóra,  fordul : 
elfogy  az  ó,  most  kezd  fogyni  az  új, 
s  mint  unt  homokját  a  komokóra, 
hagyja  gondját   az   ó   év   az   újra. 
Mennyi  munka  maradt  végezetlen  ! 
S  a  gyönyörök  fája  megszedetlen  .  .  . 

Türelmetlen  ver  a  szivünk     trázsát, 
mint  az  őr  ha  tudja  már  váltását. 
Idegesen  nyitunk  száz  fiókot. 
Bucsuizzel  izgatnak   a   csókok. 
öreg  öröm,  nem  tud  vigasztalni : 
óh  jaj,  meg  kell  halni,  meg  kell  halni ! 

Babits  Mihály:  Összes  Termei.  31 

Olvad  a  hó,  tavasz  akar  lenni. 
Mit  tudom  én,  mi  szeretnék  lenni ! 
Pehely  vagyok,   olvadok  a  hóval, 
mely  elfoly  mint  könny,  elszáll  mint  sóhaj. 
Mire  a  madarak  visszatérnek, 
szikkad  a  föld,  hire  sincs  a  télnek  . . . 

Csak  az  én  telem  nem  ily  mulandó. 
Csak  az  én  halálom  nem  halandó. 
Akit  egyszer  én  eleresztettem, 
az  a  madár  vissza  sohse  reppen. 
Lombom,  ami  lehullt,  sohse  hajt  ki .  . . 
Óh  jaj,  meg  kell  halni,  meg  kell  halni ! 

Barátaim  egyenkint  elhagytak, 
akikkel  jót  tettem,  megtagadtak ; 
akiket  szerettem,  nem  szeretnek, 
akikért  ragyogtam,  eltemetnek. 
Ami  betűt  ágam  irt  a  porba, 
a  tavasz  sárvize  elsodorja. 

Száradt  töke,  unt  tavalyi  vendég : 
nekem  már  a  tavasz  is  ellenség ! 
Csak  te  borulsz  rám,  asszonyi  jóság, 
mint  a  letört  karóra  a  rózsák, 
rémült  szemem  csókkal  eltakarni . .  . 
Óh  jaj,  meg  kell  halni,  meg  kell  halni  I 

BALÁZSOLÁS 


Szépen  könyörgök,  segíts  rajtam,  szent  Balázs  ! 

Gyermekkoromban  két  fehér 
gyertyát  tettek  keresztbe  gyenge  nyakamon 

s  úgy  néztem  a  g^^ertyák  közül, 
mint  két  ág  közt  kinéző  ijedt  őzike. 

Tél  közepén,  Balázs-napon 
szemem  pislogva  csüggött  az  öreg  papon, 

aki  hozzád  imádkozott 
fölémhajolva,  ahogy  ott  térdeltem  az 

oltár  előtt,  keg^^es  szokás 
szerint,  s  diákul  dünnyögve,  amit  sem  én 

s  ő  se  jól  értett.  De  azért 
■te  meghallgattad  és  megóvtad  gyermeki 

életem  a  fojtogató 
torokgyíktól,  s  a  veszedelmes  mondulák 

lobjaitól,  hogy  fölnővén 
félszáz  évet  megérjek,  háladatlanul, 

nem  is  gondolva  tereád, 
óh  ne  bánd  csúf  gondatlanságom,  védj  ma  is, 

segíts,  Sebasta  püspöke ! 
Lásd,  így  élünk  mi,  gyermekmódra,  balgatag, 

hátra  se  nézünk,  elfutunk 
a  zajló  úton,  eleresztve  kezetek, 

magasabb  szellemek  —  de  ti 
csak  mosolyogtok,  okos  felnőttek  gyanánt. 

Nem  sért  ha  semmibe  veszünk 
s  aztán  a  bajban  újra  visszaszaladunk 

hozzátok,  mint  hozzád  ma  én 
reszkető  szívvel .  . .  Mosolyogj  rajtam,  Balázs  ! 

ki  mint  a  szepegő  kamasz, 
térdeplek  itt  együgyű  oltárod  kövén  — 

mosolyogj  rajtam,  csak  segíts  ! 
Mert  orv  betegség  öldös  íme  engemet 

és  fojtogatja  torkomat, 
gégém  szűkül,  levegőm  egyre  fogy,  tüdőm 

züiál,  s  mint  aki  hegyre  hág, 
mind  nehezebben  kúszva,  vagy  terhet  cipel, 

kifulva,  akként  élek  én 
örökös  lihegésben.  S  már  az  orvosok 

kése  fenyeget,  rossz  nyakam 
fölvágni,  melyet  hajdan  olyan  megadón 

hajtottam  gyertyáid  közé, 
mintha  sejtettem  volna  már  . . .  Segíts,  Balázs  ! 

Hisz  a  te  szent  gégédet  is 

Babits  Mihály:  Oseses  vénei.  32 

kések  nyiszálták,  mikor  a  gonosz  pogány 

kivégzett  :  tudhatod,  mi  az  ! 
Te  ismered  a  penge  élét,  vér  ízét, 

a  megfeszített  perceket, 
a  szakadt  légcső  görcseit,  s  a  fulladás 

csatáját  és  rémületét. 
Segíts !   Te  már  mindent  tudsz,  túl  vagy  mindenen, 

okos  felnőtt !  Te  jól  tudod, 
mennyi  kínt  bír  az  ember,  mennyit  nem  sokall 

még  az  Isten  jósága  sem, 
a  mit  ér  az  élet . . .  S  talán  azt  is,  hogy  nem  is 

olyan  nagy  dolog  a  halál. 

